
Predgovor 2. dobunjenom i prerađenom izdanju 


Od godine 1995., kada je izašlo prvo izdanje ove knjige, u knjižničarstvu je 
došlo do većih promjena, posebno slijedom primjene nove računalne i 
komunikacijske tehnologije. I u Hrvatskoj je upravo tijekom posljednjih desetak 
godina u velikoj mjeri sazrela svijest o nužnosti pojačanog usmjerenja naših 
knjižnica na korisnike, što je jasno došlo do izražaja na stručnim skupovima i u 
organizaciji rada samih knjižnica. Sve je to jasno upućivalo na nužnost prerade 
pojedinih poglavlja prvoga izdanja ove knjige. 

Dosadašnji raspored knjige ostavila sam nepromijenjenim, dodavši mu jedino 
novo poglavlje o internetu te proširivši pojedina poglavlja novim odjeljcima. Sva 
sam poglavlja preradila s obzirom na novonastalo stanje u struci te ću ovdje 
upozoriti na neke pojedinosti kojih u prvom izdanju nije bilo. 

Prvo na što želim upozoriti sve je jasnija potreba za tzv. doživotnim učenjem 
u svakoj, pa i knjižničarskoj profesiji, o čemu se u međunarodnim knjižničarskim 
organizacijama, ali i domaćoj stručnoj javnosti, mnogo govori. Naime, da bi 
knjižničar mogao zadržati svoju informacijsku ulogu u današnjem dinamičnom 
okruženju, nije mu više dovoljno samo redovito školovanje, nego se takav 
stručnjak treba i dalje stalno osposobljavati kako bi se mogao spremno nositi sa 
stalno novim izazovima u sve razvijenijem informacijskom okruženju. Zbog toga 
je ta tema načeta već u prvome dijelu knjige, koji govori o ulozi knjižničara kao 
informatora, a provlači se i na više drugih mjesta. 

U drugome dijelu preispituje se općenit odnos knjižnica i njihovih korisnika 
odnosno uloga knjižnica u društvu općenito na početku 21. stoljeća. Smatram 
da se svi trebamo baviti tim pitanjima, posebno jer informacijsko društvo i u nas 
sve više postaje stvarnost. U novom, umreženom okruženju informacijska služba 
treba sada povezati informacijske resurse na različitim medijima, pohranjene u 
knjižničnim zbirkama, s digitalnom informacijom dostupnom na mreži, što 
zahtijeva novi pristup ukupnoj organizaciji te službe. Obrazovanju korisnika u 
tom se kontekstu pridaje sve veća važnost jer se smatra da knjižnica sutrašnjice 
treba biti važan čimbenik u osposobljavanju ljudi svih uzrasta za napredovanje 
u informacijskom društvu, ali i u daljnjoj demokratizaciji društva. 

S obzirom na to da su hrvatske knjižnice tijekom nekoliko posljednjih 
godina, ukupno gledano, učinile veliki iskorak u informatizaciji, u trećem je 


dijelu posuvremenjen pristup organizaciji informacijskih usluga, imajući u vidu 
sve više javno dostupnih računalnih kataloga, mrežnih usluga, baza podataka i 
sl. Internet je u velikoj mjeri proširio krug korisnika online informacija, koje su 
u vrijeme kada sam pisala prvu verziju knjige u nas bile još uglavnom 
rezervirane samo za korisnike profesionalnih, komercijalnih informacijskih 
servisa, poput DIALOG-a. Premda još ne znamo kako će se sve dalje razvijati, 
internet je već do sada izvršio tako snažan utjecaj na organizaciju knjižnične 
informacijske službe da je taj dio trebalo u velikoj mjeri preraditi i dopuniti. 

Isto vrijedi i za četvrti dio knjige koji govori o izvorima informacija u 
knjižnici, koji sam posuvremenila u skladu s današnjim prilikama u Hrvatskoj. 

Poradi sve šire uporabe interneta u našim knjižnicama posvetila sam mu 
posebno poglavlje, koje nije bilo u prvome izdanju. Smatrala sam da toj temi u 
knjizi ovakve vrste ne treba posvetiti više prostora, jer su u tom području 
promjene tako brze da ih nije moguće pratiti na ovaj način. Zbog toga će čitatelj 
primijetiti da sam na više mjesta i sama pri pisanju ove prerađene verzije ne 
tako stare knjige morala sve češće posegnuti za informacijama koje su dostupne 
samo na mreži. Više će o internetu svaki knjižničar u skladu sa svojim 
potrebama doznati na mreži, a ovdje sam uključila samo uvodni tekst s kratkom 
poviješću, koji će početniku objasniti osnovne pojmove. 

Na kraju sam u popisu literature dodala još nove, posebno domaće 
objavljene radove iz ovoga područja. Sa zadovoljstvom primjećujem da ih nikada 
nije bilo toliko kao posljednjih godina, što upućuje na brži razvoj i posuvre- 
menjivanje informacijske službe u hrvatskim knjižnicama. 


U Zagrebu svibnja 2005. 


Predgovor 1. izdanju 


O knjižničnoj informacijskoj službi do sada se kod nas razmjerno malo pisalo. 
Premda se taj predmet već godinama poučava na dodiplomskom studiju 
knjižničarstva i na stručnim ispitima iz knjižničarske struke, znanja o tom 
području knjižničarstva hrvatski su knjižničari do sada uglavnom crpili iz 
inozemne literature ili usmenom predajom od iskusnih kolega. 

Ponajprije bih željela upozoriti čitatelja na teškoće u odredivanju područja 
koje bi trebao obuhvatiti zadani predmet jer u tome ima mnogo neslaganja 
među uvaženim stranim autorima. Naime, autori pojedinih knjiga najviše 
prostora posvećuju opisivanju raspoloživih izvora informacija kojima se 
knjižničari koriste za pružanje informacija korisnicima u pojedinim vrstama 
knjižnica, a drugi pak uz to opisuju i ostale djelatnosti kojima se bave 
informacijski odjeli većih knjižnica, a koje se ne odnose na pružanje informacija. 
Pri utvrdivanju tema koje sam željela obraditi najviše sam se oslanjala na djelo 
Williama Katza Introduction to Reference Work koje smatram najcjelovitijim 
priručnikom iz ovoga područja knjižničarstva. 

Mnogim je hrvatskim knjižničarima informacijska uloga suvremene knjižnice 
dugo bila nejasna, jer su imali na raspolaganju samo prijevode tekstova koji su 
u Hrvatsku dospjeli posredstvom Unescoa, a u stvari se radilo o djelima 
dokumentalista ili srodnih informacijskih stručnjaka bez radnog iskustva u kojoj 
javnoj knjižnici. Pojačana primjena suvremene informacijske i komunikacijske 
tehnologije, koja je i danas mnogima nedostupna, još je više zaoštrila naslije- 
dene probleme, pa je i u Hrvatskoj potrebno pojačati diskusiju o mnogim 
stručnim pitanjima iz toga područja. Ovom se knjigom upravo tome želi 
pridonijeti. 

S obzirom na to da se radi o prvoj knjizi te vrste na hrvatskom jeziku, ona je 
namijenjena i studentima i svim zainteresiranima za modernizaciju knjižničarstva. 
Njome bi se željelo razjasniti neke probleme, napose razgraničenje zadaća 
knjižničarstva i dokumentacije i današnje poimanje informacijske uloge suvre- 
mene knjižnice. S obzirom na to da se radi o vrlo dinamičnoj djelatnosti, jasno 
je da će u praksi trebati kontinuirano provjeravati postavljene teze. Željela bih 
takoder upozoriti na to da se radi o tekstu koji se uglavnom zadržava na 
općenitoj, načelnoj razini, te da bi bilo nadasve poželjno kada bi se hrvatski 

stručnjaci s višegodišnjim radnim iskustvom u pojedinim vrstama knjižnica 
prihvatili daljnje razrade te teme i pružili budućim naraštajima stručnjaka 
detaljnije priručnike s više konkretnih primjera. 

Obradeno gradivo razvrstano je u osam dijelova. U prvom se dijelu knjige 
objašnjava informacijska uloga knjižnice i knjižničara, u drugom se govori o 
korisnicima, njihovim značajkama i problemima te o obrazovanju korisnika. 
Treći je dio posvećen organizaciji i djelatnostima knjižnične informacijske službe. 

Četvrti i peti dio posvećeni su raspoloživim izvorima informacija. Opisane su 
vrste tiskanih priručnika, organizacija priručne zbirke i njezino održavanje te 
računalne baze podataka i njihova uporaba. Zainteresiranog čitatelja svakako 
upućujem da se o ukupnom spektru najnovijih izvora nastoji redovito obavijestiti 
u tekućoj domaćoj i stranoj literaturi, na sajmovima knjiga i informacijske 
tehnologije, u sredstvima javnog priopćavanja, knjižarama i sl. Današnja je 
informacijska industrija, naime, tako dinamična da je takav pristup nužniji nego 
ikad. 

Šesti i sedmi dio posvetila sam odnosima knjižnice s javnošću, praćenju 
učinkovitosti njezina rada, problemima standardizacije i etičkim pitanjima. Radi 
se o pitanjima o kojima se do sada u nas vodilo malo računa, a koja su posebno 
važna u današnjem vremenu kada se Hrvatska želi uvrstiti u red modernih 
europskih zemalja. Smatram da bi primjena Etičkog kodeksa Hrvatskoga 
bibliotekarskog društva u tome trebala odigrati važnu ulogu. 

O povijesnom razvoju informacijske službe progovorila sam na kraju ove 
knjige, što će neke čitatelje možda začuditi. Smatram, naime, da za razumije- 
vanje ovoga predmeta poznavanje povijesti nije od presudne važnosti, premda 
je sigurno da se povijesni razvoj ne smije zanemariti. I u prikazivanju povijesti 
nastojala sam iznijeti samo najvažnije, načelne činjenice, ne ulazeći u brojne 
pojedinosti. Zainteresirani će čitatelj o povijesti informacijske službe u svijetu 
pronaći bogatu literaturu, dok je razvoj u Hrvatskoj slabo dokumentiran. Stoga 
moj pokušaj rekonstrukcije zbivanja na području razvoja informacijske službe u 
hrvatskim knjižnicama treba smatrati pionirskim radom, koji će, nadam se, drugi 
autori uskoro nadopuniti. 

I na koncu, želim objasniti da je ovaj rad rezultat mojega nastavničkog 
djelovanja pri Katedri za bibliotekarstvo Filozofskog fakulteta u Zagrebu. 
Premda sam se godinama profesionalno bavila organizacijom informacijske 
službe i rada s korisnicima i pritom stekla određena praktična iskustva, upravo 
je potreba za prenošenjem stečenog znanja studentima potaknula temeljito 
upoznavanje s teorijom. Mnogim studentima i mladim kolegama koji su mi 
postavljali brojna pitanja dugujem stoga na prvome mjestu svoju zahvalnost. 
Želim također zahvaliti i prof. dr. Ljerki Markić-Čučuković i kolegici Tatjani 
Nebesny, koje su mi dale vrlo vrijedne sugestije tijekom izrade ove knjige. Više 
kolega iz Hrvatske i inozemstva pomoglo mi je u prikupljanju potrebne litera- 
ture i informacija. Budući da ne mogu navoditi sva njihova imena, najtoplije im 
zahvaljujem. Posebno zahvaljujem dr. Tatjani Aparac-Gazivoda na njezinom 
aktivnom sudjelovanju i znalačkim savjetima tijekom nastanka ove knjige. 


U Zagrebu, svibanj 1995. 


INFORMACIJSKA DJELATNOST U KNJIŽNICI 
OPĆENITO 


1.1. Osnovni pojmovi: informacija, dokument, publikacija 
1.1.1. Informacija 


Da bismo mogli jasno odrediti informacijsku djelatnost u knjižničarstvu i 
njezino mjesto u okviru ukupnog sustava društvene komunikacije valja 
odmah na početku objasniti neke osnovne pojmove. S obzirom na to da 
se svaki od tih pojmova, ovisno o motrištu, može definirati na više načina, 
odabrane su one definicije koje mogu poslužiti za bolje razumijevanje 
zadanog predmeta. To ističemo stoga što će čitatelj u stručnoj literaturi 
naći i drukčije definicije tih istih pojmova koje se upotrebljavaju u drugom 
kontekstu. 

Zacijelo je jedan od najviše korištenih pojmova upravo pojam informa- 
cija (obavijesv. 

Informacija je skup podataka s pripisanim značenjem, osnovni ele- 
ment komunikacije, koji, primljen u određenoj situaciji, povećava čovjeko- 
vo znanje.! Čovjek prima informacije u obliku skupova podataka. Podaci 
se sastoje od skupa parametara koji opisuju neku činjenicu ili zbivanje, ali 
sami za sebe nemaju nikakvo značenje. Davanje značenja odnosno 
tumačenje podatka prepušteno je primatelju poruke, koji ujedno određuje 
je li neki podatak za njega informacija ili nije tj. zadovoljava li on njegovu 
potrebu da nešto dozna, odredi ili utvrdi. Naime, podaci postaju infor- 
macija tek kada ih usvoji osoba kojoj su potrebni. Da bi se dobivena 
informacija pretvorila pak u znanje, potrebno je da je primatelj u 
potpunosti razumije i poveže sa svojim predznanjem. 

Knjižničar treba poznavati spomenute mehanizme jer bez toga ne bi 
mogao obavljati svoju ulogu — ulogu osobe koja korisniku pomaže da 


' Usp. Informacija. // Hrvatska enciklopedija. Sv. 5 : Hu — Km. Zagreb : Leksikografski zavod 
"Miroslav Krleža", 2003. Str. 110. 


dode do informacija i do znanja. On treba tumačiti sadržaj dokumenata i 
pripremati ih za uporabu, a sve to prilagođeno potrebama svojih 
korisnika. 

Informacija je temeljna odrednica društvene komunikacije, pa tako i 
uvjet za svaki viši oblik društvenosti. Stupanj razvitka društva odreduje i 
tipove potrebnih informacija, njihovu količinu i organizaciju informacijskih 
službi. Razvoj industrijskog društva u 19. i 20. stoljeću, s problemima i 
konfliktima kakve dotadašnja povijest nije poznavala, pridao je informaciji 
novu važnost i za pojedinca i za čitavo društvo. Primjerena informiranost 
je, štoviše, postala nužna pretpostavka svake uspješne organizacije, a 
prikupljanje, obrada i odašiljanje informacija preduvjet za funkcioniranje 
modernog društva. Industrijalizaciju je pratio i razvoj komunikacija — 
prijevoza ljudi i roba, ali i prijenosa obavijesti. Potreba za organiziranjem 
informacijskih službi na svim razinama postajala je sve veća jer je 
organiziranje gospodarskog i društvenog života postajalo svakim danom 
sve složenije. Proces razvoja novih načina i sredstava komuniciranja i 
nadalje je u tijeku — informacije se prenose na novi način, brže i 
djelotvornije, a informacijski stručnjaci proučavaju kakav utjecaj ima 
informacijska komponenta na sveopći razvoj čovječanstva. 

Znanost i tehnika društvene su stečevine čije su zakonitosti i razvoj u 
najužoj vezi s tzv. "informacijskom eksplozijom". Znanstvena revolucija, 
koja je u 19. i 20. stoljeću pratila industrijalizaciju, uzrokovala je nagli 
porast izdavačke djelatnosti, a pojava i široka primjena računalne i 
telekomunikacijske tehnike taj je trend još više ubrzala. Posljedica je bila 
primjena nove tehnologije i u knjižničarstvu. Zamisao o velikim univerzal- 
nim knjižnicama, posvećenim prijenosu različitih vrsta znanja, zamijenjena 
je velikim knjižničnim mrežama, koje objedinjuju različite vrste knjižnica i 
omogućuju njihovu djelotvornu suradnju. U drugoj polovini 20. stoljeća 
postupno je nastupilo tzv. postindustrijsko odnosno informacijsko doba. 
U njemu uloga znanja stalno raste, a informacija je već odavno veličina i 
temeljna odrednica poput materije i energije. U današnjem postindustrij- 
skom svijetu ona se uz rad, zemljište i kapital smatra i četvrtim čimbe- 
nikom proizvodnje.“ Tako se smatra da su informacije, podaci i znanje 
ključni gospodarski čimbenici, a informacija roba kojom se može uspješno 
trgovati. U svijetu se sve više razvija informacijska industrija ili industrija 
znanja, u sklopu koje i knjižničari moraju stjecati nove vještine. 

Cijenu i vrijednost informacije nije moguće precizno utvrditi. Dio 
troškova odnosi se na izradu, distribuciju odnosno pohranu medija — 
nositelja informacija, dio se odnosi na troškove koje obračunavaju 
ustanove i sustavi koji osiguravaju pristup informacijama, dio troškova 
čine naknade za rad kvalificiranog osoblja koje upravlja ustanovama i 


* Usp. Cappuro, Rafael: Einfihrung in die Informationswissenschaft. Teil 4. Der elektronische 
Informationsmarkt. http://www.capurro.de/iwmodul4.html (2005-02-16). 

organizira sustave, a na vrijednost bi trebala utjecati i moguća procjena o 
tome što bi značio nedostatak neke informacije ili nemogućnost da ju se 
nabavi. 

Umjesto samo o čitanju, koje je u prošlosti u najvećoj mjeri promicala 
knjižničarska struka, ona se sve češće bavi i navigacijom po znanju, 
strukturiranjem znanja, filterima znanja i sličnim.“ Ti novi pojmovi 
preuzeti su iz računalne znanosti, a knjižničari se u visoko tehnolo- 
giziranom svijetu moraju baviti tim pitanjima kako bi knjižnice mogle u 
izmijenjenom okruženju osigurati, sačuvati i razvijati svoju ulogu i za 
budućnost. Pismenost se također mijenja, pa ona danas uz sposobnost 
čitanja i pisanja slova i brojki uključuje i poznavanje računalnih sustava, 
mnoštva normiranih simbola i znakova i slično. Da bismo predočili 
informacijsku i organizacijsku problematiku suvremenog svijeta, spomenut 
ćemo kao primjer sustav međunarodnih znakova na autocestama. Pozna- 
vanje tog sustava i zakonitosti njegove uporabe već je odavno uključeno 
u osnovnoškolski program. Isto tako u novije vrijeme svoje mjesto u 
školama pronalaze i računala i internet na svim razinama, što a priori 
znači da korisnici, posebno oni mladi, dolaze u knjižnice s izmijenjenim 
očekivanjima. 


1.1.2. Dokumenil, publikacija 


Drugi pojam koji ovdje valja u informacijskom smislu odrediti jest 
dokument. To je zapisana informacija prema kojoj se postupa kao prema 
jedinici u dokumentacijskom postupku. Dokumentacijsku jedinicu tvore 
medij, podaci na mediju i značenje koje im se pripisuje. Pisani dokument 
koji je izdan za javnu uporabu zove se publikacija. Publikacija je "tiskani 
ili drugom tehnikom umnoženi duhovni proizvod ...", a prema definiciji 
kojom se koriste Međunarodno udruženje knjižničarskih društava i 
ustanova (IFLA) i Unesco, to je "... zabilježeno znanje namijenjeno javnoj 
uporabi".“ Pritom su tim pojmom uz konvencionalne tiskane medije 
obuhvaćeni i mikrofilmovi, audiovizualni te elektronički mediji. Premda 
knjižnice mogu posjedovati i rukopise ili rukom pisane knjige, od pojave 
tiska primarna im je zadaća osigurati pristup publikacijama, tj. objavljenim 
prenositeljima informacija i znanja (knjigama, časopisima i dr.), te 
posredovati u pristupu informacijama objavljenim u njima. Po tome su 


* Usp. International encyclopedia of information and library science. / ed. John Feather; Paul 
Sturges. London. New York : Routledge, 1997. Preface (Predgovor), str. IX. 

* Usp. Rada, Juan E:: The information gap between North and South. // IFLA Journal 20, 1(1994), 
14. 

*Usp. Dokument. // Hrvatska enciklopedija. Sv. 3 : Da — Fo. Zagreb : Leksikografski zavod 
"Miroslav Krleža", 2001. Str. 192. 

* Verona, Eva: Pravilnik i priručnik za izradbu abecednih kataloga. Dio 1. Odrednice i redalice. 2. 
izmijenjeno izdanje. Zagreb : Hrvatsko bibliotekarsko društvo, 1986. Str. 387. 

" Definicija upotrebljena u programu Opća dostupnost publikacija (UAP), usp. Line, Vickers 
(1989), Dio 2: Priroda i djelokrug UAP, str. 12—20. 

one specifične informacijske ustanove koje imaju važnu ulogu u prijenosu 
znanja od autora do sadašnjeg i budućeg korisnika. Sve su knjižnične 
djelatnosti u službi te njezine posredničke uloge: i nabava i pohrana 
dokumenata, i njihova obrada, organizacija i kontrola zbirki, kao i sve 
službe koje knjižnica organizira za korisnike. 

Prikupljanjem i obrađivanjem pisanih dokumenata bave se, uz knjižni- 
ce, i arhivi, dokumentacijski centri i druge srodne informacijske ustanove. 
Međutim, mreže tih ustanova nisu toliko otvorene i dostupne svim 
slojevima društva kao knjižnične mreže, posebno mreže narodnih knjiž- 
nica. Tako upravo zbog pristupačnosti javnih knjižničnih ustanova, ali i 
zbog novih, sve većih tehničkih mogućnosti medija i oblika komuniciranja 
te raznolikih potreba korisnika, sve vrste knjižnica u najnovije doba u sve 
većoj mjeri posreduju i informacije koje nisu sadržane u tiskanim 
medijima. Štoviše, one korisnicima daju informacije i iz izvora koje nemaju 
u svojim zbirkama, već ih dobivaju iz drugih srodnih informacijskih službi. 
Time je informacijska uloga knjižnica tijekom posljednjih desetljeća znatno 
proširena. Medutim, u glavni djelokrug rada knjižnice kao informacijske 
ustanove spada i nadalje osiguravanje dostupnosti dokumenata, u pravilu 
publikacija na svim medijima, i u njima sadržanih informacija. Pritom 
knjižnice daju korisniku u prvom redu na raspolaganje građu koju same 
posjeduju, ali istodobno na sve djelotvorniji način osiguravaju i pristup 
dokumentima i informacijama iz drugih izvora. 


1.2. Informacijske službe općenito i značajke informacijske službe 
u knjižnici 

Sve informacijske službe nude ili dostavljaju podatke svojim korisnicima. 

Medutim, poruke koje šalju neke će osobe prihvatiti kao informacije, dok 

ih drugi neće ni zamijetiti. Naime, da bi korisnik mogao prihvatiti neku 

poruku kao informaciju, ona mora zadovoljavati sljedeća dva uvjeta: 

* podaci koje je dobio moraju biti novi, korisniku još nepoznati 

* korisnik mora imati potrebu za dobivenim podacima. 

To su temeljna načela, pa se već iz toga može zaključiti da se 
uspješnost svake informacijske službe (i knjižnične) temelji na aktualnosti 
informacija koje pruža i na opsegu zadovoljavanja potreba korisnika. 

Najkorištenije su javne informacijske službe sredstva javnog priopća- 
vanja ili tzv. masovni mediji, poput novina, radija i televizije. Oni zajedno 
tvore sustav koji je najširi izraz i najdjelotvorniji čimbenik društvene 
komunikacije, dok je svaka knjižnica u pravilu usmjerena prema odrede- 
noj korisničkoj skupini. Bitna je razlika između masovnih medija i 
knjižničnih službi u tome što su čitatelji, slušatelji i gledatelji u slučaju 
javnih medija pasivni primatelji poruke, dok oni u knjižnici moraju aktivno 
tražiti informaciju. Bit te razlike naročito je jasno odredio J. H. Shera ovim 
riječima: "Korištenje knjižnice individualno je motivirano. Knjižnica, za 

razliku od radija i televizije, ne raspršuje poruku u javnost, nego je 
korisnik u njoj mora tražiti, iako u njoj može pronaći i mnogo drugih 
poruka. Osim toga, dok u masovnim medijima pošiljatelj u skladu sa 
svojim interesima kontrolira svoju poruku, knjižnica, naročito narodna, 
daje na raspolaganje veliki izbor informacija kako bi korisnik mogao 
odabrati onu koja najbolje odgovara njegovim potrebama".* Shera ističe 
jednu nadasve važnu, logičnu činjenicu koju knjižničari katkad ne 
zapažaju. On upozorava da knjižničari u narodnim knjižnicama ne bi 
smjeli govoriti o "prosječnom čitatelju", kojega zapravo i nema. Naime, 
svaki korisnik ima svoje posebne značajke, a knjižničar ih svakako treba 
uzeti u obzir. Spomenuta Sheraina zapažanja posve su u skladu sa 
"Zakonima" S. R. Ranganathana: "Svakoj knjizi njezin čitatelj" i "Svakom 
čitatelju njegova knjiga", a upućuju na sljedeća dva načela na kojima se 
temelje informacijske usluge u knjižnici: 
* informacije se uvijek daju konkretnoj osobi/osobama, čije potrebe 
treba ispitati 
* svaki korisnik dolazi u knjižnicu s konkretnom potrebom, prema 
kojoj treba usmjeriti informacijsku uslugu. 


Knjižnice su oduvijek prenosile informacije svojim korisnicima, premda 
se ta djelatnost nije obavljala u posebnim informacijskim odjelima kao 
danas. Već u antičkim knjižnicama, primjerice, u onoj posebno važnoj, u 
Aleksandriji, knjižničari su bili mnogo više od čuvara papirusa. Oni su bili 
učeni ljudi koji su čitali i interpretirali pisane tekstove, uglavnom za 
potrebe državne uprave i utjecajnih pojedinaca. Medutim, kroz stoljeća 
knjižnice su ipak imale naglašenu arhivsku funkciju (bile su riznice i 
čuvarice znanja), a knjižničari su i dalje bili kustosi i učenjaci — sve do 
pojave prosvjetiteljstva i modernih demokratskih pokreta u Europi i 
Americi. Tek s razvojem građanske demokracije od konca 18. stoljeća 
pojavljuju se, kao posljedica razvoja obvezatnoga osnovnog školstva i 
potrebe za općim propagiranjem pismenosti, prvo u Americi, a zatim i u 
ostalim razvijenim zemljama, nove, narodne knjižnice s naglašenom 
prosvjetiteljskom i informacijskom ulogom. Te nove funkcije dovele su do 
novog tipa knjižničara, koji od tada ne služi više samo elitnim korisnicima, 
već ima zadaću pomoći svakome da se snađe u knjižnici i da dode do 
potrebnog znanja. 

S druge pak strane, razvoj prirodnih znanosti i tehnike od 19. stoljeća 
također je znatno utjecao na knjižničarstvo. Taj je razvoj znanstvenom 
knjižničarstvu donio velike probleme zbog "eksplozije znanstvenih 
informacija". Za razliku od narodnih knjižnica, koje su zbog svoje opće 


* Usp. Shera, Jesse H.: Introduction to library science. Litleton, Co. : Libraries Unlimited, 1976. Str. 
63. 

* Ostala tri zakona velikog indijskog knjižničnog teoretičara Ranganathana su: "Knjige su za 
korištenje", "Štedi vrijeme čitatelju"i "Knjižnica je ustrojstvo koje neprestano raste". 

namjene ukupnu organizaciju znatno prije usmjerile na korisnika, velike, 
bogate, mahom stare znanstvene knjižnice teško su se snalazile, te su 
znatno kasnije razvile informacijske službe u današnjem smislu. U 
mnogima od tih knjižnica korisnici su morali sve donedavno sami, bez 
pomoći stručnog osoblja, mukotrpno tražiti informacije. 

Upravo zbog tog problema znanstvenici i stručnjaci su za svoje potrebe 
već u 19. stoljeću potaknuli razvoj znanstvenih i stručnih dokumentacijskih 
službi. A kako je razvoj znanosti vodio sve većoj specijalizaciji, i 
dokumentacijske su službe postajale sve uže specijalizirane. Euforija što je 
moguće veće, isključive specijalizacije, čak i u školovanju, vladala je sve 
donedavno, dok se nisu uvidjele i negativne posljedice takvog razvoja i 
potreba za sustavnim pristupom u rješavanju globalnih problema moder- 
nog svijeta. Zbog energetskih, ekoloških i drugih problema nove su 
generacije postale sve kritičnije. Naime, čak i u slučaju rješavanja usko 
stručnih problema, u naše se doba sve češće pojavljuju i potrebe za 
interdisciplinarnim pristupom u njihovu rješavanju. Tako u suvremenom 
znanstvenom i stručnom svijetu upravo knjižničari, u velikoj mjeri enciklo- 
pedisti, dobivaju novu važnost, jer mogu uspješno povezivati područja 
različitih znanja. 

Međutim, Shera, kojega neki nazivaju "Leonardom knjižničarstva", 
upozoravao je već 1970. godine da se govori o "informacijskoj eksploziji", 
koja je to samo uvjetno, jer se često zapravo radi o "eksploziji radova". 
Naime, sve veći broj znanstvenih istraživača u svijetu proizvodi sve više 
znanstvenih publikacija, čiji broj, po njegovu mišljenju, nije proporcio- 
nalan porastu kvantuma znanja, jer se množe publikacije čiji se sadržaji 
često preklapaju. Razvojem elektroničkog izdavaštva, koje je znatno 
olakšalo izdavačku djelatnost, taj problem postaje svakim danom sve veći. 
Zbog toga knjižničari mogu sve teže utvrditi što je novo, vrijedno i što 
svakako treba ponuditi korisnicima. 

Drugi problem s kojim su knjižnice naročito suočene tijekom posljednja 
dva desetljeća vezan je uz pojavu novih medija zbog kojih akumulacija 
tiskanih publikacija nema više istu važnost kao prije. Štoviše, informacije 
distribuirane elektroničkim putem postaju u mnogim područjima domi- 
nantne. Tako se potencijal onih knjižnica koje nemaju naglašenu arhivsku 
funkciju (poput nacionalnih knjižnica) više ne mjeri u tolikoj mjeri brojem 
svezaka u fondu, nego njihovom sposobnošću da osiguraju pristup 
akumuliranom znanju bez obzira na medij ili izvor. Zbog toga se od 
suvremene knjižnice traži da svakom korisniku, za njegovu konkretnu 
potrebu, omogući pristup relevantnim izvorima. Stručno znanje knjižničara 
i njegova sposobnost uporabe informacijske i komunikacijske tehnologije, 
koji omogućuju njegovo djelotvorno posredovanje između izvora znan- 
stvenih i drugih informacija i korisnika, dobivaju i zbog toga sve važniju 
ulogu. Knjižničar danas treba, još u većoj mjeri nego prije, biti most 
između kataloga, priručnika, bibliografskih i drugih raspoloživih baza 
podataka i ukupnog fonda svoje i drugih knjižnica. 

Zanimljivo je da je IFLA, tek potaknuta izazovom mrežne tehnologije, 
vrlo kasno, godine 1998., osnovala posebno stručno tijelo za pitanja 
knjižnične informacijske službe, prvo pod nazivom Skupina za diskusiju o 
referentnim službama (Reference Discussion Group), da bi iz nje 2001. 
nastala Sekcija za referentnu djelatnost (Reference Work Section), koja je 
2004. preimenovana u Sekciju za referentne i informacijske službe (Refer- 
ence and Information Services Section).'" Zadaće su te Sekcije da se bavi 
svim aspektima knjižnične informacijske službe u svim vrstama knjižnica, 
s naglaskom na nesmetani dostup do informacija, da traži rješenja za 
premošćivanje jaza izmedu fizičke i digitalne knjižnice, da promiče 
doživotno učenje i informacijsku pismenost u svim aspektima procesa 
posredovanja znanja i da smjernicama i normama za poslovanje informa- 
cijskih službi podupire stručno osoblje zaposleno u knjižnicama diljem 
svijeta.!! Godine 2002. IFLA je donijela i svoje Smjernice za digitalnu 
informacijsku službu (Digital Reference Guidelines)'* koje bi svaka 
knjižnica prije uvođenja novih virtualnih usluga svakako trebala proučiti. 
U njima se govori o svim aspektima digitalne informacijske službe, od 
tehničkih i personalnih do praktičnih problema te se daju upute za rad. 


1.3. Dokumentacija i informacijska znanost i njihov odnos prema 
knjižničnoj znanosti i knjižničarstvu 


1.3.1. Dokumentacija 


Pod dokumentacijom podrazumijevamo "stalno i sustavno skupljanje i 
obrađivanje zabilježenih informacija u svrhu njihove pohrane, klasifici- 
ranja, pronalaženja, korištenja ili prijenosa.!* Ona se bavi izradom i 
prijenosom sekundarnih i tercijarnih izvora informacija, danas u pravilu 
elektroničkih baza podataka. Ishodištem razvoja dokumentacije smatra se 
osnutak Međunarodnoga bibliografskog instituta (Institut international de 
bibliograpbie — IIB) u Bruxellesu 1895. godine, koji su osnovala dva 
belgijska advokata, Paul Otlet i Henri Lafontaine, s namjerom da ustroje 
međunarodni sustav za prikupljanje i obradu svih vrsta dokumenata iz 
svih zemalja i iz svih područja znanja. Taj je institut povezan i s razvojem 
univerzalne decimalne klasifikacije, koja je postala predmetom njegova 
kontinuiranog rada upravo za potrebe stvaranja univerzalnog dokumenta- 
cijskog sustava. Godine 1931. Institut je preimenovan u Medunarodni 


institut za dokumentaciju, koji je 1937. prerastao u Međunarodno udru- 


!" Mrežne stranice Sekcije dostupne su na adresi http://www.ifla.org/VII/s36 (2005-02-28) 


" Usp. Reference and Information Services Section. Mission : Strategic Plan 2004—2005. http:// 
www.ifla.org/VII/s36 (2005-02-28). 

!? Smjernice su dostupne na adresi: http://www.ifla.org/VIl/s36/pubs/drg03.htm (2005-03-01) 

'5 Prema međunarodnoj normi /SO 5127:2001. 

ženje za dokumentaciju (Fedćration internationale de documentation — 
FID). Od 1987. ta se organizacija zove Međunarodno udruženje za 
informacije i dokumentaciju (Fćdćration internationale d'information et de 
documentation — i nadalje s akronimom FID) jer se već i imenom želi 
upozoriti da su primarni predmet njezina interesa informacije, a ne fizički 
nositelji informacija — dokumenti.“ 

Dokumentacijski centri proširili su se u prvoj polovici 20. stoljeća 
posebno u razvijenim zemljama u znanstvenim institutima, poduzećima i 
različitim ustanovama. Ali u nekim su sredinama, posebno u Njemačkoj i 
ostalim zemljama srednje Europe, naziv dokumentacijski centar dobile i 
neke dotadašnje specijalne knjižnice, koje su se i nadalje nastavile 
pretežno baviti knjižničnom djelatnošću. Kod nas su poslije od nekih 
specijalnih knjižnica nastali tzv. INDOK centri" (naziv je izvedenica od 
dijelova riječi informacijsko-dokumentacijsko-komunikacijski centar), ali 
značajke njihova rada većim su dijelom i dalje ostale u području djelovanja 
specijalnih knjižnica (koje su se od početka često bavile i dokumenta- 
cijskom djelatnošću). Dokumentacija se u Hrvatskoj, unatoč sada već 
četrdesetogodišnjem dodiplomskom i poslijediplomskom školovanju u 
području informacijskih znanosti na Sveučilištu u Zagrebu“, nije u tolikoj 
mjeri razvila da bismo raspolagali s primjerenim brojem domaćih baza 
podataka i specijaliziranih informacijskih centara. S obzirom na to da je 
danas područje rada knjižnica jasnije razgraničeno od područja djelovanja 
dokumentacijskih ustanova, a da sve zajedno pripadaju informacijskoj 
industriji koja raspolaže sa sve usavršenijom računalnom i komuni- 
kacijskom tehnikom, može se pretpostaviti da će i dokumentacijska 
djelatnosti u Hrvatskoj ubuduće naći svoju punu afirmaciju. 

Dokumentacija, koja se koncem 19. stoljeća pojavila kao logični 
posljedak znanstvene i tehnološke revolucije, bavila se od početka, a i 
danas se bavi, svim vrstama dokumenata: publikacijama i polupubli- 
kacijama na svim medijima i u svim oblicima u kojima se one pojavljuju. 
Mlada od knjižničarstva, izrasla iz srodne bibliografije, dokumentacija je 
od početka pratila razvoj intenzivnoga i na nov način organiziranoga 
znanstvenog rada. Daljnji je razvoj dokumentacije od polovice 20. stoljeća 
bio usko vezan uz primjenu informacijske tehnologije. Računalna je 


'** Godine 1991. FID je donio novi program kojim su njegove zadaće redefinirane. Glavna su polja 
djelovanja FID-a: promicanje istraživanja i razvoja u području dokumentacije, informacijskih znanosti i 
upravljanja informacijama te doprinos razvoju i uspostavi međunarodnih informacijskih sustava. 

5 Izvorni je autor naziva INDOK prof. Božo Težak koji ga prvi put spominje 1969. godine. Usp. 
i: Tudman, Miroslav: Obavijest i znanje. Zagreb : Filozofski fakultet. Zavod za informacijske studije 
Odsjeka za informacijske znanosti, 1990. Dio 1: Informacijska znanost, predmet, ishodišta, osnovni 
pojmovi. Str. 11-22. 

'* Poslijediplomski studij je 1964. godine, pod vodstvom prof. Bože Težaka, organiziran na 
Zagrebačkom sveučilištu pri posebno osnovanom Centru za studij bibliotekarstva, dokumentacije i 
informacijskih znanosti, a danas se dodiplomska odnosno poslijediplomska nastava izvodi na Odsjeku 
za informacijske znanosti na Filozofskom fakultetu istoga sveučilišta te na Filozofskom fakultetu u 
Osijeku i na Sveučilištu u Zadru. 

tehnika u dokumentaciji primijenjena prije nego u knjižničarstvu. S 
obzirom na to da je primarna zadaća dokumentacije izrada sekundarnih i 
tercijarnih izvora informacija, pravi dokumentacijski centri, poput biblio- 
grafskih ureda, ne moraju izravno raditi s krajnjim korisnicima. Oni mogu 
svoje proizvode sami nuditi tržištu ili taj dio posla predati nekom 
posredniku ili prodavaču. Zbog toga se rad dokumentalista, uz različitu 
metodiku same obrade dokumenata, i načelno razlikuje od rada knjiž- 
ničara, koji se najviše bave korisnicima. Međutim, objavljeni i javno 
dostupni krajnji rezultati rada dokumentacijskih centara, tj. sekundarne i 
tercijarne publikacije na svim raspoloživim medijima mnogo se upotreblja- 
vaju upravo u knjižnicama, koje imaju i primarnu tiskanu građu. Done- 
davno su jedino knjižnice bile u mogućnosti korisniku ponuditi cjelovitu 
uslugu: i pronalaženje sekundarnih informacija, tj. podataka o dokumen- 
tima, i davanje samih dokumenata na uporabu. To se u najnovije vrijeme, 
pojavom sve većeg broja mrežnih publikacija, znatno izmijenilo, ali u 
području humanističkih i dijela društvenih znanosti još se uvijek vrlo 
intenzivno upotrebljavaju publikacije na papiru, u prvome redu dostupne 
u knjižnicama. 

Za razliku od bibliografa, dokumentalisti obrađuju građu sa svrhom da 
dokumentacijska jedinica upozna korisnika što temeljitije i sa sadržajem 
dokumenta i da, koliko je to moguće, smanji korisnikovu potrebu za 
čitanjem cjelovitog teksta dokumenata koji su za njega manje relevantni. 
Dokumentalisti, koji se, danas češće nazivaju informacijskim stručnjacima, 
posjeduju usko specijalizirana znanja iz struke zastupljene u dokumentima 
koje obrađuju. Po tome se razlikuju od većine knjižničara koji, zbog 
prirode povjerene im zadaće, u pravilu posjeduju široko opće obrazo- 
vanje. Dokumentalistima su po svojim značajkama i zadaćama vrlo srodni 
specijalni knjižničari, tako da često još i danas dolazi do poteškoća u 
razlikovanju specijalnog knjižničarstva od dokumentacije. Naime, i jedna i 
druga struka isključivo su orijentirane na pohranu i pronalaženje informa- 
cija, dok su knjižničari u ostalim vrstama knjižnica primarno usmjereni na 
zadovoljavanje različitih potreba korisnika, tj. konkretnih osoba koje traže 
informacije. Zbog toga bismo se priklonili mišljenju Sherae koji je smatrao 
da je knjižničarstvo doduše društvena disciplina, jer su knjižnice tvorevine 
društva, ali da mu je srž i do danas ostala u velikoj mjeri humanistička. 

Rezultati dokumentacijskog rada brojne su bibliografske baze podataka 
(prije časopisi sa sažecima i tiskana kazala) i drugi računalni sekundarni 
izvori. Prvi sekundarni časopis počeo je izlaziti još 1830. godine u 
Njemačkoj pod naslovom Pbarmazeutiscbes Zentralblatt (kasnije Cbemi- 
sches Zentralblat). Od tada se dokumentacijska djelatnost kontinuirano 
razvijala tako da su se do sredine 20. stoljeća sekundarni časopisi 
postupno razvili u svim disciplinama prirodnih i primijenjenih znanosti. 
Štoviše, oni su postali glavni izvori informacija koje je trebalo, i dok su još 
bili isključivo na papirnom, tiskanom mediju, iscrpno pretraživati prije 

pristupanja bilo kojem istraživačkom radu. Ta se potreba nije ni do danas 
izmijenila, samo što korisniku sada stoje na raspolaganju isti i novi izvori 
u obliku mrežnih baza podataka, koje istraživač sve češće sam pretražuje 
s pomoću svoga osobnog računala. Time on s jedne strane znatno štedi 
vrijeme, a s druge ima osiguran brz pristup neusporedivo većem broju 
informacija. 


1.3.2. Informacijska znanost i knjižnična znanost 


U 60-im godinama dvadesetog stoljeća počeo se umjesto naziva dokumen- 
tacija u nekim dijelovima svijeta, naročito u SAD, širiti naziv informacijska 
znanost. Od dokumentalista, ali i od specijalnih knjižničara, nastali su 
informacijski stručnjaci. Godine 1968. i Američki institut za dokumen- 
taciju (American Institute for Documentation — AID) izmijenio je naziv u 
Američko društvo za informacijsku znanost (American Society for Infor- 
mation Science — ASIS). Ali u ono vrijeme spoznaje o značajkama nove 
discipline, informacijske znanosti, nisu još bile jasne, pa su ponegdje 
nazivi dokumentacija i informacijska znanost (pojam koji se prvo pojavio 
u svezi sa sve širim pretraživanjem informacija s pomoću računala) 
korišteni kao sinonimi. Kasnije su i knjižničari u javnim znanstvenim i 
narodnim knjižnicama spoznali da se oni takoder bave pretraživanjem 
informacija za svoje korisnike, samo na ponešto drukčiji način. Zbog 
prestiža koji su u međuvremenu stekli tzv. informacijski stručnjaci i naši 
su knjižničari sustave knjižnica uskoro preimenovali u "bibliotečno- 
informacijske sustave", a neke od knjižnica u "bibliotečno-informacijske 
centre". Budući da knjižnice i danas, u suvremenom svijetu, imaju 
zasebnu, posve prepoznatljivu ulogu u informacijskoj djelatnosti, većina 
stručnjaka smatra da proširenje u nazivu nije potrebno te da ono, naprotiv, 
može stvarati samo pomutnju. 

Što se tiče naziva dokumentacija, u priručniku International encyclope- 
dia of information and library science, objavljenom 1997. godine, 
eksplicitno se navodi da je naziv "dokumentacija" približni sinonim za 
"specijalno knjižničarstvo" odnosno "informacijsku znanost" te da se rijetko 
upotrebljava u angloameričkom području.!'“ Medutim, kako znademo, taj 
se naziv još uvijek široko upotrebljava u preostalom dijelu Europe, 
posebno u francuskom i njemačkom govornom području, pa i u Hrvat- 
skoj, te smo mu zato u prethodnom tekstu posvetili nešto pozornosti. 

Informacijska znanost predmet je interesa mnogih današnjih knjižničara 
(možda stoga što su u prethodnim desetljećima informacijski stručnjaci 
"napadali" knjižničarsku struku. S obzirom na to da je W. Katz, jedan od 


"7" International encyclopedia of information and library science. / ed. John Feather; Paul Sturges. 
London. New York : Routledge, 1997. Str. 110. 

najvećih autoriteta za predmet knjižnične informacijske službe, smatrao da 
knjižnična informacijska služba, koja se, između ostalog, bavi i pretraživa- 
njem literature, ima ulogu "odskočne daske" prema informacijskoj 
znanosti, potrebno se i ovdje kratko osvrnuti na definicije knjižnične i 
informacijske znanosti. Svjesni da ima mnogo različitih tumačenja spome- 
nutih disciplina te da diskusije o tim i srodnim pitanjima još uvijek traju, 
priopćit ćemo ovdje tek neke stavove stručnjaka, objavljene u novije 
vrijeme. Prvo ćemo se pritom poslužiti definicijama Američkoga knjižničar- 
skog društva (American Library Association — ALA) iz 80-ih godina 20. 
stoljeća'š, s obzirom na to da je razvoj u SAD-u do sada bio uvijek 
mjerodavan za kasniji razvoj u Europi. Prema tim definicijama knjižnična 
znanost skup je spoznaja i saznanja o principima selekcije, nabave, 
organizacije i uporabe zabilježene informacije u skladu s informacijskim 
zahtjevima i potrebama određene zajednice korisnika, dok je informa- 
cijska znanost znanstveno proučavanje stvaranja, korištenja i upravljanja 
svim oblicima informacije. Dvadesetak godina poslije, godine 2001. 
međunarodna norma ISO 5127 definirala je informacijsku znanost kao 
"proučavanje funkcija, strukture i prijenosa informacija i upravljanja 
informacijskim sustavima", a knjižničnu znanost kao "granu informacijske 
znanosti koja se bavi organizacijom knjižničnih zbirki i upravljanjem i 
radom knjižnica." Kako se vidi, s obzirom na razvoj informacijske i 
komunikacijske tehnologije tijekom dva posljednja desetljeća, prijenos 
informacija i organizacija informacijskih sustava nametnuli su se kao 
središnje teme. 

Dobar pregled razvoja razumijevanja međuodnosa čovjeka i 
informacije još je u 80-im godinama 20. stoljeća dao je T. Saračević sa 
suradnicima, naglašavajući da ključnu ulogu u uspješnosti budućih 
informacijskih sustava, ali i razvoju informacijske znanosti i umjetne 
inteligencije, neće imati znatnije usavršavanje tehnologije, već upravo 
povećano razumijevanje ljudskog odnosa prema informacijama.“ Navode- 
ći 1992. upravo to Saračevićevo mišljenje, W. Katz potvrđuje da smo 
nakon više desetljeća istraživanja još uvijek u vremenu otkrivanja 
zakonitosti informacijskog procesa i informacijske znanosti.“ Ne ulazeći 
pomnije u teoretsku problematiku, istaknut ćemo samo da mnogi 
istraživači informacijsku znanost, s pozicija potpune univerzalnosti (bavi 


'** Usp. ALA Glossary of library and information science. 1983. Str. 118 i 132. Opširnije o teorijskim 
osnovama jedne i druge znanosti i stajalištima mnogih pojedinačnih autora vidi u knjizi Aparac- 
Gazivoda, Tatjana: Teorijske osnove knjižnične znanosti. Zagreb : Filozofski fakultet. Zavod za 
informacijske studije Odsjeka za informacijske znanosti, 1993. i Aparac-Jelušić, Tatjana: Knjižnična 
znanost u posljednjem desetljeću dvadesetog stoljeća. // Vjesnik bibliotekara Hrvatske 40, 1-2(1997), 
139-152. 

* Usp. Saracevic, Tefko et al..: A Study of information seeking and retrieving. // Journal of the 
American Society for Information Science 39, 3(1988), 161-216. http://www.scils.rutgers.edu/-tefko/ 
JASIS1988part1.pdf (2005-02-16). 

* Usp. Katz (1992), sv. 2, str. 46. 

se svim aspektima informacije), sve više dovode i u odnos s čovjekom 
(korisnikom), pa ona na taj način znatnije ulazi i u područje knjižničarskog 
interesa. Danas se knjižnična i informacijska znanost, kao i dokumentacija, 
svrstavaju zajedno u širu skupinu informacijskih znanosti (koje 
obuhvaćaju i arhivistiku, muzeologiju, leksikologiju i druge srodne disci- 
pline), te se sve više radi na usporednim istraživanjima, ali i na iznalaženju 
zajedničkih teoretskih podloga različitih informacijskih djelatnosti. Zbog 
toga današnji knjižničari, uz praćenje razvoja vlastite struke, trebaju pratiti 
i trendove, posebno inovacije, u srodnim informacijskim sustavima te 
Hrvatsko knjižničarsko društvo u suradnji s Hrvatskim arhivističkim 
društvom i Hrvatskim muzejskim društvom od 1997. godine svake godine 
organizira seminar pod naslovom "Arhivi, knjižnice, muzeji: mogućnosti 
suradnje u okruženju globalne informacijske infrastrukture". 

Na svjetskoj se razini već tijekom više desetljeća odvija plodna suradnja 
međunarodnih organizacija IFLA-e i FID-e, a u novije vrijeme i suradnja 
IFLA-e s Međunarodnim savjetom za arhive (International Council of Ar- 
chives — ICA) i Međunarodnim vijećem za muzeje (International Council 
of Museums — ICOM) na globalnim informacijskim programima. 


1.4. Uloga knjižničara kao informatora 


S obzirom na raširenu primjenu računalne tehnike i razvijenost online 
veza s pomoću interneta te velikih promjena u društvenom okruženju 
uloga se knjižničara tijekom posljednjeg desetljeća znatno promijenila. Isto 
je slučaj i s ostalim segmentima informacijske industrije. Postoji više 
pristupa problemu određivanja i definiranja pojedinih sudionika i njihove 
uloge u toj "industriji". Prema Katzu njoj, uz ostale sudionike, pripadaju 
svakako: 
* izdavači knjiga, časopisa itd. 
e izdavači baza podataka (mrežne i na CD-ROM-u i u ostalim 
oblicima) 
* informacijski servisi i privatni informacijski poduzetnici (brokeri) 
* televizija i ostali masovni mediji 
* proizvodači računala i programske podrške 
* knjižnice i knjižničari 
* krajnji korisnici, koji informaciju dobivaju izravno ili preko nekog 
posrednika (knjižnice ili informacijskog poduzetnika ili servisa).? 
Od vremena prosvjetiteljstva pa sve do 60-ih godina prošloga stoljeća, 
informacija se u načelu smatrala javnim dobrom, koje bi, bez novčane 
naknade, trebalo biti dostupno svakome. Medutim, široka primjena 


* Informacije o dosad održanim seminarima vidi na adresi: http://jagor.srce.hr/akm/index.html. 
* Usp. Katz (1992), sv. 2, str. 36-40. 

informacijske i komunikacijske tehnologije i sve češća privatizacija javnih 
djelatnosti, koje su prije bile u nadležnosti države, dovela je do potrebe 
da i knjižnice pojedine informacijske usluge naplaćuju, kako bi ostvarile 
neke vlastite prihode. To stvara knjižničarima probleme, kojima prije nisu 
bili izloženi. 

Govoreći o značajkama novoga vremena, K. Čveljo ukazuje na to da 
upravljanje informacijskom službom u knjižnici postaje sve složenije iz 
više razloga: 


* zbog sve veće potrebe poznavanja ne samo korisnika knjižnice već i 
njezinih potencijalnih korisnika, kako bi se odredili najpovoljniji 
načini zadovoljavanja njihovih informacijskih potreba odnosno 
pridobili novi korisnici 

* zbog pridavanja sve veće važnosti obvezi da informacijske usluge 
budu pravodobne i relevantne 

* zbog drastičnih promjena u poslovanju, proizvodima i uslugama 
raznolikih informacijskih službi 

* zbog izražene potrebe da se usluge odlikuju tako da jamče potpunu 
kvalitetu (žotal quality), da ih se može obogatiti odabranim dodanim 
vrijednostima (added value) te da se informacijske službe temelje i 
na kulturi poduzetništva, naglašavajući pritom važnost promidžbe i 
marketinga.“ 


Kako bi se što uspješnije zadovoljile sve veće potrebe za informacijama, 
Čveljo smatra da je nužno razviti "mrežu snažnih partnera", spremnih na 
suradnju i pružanje pomoći suradnicima jer će "knjižničari-informacijski 
stručnjaci uspješnije pružati svoje usluge ako nauče izgradivati strateško 
partnerstvo s drugima, ne samo u svojemu području i u svojoj zemlji, 
nego i sa stručnjacima za informacijske tehnologije i informacijske sustave. 
Također, oni moraju razumjeti utjecaje i promjene i djelovati na global- 
nome planu".* 

Danas u području informacijske industrije djeluje svakim danom sve 
veća skupina privatnih informacijskih poduzetnika (information bro- 
kers) koje neki nazivaju i "bibliotekari-slobodni strijelci". To su 
informacijski stručnjaci koji počesto imaju prethodno višegodišnje radno 
iskustvo u knjižničarstvu. Oni djeluju samostalno kao poduzetnici koji 
daju cjelovite informacijske usluge (npr. i popise literature i primarne 
dokumente) uz naplatu. Tako oni danas konkuriraju knjižničarima koji, 
radeći u javnim (narodnim i znanstvenim) knjižnicama odgovaraju na 
upite najširih slojeva korisnika i bore se da osiguraju što je moguće širu 
dostupnost informacijskih usluga korisnicima bez naplate. Radi se, dakle, 


* Usp. Čveljo, Katherine: An increasing diversity of information users creating increasing chal- 
lenges and opportunities for information professionals: a brief overview. // Vjesnik bibliotekara 
Hrvatske, 41, 1-4(1998), 100. 

o dvama suprotnim pristupima u istoj djelatnosti, pa se može ustvrditi da 
smo u tom smislu u razdoblju previranja. 

Američki stručnjaci smatraju, međutim, da će knjižničari, unatoč sve 
brojnijoj konkurenciji, a možda upravo i zbog nje, dobiti sve važniju ulogu 
kao stručnjaci koji pomažu korisnicima u artikulaciji njihovih upita, u 
odabiru odgovarajućih baza podataka, u ispravnom predstavljanju njihovih 
informacijskih potreba, u tumačenju rezultata pretraživanja informacijskih 
izvora i u poboljšanju informacijske pismenosti.? 

Medutim, da bi knjižničari u novom informacijskom okruženju mogli 
zadovoljiti nove potrebe i održati se u oštroj konkurenciji, oni moraju 
kontinuirano usavršavati već stečena znanja, ali usvajati i nove vještine. 
Tako se danas od svakog knjižničara traži da: 


* poznaje strukturu informacijskih resursa u području znanja svojih 
glavnih korisnika 

* poznaje i znade dobro koristiti osnovna informacijska pomagala, 
uključujući online kataloge, sustave za pretraživanje, baze podataka, 
izvore na mreži, knjige, časopise i druge publikacije na različitim 
medijima i dr. 

* poznaje oblike ponašanja i način traženja informacija svojih glavnih 
korisnika 

* poznaje opća načela komuniciranja, uključujući interakciju s korisni- 
cima, osobno ili drugim komunikacijskim kanalima 

* poznaje utjecaj informacijske tehnologije na strukturu informacija 

* poznaje norme informacijske pismenosti.? 


Od knjižničara se traži da sam obavi što bolji odabir, posebno u 
današnje vrijeme kada smo svakim danom izloženi sve većoj količini 
informacija. To je nužno za djelotvorno obavljanje posredničke uloge 
između mnoštva publikacija i specifičnih potreba svakog pojedinca, 
odnosno skupine korisnika. Naime, kako raste količina zapisanog znanja 
tako raste i broj mogućih korisnika toga znanja, kojima ta količina pri 
formuliranju zahtjeva često izgleda nepregledna i nedokučiva. Zbog toga 
korisnik od knjižničara i očekuje da sve aktivnije preuzme ulogu 
informacijskog vodiča. Ali kako se knjižničarevo stručno znanje ne može 
očitovati kao potpuno znanje iz svih predmeta, ono se u prvom redu 
očituje u poznavanju izvora i strategija pretraživanja te u spremnosti da se 
uživi u položaj korisnika. 

Svemu što smo do sada izložili valja još dodati i to da se tijekom 
posljednjih godina učestalo radi na unapređenju programa redovnog 


* Isto. 

* Prema smjernicama Društva za informacijske i korisničke službe Američkoga knjižničarskog 
društva (American Library Association, Reference and User Services Association), objavljenim 2003. 
pod naslovom Professional competencies for reference and user services librarians. http:// 
www.ala.org/ala/rusa/rusaprotools/referenceguide/professional.htm (2005-05-25). 

?* Isto. 

obrazovanja knjižničara,“ kojemu su dodani i osmišljeni programi 
permanentnog obrazovanja s obzirom na to da je tzv. "cjeloživotno učenje" 
postalo preduvjet uspješnog djelovanja svake struke.** Od knjižničarske se 
struke traži da stvori "nove knjižnice", koje će još djelotvornije povezati 
sve izvore informacija (tiskane i elektroničke) na globalnoj razini, a usto 
korisnicima, koji i sami trebaju permanentno obrazovanje kako bi se 
prilagodili promjenama u područjima svojega djelovanja, pružiti usluge 
koje odgovaraju zahtjevima doživotnog učenja. Kao posljedica sveopće 
globalizacije taj je pristup danas i u pojedinim tranzicijskim zemljama, što 
je razvidno iz službenih dokumenata, podudaran s pristupom u razvijenim 
zemljama. 

I Hrvatsko knjižničarsko društvo vrlo aktivno sudjeluje u raspravama o 
mnogim pitanjima koja se tiču obrazovanja budućih hrvatskih knjižničara i 
permanentnoga stručnog osposobljavanja stručnjaka koji danas rade u 
našim knjižnicama. Tako je Društvo svoju 30. skupštinu 1996. gotovo u 
potpunosti posvetilo spomenutom problemu.“ Nakon toga, održan je 
1997. u Zagrebu Plenum o školovanju knjižničarskog osoblja, a 1998. ta je 
tema dalje razradivana.*“ Nakon toga je došlo do znatnog proširenja 
redovitih obrazovnih programa na visokoškolskoj razini i po prvi puta do 
organizacije programa permanentnog obrazovanja na nacionalnoj razini. 
Uz Proljetnu školu školskih knjižničara, koja se već tijekom više godina 
redovito održava u Crikvenici, organizirani su slični redoviti skupovi za 
knjižničare koji rade u drugim vrstama knjižnica*', što umnogome pomaže 
osposobljavanju hrvatskih stručnjaka za posuvremenjivanje korisničkih 
služba u svim vrstama knjižnica. To je posebno važno za knjižničare koji 
rade u manjim sredinama sa skromnijim mogućnostima upoznavanja s 
novostima u praksi. Njima su spomenuta stručna okupljanja od ključne 
važnosti. Naime, knjižničari koji rade u manjim sredinama trebaju biti 
jednako dobro stručno osposobljeni i posebno okretni, snalažljivi i 
samostalni. U mnogim se manjim knjižnicama informacijske usluge pružaju 
na mjestu gdje se obavlja i posudba knjiga te mnogi drugi poslovi. Često 
u njima radi samo jedna osoba koja nužno sama obavlja sve stručne 
poslove. Međutim, u komunikaciji s drugim knjižnicama i ostalim 


* Sustavno školovanje bibliotekara u Hrvatskoj započelo je šk. g. 1976./77. na Filozofskom 
fakultetu u Zagrebu, od šk. g. 1998./99. otvorilo se i na Pedagoškom fakultetu u Osijeku, a od šk. g. 
2001./02., u obliku dislociranog studija, i na Filozofskom fakultetu u Zadru. Svi nastavni programi 
uključuju i kolegij posvećen informacijskoj službi. 

* Godine 2002. počeo je s radom u Nacionalnoj i sveučilišnoj knjižnici u Zagrebu i Centar za 
stalno stručno usavršavanje knjižničara (informacije o njegovim programima stalno su dostupne na 
adresi http://www.nsk.hr/cssu); u Centru su do sada, između ostaloga, održana i predavanja i vježbe, 
posvećene mrežnim informacijskim uslugama i informacijskim i komunikacijskim sustavima. 

* Usp. Vjesnik bibliotekara Hrvatske 39(1996), 1-2. 

* Usp. npr. Lazić-Lasić; Jadranka; Slavić, Aida: Obrazovanje knjižničara za 21. stoljeće — zajednička 
briga onih koji obrazuju i onih koji zapošljavaju. // Međunarodno savjetovanje Knjižnice europskih 
gradova u 21. stoljeću, Varaždin, 4.—7. XI. 1998. : zbornik radova. Str. 122-132. 

3! Radi se o Danima specijalnih i visokoškolskih knjižnica, savjetovanjima u organizaciji Sustava 
Znanstvenih informacija (SZI) i savjetovanjima narodnih knjižnica. 

informacijskim ustanovama i pojedincima, dobro osposobljeni knjižničar, 
koji cijeni vlastitu struku i poznaje njezine zakonitosti, može pružiti 
korisnicima vrlo kvalitetne usluge. 

U najnovije vrijeme široka ponuda hrvatskih i stranih knjižničnih 
kataloga i drugih baza podataka na internetu omogućuje i hrvatskim 
knjižničarima pružanje znatno kvalitetnijih bibliografskih i drugih informa- 
cija, koje su u manje razvijenijim sredinama donedavno bile uglavnom 
nedostupne. Za očekivati je da će sa daljnjim širenjem elektroničkog 
umrežavanja doći vrlo brzo do velikih promjena i u onim knjižničnim 
službama koje su još nepovezane i nedovoljno razvijene. Ovdje valja 
naglasiti da elektroničke informacijske službe u najnovije vrijeme traže 
opet nova, specijalistička znanja i vještine jer knjižničari moraju obavljati 
nove, donedavno nepoznate poslove. Tako su sada u knjižnicama 
potrebni urednici mrežnih stranica, knjižničari zaduženi za koordinaciju i 
instalaciju računalne opreme i podrške, specijalisti za multimediju i sl. 
Premda su mnoge takve djelatnosti prisutne i u većim hrvatskim knjižni- 
cama, u nas još nije razvijena nomenklatura različitih novih, specijalističkih 
knjižničarskih zvanja, o čemu se već više puta diskutiralo i na stručnim 
skupovima u Hrvatskoj.?? 


** Usp. npr., Stojanovski, Jadranka; Sraga, Daniela: Knjižničarska struka u svjetlu novih 
informacijskih tehnologija. // Vjesnik bibliotekara Hrvatske 39, 1-2(1996), 189-196. i Turčin, Vesna: 
Knjižničarska zvanja i znanja u novom informacijskom okruženju. // Međunarodno savjetovanje 
Narodne knjižnice izazov promjena, Lovran, 25. i 26. rujna 1997. : zbornik radova. Rijeka : Gradska 


biblioteka Rijeka ; Zagreb : Hrvatsko bibliotekarsko društvo, 1997. Str. 61-68. 

KORISNIK I KNJIŽNICA 


2.1. Definicije i kategorizacija korisnika 


Za definiranje pojmova koji se odnose na pitanja korisnika knjižnica 
Unesco je usvojio formulacije Nacionalne komisije za knjižnice i informa- 
cijske službe SAD iz 1975. godine. S obzirom na to da ih koristi i IFLA 
poslužit ćemo se tim tekstom, u malo izmijenjenom obliku, kako bismo 
protumačili osnovne značajke korisnika. 

Korisnici su pojedinci od kojih svaki ima jedinstvene informacijske, 
obrazovne, psihološke i društvene potrebe. Pojedina osoba mogla bi 
zatrebati praktično znanje kako bi riješila neposredne probleme u 
dnevnom životu i radu. U procesu vlastitoga permanentnog obrazovanja 
pojedinac može imati potrebu za stručnim znanjem, a intelektualno znanje 
može mu zatrebati ako želi proširiti vlastito razumijevanje umjetnosti, 
prirodnih i humanističkih znanosti i na taj način obogatiti svoj osobni 
život. Čitanje iz zadovoljstva, praćenje novih ideja ili istraživanje znanja iz 
prirođene radoznalosti, drugi su vrijedni motivi koji potiču na čitanje, 
slušanje ili gledanje. Ljudi, osim toga, osjećaju potrebu za etičkim, vjerskim 
i filozofskim spoznajama. Organizacijama, kao i pojedincima, također su 
potrebne informacije i znanje. Poslovnim organizacijama potrebne su 
činjenice i podaci, kako bi predvidjele kretanja na tržištu, razvile nove 
proizvode ili primijenile novu tehnologiju. Školama su informacije 
potrebne kako bi unaprijedile i proširile proces učenja, znanstvenim su 
organizacijama one pak potrebne kako bi mogle povezati nove podatke s 
poznatim činjenicama, što je sastavni dio stvaralačkog procesa. Vladama 
su informacije potrebne na svakoj razini, kako bi formulirale planove, 
usavršile proces donošenja odluka i pomogle svojim službenicima u 
predvidanju i rješavanju problema. (...) Jasno je da se informacijske 
potrebe i potrebe za korištenjem knjižnica osjećaju na svim društvenim 
razinama, bez obzira na mjesto na kojem pojedinac prebiva, njegov 
društveni status ili intelektualnu razinu. Iako se potrebe pojedinaca uvelike 
mijenjaju s obzirom na dob, etničko podrijetlo, obrazovanje, zaposlenje, 

geografski smještaj i mnoge druge čimbenike, većina ljudi manje ili više 
ovisi o dostupnosti točnih i korisnih informacija.** Pojedince koji se koriste 
knjižničnim i informacijskim uslugama nazivamo individualnim 
korisnicima, dok u slučaju organizacija (ustanova) govorimo o kolektiv- 
nim korisnicima. 

Pojam korisnik posljednjih je desetljeća dobio i znatno šire značenje, 
pa danas, uzimajući u obzir spoznaje o tome koristi li se pojedinac ili 
organizacija informacijskim uslugama, razlikujemo: 


* potencijalnog korisnika tj. onoga koji se ne koristi knjižnicom, ali 
bi mu ona na temelju njegovih informacijskih potreba odgovarala; 
često takav pojedinac ne zna da knjižnica postoji, odnosno što ona 
radi 

* naslućenog korisnika, tj. onoga koji ima pristup knjižničnim 
službama, ali im se ne koristi 

* stvarnog korisnika, tj. onoga koji se koristi uslugama informacijske 
službe 

*_ korisnika kojemu dobivena informacijska usluga donosi stvar- 
nu korist. Da bi knjižničar svrstao korisnika u tu skupinu, mora od 
njega dobiti povratnu informaciju o toj činjenici.“ 


S obzirom na to da određene knjižnice (npr. nacionalne) imaju i snažno 
izraženu arhivsku funkciju, tj. zadaću da trajno pohranjuju i čuvaju građu, 
one moraju voditi računa i o budućim korisnicima, tj. onima koji će tu 
gradu trebati u budućnosti, a u najnovije, digitalno vrijeme knjižnice imaju 
i sve više virtualnih korisnika, tj. osoba koje se koriste knjižničnim 
uslugama putem online veza. 


2.2. Informacijski kanali korisnika 


Ako želimo pobliže upoznati razlog zbog kojega neka osoba traži 
informaciju, vidjet ćemo da se to u pravilu dogada onda kada pojedinac 
postane svjestan stupnja svoje neizvjesnosti vezane uz rješavanje nekog 
problema. Hitnost i važnost problema uvjetuju i način na koji će osoba 
zatražiti informaciju. Uzevši u obzir podatak da se najveći broj ljudi ne 
koristi nijednom knjižnicom, treba razmotriti na koje druge načine 
pojedinci dolaze do potrebnih informacija. To ujedno omogućuje da se, 
općenito gledano, sagleda i ukupna informacijska važnost knjižnice. 


* Potpuni tekst i obrazloženje vidjeti u Line, Maurice; Vickers, Stephen: Univerzalna dostupnost 
publikacija (UAP)./ Prevela Lelija Sočanac. Zagreb: Hrvatsko bibliotekarsko društvo, 1989. Dio 3. 
Pristup i dostupnost iz perspektive korisnika, str. 21-30. 

** Usp. Wersig, Gernot: Informationstitigkeit. // Laisiepen, Klaus et al.: Grundlagen der 
praktischen Information und Dokumentation. 2. izd. Minchen : Saur, 1980. Str. 161. Podjela 
informacijskih kanala korisnika preuzeta je iz iste knjige. 

Informacijski kanali kojima se pojedinci i zajednice pojedinaca služe 
jesu formalni, poluformalni i neformalni kanali. 

Formalni informacijski kanali jesu publikacije (knjige, časopisi, baze 
podataka itd.) i ustanove (knjižnice, informacijski centri i dr.). Oni su u 
pravilu javno dostupni. 

Poluformalni informacijski kanali jesu polupublikacije, seminari, 
kongresi itd. Organizirani su u pravilu na formalan način, ali su dostupni 
samo ograničenom krugu korisnika (npr. sudionicima kongresa). Tu 
spadaju i umnoženi sažeci ili tekstovi izlaganja, zbornici na stručnim ili 
znanstvenim skupovima, koji se raspačavaju prije ili za vrijeme njihova 
održavanja i obično su namijenjeni sudionicima ili ograničenoj korisničkoj 
populaciji. 

Neformalni kanali su rukopisi, diskusije s kolegama, razgovori sa 
znancima, službena ili privatna korespondencija itd. Informacije prenošene 
tim putem dostupne su vrlo malom broju pojedinaca. 

Tradicionalni formalni informacijski kanali, u koje spadaju i knjižnice, 
imaju velike prednosti, ali i mane. Prednosti su ponajprije: 1. javni 
karakter, 2. relativna potpunost zbirka i 3. kontinuiranost zbirka, a glavni 
su nedostaci: 1. relativna neelastičnost u odnosu na potrebe korisnika i 2. 
u pravilu kašnjenje informacija (radi se u prvom redu o objavljenim 
dokumentima, koji pri proizvodnji prolaze složen izdavački postupak). 

Valja upozoriti na to da nagli razvoj informacijske i komunikacijske 
tehnike i u tom pogledu stalno donosi promjene. Tako elektronički javni 
mediji, primjerice televizija, koja je formalni kanal, prenose kontinuirano 
najnovije informacije iz najudaljenijih krajeva svijeta, a novine, koje se 
služe satelitskom tehnikom, također postaju sve ažurnije. Isto vrijedi i za 
elektroničke publikacije. 

Medutim, tiskane publikacije u obliku knjiga i časopisa, kojima se 
knjižnice i nadalje intenzivno bave, imaju uz informacijsku ulogu i važnu 
funkciju trajnih prenositelja znanja jer njihovi sadržaji u pravilu prolaze 
stručnu recenziju. Zbog toga treba njihovu dostupnost osigurati i današ- 
njim i budućim čitateljima. Isto vrijedi i za recenzirane elektroničke 
publikacije, za koje tek treba usavršiti tehniku arhiviranja, kako bi se 
osigurala trajnost u njima pohranjenih informacija, što je predmet 
aktualnih nastojanja u zemljana razvijenoga elektroničkog izdavaštva. 


2.3. Informacijska uloga knjižnica 


Mnogi korisnici nisu svjesni svojih informacijskih potreba koje bi mogli 
zadovoljiti u knjižnicama. To je problem koji većim dijelom nije posljedica 
neodgovarajuće organizacije knjižnica i drugih informacijskih ustanova, 
već manjkavosti ukupne kulturne, obrazovne i informacijske politike. 
Medutim, bez obzira na to, knjižnice se trebaju uključiti u nastojanja da se 

ti problemi ublaže u što većoj mjeri. To postižu marketingom, ali 
ponajprije i dobrom vlastitom organizacijom, jer u pravilu ponuda stvara 
potražnju, što znači da dobre usluge uvijek nalaze svoje korisnike. 

Istraživanja pokazuju da se i u zemljama vrlo razvijenog knjižničarstva 
mnogi ljudi ne koriste uslugama nijedne knjižnice. Pitajući se gdje ljudi 
danas traže informacije, Katz odgovara da to u Americi prvo čine na 
internetu, posebno s pomoću kućnog računala, a da se tek oko 50% 
pučanstva s upitom obraća nekoj knjižnici.“ Od toga se broja samo 
relativno mali postotak koristi knjižnicom ili kojom drugom informa- 
cijskom službom manje ili više redovito. Takve se građane smatra 
"informacijski pismenima", dok drugi dio pučanstva čine pojedinci, koji bi 
kvalitetnu informaciju trebali, ali ne znaju kako do nje doći. Neki, pak, ni 
ne znaju da trebaju kvalitetnu informaciju. 

U podizanju informacijske svijesti najveći utjecaj ima opće obrazovanje, 
a apsolutni preduvjet za čitanje svakako je elementarna pismenost 
(sposobnost čitanja i pisanja). U Hrvatskoj se problemom pismenosti i 
čitanja od devedesetih godina prošloga stoljeća posebno aktivno bavi 
Hrvatsko čitateljsko društvo koje, između ostaloga, prati i nove okolnosti 
u kojima djeluju obrazovne i kulturne ustanove nakon pojave interneta.?? 

Zadaća knjižnica nije samo osiguravanje dostupnosti znanja, već one 
imaju i mnoštvo drugih zadaća. Jedna od istaknutih zadaća je i ponuda 
literature za zabavu i rekreaciju. I u tom su pogledu knjižnice posljednjih 
desetljeća dobile naročito snažnu konkurenciju u televiziji. Iz prikupljenih 
statistika u zemljama u kojima se sustavno prati čitanje i korištenje medija, 
proizlazi da ljudi danas prosječno daleko više slobodnog vremena 
provode gledajući televiziju nego čitajući knjige, novine ili zabavne 
časopise. Zanimljiv je opći zaključak da je s porastom slobodnog vremena 
pao udio vremena koje se koristi za čitanje. I u Hrvatskoj sazrijeva svijest 
o takvom razvoju u korištenju medija, pa je D. Plevnik godine 1992. 
jednom svom članku čak dao i naslov u obliku pitanja "Prijeti li gledanje 
čitanju?" Pritom je usporedio tadašnje korištenje knjižnicama i videotekama 
u Karlovcu i upozorio da bi trebalo pratiti nagli razvoj uporabe novih 
medija u našoj sredini.** Uzimajući u obzir tehnološke izazove današnjice, 
i nakladnici knjiga sve se češće okreću multimedijalnim izdanjima, a 
mnoge su dobro organizirane knjižnice također postale i medijateke. 


#5 O načelima marketinga u knjižnicama vidi u članku Može, Snježana: Strategija marketinga i 
marketinški program narodnih knjižnica. // Vjesnik bibliotekara Hrvatske 35, 3-4(1992), 51-70. U 
najnovije se vrijeme za marketing u knjižnicama na mreži može naći mnogo uputa, posebno na 
američkim mrežnim stranicama: vidi npr. na mrežnom mjestu Vijeća za knjižnice države Ohio (Obio 
Library Council) u virtualnoj učionici za knjižničare Marketing training on tbe web for public library 
staff. http://www.olc.org/marketing/index.html. (2005-04-27) 

* Usp. Katz (2002), sv. 1, str. 11. 

3" Usp. Dumančić, Irena: Istraživanje pismenosti na Internetu : budućnost naše djece : mijenjanje 
središta pozornosti pismenosti i opismenjavanja. // Hrčak br. 15-16 (prosinac 2002), str. 15-17. 

% Članak je objavljen u časopisu Informatologia 25, 1-2(1993), 35-36. 

Medutim, prema istraživanjima provedenim u Sjedinjenim Američkim 
Državama tamošnji građani još uvijek smatraju da je primarna uloga 
knjižnica obrazovna, te da i najšire korištene, narodne knjižnice trebaju 
biti i ostati središta za obrazovanje i istraživanje. Katz citira jedno 
istraživanje provedeno 1994. prema kojemu je preko 80% Amerikanaca 
svrstalo po važnosti zadaće narodne knjižnice na ovaj način: 1. knjižnica 
podupire redovito obrazovanje učenika i studenata svih uzrasta; 2. 
knjižnica ima ulogu središta za učenje za izvanredne odrasle učenike i 
studente; 3. knjižnica ima ulogu središta za otkrića i učenje za predškolsku 
djecu. Zanimljivo je da je istodobno ulogu narodne knjižnice kao središta 
za posudbu literature za rekreaciju smatralo važnom samo nešto više od 
polovice ispitanika.“ I IFLA-ine i Unesco-ve smjernice za razvoj službi i 
usluga narodnih knjižnica iz 2001.“ stavljaju također njihovo podupiranje 
obrazovanja na prvo mjesto, a tek potom slijedi uloga narodne knjižnice 
kao informacijskog središta, njezina uloga u stvaranju mogućnosti za 
osobni kreativni razvoj te kulturni razvitak sredine u kojoj djeluje. Rezultati 
pak ispitivanja korisnika visokoškolskih i narodnih knjižnica, koje je 
provedeno u Velikoj Britaniji 1998. godine, naveli su izvjestitelje na 
zaključak da je u naše vrijeme teško razlučiti koriste li se ljudi knjižnicom 
zbog posla, studija, rekreacije ili kojega drugog razloga te da izgleda da se 
te potrebe polako stapaju u jednu cjelinu jer su danas svi ljudi "cjelo- 
životni učenici".“! 

Europski parlament, koji kontinuirano vodi brigu i o informacijskom 
sektoru u Europi, koncem 1998. prihvatio je na osnovi Izvješća o Zelenom 
dokumentu o ulozi knjižnica u suvremenom društvu odgovarajuću rezolu- 
ciju (Resolution on the role of libraries in modern societies). “* U njoj to 
tijelo, pozivajući se na Unescov Manifest za narodne knjižnice iz 1994. 
godine“i na svoja brojna ranija izvješća, konvencije i rezolucije, među 
ostalim poziva zemlje članice da, s obzirom na promjene u komunika- 
cijskoj tehnologiji te na kontinuirano rastuću prisutnost znanja i kulturne 
grade na internetu ili u kojemu drugom digitalnom obliku, osiguraju 


* Usp. Katz (1997), sv. 2, str. 4. O poimanju obrazovne uloge narodnih knjižnica u Americi i 
Zapadnoj Europi usp. i Stančin-Rošić, Dubravka: Narodne knjižnice i učenje. // Međunarodno 
savjetovanje Narodne knjižnice izazov promjena, Lovran, 25. i 26. rujna 1997. : zbornik radova. Rijeka 
: Gradska biblioteka Rijeka ; Zagreb : Hrvatsko bibliotekarsko društvo, 1997. Str. 77—82. 

*“ Usp. hrv. prijevod dokumenta: Narodna knjižnica : IFLA-ine i UNESCO-ve smjernice za razvoj 
službi i usluga / priredila Radna skupina Sekcije za narodne knjižnice na čelu s Philipom Gillom. 
Zagreb : Hrvatsko knjižničarsko društvo, 2003. 

“ Usp. Nankivell, Clare: The facts of cross-use. // Library Association Record 100, 10(1998), 525. 

** Usp. European Commission. Committee on Culture, Youth, Education and the Media: Report on 
the Green Paper on the role of libraries in the modern world. (Rapporteur: Mrs Mirja Ryyniinen). 
http://www.cordis.lu/libraries/en/reportrole.html. (2005-04-27) Više o aktivnostima koje su prethodile 
toj rezoluciji vidi u zborniku Međunarodnog savjetovanja "Knjižnice europskih gradova u 21. stoljeću", 
održanog 1998. u Varaždinu objavljenom u Godišnjaku Gradske knjižnice i čitaonice Metel Ožegović 
Varaždin, br. 2(1998), u kojemu je više autora dalo osvrt na tu temu, kao npr. D. Katalenac u svojemu 
radu "Narodna knjižnica kao people's network : uloga narodnih knjižnica u informacijskom društvu u 
21. stoljeću", str. 14—23. 

svojim građanima što širi dostup do tih izvora. Naglašava se da knjižnice 
trebaju djelovati kao most izmedu tradicionalnih i novih informacijskih 
medija, omogućujući tako da se svi izvori nadopunjuju. Ujedno se utvrduje 
da knjižnice i informacijske službe imaju nezamjenjivu i rastuću ulogu u 
organiziranju dostupa do znanja u kontekstu kontinuiranog umnogo- 
stručavanja komunikacijskih medija. Zemlje članice Europske unije potiču 
se na povezivanje narodnih knjižnica u mrežu što bližu građanima, a u 
rezoluciji nije zanemarena ni uloga nacionalnih i drugih znanstvenih 
knjižnica koje pak imaju važnu ulogu u znanstvenim istraživanjima, 
inovacijama i općem razvoju obrazovanja, društva i gospodarstva. Europ- 
ski parlament veliku važnost pridaje i zaštiti i promicanju kulturne baštine 
koja se čuva u knjižnicama, arhivima i muzejima te različite ustanove 
potiče na povezivanje u zajedničkom naporu za trajnu zaštitu kulturne 
baštine za buduće generacije. 

Da bismo pokazali kako su navedena načela primijenjena u stvarnosti 
u nekoj zemlji osvrnut ćemo se na projekt Britanske vlade na prijelazu u 
21. stoljeće pod nazivom "Nova knjižnica : mreža za narod" (Vew Library: 
the People's Network). Taj poduhvat vrlo dobro oslikava suvremeno 
poimanje informacijske uloge narodne knjižnice, koje je s jedne strane u 
skladu s navedenim ukupnim europskim nastojanjima, a s druge pred- 
stavlja dio nastojanja za daljnju dogradnju već dosada vrlo razvijenoga 
nacionalnog knjižničnog sustava. Projekt je pokrenut u Velikoj Britaniji 
koncem 1997. i njime su načeta brojna pitanja koja se tiču čitave 
knjižničarske profesije.“ U okviru Vladinog programa potaknuta je 
transformacija narodnih knjižnica i njihovih djelatnosti, zbog čega se 
tražilo njihovo opremanje najnovijom tehnologijom i djelotvornije os- 
posobljavanje zaposlenika za praćenje brzog tehnološkog razvoja. Postav- 
ke na kojima se temelji taj projekt bile su da: 


* nova knjižnica sutrašnjice treba omogućiti ljudima svih uzrasta dobro 
snalaženje u informacijskom društvu 

* knjižnice trebaju preuzeti središnju ulogu u cjeloživotnom učenju te 
ih stoga treba integrirati u britanski sustav školovanja i cjeloživotnog 
učenja 

* knjižnice, koristeći djelotvorno informacijsku i komunikacijsku 
tehnologiju, imaju i važnu ulogu u daljnjoj demokratizaciji društva. 


U kontekstu projekta naglašena je i potreba investiranja u školovanje 
budućih knjižničara koji trebaju, uz ostalo, preuzeti ulogu "navigatora po 
mreži", informacijskih savjetnika, informacijskih menadžera i pedagoga. U 
dostizanju postavljenih ciljeva jedno od glavnih pitanja koje se tada 


* Usp. hrvatski prijevod Manifesta u časopisu Vjesnik bibliotekara Hrvatske 37, 3-4(1994), 
251-254. 

“ Izvještaj i prateći dokumenti dostupni su na mrežnom mjestu http://www.ukoln.ac.uk/services/ 
lic/newlibrary/ (2005-02-21). 

postavljalo bilo je pitanje, kako će knjižnične informacijske službe spojiti 
fizička mjesta (knjižnice) s prostorima digitalne informacije, tisak s 
elektronikom, učenje s informacijom. Danas znamo da je projekt u 
punome smislu uspio jer je 2004. godine ustanovljeno da je " ... Mreža 
(People's Network) zrela inicijativa kojom se uspjelo povezati gotovo svu 
računalnu i komunikacijsku infrastrukturu dostupnu u britanskim narod- 
nim knjižnicama". Ispitivanja korisnika te mreže dala su naime izvanred- 
no pozitivne rezultate, tako da je zaključeno da je mreža, između ostaloga, 
potaknula mnoge do tada informatički nepismene građane na korištenje 
informacijske tehnologije te da se uslugama mreže koristi svakim danom 
sve više ljudi za različite svrhe (učenje, rekreaciju, traženje posla i sl.). 
Medu registriranim korisnicima sada su i mnogi prije društveno isključeni 
(siromašni) građani, kojima je mreža dostupna u lokalnim ograncima 
narodnih knjižnica. 

Britanski primjer upućuju na temeljno pitanje knjižničarstva današnjice: 
kako povezati stvarne, postojeće knjižnice s virtualnim (elektroničkim) 
knjižnicama i omogućiti optimalno korištenje i distribuiranje svih informa- 
cijskih resursa onima koji ih trebaju onda kada ih trebaju. Osim toga, on 
jasno pokazuje da u vremenu velikih promjena, kakve su koncem 
prošloga i početkom novoga tisućljeća zahvatile čitavi svijet, svaka zemlja 
treba temeljito preispitivati položaj i ulogu knjižnica u svim zajednicama u 
kojima djeluju, s obzirom na to da korisnici trebaju sve aktualnije 
informacije. Rastuće potrebe korisnika postaju i sve raznolikije, a 
društvene i gospodarske promjene utječu i na ubrzano mijenjanje njihovih 
očekivanja. Sve to znači da knjižnice trebaju težiti, koliko je moguće, 
dinamičnoj organizaciji svih svojih služba, a posebno onih usmjerenih na 
zadovoljavanje potreba neposrednih korisnika. Pritom je jasno da njihove 
usluge moraju u što većoj većoj mjeri dostupne i internetom. 

Hrvatski su knjižničari počeli pojačano raspravljati o spomenutim 
pitanjima nakon svršetka ratnih zbivanja i nakon prijama Hrvatske u Vijeće 
Europe. Tijekom 1997. i 1998. održan je niz stručnih savjetovanja o 
temeljnim pitanjima struke, a u okviru 31. skupštine Hrvatskoga knjižničar- 
skog društva 1998. u Zadru je organiziran i međunarodni skup "Korisnici 
u 21. stoljeću — izazov za knjižničarsku struku", koji jasno svjedoči o 
opredjeljenju hrvatskih knjižničara da se još više posvete svojim koris- 
nicima.“ 

Godine 2004. hrvatske su narodne knjižnice pokrenule projekt pod 
nazivom "Pitajte knjižničare", po uzoru na istoimeni britanski projekt, o 
kojemu je 2003. hrvatsku stručnu javnost izvijestio B. Bosančić.““ Novom 


* Usp. Brophy, Peter: The People's Network moving forward. London: MLA, 2004. http:// 
www.mla.gov.uk/documents/id1414rep.pdf (2005-02-21). 

“* Tekstove pozvanih izlaganja sa toga skupa vidjeti u Vjesniku bibliotekara Hrvatske 41, 
1—4(1998). 

“" Usp. Bosančić, Boris: Put k povezivanju : usluga Pitajte knjižničara na mrežnim stranicama 
narodnih knjižnica. // Vjesnik bibliotekara Hrvatske 46, 3-4(2003), 80-92. 

uslugom korisnicima su ponudile mogućnost postavljanja različitih pitanja 
internetom.“ "Online informatori", kojima korisnik može postaviti svoja 
pitanja putem mrežnog obrasca u svako doba i sa svakog računala koje 
ima vezu na internet, otvorili su novu stranicu u razvoju knjižnične 
informacijske službe u Hrvatskoj, koja se i sama priprema za ulazak u 
Europsku uniju. Sličnu uslugu počele su nuditi i neke visokoškolske 
knjižnice, poput Središnje medicinske knjižnice i nekih drugih fakultetskih 
knjižnica u Zagrebu i drugdje. 

U novije vrijeme pravo svakoga čovjeka na slobodan pristup i 
razumijevanje informacija došlo je u središte interesa i dobilo novu 
dimenziju i u kontekstu ljudskih prava. IFLA se tim pitanjima pojačano 
bavi od 1995. godine, a od 1997. u njenom okviru djeluje i komisija čiji je 
rad posvećen pitanjima slobodnog pristupa informacijama i slobodi 
izražavanja (FAIFE — Freedom of Access to Information and Freedom of 
Expression). Hrvatsko knjižničarsko društvu u toj komisiji ima od početka 
svojega predstavnika, 1998. je osnovalo i vlastitu Komisiju za slobodan 
pristup informacijama i slobodu izražavanja“, 2000. je objavilo i posebni 
tematski broj Vjesnika bibliotekara Hrvatske posvećen slobodnom pristupu 
informacijama,“ a na 32. skupštini u Lovranu donijelo je i posebnu Izjavu 
o slobodnom pristupu informacijama." U međuvremenu je 2003. u 
Hrvatskoj donesen i Zakon o pravu na pristup informacijama", tako da 
će odgovornost knjižničara u hrvatskim javnim knjižnicama u promicanju 
slobodnog pristupa informacijama zasigurno još porasti. 

Ali razvoj elektronike i interneta ima i svoje naličje. On je naglim 
širenjem elektroničkih usluga doveo do pojave tzv. digitalne podjele (dig- 
ital divide) između razvijenog i nerazvijenog svijeta. Ta podjela postoji 
naravno i unutar svake zemlje, njezinih dijelova i skupina ljudi. Neki ljudi 
imaju pristup internetu, a drugi nemaju. Koncem 2004. u Hrvatskoj je, na 
osnovi podataka jednoga istraživanja, tek oko 39% populacije iznad 15 
godina imalo osigurani pristup internetu, a njih 35% se njime koristilo bar 
jednom mjesečno. Od toga broja čak 86% korisnika interneta koristilo se 
njime od kuće, a za knjižnice je važno da je 44% ispitanika izjavilo da se 
koriste internetom za traženje literature i sl. Iz toga proizlazi da na 
javnim mjestima, pa tako i u knjižnicama, u Hrvatskoj građani, koji nemaju 
priključak kod kuće, imaju premalo mogućnosti za korištenje internetom. 
Taj se problem i u Europi nastoji prevladati upravo jačim angažmanom 
posebno narodnih knjižnica (poput već opisanog britanskog programa 


“5 Usluga je dostupna na mrežnom mjestu http://public.carnet.hr/pitajte-knjiznicare. 

* Usp. informaciju o Komisiji na mrežnoj stranici http://www.hkdrustvo.hr/hr/strucna_tijela/9/ 

* Usp. Vjesnik bibliotekara Hrvatske 43, 3(2000). 

*! Tekst Izjave objavljen je u časopisu Vjesnik bibliotekara Hrvatske 43, 4(2000), 307-308. 

* Dostupan na adresi http://www.nn.hr/clanci/sluzbeno/2003/2491.htm (2005—04—08). 

* Usp. GfK - Centar za istraživanje tržišta: Internet i stanovništvo u Hrvatskoj. (Rezultati ankete 
provedene u prosincu 2004. godine). http://www.gfk.hr/press/internet5.htm (2005-03-01). 

Ibe People's Network), ali i sustavnim opremanjem računalima i priklju- 
čivanjem na internet škola i javnih ustanova. 

S obzirom na to da su spomenuta nastojanja u tijeku i u Hrvatskoj, 
ona će zacijelo dovesti do još većih promjena i u poslovanju hrvatskih 
knjižnica svih vrsta. A podatak o tome da mnogi pojedinci u Hrvatskoj 
internetom traže upravo podatke o literaturi svjedoči ipak i o sve većoj 
prisutnosti i ponudi hrvatskih knjižnica na mreži. Važno je napomenuti da 
su hrvatski knjižničari, prateći aktualna zbivanja u svijetu, godine 2003. u 
Osijeku otvorili raspravu i o odnosu hrvatskih narodnih knjižnica prema 
društveno isključenim korisnicima.“ Tom prigodom A. Horvat istaknula je 
da i u Hrvatskoj knjižnice sve više postaju i mjesta javnog pristupa mreži 
te da u toj svojoj ulozi svaka knjižnica treba odabrati "izvore koje smatra 
korisnim za stanovništvo na svojem području i njih ponuditi kao prvi 
izbor", ističući pritom i potrebu da knjižničari istodobno rade i na 
osposobljavanju svoje korisničke zajednice za korištenje digitalnih uslu- 
ga." To je veliki i važan zadatak za sadašnje i buduće hrvatske knjižni- 
Care, 


2.4. Informacijska služba u odnosu na populaciju i značajke korisnika 
knjižnice 

Knjižnica je ustanova koja služi određenoj zajednici, koja je osniva, 
financira i održava. Neki članovi te zajednice su korisnici knjižnice, dok se 
mnogi drugi njome ne koriste. Medutim, svi se žele koristiti knjižnicom 
kada im zatreba. Informacijska se služba trudi zadovoljiti potrebe svojih 
stvarnih korisnika i doprijeti ujedno i do šire populacije koja se ne koristi 
ili ne može koristiti njezinim uslugama. Usto, knjižnice nastoje potaknuti 
na intenzivnije korištenje svojih služba i one korisnike koji im se obraćaju 
samo povremeno. To im znatno bolje polazi za rukom, otkada su sa sve 
bogatijim sadržajima sve prisutnije na mreži. 

Zajednica kojoj knjižnica služi obično je određena teritorijalnom ili 
institucionalnom pripadnošću. Samo određene vrste knjižnica kao, npr. 
nacionalne knjižnice ili one knjižnice koje imaju jedinstvene fondove u 
svojoj sredini, nemaju unaprijed utvrđenu zajednicu korisnika: one su u 
načelu otvorene zainteresiranim korisnicima iz cijeloga svijeta. Narodne 
knjižnice u pravilu su samostalne ustanove koje pripadaju određenom 
području (gradu, općini, regiji), dok specijalne knjižnice djeluju u sastavu 
drugih ustanova ili poduzeća. Pojedine stare općeznanstvene (sveučilišne) 
knjižnice također su javne ustanove, ali se u njihovu slučaju knjižnične 


%* Tekstovi izlaganja objavljeni su u knjizi Stručni skup Narodne knjižnice i problemi društvene 
isključenosti, Osijek, studeni 2003.: zbornik radova. Osijek : Gradska i sveučilišna knjižnica, 2003. 

% Usp. rad Aleksandre Horvat u spomenutom zborniku osječkog skupa pod naslovom: Knjižnice 
u službi uključivanja u društvo, str. 26. 

funkcije često isprepliću, pa one po definiciji služe i sveučilištu i građa- 
nima odnosne regije. Tako u Hrvatskoj Nacionalna i sveučilišna knjižnica 
u Zagrebu obavlja zadaće i nacionalne knjižnice i sveučilišne knjižnice 
zagrebačkog sveučilišta, a Gradska i sveučilišna knjižnica u Osijeku jest 
narodna knjižnica i središnja knjižnica osječkog sveučilišta. 

Vrsta knjižnice u velikoj mjeri odreduje kako će se ustrojiti i razvijati 
njezina informacijska služba. Usto, organizacija te službe ovisi i o 
značajkama njezinih stvarnih korisnika, o geografskom smještaju, o 
odnosima prema drugim knjižnicama u regiji i državi i o drugome. Utjecaj 
tih čimbenika na djelatnost narodnih, sveučilišnih, školskih i specijalnih 
knjižnica u određenoj se mjeri razlikuje, ali im je mnogo toga i zajedničko. 
Narodna knjižnica služi heterogenoj populaciji korisnika svih uzrasta, 
stupnjeva obrazovanosti i interesa, te nastoji zadovoljiti njihove raznolike 
informacijske, kulturne, rekreacijske i obrazovne potrebe za opću i 
praktičnu namjenu. IFLA-in i Unesco-v Manifest za narodne knjižnice 
definirao je 1994. narodnu knjižnicu i kao "mjesno informacijsko središte 
koje svojim korisnicima omogućuje neposredan pristup svim vrstama 
znanja i obavijesti".“* Time je samo potvrdio činjenicu, već odavno 
ostvarenu u mnogim razvijenim zemljama, koja je primjenom informacijske 
tehnologije posljednjih godina još jasnije došla do izražaja. Na drugoj 
strani, specijalna knjižnica služi razmjerno homogenoj populaciji korisnika, 
te su njezini fondovi i usluge pretežno posvećeni određenom stručnom 
području, a u osnovi joj je informacijska funkcija dominantna. Korisnici 
specijalne knjižnice u pravilu su stručnjaci koji najčešće traže stručne 
informacije i trebaju stručnu i znanstvenu literaturu. S obzirom na važnost 
kvalitetne i pravodobne znanstvene i stručne informacije, te su informa- 
cijske službe obično i najbolje opremljene u odnosu na broj korisnika i 
unutar odnosnog područja mogu osigurati maksimalnu moguću razinu 
informacijskih usluga. Izmedu tih dviju vrsta knjižnica nalaze se opće- 
znanstvene, visokoškolske i školske knjižnice, čiju najbrojniju korisničku 
populaciju čine studenti i učenici. Dok su školske knjižnice u najvećoj 
mjeri namijenjene učenicima, a tek u manjoj i nastavnicima, sveučilišne i 
ostale visokoškolske knjižnice ujedno su i znanstvene knjižnice, pa moraju 
pratiti i potrebe znanstvenih istraživača. Poseban problem čini im što 
daleko mnogobrojnija studentska populacija u tolikoj mjeri opterećuje 
njihove službe, da je razmjerno teško uskladiti interese nastave i znanstve- 
nog istraživanja. To se posebice zaoštrava onda kada nedostaju financijska 
sredstva za nabavu potrebne grade i plaćanje prava za korištenje 
elektroničkih publikacija. 

Teorijskim razmatranjima zakonitosti rada knjižnične informacijske 
službe najviše su se do sada bavili američki stručnjaci, a u europskim 
stručnim krugovima toj se temi pridaje znatno manje pozornosti. Pitanja 


*% Usp. bilj. 43. 

su se u samom pristupu najčešće postavljala o liberalizmu u knjižničnoj 
informacijskoj službi, jer je u mnogim europskim zemljama, naročito u 
velikim, bogatim, starim knjižnicama, dugo prevladavao stanoviti konzer- 
vativizam. Zastupnici konzervativnog motrišta smatraju da je dovoljno da 
knjižnica osigura dostupnost gradi, a da je na korisniku da sam traži 
informacije. Međutim, globalne su promjene u informacijskom okolišu 
uzrokom da se i tu danas sve mijenja. S. Rothstein, jedan od istaknutih 
američkih stručnjaka za pitanja informacijske službe u knjižnici, sustavno 
je proučavao općenita pitanja usluga koje knjižnice daju svojim koris- 
nicima. On je u vremenu velikih previranja u struci, u 60-im godinama 
prošlog stoljeća, postavio modele informacijske službe, koje je opisao 
kao minimalne (konzervativne), srednjeg opsega (umjerene) i maksi- 
malne (liberalne) službe.“ Evo glavnih značajka njegovih modela: 

1. U slučaju konzervativnog pristupa, kada se pruža minimum usluga, 
dovoljno je da knjižničar igra ulogu inteligentnog vodiča koji pokazuje 
put. Samo putovanje prepušteno je korisniku. To znači da knjižničar vodi 
brigu o tome da zbirka bude tako uređena da se korisnik u njoj sam može 
snaći, ali da nije predviđeno da knjižničar troši svoje vrijeme u traženje 
informacija za korisnika. 

2. Pobornici umjerenog pristupa, posebno u sveučilišnim knjižnicama, 
tvrde da je pedagoška sastavnica (upućivanje korisnika na samostalno 
traženje informacija) važnija od informacijske, ali se pitaju je li ispravno 
da zbog toga ograničavaju opseg usluga korisnicima koji nisu studenti. 
Oni žele privući što više korisnika, ali ne žele proširiti opseg najviše 
traženih usluga. Njihove usluge imaju široki raspon, ali rijetko idu u 
dubinu. To znači da oni ponešto vremena posvećuju upućivanju i 
poučavanju korisnika, ali da još uvijek korisnici moraju sami tražiti 
informaciju. 

3. Treći model uzima u obzir to da bibliografski i stručno osposobljeni 
knjižničari mogu postati specijalisti u pronalaženju informacija. Pronađene 
i izdvojene informacije oni počesto mogu i vrednovati, te korisniku pružiti 
maksimalnu uslugu — i popis literature i odabrane primarne dokumente. 
Na taj način oni obavljaju ukupan posao oko traženja literature, koji bi u 
protivnom morao djelomično preuzeti sam korisnik. 

Međutim, opseg usluga koje će pojedina knjižnica pružati svojim 
korisnicima ne određuje ona sama, već njezin osnivač, tj. onaj koji 
osigurava njezino financiranje i u najvećoj mjeri diktira pravce njezina 
djelovanja, a knjižnične usluge su uzročno-posljedično vezane s raspolo- 
živim fondovima, opremom te sa stručnošću i brojem stručnih djelatnika 


* Usp. Rothstein, Samuel: Reference service: the new dimension in librarianship. // College and 
Research Libraries 22, 1(1961), 11-18. Inače je isti tekst i mnogo drugih radova istoga autora uključeno 
u spomenicu posvećenu tom znamenitom teoretičaru Rothstein on Reference with some Help from 
Friends. / ed. by Bill Katz and Charles A. Bunge. The Reference Librarian, 25/26(1990). 

koji rade u knjižnici. S druge pak strane, praćenje informacijskih potreba 
u okruženju stalna je zadaća obrazovanog knjižničara. Nakon što utvrdi 
nove ili nezadovoljene informacijske potrebe, knjižničar ima obvezu 
predlagati uspostavu i financiranje odgovarajućih novih informacijskih 
usluga. 


2.5. Izobrazba korisnika 


2.5.1. Informacijska pismenost 


Pedagoški rad s mlađom djecom znatno je razvijeniji nego rad s odraslima 
posvuda u svijetu, pa tako i kod nas u Hrvatskoj. Dječji knjižničari iz 
Rijeke dobro su prikazali osnovnu pedagošku (odgojnu) ulogu narodne 
knjižnice još prije gotovo četrdeset godina tvrdeći da "(...) osoblje 
biblioteke utječe na svoje posjetioce da steknu pravilan ukus u izboru 
knjiga i da prihvate odgovarajuće ponašanje i odnos prema knjizi."?* Ta se 
potreba nije ni do danas izmijenila, samo što je zbog imperativa vremena 
u knjižnicama ojačala informacijska sastavnica i uvođenje novih medija, 
pa se stoga već i djecu uči kako da se koriste računalnim tehnikama i 
raznolikim nosačima informacija koji su im dostupni. U hrvatskoj stručnoj 
literaturi nalazimo mnogo zanimljivih priloga o radu s djecom u dječjim i 
školskim knjižnicama, od organiziranih posjeta knjižnici sa svrhom da se 
njezini prostori i službe predstave djeci iz vrtića i prvih razreda osnovne 
škole, do poučavanja učenika iz starijih razreda kako da se samostalno 
služe knjižnicom, knjižničnim katalozima i priručnom zbirkom i da 
pronalaze informacije koje su im potrebne. S druge strane, poučavanje 
odraslih korisnika znatno je složenije, pa su se u tome naše knjižnice do 
sada znatno slabije snalazile. Međutim, početkom novoga tisućljeća to se i 
u Hrvatskoj mijenja. 

Općenito uzevši, suvremeni pogledi na obrazovanje korisnika ukazuju 
na to da je zadaća, koja je od početka bila ugrađena u temelje narodnog 
knjižničarstva, u novije vrijeme zainteresirala sve vrste knjižnica. U 
Sjedinjenim Američkim Državama od 1971. svake se godine održava i 
savjetovanje o obrazovanju korisnika u akademskim knjižnicama, a 
redovite sastanke organiziraju i stručnjaci u drugim sredinama anglo- 
saksonskog svijeta (Velikoj Britaniji, Kanadi i Australiji). Otvara se i sve 
više središta za razmjenu instruktivnih materijala za potrebe obrazovanja 
korisnika. U SAD-u je vrlo poznata organizacija LOEX (Library Orienta- 
tion Excbange), neprofitno društvo, koje sada okuplja već preko 600 
učlanjenih knjižnica diljem svijeta, a djeluje pri Sveučilištu Istočnog 
Michigana još od 1972.? Ona daje svojim članovima na raspolaganje raznu 


** Usp. kratko priopćenje u časopisu Knjiga i čitaoci. 2, 1-2(1968), 11. 
% Mrežne stranice LOEX-e dostupne su na adresi: http://www.emich.edu/public/loex/loex.html 
(2005-02-27). 

edukativnu građu, u posljednje vrijeme sve više mrežnih stranica s 
edukativnim programima, koje dobiva od različitih knjižnica sa svrhom da 
ih distribuira drugim zainteresiranim članovima. Pouka i knjižničara i 
korisnika, zasnovana na mreži, postaje posljednih godina toliko popularna 
da je danas prisutna i na mrežnim stranicama mnogih središnjih, posebno 
američkih knjižnica. 

Programi izobrazbe korisnika stalno se preuređuju, s obzirom na to da 
se sve više uvida potreba, ali i mogućnost integriranja knjižničnih usluga u 
obrazovni sustav "društva koje uči" (learning society). Tako je u uvodnom 
tekstu prije spomenutoga britanskog projekta "Nova knjižnica : mreža za 
narod" još 1997. poimanje buduće uloge knjižnica u obrazovanju svih 
slojeva društva opisano na sljedeći način: "Nova knjižnica sutrašnjice bit 
će ključan čimbenik u osposobljavanju ljudi svih uzrasta za napredovanje 
u informacijskom društvu — pomažući im u osposobljavanju za nova 
zaposlenja, kreativno korištenje informacija, poboljšanje njihova života. 
Knjižnice će igrati središnju ulogu u "sveučilištu za industriju", u 
projektima doživotnog učenja i u podupiranju svakoga pojedinca koji sam 
želi izgraditi svoje znanje. Za te će nove zadaće knjižničari trebati razviti 
nove metode rada te se sada prvo razrađuju programi za njihovo 
osposobljavanje." A iz sve bogatije literature, razvidno je da je u 
međuvremenu mnogo toga i učinjeno. 

U današnjem informacijskom dobu i vremenu sve bržih promjena u 
svim područjima, osposobljavanje pojedinaca za pronalaženje potrebnih 
informacija dobiva svakim danom sve veću važnost. S obzirom na potrebu 
doživotnog učenja, koje smo u međuvremenu postali svi svjesni, postavlja- 
ju se norme informacijske pismenosti, koja se smatra temeljem doživotnog 
učenja." Informacijskom se pismenošću smatra "skup sposobnosti 
pojedinca, potrebnih da spozna potrebu informacije, da je pronade, 
procijeni i djelotvorno se njom koristi."** Dosadašnji se model poučavanja, 
primjenjivan u školama i tečajevima na svim razinama, u sredinama koje 
raspolažu s komunikacijskom tehnologijom zamjenjuje sve više samostal- 
nim učenjem, a školovanje se sve češće odvija na daljinu. Zbog toga se 
od različitih sudionika u nastavnom procesu, posebno nastavnika i 
knjižničara, traži sve veća suradnja u nastojanjima oko informacijskog 


% Introduction. // New Library: The People's Network (Report commissioned from the Library 
and Information Commission by the Department for Culture, Media and Sport. July 1997. http:// 
www.ukoln.ac.uk/services/lic/newlibrary (2005-02-27). 

“Usp. American Library Association, Association of College and Research Libraries: Information 
literacy competency for higher education. Chicago, Ill., 2000. http://www.ala.org/ala/acrl/ 
acrlstandards/standards.pdf (2005-02-27) 

** American Library Association, Presidential Committee on Information Literacy: Final report. 
Chicago, 1989. http.// www.ala.org/ala/acrl/acrlpubs/whitepapers/presidential.htm. (2005-02-23). Usp. 
i Sinikara, Kaisa: Edukacija korisnika u finskim sveučilišnim knjižnicama. // Edukacija korisnika i 
knjižničnog osoblja : 5. dani specijalnog knjižničarstva Hrvatske, Opatija, 10. i 11. travnja 2003. Zagreb: 
Hrvatsko knjižničarsko društvo, 2004. Str. 14. 

opismenjavanja pojedinaca, pa se pritom naglašava i važnost pedagoških 
vještina u knjižnicama. 

Kako bi se podigla razina informacijske pismenosti potrebno je raditi 
na integriranoj izobrazbi knjižničnih korisnika na svim stupnjevima 
obrazovanja, što znači da ona treba započeti u osnovnoj školi, obuhvatiti 
čitavo školovanje, a za stručnjake i nakon diplome osigurati programe za 
stalno stručno usavršavanje. Logično je da u procesu redovnog školovanja 
školske i visokoškolske knjižnice imaju ključnu ulogu, ali istodobno i sve 
javne knjižnice trebaju dopunjavati stečena znanja korisnika. Takav 
globalni program dugoročni je cilj i u razvijenijim zemljama i u zemljama 
u razvoju. Pri njegovu ostvarivanju i nastavnici i knjižničari imaju svoju 
ulogu, a mi smo se ovdje osvrnuli samo na ulogu knjižničara. 


2.5.2. Dosadašnja hrvatska iskustva u izobrazbi korisnika 


U hrvatskim je knjižničarskim krugovima prava diskusija o institucio- 
nalizaciji izobrazbe odraslih korisnika knjižnica započela tek sredinom 
osamdesetih godina 20. stoljeća, premda su već početkom šezdesetih 
godina zabilježena prva nastojanja u sklopu djelatnosti Hrvatskoga 
bibliotekarskog društva.““ Oslanjajući se na dokumente IFLA-e i Unesco-a, 
ali i skandinavska iskustva, i u tome su području vodstvo preuzele 
narodne knjižnice. Uz uvođenje slobodnog pristupa policama s knjiž- 
ničnom građom, u narodnim se knjižnicama, naime, od početka šezdesetih 
godina počelo zapošljavati stručno osoblje koje je imalo zadaću da 
korisnicima pruža pomoć u snalaženju unutar knjižnice.* Rad tih 
stručnjaka po svojoj je prirodi bio odgojno-obrazovne naravi. Medutim, 
potreba za sustavnom izradom obrazovnih planova i programa za 
korisnike izrijekom je na razini Hrvatske iskazana tek 1985., prigodom 25. 
skupštine Hrvatskoga bibliotekarskog društva u Zadru, kada je usvojeno 
više zaključaka u kojima se izravno ili neizravno govori o izobrazbi 
korisnika. Medu tim zaključcima najznačajniji je onaj u kojemu stoji da je 
(..) zbog potrebe organiziranja osposobljavanja bibliotečnih radnika za 
sistematsko provođenje edukacije korisnika, neophodno što prije izraditi 
odgovarajuće programe."* Trinaest godina kasnije, na 31. skupštini 
Društva 1998., ponovno u Zadru, pošlo se korak dalje te su četiri sekcije 
svoje sjednice posvetile izobrazbi korisnika, a u jednom od zaključaka 
istaknuto je da "korisnički orijentirana knjižnica zahtijeva od knjižničara 


“* Usp. Sinikara (2003), nav. dj., str. 15. 

“Usp. Živković, Janko: Seminar o služenju literaturom. // Vjesnik bibliotekara Hrvatske 6, 
1—2(1960), 94—95. 

€ Usp. Vuković, Višnja: Gradska knjižnica u Zagrebu kao matična knjižnica grada. // Vjesnik 
bibliotekara Hrvatske 7, 1-2(1961), 64. 

“ Usp. Zaključci 25. skupštine Hrvatskoga bibliotekarskog društva. // Vjesnik bibliotekara 
Hrvatske 28(1985), 165. 

da se stalno prilagodavaju svojim korisnicima, da se razvijaju i mijenjaju 
zajedno s njima, da proučavaju njihove interese i predvidaju njihove 
potrebe, da sustavno rade na njihovoj edukaciji"."“ A sudjelujući na 
Međunarodnom savjetovanju "Knjižnice europskih gradova u 21. stoljeću", 
koje je održano iste godine, ubrzo nakon zadarske skupštine, u Varaždinu, 
D. Stančin-Rošić istaknula je u već znatno konkretnijem zaključku svojega 
izlaganja da "u okviru sve raznovrsnijih i zahtjevnijih potreba korisnika 
obrazovanje korisnika zauzima sve značajnije mjesto" te da "to obrazo- 
vanje pokriva širok dijapazon od osposobljavanja korisnika za uporabu 
postojećih tehnologija, preko obrazovanja za korištenje različitih izvora 
informacija do pomoći u učenju i savladavanju novih znanja iz mnogo- 
brojnih područja kao i učenje kako se uči."# 

Izobrazba knjižničnih korisnika mijenja se u svijetu tijekom dvaju 
posljednjih desetljeća, otkada je naglasak stavljen na informacijsku 
pismenost usmjerenu na samostalno cjeloživotno učenje, za razliku od 
poučavanja koje je bilo usmjereno na djelotvorno korištenje knjižnice i 
njezinih resursa. To ne znači da poučavanje vještini korištenja knjižničnih 
usluga nije više potrebno. Štoviše, s obzirom na to da je u Hrvatskoj taj 
oblik izobrazbe korisnika još slabo razvijen“, na tome se mora još mnogo 
raditi. Uvidjevši potrebu savjetovanja o tim pitanjima, Hrvatsko knjižni- 
čarsko društvo organiziralo je 2003. u okviru 5. dana specijalnog 
knjižničarstva Hrvatske stručni skup pod naslovom "Edukacija korisnika i 
knjižničnog osoblja". Tom je prigodom iz više izlaganja sudionika došlo 
jasno do izražaja da smo u tom području tek na početku.“ Istodobno su 
se neki hrvatski knjižničari aktivno uključili i u diskusije o e-učenju 
(e-learning), koje organizira CARNet (Hrvatska akademska i istraživačka 
mreža) na svojim skupovima i na stranicama časopisa Edupoint s 
prilozima relevantnim za tu temu," pa je za očekivati da će, zajedno s 
reformom visokog školstva koja je u tijeku, i hrvatske visokoškolske 
knjižnice, koristeći se sve usavršenijom informacijskom i komunikacijskom 
tehnologijom, načiniti veći iskorak u polju informacijskog opismenjavanja 


“ Usp. Prijedlog zaključaka stručnog dijela 31. skupštine. // Vjesnik bibliotekara Hrvatske 
41(1998), str. 187. 

* Usp. Stančin-Rošić, Dubravka: Obrazovanje korisnika za 21. stoljeće. // "Knjižnice europskih 
gradova u 21. stoljeću": međunarodno savjetovanje, Varaždin, 4.—7. 11. 1998. Godišnjak Gradske 
knjižnice i čitaonice Metel Ožegović Varaždin, br. 2(1998). Str. 133-137. 

% Rezultate ankete o edukaciji korisnika 2003. u hrvatskim knjižnicama vidi u: Špiranec, Sonja: 
Edukacija korisnika u svjetlu novih informacijskih tehnologija : stanje u Hrvatskoj. // Edukacija 
korisnika i knjižničnog osoblja : 5. dani specijalnog knjižničarstva Hrvatske, Opatija, 10. i 11. travnja 
2003. Zagreb: Hrvatsko knjižničarsko društvo, 2004. Str. 136-144. 

" Veći dio zbornika posvećen je upravo obrazovanju korisnika. 

7" Usp. npr. Petr, Kornelija; Vrana, Radovan; Aparac Jelušić, Tatjana: Obrazovanje na daljinu: 
mogući model u području knjižnične i informacijske znanosti Hrvatske. // Edupoint : časopis o 
primjeni informacijskih tehnologija u obrazovanju 2, 2(2002). http://www.carnet.hr/casopis/broj-02/ 
clanak-03/index.html (2002-02-07). i Aparac Jelušić, Tatjana: Obrazovanje na daljinu i podrška 
knjižnica. Edupoint : časopis o primjeni informacijskih tehnologija u obrazovanju 4, 292004). http:// 
www.carnet.hr/casopis/29/clanci/1 (2002-02-07). 


39 


svojih korisnika. Da će im tradicionalna znanja i vještine koje su do sada 
stekli u profesionalnom školovanju i praksi u radu s korisnicima biti dobra 
podloga u tim nastojanjima, svjedoči K. Sharp 2001. godine, pišući o 
knjižničarstvu na internetu (Internet librariansbip)." Ona u svojemu radu 
ujedno citira i W. F. Lancastera, koji je godine 1997. ustvrdio da "knjižnica 
i u vremenu elektroničkog izdavaštva treba zadržati jednu od svojih 
najvažnijih funkcija koju ima još od vremena kada se pojavio tisak na 
papiru, a to je da organizira svekolike resurse na takav način da oni koji 
su potencijalno od najveće koristi za zajednicu korisnika budu fizički i 
intelektualno najdostupniji toj zajednici." Međutim, korisnici će od toga 
moći imati koristi, samo ako budu pravilno obučeni. 


2.5.3. Sadržaj i oblici rada na izobrazbi korisnika 


Načelno gledano, knjižnice nastoje poučavati korisnike kako bi im 
pomogle pri uklanjanju osobnih prepreka u korištenju knjižničnih usluga i 
na taj način ujedno stvorile najbolje moguće uvjete za davanje optimalnih 
usluga. Zbog toga se obrazovanje korisnika, kao nezaobilazna sastavnica, 
ugrađuje upravo u rad informacijske službe, a obavijesti koje ona povratno 
dobije od korisnika pridonose i poboljšanju ukupne organizacije knjižnice. 
Time se ujedno postiže da dobro organizirana knjižnica djeluje već sama 
po sebi instruktivno, a posebno u slučajevima kada korisnik ne traži 
neposredan kontakt s knjižničarem, nego, primjerice, sam želi pregledavati 
građu na slobodnom pristupu ili služiti se internetskim katalozima. 

Valja takoder naglasiti da pristup problemu izobrazbe korisnika 
zahtijeva da se u obzir uzme cjelokupni informacijski i komunikacijski 
proces i da se u tom kontekstu raščlani interakcija između korisnika i 
knjižnice u cjelini. U tom procesu svaka knjižnica školska, narodna, 
visokoškolska i svaka druga ima svoju specifičnu ulogu. A. Neelameghan 
razlikuje tri sastavnice toga procesa: 1. poučavanje korisnika, 2. 
usmjeravanje korisnika i 3. pomoć korisnicima,“ dok A. F. Roberts i 
S. G. Blandy izobrazbu korisnika objedinjuju pod zajedničkim nazivom 
"poučavanje u korištenju knjižnice" (library instruction).? 

N. Fjallbrant i I. Malley smatraju da je izobrazba korisnika kontinuirani 
proces s dvjema glavnim sastavnicama koje nazivaju usmjeravanje i 


" Usp. Sharp, Kate: Internet librarianship : traditional roles in new environment. // IFLA journal 
27, 2(2001), str. 78-81. 

"5 Lancasterov je rad pod naslovom "Artificial intelligence and expert system tehnologies : pros- 
pects" objavljen u knjizi: Libraries for the new millenium : implications for managers. London: Library 
Association Publishing, 1997. Str. 19-37. 

"“ Usp. Neelameghan, A.: User orientation. // Journal od Library and Information Science 10(1985), 
53-65. 

75 Usp. Roberts, A. F.; Blandy, S.G.: Library instruction for librarians. 2nd rev. ed. Littleton, Colo. : 
Libraries Unlimited, 1989. 

poučavanje. Ujedno ističu da se obje sastavnice trebaju stalno upotpu- 
njavati u skladu s potrebama korisnika. 

Usmjeravanje se bavi općenitim predstavljanjem knjižničnih služba te 
mogućnosti i načina korištenja usluga knjižnica. Usto, svaka knjižnica 
upoznaje korisnika sa svojom organizacijom, rasporedom služba, građe i 
uredaja. Cilj je poučavanja osposobiti korisnika za korištenje informa- 
cijskih izvora za određene potrebe ili iz određene struke. 

Usmjeravanje uzima u obzir i spoznajne ciljeve (razumijevanje) i 
sklonosti (osjećaje i stavove). Usmjeravanjem se želi stvoriti povoljna 
atmosfera za djelotvornu komunikaciju između korisnika i knjižničara, a 
knjižnice predstaviti kao ugodne, prijateljske ustanove u kojima korisnik 
koji traži informacije, može dobiti pomoć. Korisnik bi trebao steći dojam 
da je knjižnično osoblje stručno i na visini svoje zadaće i da je voljno 
pomoći mu. Korisnika se želi potaknuti da traži pomoć knjižničara bez 
osjećaja bojažljivosti ili nelagode. U tom procesu u nastavnim ustanovama, 
školama i sveučilištima, veliku ulogu imaju i nastavnici pojedinih predmeta 
i kolegija. Oni trebaju studentima prenositi svoja pozitivna iskustva, uvjeriti 
ih i pokazati kako je traženje informacija jedan od važnih dijelova njihova 
školovanja. Zbog toga je u školama na svim razinama posebno važna i 
dobra suradnja nastavnika i knjižničara. 

Medutim, mnogi autori, i iz razvijenih zemalja, upozoravaju da je jedan 
od glavnih problema u izobrazbi korisnika što mnoge knjižnice nisu 
prostorno tako organizirane da se pojedinac može u njima jednostavno 
snaći. Raspored prostora sam po sebi znade biti neprikladan, a u 
knjižnicama dosta često nedostaju dobri putokazi, potrebne oznake i 
tiskane upute za korištenje usluga. Ako i postoje putokazi, oni su često 
napravljeni i postavljeni prema naputku knjižničara koji više uzimaju u 
obzir svoje, a manje korisničke potrebe. Stoga se često događa da se 
vođenje po knjižnici, kao najčešći oblik upoznavanja skupina korisnika s 
njezinim prostorima i službama, organizira baš zbog nedostatka dobrih 
putokaza i pomagala za snalaženje. 

Problem korisnika nije, međutim, tako jednostavan da bi se mogao 
riješiti samo dobrom organizacijom prostora i putokaza. Zbog obilja 
potrebnih informacija, odnosno "eksplozije" znanstvene i stručne literature 
i različitih medija, i u dobro opremljenim i uređenim znanstvenim 
knjižnicama neupućeni korisnik doista teško može pronaći ono što mu 
treba. Tako je istraživanjima u jednoj sveučilišnoj knjižnici u SAD-u 
utvrdeno da 75-85% studenata prve godine studija osjeća tjeskobu pri 


76 


U drugom dijelu svoje knjige o izobrazbi korisnika (User education in libraries. 2. izd. London 
: Clive Bingley, 1984), Nancy Fjallbrant i Ian Malley opširno obrazlažu cjelokupnu problematiku: 
obučavanje korisnika u visokoškolskim, narodnim i školskim knjižnicama te tadašnju praksu u raznim 
krajevima svijeta (Velikoj Britaniji, Sjedinjenim Američkim Državama, Skandinaviji, Australiji). Premda 
staro 20 godina, djelo obiluje vrijednim uputama koje vrijede i danas. 

prvom traženju knjižničnih usluga.“ To upućuje na potrebu da se 
korisnika obrazuje za korištenje informacijskih usluga već na nižim 
razinama školovanja. Jer ako se s redovitom izobrazbom počne od dječjeg 
uzrasta, pri kasnijim susretima s obiljem uredaja i polica u knjižnicama 
zacijelo će izostati spomenuta tjeskoba. 


2.5.3.1. Usmjeravanje korisnika 


Svrha i ciljevi usmjeravanja jesu da korisnik: 

* postane svjestan da knjižnica postoji i bude upoznat s onim što ona 
sadrži i s njezinim radnim vremenom 

* bude osposobljen da uoči gdje su knjige, priručnici, priručna zbirka 
i pojedine knjižnične službe 

* znade koristiti knjižnične kataloge 

* znade ispuniti najčešće korištene obrasce (računalne ili na papiru) i 
obaviti sve potrebne postupke za posudbu odnosno korištenje 
knjiga, časopisa i druge građe na sve moguće načine 

* bude općenito osposobljen koristiti se knjižnicom i da ima u nju i u 
knjižnično osoblje puno povjerenje.? 


Najstariji su oblici upućivanja korisnika u knjižnični fond putokazi i 
razni informacijski vodiči po zbirkama, predmetnom i stručnom raspo- 
redu primijenjenom u knjižnici, i drugi. Knjižničari već dugo izrađuju 
vodiče i putokaze po knjižnici, ali, kako je već spomenuto, često sa 
znatno manje uspjeha od tržišno usmjerenih organizacija, poput robnih 
kuća, banaka itd. D. Davinson upozorava da bi knjižničari pri izradi takvih 
pomagala trebali svakako imati na umu da dobar sustav putokaza i oznaka 
u knjižnici smanjuje potrebu za brojnim upitima isključivo orijentacijske 
prirode.? A s obzirom na to da danas i u tome može pomoći elektronika 
i audiovizualna tehnika, valja se sve više usmjeravati na tehnološke 
inovacije. Ovdje spominjemo da je u nas vrlo korisne upute za izradbu 
vodiča za korisnike u narodnim knjižnicama dala Z. Sviben iz zagrebačke 
Gradske knjižnice.“ 


7 Usp. Mellon, C.: Library anxiety : a grounded theory and its development. // College and 
Research Libraries 47, 2(1986), 160-165. 

7 Više o tome u knjizi L. B. MacDonalda: Teaching technologies in libraries: a practical guide. 
Boston, Mass. : G. K. Hall, 1991. Usp. prikaz D. Stančin-Rošić u Vjesniku bibliotekara Hrvatske 35, 
3—4(1992), 227-231. 

? Usp. Davinson, Donald.: Reference service. London : Clive Bingley, 1980. Dio. 11. Instruction in 
library use. Str. 175—206. 

*' Usp. Sviben, Zdenka: Vodiči za korisnike u narodnim knjižnicama — mogućnosti. // 
Međunarodno savjetovanje Narodne knjižnice izazov promjena, Lovran, 25. i 26. rujna 1997. : zbornik 
radova. Rijeka : Gradska biblioteka Rijeka ; Zagreb : Hrvatsko bibliotekarsko društvo, 1997. Str. 
99-105. 

2.5.3.2. Poučavanje korisnika 


Pravo poučavanje i upoznavanje s izvorima informacija iz određene 
struke potrebno je ponajprije na sveučilištu i ostalim višim i visokim 
školama, a odvija se u dvije etape: uvodnoj, na dodiplomskoj razini, i 
specijalističkoj, na poslijediplomskoj razini. Tu se korisnika naročito uči 
kako se pretražuju kazala, časopisi sažetaka, baze podataka, posebni 
katalozi i sl. Organizirano poučavanje treba omogućiti da se korisnik: 


* upozna s procesom tijeka informacija od pošiljatelja do primatelja 

* upozna s različitim informacijskim kanalima, njihovim mogućnos- 
tima, prednostima i nedostacima 

* obavijesti o mogućnostima odabira različitih tipova informacijskih 
usluga te da se nauči ispravno koristiti uslugama tekućeg informi- 
ranja i retrospektivnih bibliografskih i faktografskih pretraživanja 

* osposobi za pronalaženje i odabiranje informacija relevantnih za 
njegov konkretni problem (kao npr. znanstveni rad, studentski 
seminarski rad, stručni rad) 

* nauči služiti metodama prikazivanja rezultata pretraživanja literature 
u obliku popisa korištene literature, bibliografskih i drugih bilježaka, 
odnosno ispravnog citiranja korištenih izvora. 


Za poučavanje korisnika upotrebljavaju se različite metode i tehnike 
koje se mogu razvrstati na one koje su prikladne za: a) skupno 
poučavanje, b) individualno učenje ili c) za oboje. 

Skupine se uglavnom poučavaju na predavanjima, seminarima, demon- 
stracijama, vode se na obilaske i razgledavanja knjižnice. Za razliku od 
predavanja, prikazivanje filmova, video kaseta ili audio kaseta prikladno 
je i za skupinu i za pojedinačno poučavanje, dok su poučavanju 
pojedinaca namijenjeni tiskani vodiči, putokazi, pripremljene praktične 
vježbe, stranice za samoučenje na mreži, kao i individualna pomoć 
knjižničara. 

U Hrvatskoj najduže iskustvo u poučavanju korisnika ima Središnja 
medicinska knjižnica Medicinskog fakulteta u Zagrebu, koja je do sada 
postigla zavidne rezultate na tom području.“ U najnovije vrijeme, otkako 
se hrvatske knjižnice sa svojim mrežnim stranicama pojačano prisutne na 
internetu, neke od njih izradile su i obrazovne sadržaje za korisnike. Tu 
treba naročito istaknuti Knjižnicu Instituta Ruđer Bošković koja održava 
Centar za online baze podataka i brine se za poučavanje korisnika toga 


*! Usp. Petrak, Jelka: Izobrazba studenata za djelotvorne korisnike informacija : iskustva Središnje 
medicinske knjižnice Medicinskog fakulteta u Zagrebu. // Vjesnik bibliotekara Hrvatske, 41, 1-4(1998), 
str. 15-20. i Bekavac, Mladenka: Izobrazba studenata medicine za samostalno pronalaženje 
medicinskih informacija. // Edukacija korisnika i knjižničnog osoblja : 5. dani specijalnoga 
knjižničarstva Hrvatske, Opatija 10. i 11. travnja 2003.: zbornik radova. Zagreb: Hrvatsko knjižničarsko 
društvo, 2004. Str. 199-204. 

centra**, a i inače se bavi izobrazbom knjižničara i korisnika te je mrežno 
mjesto te knjižnice važan čimbenik i u edukaciji hrvatskih knjižničnih 
korisnika. Inače ovdje svakako treba još spomenuti i virtualnu učionicu 
Nacionalne i sveučilišne knjižnice,“ koja nudi sljedeće sadržaje za 
samoučenje studenata: 1. definiranje informacijskog problema, 2. vrste i 
korištenje informacijskih izvora, 3. pronalaženje informacijskih izvora u 
knjižnicama, 4. strategije pretraživanja, 5. knjižnični katalog NSK, 6. 
informacije na WWW, 7. vrednovanje informacija, 8. citiranje literature. 
Razvoj je u tome području knjižničarstva vrlo dinamičan, tako da uskoro 
možemo očekivati nove, raznovrsne edukativne programe u našim 
knjižnicama. 


* Sve informacije o Centru dostupne su na adresi: http://nippur.irb.hr/ovid. (2005-02-25). 
*# Virtualna učionica dostupna je na adresi http://www.nsk.hr/usluge/edukacija_korisnika/ 
virtualna-ucionica/index.html (2005-02-25). 

ORGANIZACIJA I DJELATNOSTI 
INFORMACIJSKE SLUŽBE U KNJIŽNICI 


3.1. Osnovne definicije i polazišta 


Pojam "informacijska služba" objedinjuje općenito teoriju i praksu uslužne 
djelatnosti koja povezuje tražitelje informacija s informacijskim izvorima. 
Važan preduvjet za osnivanje informacijskih službi su, uz druge okolnosti, 
raspoloživi informacijski stručnjaci, poput knjižničara, osposobljeni za 
preuzimanje posredničke uloge između izvora informacija i korisnika 
usluga. Ti stručnjaci pripremaju pomagala i nude usluge kojima se 
možemo koristiti na načelu samoposluživanja ili uz pomoć stručnog 
osoblja.“ Knjižnične pak informacijske službe, prema aktualnim smjerni- 
cama Američkoga knjižničarskog društva, trebaju pružati usluge koje 
"imaju svrhu, u skladu s poslanjem knjižnice kojoj pripadaju, podupirati 
obrazovna, rekreacijska, osobna i gospodarska nastojanja članova zajedni- 
ce kojoj služe. Informacijske usluge uključuju izravnu pomoć osoblja, 
savjet čitateljima, izradu putokaza, vodiča, dostavu odabranih informacija 
iz informacijskih izvora, raspačavanje informacija u skladu s predviđenim 
korisničkim potrebama ili interesima te osiguravanje pristupa elektronič- 
kim informacijama. Pri davanju usluga stručno osoblje treba uzeti u obzir 
način ponašanja pojedinca pri traženju informacija te općenito informa- 
cijske potrebe i očekivanja članova zajednice"." Američku smo definiciju 
odabrali jer su u njoj sažeto i jasno prikazane bitne sastavnice službe o 
kojoj govorimo. 

Knjižnična je informacijska služba posljednjih desetljeća u Hrvatskoj, 
kao uostalom i svugdje u svijetu, izložena brzim promjenama u okruženju, 
zbog čega svaka knjižnica treba sve češće provjeravati sve aspekte svojega 


* Usp. Information service. // International encyclopedia of information and library science. / ed. 
John Feather; Paul Sturges. London. New York : Routledge, 1997. Str. 217. 

* Tekst preuzet u slobodnoj interpretaciji iz dokumenta: American Library Association, Reference 
and User Services Association: Guidelines for information services. 2000. Last Revised: January 10, 
2005. http://www.ala.org/ala/rusa/rusaprotools/referenceguide/guidelinesinformation.htm (2005-03-01) 

djelovanja. Načelno se stavovi stručnjaka u raznim vrstama knjižnica i u 
različitim sredinama razlikuju u postavljanju prioriteta odnosno u odredi- 
vanju osnovnih zadaća informacijske službe. Većina knjižničara i danas 
smatra da informacijska služba u prvom redu treba pomoći korisniku da 
sam pronađe potrebnu informaciju, dok drugi zastupaju mišljenje da 
knjižničar treba biti u pravome smislu informator tj. tražiti, pronaći i dati 
gotovu informaciju korisniku. I jedan i drugi stav jesu ispravni, kao i 
kombinacija jednoga i drugoga, ali pod različitim okolnostima i u različitim 
uvjetima. Prvo će gledište, što je i logično, doći naročito do izražaja u 
knjižnicama koje imaju izrazitu obrazovnu ulogu, dok će drugo gledište 
sigurno prevladati u specijaliziranim službama koje intenzivno upotreblja- 
vaju i nude online pretraživanja komercijalnih baza podataka i sličnoga, a 
u narodnim i općeznanstvenim knjižnicama postupat će se u pojedinačnim 
slučajevima različito, a sve u skladu s trenutačnom potrebom korisnika.?* 

Dok je u prošlosti pomoć stručnog osoblja bila gotovo nužna, danas se 
korisnik u mnogim knjižnicama može prilično lako sam snaći u ponudi. 
Međutim, samoposluživanje pretpostavlja postojanje kvalitetnih knjižničnih 
kataloga, sustavno pripremljen odabir građe na policama u slobodnom 
pristupu, jasne oznake i putokaze, pripremljene upute za korištenje CD- 
ROM -ova ili OPAC-a knjižnice i dr., što zahtijeva veći prethodni angažman 
knjižničara i u mnogočemu kvalitetniju organizaciju ukupne službe, nego 
što to traži organizacija koja korisnicima osigurava više osoblja za pomoć 
u snalaženju. Međutim, kao i u trgovini i u drugim uslužnim djelatnostima, 
mnogi su korisnici danas naviknuti i žele samoposlugu, pa i knjižnice to 
sve više uzimaju u obzir, premda je jasno da u svim korisničkim 
prostorima u uredovno vrijeme i dalje treba biti na raspolaganju i stručno 
osoblje. 

Sve poslove kojima se knjižnična informacijska služba načelno bavi 
svrstavamo u izravne i neizravne informacijske djelatnosti, koje ćemo 
kratko prikazati u daljnjemu tekstu. 


3.2. Izravne djelatnosti informacijske službe 


Izravne djelatnosti informacijske službe u knjižnici obuhvaćaju sve usluge 
koje knjižničar pruža u neposrednom kontaktu s korisnikom. U prosječnoj 
ih se knjižnici može opisati kao osobnu pomoć koju knjižničar daje 
korisniku koji traži informacije. Dubina i karakter usluga mijenja se ovisno 
O vrsti i opremljenosti knjižnice, organizaciji informacijske službe i njezinu 
odnosu prema stupnju usluga koje općenito daje korisnicima. Te usluge 


% Više o tome u knjizi: Opportunities for reference services : the bright side of reference services 
in 1990's. / ed. by W. Katz. Binghampton, NY. : Haworth Press, 1991. Usp. prikaz Marine Mihalić 
objavljen u Vjesniku bibliotekara Hrvatske 35, 1—4(1992), 223-227. Usp. i modele S. Rothsteina 
prikazane u odjeljku 2.4. (bilj. 57). 

imaju razmjerno širok raspon: od odgovaranja na (često samo naizgled!) 
jednostavne upite do davanja informacija, temeljenih na bibliografskom 
pretraživanju kombiniranom sa specijalističkim znanjem, odnosno pozna- 
vanjem najnovijeg stanja u određenoj struci. U posljednjem se slučaju radi 
o informacijskoj usluzi koju može dati samo knjižničar-specijalist, odnosno 
specijalizirani informacijski stručnjak. 

Osim davanja informacija, izravne djelatnosti obuhvaćaju i formalno i 
neformalno poučavanje korisnika. Pojedinca ili skupinu korisnika poučava 
se kako se koristiti knjižnicom, njezinim fondovima i uslugama. Poseban 
je oblik izobrazbe korisnika tzv. bibliografsko poučavanje koje je, za 
razliku od općih predavanja, obično specijalizirano, tj. usmjereno na 
upoznavanje korisnika s izvorima informacija iz odredene struke i s 
načinima njihova korištenja. Katz je u izdanju svojega udžbenika iz 1987. 
godine jednostavno opisao o čemu se radi, tj. da "u većini knjižnica 
poučavanje ide za tim da se korisniku pokaže kako da pronađe knjigu, 
članak ili koju drugu gradu, tj. da se demistificiraju kazala, referentni 
priručnici itd." Premda je on u ono doba mislio na tiskane izvore, to se 
nije promijenilo ni danas kada radimo s referentnim pomagalima u 
računalnom obliku. Pitanjima poučavanja korisnika već smo posvetili 
poseban odjeljak**, pa ga ovdje nećemo dalje razradivati. 

Ako pak knjižničar smatra da se odgovor na pitanja korisnika ne može 
pronaći u literaturi i ostalim izvorima koji mu stoje na raspolaganju, on će 
dati tzv. referalnu informaciju, tj. uputiti korisnika na izvor izvan 
knjižnice. To može biti koja druga knjižnica ili koja druga ustanova, ali i 
poseban stručnjak za određena pitanja, odnosno osoba sa specijalnim 
znanjima relevantnim za aktualni upit. 


3.3. Neizravne informacijske djelatnosti 


Svrha je neizravnih djelatnosti da s jedne strane korisnicima osiguraju 
dostupnost širokog asortimana informacijskih izvora (npr., bibliografija, 
kazala, informacijskih baza podataka) u vlastitoj knjižnici, a s druge strane 
da prošire informacijski potencijal suradnjom s drugim knjižnicama i 


* Usp. Katz (1987), Sv. 1: Basic information sources, str. 5. 

* Vidi odjeljak 2.5. ove knjige. 

* Ovdje upozoravamo čitatelja da u Sjedinjenim Američkim Državama izraz information and 
referral services (I&R) ima šire značenje od značenja koje mu se pridaje u Hrvatskoj. Njime su, naime, 
obuhvaćena nastojanja da se u knjižnice dovedu i one osobe koje se inače ne bi koristile knjižničnim 
službama i uslugama. U početku su knjižničari upućivali korisnike na izvore informacija izvan 
knjižnice, ali su se vremenom takva nastojanja pretvorila u aktivniji angažman, tj. davanje novih vrsta 
usluga. Narodna se knjižnica maksimalno osposobila za davanje komunalnih informacija, pružanje 
svih vrsta savjeta (pravne pomoći, medicinskih uputa, prevodenje dokumenata i sl.) uz pomoć 
vanjskih stručnjaka u prostorima knjižnice ili izvan njih. Kako izraz "referalna služba" u Hrvatskoj 
nema to prošireno značenje, tu razliku u značenju treba imati na umu kada se čita anglo-američka 
literatura. 

informacijskim centrima. Tu spada izgradnja i održavanje priručnih zbirka, 
uspostavljanje i održavanje veza s vanjskim informacijskim servisima i 
knjižnicama, suradnja s javnošću, administrativni poslovi itd. U najširem bi 
se smislu moglo ustvrditi da je ukupno knjižnično poslovanje posredno u 
službi korisnika. U suvremenom se knjižničarstvu smatra da se upravo po 
neizravnim djelatnostima informacijske službe prepoznaje ključna uloga 
koju ima međuknjižnična suradnja, kao i suradnja s drugim ustanovama, u 
osiguravanju odgovarajuće informacijske usluge korisnicima. Bez takvih 
veza referalne usluge ne bi bile ni moguće. 


3.4. Informacijski upiti 
Informacijske upite korisnika možemo svrstati u dvije glavne skupine: 


* korisnik traži poznati dokument (znade autora, naslov itd.), a 
knjižničar treba pronaći ili korisniku pomoći da sam pronade taj 
dokument u katalogu, bibliografiji itd. U tom se slučaju ne mora 
uvijek raditi o jednostavnom problemu jer korisnikovi podaci mogu 
biti krivi ili nepotpuni 

* korisnik traži informacije, a ne poznaje izvore u kojima se one mogu 
pronaći. Rješavanje takvog upita često zahtijeva tzv. informacijski 
invervju, tj. knjižničar mora u razgovoru s korisnikom prepoznati 
njegovu potrebu. U narodnim, dječjim i školskim knjižnicama većina 
je upita takvog karaktera, ali u tim se knjižnicama isti upiti češće 
ponavljaju, pa će iskusan knjižničar i bez opširnijeg razgovora s 
korisnikom vrlo brzo pronaći odgovarajući odgovor. 


Premda su razni autori upite korisnika klasificirali na različite načine, u 
stručnoj se literaturi najčešće navodi podjela korisničkih upita u četiri 
skupine, koju je ponudio W. Katz.*" On razlikuje sljedeće vrste upita: 


* zahtjeve za usmjeravanjem (koji ne zahtijevaju posebna stručna 
znanja, pa su za stručna razmatranja zanemarivi). Tu spadaju pitanja 
poput "Gdje su katalozi?", "Gdje mogu naći zemljopisne karte?" itd. 
U knjižnicama se takvi upiti obično ne registriraju, odnosno ne 
bilježe u statističke obrasce 

* brze informacije za koje nije potrebno pretraživanje više izvora 
(često se traži odgovor na pitanja Tko?, Što?, Kako?, Gdje?, Koliko?, 
Zašto?, Kada? i sl., kao npr. "Koliko je duga rijeka Sava?", "Kada se 
rodio M. Krleža?"). Takve informacije zovemo faktografske infor- 
macije. Većinu odgovora na takva pitanja knjižničar nalazi konzul- 
tirajući jedan rječnik, leksikon, almanah i sl., danas sve češće izravno 
na mreži. Medutim, brze informacije mogu se odnositi i na davanje 


* Usp. Katz (2002), str. 16—19. 

podataka o nekoj publikaciji, ako se ti podaci mogu jednostavno i 
lako pronaći u knjižničnom katalogu. 

* zahtjeve koji traže specifična pretraživanja literature na od- 
redenu temu. Takvi upiti mogu biti razmjerno jednostavni (npr. u 
dječjoj knjižnici), a mogu biti postavljeni i u svrhu stručnog ili 
znanstvenog rada. Način njihova rješavanja i sadržaj odgovora koji 
će korisnik dobiti ovisi o vrsti i namjeni knjižnice. Rezultat će takvog 
pretraživanja najčešće biti preporučivanje odredene literature ili 
izrada popisa literature o zadanoj temi. Takve informacije zovemo 
bibliografske informacije. Međutim, korisnik koji traži informacije 
o nekoj temi, ne traži uvijek popis literature. Tako će, primjerice, na 
pitanje "Imate li nešto o mostovima?", za nekog učenika, možda biti 
dovoljna jedna natuknica iz opće enciklopedije ili poglavlje iz koje 
knjige. S druge pak strane, osiguravanje opsežnijih bibliografskih 
informacija svakom pojedincu u narodnoj knjižnici, koja ima mnogo 
korisnika, može zahtijevati prevelik vremenski angažman, pa će 
knjižničar većinu takvih zahtjeva pretvoriti u usmjeravanje, tj. uputit 
će korisnika na mjesto gdje će naći i kako sam potražiti potrebnu 
literaturu. Usto će mu, prema mogućnostima, još i pomoći da 
literaturu zaista i pronade. Opseg i kvaliteta odgovora na takve 
zahtjeve uveliko ovisi o znanju i iskustvu knjižničara, opsegu i 
kvaliteti knjižničnog fonda, organizaciji i opremljenosti knjižnice i 
sličnomu. 

* zahtjeve koji zahtijevaju istraživanja mnogi zahtjevi za 
specifičnim pretraživanjima, ako su za važnu namjenu, mogu voditi 
k pravim istraživanjima. Takva se istraživanja obavljaju samo pod 
određenim okolnostima (za znanstveni projekt, donošenje važnih 
odluka i sl.) u znanstvenim ili specijalnim knjižnicama, a inače 
spadaju u područje djelovanja privatnih informacijskih poduzetnika, 
odnosno komercijalnih informacijskih službi. 


U kontekstu korisničkih zahtjeva treba upozoriti da se, zahvaljujući 
mrežama, elektroničkim katalozima, bazama podataka i digitalizaciji 
informacija (od knjiga, časopisa do izvještaja, zvuka i slika), i sam pojam 
"knjižnica" u informacijskom smislu tumači znatno šire no što se to činilo 
prije. W. Katz tu pojavu opisuje sintagmom "cijeli je svijet knjižnica"! 
Velika knjižnica, prema njegovu mišljenju, danas nije više samo ona koja 
ima milijun ili više svezaka, već svaka knjižnica koja svojim uslugama 
omogućuje maksimalno iskorištavanje informacija dostupnih u mjesnim 
izvorima i onima udaljenim stotinama ili tisućama milja. 

U toj novonastaloj situaciji knjižničar—informator ima ponešto modi- 
ficirane zadaće: 


* Katz (1997), sv. 2, str. 64. 

* kao i uvijek, primarna mu je zadaća da odgovara na upite, premda 
sada, s obzirom na široku ponudu informacija, ima sve više 
složenijih upita i može dati složenije odgovore. 

* on je i nadalje, kako smo već više puta isticali, posrednik između 
svojih korisnika i izvora informacija, samo sada na usavršeniji način. 
Prije je, naime, zbog znatno manjeg odabira raspoloživih izvora, 
korisnika mogao upućivati na odredenu bibliografiju, kazalo i sl., a 
sada ga može usto upućivati i na korištenje tih ili drugih izvora u 
elektroničkom obliku (CD-ROM ili online). S obzirom na znatno 
širu, gotovo neograničenu ponudu izvora informacija, knjižničar 
postaje i "navigator", koji korisnika usmjerava na izvore u kojima će 
najbrže pronaći ono što mu treba. 

* jedna je od važnih njegovih zadaća i poučavanje za pretraživanje 
elektroničkih izvora te za snalaženje u mrežnim uslugama. Katz 
naglašava da to danas u Americi postaje jasno i onima koji prije nisu 
podržavali izobrazbu korisnika. 

* upravljanje znanjem, koje se očituje sudjelovanjem u nabavi, obradi 
i pohrani podataka, kao i sposobnost pronalaženja teško dohvatljivih 
podataka na mreži jednako su važne zadaće suvremenog knjižničara. 

* zbog složenosti informacijskog sektora knjižničare-informacijske 
stručnjake sve se češće, i tamo gdje to do sada nije bio slučaj, 
poziva na sudjelovanje u radu istraživačkih timova koji traže 
odgovore na vrlo različita pitanja. 


S obzirom na to da se trude udovoljiti tim novim zahtjevima, knjižničari 
sve više surađuju i raspravljaju o izazovima umreženog okruženja. 
Organiziraju se stručni sastanci, predavanja, mrežne skupine za diskusiju i 
sl., što je posljednjih godina vidljivo i u nastojanjima hrvatske knjižničarske 
zajednice, a znatno utječe na odnos današnjeg naraštaja stručnjaka prema 
korisniku. 


3.5. Komuniciranje knjižničara s korisnikom 


Problematika izravne komunikacije knjižničara s korisnikom koji traži 
informaciju uključuje razmatranje sastavnica samoga informacijskog upita, 
odnosno zahtjeva korisnika, kao i dobivanje uvida u ponašanje i korisnika 
i knjižničara. U tom je kontekstu zanimljivo i važno pitanje može li 
knjižničar dovoljnu osposobljenost za komuniciranja s korisnikom steći 
formalnim školovanjem ili se radi o vještini koja se u najvećoj mjeri stječe 
praktičnim iskustvom. Istina je vjerojatno negdje u sredini, tako da treba 


* Usp. npr. Jokić, Maja: Evaluacija elektroničkih izvora informacija s korisničkog stajališta. // 


Arhivi, knjižnice, muzeji: mogućnosti suradnje u okruženju globalne informacijske infrastrukture: 
zbornik radova. Zagreb : Hrvatsko bibliotekarsko društvo, 1998. (Izdanja Hrvatskoga bibliotekarskog 


društva, knj. 20). Str. 69-80. 

uzeti u obzir i školovanje i stečeno iskustvo, ali i prirođene osobne 
sposobnosti. To znači da s korisnicima trebaju raditi, gdje god je to 
moguće, inteligentni i komunikativni ljudi s određenim stručnim iskus- 
tvom, koji su i školovani za taj posao. Usto, posebno u slučaju online 
pretraživanja, zbog stalnih promjena vezanih uz baze podataka i infor- 
macijske servise, potrebno je uspostaviti i sustav stalne izobrazbe (putem 
seminara, tečajeva i sličnog). 

S druge su pak strane i obrazovani i komunikativni korisnici pris- 
tupačniji od onih koji nemaju takve osobine, pa knjižničar može lakše 
udovoljiti njihovim zahtjevima. Manje komunikativni korisnici u pravilu 
nerado pitaju za savjet. Zanimljivo je da su istraživanja o ponašanju 
korisnika u knjižnici pokazala da se korisnici često ne usude obratiti 
knjižničaru sa svojim pitanjima. Tako je, primjerice, na temelju opsežnog 
istraživanja u dječjim odjelima narodnih knjižnica u Kanadi ustanovljeno 
da su djeca, u slučaju da nisu mogla sama pronaći ono što trebaju, tek u 
oko 55% slučajeva tražila pomoć stručnog osoblja. Ponašanje odraslih 
nije u biti drugačije. Razloga za to ima više: uz prirođenu bojažljivost, 
može se raditi i o neupućenosti korisnika u mogućnosti korištenja usluga 
knjižnice ili se radi o prethodnim lošim iskustvima. Knjižničar se korisniku 
ne smije nametati, a ako je korisnik još i u žurbi, treba mu nastojati 
pomoći bez mnogo ispitivanja. Medutim, u slučaju zahtjeva koji traže 
specifična pretraživanja literature ili čak istraživanje, prethodni je razgovor 
svakako nužan. Tu se radi o proturječju, jer knjižničar mora ispitati 
korisnika koji je sam došao u knjižnicu kako bi postavio pitanja. 

Glavni je cilj informacijskog intervjua da knjižničar točno dozna što 
korisnik traži i koliko opsežna treba biti informacija koja mu je potrebna. 
Jedan je od većih problema u takvoj komunikaciji što korisnici uglavnom 
ne znaju pravilno artikulirati svoje zahtjeve, a usto knjižničaru često ne 
žele priopćiti ni svrhu svog zahtjeva, pa se izlažu riziku da dobiju 
neprikladan odgovor. Premda je izravna komunikacija knjižničara s 
korisnikom već dugo predmet zanimanja anglo-američkih knjižničara, u 
srednjoeuropskoj, pa tako i našoj stručnoj literaturi do sada se tom pitanju 
posvećivala neznatna pažnja. Razlog je tome što se informacijskoj službi u 
većini europskih zemalja još i danas pridaje mnogo manja važnost nego 
što je to slučaj u američkim, britanskim i skandinavskim knjižnicama. Tek 
snažan razvoj računalne i telekomunikacijske tehnike, a time i europske 
informacijske industrije, iznudio je promjene u organizaciji knjižnične 
informacijske službe i u razvijenim europskim zemljama, pa se danas 
knjižničari sve više bave korisnikom i njegovim potrebama. 

Pri analizi korisnikova ponašanja treba svakako upozoriti da ono što 
korisnik treba i ono što traži često ne mora biti podudarno. R. Finer to 


* Katz navodi taj podatak govoreći opširnije o slučaju kada korisnik izbjegava razgovor s 
knjižničnim osobljem. Usp. Katz (1987). sv. 2. str. 41-43. 

objašnjava na sljedeći način: "Ako pretpostavimo da svaki korisnik koji 
nam se obrati sa zahtjevom svoj problem može riješiti ako pronađe pravu 
informaciju, moramo nastojati osigurati da informacija, koju je pronašao, 
doista i može riješiti njegov problem. Zbog toga njegov upit često ne 
smijemo uzeti zdravo za gotovo, tj. onako kako je izrečen".*“ Finerova 
nadalje tumači da upit treba točno identificirati i oblikovati, a zatim ga 
pobliže odrediti kako bi knjižničar mogao potražiti pravi odgovor. U tu 
svrhu ovako svrstava pitanja na koja knjižničar treba potražiti odgovore 
prije no što će pristupiti pretraživanju izvora informacija: 


1. Je li upit stvaran, nedvosmislen i potpun izraz korisnikove infor- 
macijske potrebe? 

2. Koliko znanja o toj temi korisnik već ima? Jesu li već, uspješno ili 

bez uspjeha, pretraživani neki izvori informacija? 

Je li odredena razina i opširnost traženog odgovora? 

Je li odredena količina potrebnih informacija? 

Kakvu informaciju očekuje korisnik? 

Može li se odgovor na postavljeno pitanje pronaći u objavljenim 

dokumentima? 

7. Traži li korisnik potpune dokumente ili samo bibliografske podatke, 

sažetke i sl.? 

8. Postoje li neka ograničenja glede jezika, vremenskog razdoblja, 

zemlje objavljivanja, vrste publikacije? 

9. Je li upit povjerljive naravi? 

10. Koliko brzo korisnik treba odgovor i možemo li mu u tom roku 

pronaći informaciju? 

11. Koji je kontekst upita — zbog čega je pitanje postavljeno i kako će 

se informacija koristiti? 
Kako se vidi, u slučaju složenijeg upita knjižničar treba obratiti pozornost 
na mnogo pojedinosti, ako želi pronaći relevantnu informaciju za 
korisnika. A relevantna je samo ona informacija koja odgovara na aktual- 
ni upit, a sve ostale, koje odgovaraju potrebama korisnika, samo su 
valjane, ali ne i relevantne informacije. 

Premda je gornjim pitanjima obuhvaćeno uglavnom sve što je doista 
bitno, u kontekstu online pretraživanja komercijalnih baza podataka 
pojavile su se, zbog njihove razmjerno visoke cijene, još neke, dodatne 
pojedinosti, tako da je razgovoru s korisnikom pridana još veća važnost. 
Zbog toga se posljednjih desetljeća naročito proučavaju komunikacijske 
prepreke izmedu korisnika i informacijskog stručnjaka koje mogu onemo- 
gućiti pronalaženja prave informacije, ali i teškoće koje nameću same 
baze podataka, odnosno njihovo računalno ustrojstvo. Probleme može 


Vino 


* Usp. Finer, Ruth: Reference and enquiry work. // Handbook of special librarianship and infor- 
mation work. 5. ed. London : Aslib, 1982. Str. 307-323. 

stvarati nedovoljno poznavanje baza podataka ili drugih izvora informacija, 
nepoznavanje stručnog nazivlja, klasifikacijskog sustava, korištenih 
ključnih riječi itd., nepovjerenje prema sposobnostima knjižničara kao 
posrednika i dr. Sam intervju organizira se tako da se dobiju što precizniji 
odgovori na specifična pitanja, a sve se obično bilježi na posebnom 
obrascu. To je važno jer krajnji korisnik mora usluge online pretraživanja 
često sam platiti. 

Pitanja koja knjižničar postavlja korisniku, pripremajući se za online 
pretraživanje komercijalnih baza podataka, imaju zadaću da po moguć- 
nosti precizno odrede literaturu koju treba sadržavati traženi popis. Uz 
točno određenje same teme, knjižničara obično zanima sljedeće: 

* vremenski parametri koje treba postaviti pri pretraživanju (razdoblje 

koje treba pokriti tražena literatura) 

* radi li se o retrospektivnom pretraživanju ili o selektivnoj dise- 
minaciji informacija (selektivnom tekućem informiranju na osnovi 
danog profila, tj. ključnih riječi) 

* strani jezici na kojima treba biti literatura (jezici kojima se korisnik 
može služiti) 

* podrijetlo literature s obzirom na zemlju odnosno geografsko 
područje 

* tipovi dokumenata koje korisnik traži 

* koliko novca može korisnik izdvojiti za pretraživanje 

* koliko vremena ima korisnik na raspolaganju, odnosno koliko mu je 
hitna usluga (ako traži i primarne dokumente, dolaze li u obzir 
samo oni koje ima knjižnica ili i oni koji se mogu pribaviti 
međuknjižničnom posudbom) 

* koliko referencija korisnik očekuje ili priželjkuje 

* ima li neke relevantne referencije iz prijašnjih pretraživanja koje 
informacijskom stručnjaku mogu poslužiti za pripremu. 


Razmotrimo li sve nabrojeno, kratko rečeno, informacijski intervju treba 
knjižničaru omogućiti da dobije odgovore na sva otvorena pitanja glede 
predmeta i vrste upita te da utvrdi vrstu, opseg, razinu i složenost 
informacija i dokumenata koji će ponuditi zadovoljavajući odgovor na 
korisnikov upit. 


3.6. Usluge tekućih upozorenja (current awareness services) 


Uslugama tekućih upozorenja knjižnica obavještava korisnika o novoj 
literaturi koja bi ga mogla zanimati. Ako se radi o prinovljenoj knjižničnoj 
gradi, korisnika se može upozoravati na više načina. Najstariji oblici su 
izlaganje prinova, posebno najnovijih brojeva serijskih publikacija, izrada 
biltena prinova i cirkulacija najnovijih brojeva tekućih časopisa 
odabranim korisnicima. Jedan od načina upozorenja korisnika na novosti 
u njegovoj struci jesu i publikacije tipa tekućih sadržaja (current con- 

tents), u kojima se donose samo stranice sadržaja najnovijih serijskih 
publikacija, a drugi je način selektivna diseminacija informacija (SDI - 
Selective Dissemination of Information). Najviša razina usluge za poslovni 
svijet i upravne službe izrada je analitičkih izvještaja, odnosno 
tercijarnih publikacija koje se također odašilju u redovitim vremenskim 
razmacima. Za razliku od selektivne diseminacije informacija, kojom se 
odašilju bibliografske informacije, analitički izvještaji sadrže gotove 
informacije, priređene u skladu s unaprijed utvrđenim potrebama 
korisnika, najčešće bez podataka o izvorima. 


3.6.1. Bilteni prinova 


Redovita je djelatnost mnogih knjižnica izdavanje biltena prinova. 
Knjižnice ih obično izdaju u redovitim vremenskim razmacima: tjedno, 
polumjesečno, mjesečno ili rjede. U specijalnim prirodoznanstvenim, 
medicinskim ili tehničkim knjižnicama, u kojima informacije vrlo brzo 
zastarijevaju, bilteni se izdaju što je moguće češće, a u narodnim 
knjižnicama oni će se izdavati u skladu s dinamikom pristizanja nove 
grade, tj. kada se skupi dovoljno građe. S obzirom na to da se oni danas 
izrađuju s pomoću računala i distribucija se sve češće odvija elektronički. 

Prije nego što će pristupiti pripremi biltena, knjižničar odreduje 
koncepciju njegova sadržaja, što u specijalnim knjižnicama obično radi u 
suradnji s predstavnicima korisnika. Pritom se odreduje što će se uvrstiti u 
bilten i na koji način. Neki su bilteni selektivni, tj. knjižničari u njih ne 
uključuju svu gradu, nego je odabiru prema odredenim kriterijima. 
Uključuje se u pravilu ono što je aktualno i što knjižničar, na osnovi 
utvrđenih kriterija, ocijeni vrijednim, informativnim itd. Mnoge knjižnice 
izdaju zajednički bilten za sve svoje korisnike, a manji ih broj izrađuje 
zasebne biltene za različite skupine korisnika. Da bi to mogli provoditi, 
knjižničari moraju prethodno ustanoviti koji su profili zastupljeni u 
njihovoj populaciji korisnika i koji su korisnici zainteresirani za primanje 
tekućih upozorenja. 

Unutarnji raspored biltena u pravilu je prema strukama ili predmetima, 
a najvredniji su oni bilteni koji uz bibliografske jedinice donose i anotacije 
ili sažetke uključenih radova. Od biltena prinova u specijalnim se 
knjižnicama obično stvaraju informacijski bilteni u koje se, uz podatke 
o novoj literaturi, uključuju i informacije o budućim stručnim skupovima, 
novim zakonima, normama, propisima, novostima u knjižnici i slično. 


3.6.2. Selektivna diseminacija informacija 


Stručni naziv selektivna diseminacija informacija vezan je uz pojavu 
računala u informacijskoj djelatnosti. Radi se o službi koja pokriva interese 
individualnog korisnika ili male skupine pojedinaca sa specifičnim 
potrebama. Cilj je takve usluge da se korisnika obavijesti o novoj literaturi 

iz područja njegova najužeg interesa te da se to obavi ciljano i djelotvorno 
kako bi se maksimalno uštedjelo korisnikovo vrijeme. Da bi se spomenuta 
usluga mogla obavljati uz djelotvornu podršku računala, potrebno je da se 
korisnikove potrebe, definirane profilom, redovno uspoređuju s informa- 
cijama prinovljenima u bazi podataka. Profil je u pravilu definiran 
zadatkom na kojemu je korisnik angažiran u svom poslu, a opisuje se 
ključnim riječima, deskriptorima, predmetnim ili klasifikacijskim ozna- 
kama, tj. jezikom informacijskog sustava primijenjenog u bazi podataka. 
Knjižnica vodi popis profila svojih korisnika na temelju kojih im onda 
dostavlja popise literature. Te se usluge uspostavljaju tako da se korisnike 
obavijesti o službi koja će se organizirati ili koja postoji, s molbom da 
dostave popise svojih interesnih područja. Potom se popis profila 
periodički ažurira, što se obavlja tako da se svakom korisniku šalje njegov 
profil na provjeru, dopunu ili izmjenu. 
Kriteriji za vrednovanje službe tekućih upozorenja su: 


* _pravodobnost 

* selektivnost (literatura odgovara profilu, nema mnogo irelevantnih 
referencija, nema ni premalo ni previše jedinica) 

* kvalitetan sadržaj jedinice (uz ključne riječi, jedinice sadrže i 
kvalitetne sažetke i slično) 

* osiguravanje dostupnosti primarnih dokumenata odnosno punog 
teksta dokumenata. 


Da bi osigurao potpunu uslugu, knjižničar će pronađenim jedinicama 
pridružiti signature za gradu iz vlastite knjižnice ili elektroničku adresu, 
ako se radi o online publikacijama za čiji je pristup plaćena potrebna 
licencija, a odmah dostupnu literaturu stavit će na početak popisa, ispred 
one koju treba nabaviti iz drugih izvora. 

Selektivna diseminacija informacija jedna je od korisnih usluga znan- 
stvene ili specijalne knjižnice, što ne znači da korisnik usto ne treba 
redovito i sam pratiti i časopise i relevantne mrežne stranice unutar 
područja svoje specijalnosti. U tim će izvorima, naime, pronaći brojne 
druge informacije, primjerice obavijesti o budućim kongresima, recenzije 
za njega zanimljivih knjiga, reklame i slično. 


3.7. Rješavanje informacijskog zahtjeva pretraživanjem izvora informacija 


Kada je razjašnjen korisnikov zahtjev, knjižničar će odrediti strategiju 
pretraživanja raspoloživih izvora. To prvo zahtijeva prevođenje pitanja na 
jezik informacijskog sustava korištenog u knjižnici, bibliografiji ili bazi 
podataka. Načelno stoje knjižničaru na raspolaganju dvije vrste pretra- 
živanja: 1. ručno pretraživanje kataloga na listićima, tiskanih bibliografija 
itd. i 2. strojno (računalno) pretraživanje računalnih kataloga i baza 
podataka. Dok je do prije desetak godina u hrvatskim knjižnicama 

prevladavalo ručno pretraživanje, u informatiziranim se knjižnicama ono 
danas upotrebljava samo u traženju podataka kojih nema u računalnim 
izvorima. Za očekivati je da će knjižnice u budućnosti nastaviti s opsežnim 
projektima konverzije svojih starih kataloga tako da će stari katalozi na 
listićima, kao i tiskane bibliografije, manje-više pripasti povijesti. Medutim, 
s obzirom na to da se podaci o starijoj gradi još uvijek dobivaju i ručnim 
pretraživanjem, ovdje ćemo opisati oba načina pretraživanja. 


3.7.1. Ručno pretraživanje kataloga i tiskanih izvora 


Samo pretraživanje čini zajedno s korisničkim intervjuom jednu cjelinu, pa 
je u pravilu najbolje da korisnik bude nazočan i da sudjeluje u samom 
pretraživanju. Ako se radi o pretraživanju koje od knjižničara zahtijeva 
veću pripremu ili više vremena, knjižničar će pretraživati samostalno, a 
korisnika će tijekom rada po potrebi konzultirati telefonom ili na koji 
drugi način. U tu će svrhu zatražiti od korisnika njegove osobne podatke, 
adresu i dr. Za učenike i studente posebno je preporučljivo da prate tijek 
pretraživanja kako bi se i sami mogli uputiti u traženje literature. Na taj se 
način istodobno može osigurati i eventualna podjela posla, odnosno 
korisniku se omogućuje da nastavi s pretraživanjem jednog izvora, dok 
knjižničar može pretraživati druge izvore itd. 

Za samo traženje odgovora na korisnikov zahtjev mogu poslužiti upute 

koje je sistematizirao D. Davinson:?? 

1. Knjižničar prvo mora provjeriti je li potpuno razumio upit. To može 
uraditi na način da korisnikovo pitanje ponovi istim ili drugim 
riječima, te da od njega zatraži potvrdu da je to ono što on traži. Taj 
postupak omogućuje i samom korisniku da točnije utvrdi što mu 
treba. 

2. Dalje, knjižničar mora razjasniti pojmove kojima ne vlada potpuno. 
To čini s pomoću rječnika, leksikona, enciklopedija itd. Već će same 
definicije traženih pojmova ili osnovne informacije o nekim činje- 
nicama, ljudima ili događajima biti pojedinom korisniku dostatan 
odgovor. Ako korisnik treba više informacija, knjižničar će ih 
nastojati pronaći u stvarnim katalozima, bibliografijama ili stručnim i 
predmetnim kazalima. Korisnik će tada moći prepoznati ono što ga 
interesira te će u mnogim slučajevima nakon toga pronaći na 
policama i potrebnu građu. 

3. Ako još nije pronađeno ono što korisnik traži, knjižničar treba 
procijeniti koliko će daljnje traženje trajati i ponuditi korisniku da 
pričeka ili da za neko vrijeme ponovno navrati u knjižnicu ili će 
obećati korisniku da će ga naknadno obavijestiti telefonom. U tom 
će slučaju knjižničar na osnovi dogovora s korisnikom dalje sam 


* Usp. Davinson (1980), nav. dj., str. 96—97. (Part 7: The search for the answers). 

tražiti. U toj fazi knjižničar treba steći jasnu predodžbu o prirodi 
upita i o razini opširnosti tražena odgovora. 

4. Ako se korisnik odluči navratiti poslije u knjižnicu kako bi preuzeo 
traženi odgovor, knjižničar će na osnovi obavljena razgovora 
nastaviti s pretraživanjem. Takav pristup pretraživanju zahtijeva da 
se ispuni unaprijed pripremljen obrazac u koji se unose podaci o 
obavljenome poslu kako bi se korisniku u svako doba moglo reći u 
kojoj je fazi pretraživanje. Osim toga, korisnik može navratiti u koje 
drugo vrijeme u knjižnicu, kada na tom mjestu radi druga osoba te 
je već i zbog toga potrebno da sve bude zabilježeno. Kod iscrpnijih 
pretraživanja valja zapisivati što je već pretraženo, koga se dodatno 
konzultiralo, do kojih se rezultata došlo i slično. 

5. Kod upita koji zahtijevaju iscrpnija pretraživanja preporučljivo je 
korisnika povremeno obavještavati o postignutim rezultatima. Takve 
obavijesti imaju dvojaku namjenu. Prvo, pokazuju korisniku da 
knjižničar doista radi na rješavanju njegova zahtjeva. Drugo, takav 
razgovor omogućuje da se razjasne dodatne pojedinosti, odnosno 
da se provjeri je li knjižničar na pravome putu. 

6. Ako nije ništa pronađeno, treba korisnika uputiti u drugu knjižnicu 
ili koju drugu informacijsku ustanovu. 


U rješavanju složenih upita koji zahtijevaju opsežna i dugotrajna 
pretraživanja posebno je važno da knjižničar utvrdi kada će trebati zatražiti 
pomoć svojih kolega. O složenijim upitima valja svakako porazgovarati s 
kolegama. Neke knjižnice organiziraju redovite stručne sastanke knjižni- 
čara=informatora na kojima se izmjenjuju iskustva u vezi s rješavanjem 
složenih korisničkih upita. 

U izravnom radu s korisnikom vrijeme zauzima vrlo važnu ulogu. 
Pritom valja imati u vidu kako vrijeme kojim raspolaže knjižnično osoblje 
tako i korisnikovo vrijeme. Ako korisnik mora dugo čekati na popis litera- 
ture ili na primarnu gradu, to ga može odvratiti od korištenja knjižničnih 
usluga. Knjižničar mora o tome voditi računa. Ako se pak radi o pitanju 
na koje je teško pronaći odgovor, knjižničar treba procijeniti koliko 
vremena može posvetiti traženju te odlučiti je li djelotvornije uputiti 
korisnika u veću ili bolje opremljenu knjižnicu, odnosno koju drugu 
informacijsku ustanovu. 


3.7.2. Pretraživanje računalnih kataloga i baza podalaka 


Računalno pretraživanje danas uključuje: 

* pretraživanje OPAC-a vlastite knjižnice, a internetom i kataloga 
drugih knjižnica 

* pretraživanje elektroničkih baza podataka na CD-ROM-u 

* pretraživanje elektroničkih izvora na mreži 

* online pretraživanje komercijalnih (profesionalnih) baza podataka. 

Knjižnični računalni katalozi već su toliko usavršeni da se općenito 
smatra da danas raspolažemo s trećom generacijom OPAC-a, koja pruža 
razrađen pristup za djelotvorno korištenje i manje upućenim korisnicima, 
koji ne poznaju knjižničarske postupke, najčešće putem mreže.“ S 
obzirom na korištenje mrežne tehnologije, sve ih se češće naziva WebPAC- 
ima, a u njihovu sklopu u pravilu su dostupne i osnovne upute za 
korištenje. Mrežne kataloge danas doista koristi široka publika i njihovom 
je pojavom otvorena nova stranica u korisničkim službama. 

Pretraživanje pak komercijalnih online baza podataka traži od knjižni- 
čara ili krajnjeg korisnika posebna znanja i vještine, od čega ćemo ovdje 
posebno istaknuti poznavanje metajezika za komunikaciju s informacij- 
skim servisom. Kada se prilazi njihovu pretraživanju obično se prvo 
odreduju ključne riječi po kojima će se tražiti. Osoba koja pretražuje može: 


* proširiti pretraživanje dodavanjem ključnih riječi 

* suziti pretraživanje 

* odabrati više ili manje specijalizirane ključne riječi 
* naći pojmove koji bolje odgovaraju od drugih. 


U tom se procesu informacijski stručnjak treba dogovarati s korisnikom. 

Raspravljajući o korištenju online baza podataka, M. Jokić ističe da za 
njihovo pretraživanje korisnici, bilo da su to knjižničari u ulozi posrednika 
ili krajnji korisnici, trebaju imati dvije vrste znanja: 


* znanja o mehaničkom aspektu pretraživanja koja uključuju pozna- 
vanje sintakse i semantike pojmova u pretraživanju, osposobljenost 
za strukturiranje pretraživanja i njegovu prilagodbu sustavu elektro- 
ničkog izvora i 

* znanja o konceptualnom aspektu pretraživanja, tj. zašto se pretra- 
žuje, kako proširiti ili suziti rezultate te pronaći druge moguće 
putove pretraživanja, kako razlikovati rezultate dobivene pogreškom 
ili pretraživanje bez rezultata, što im je uzrok i sl. 


Uvjet za dobivanje bilo kakvog rezultata poznavanje je mehaničkog 
aspekta pretraživanja." S obzirom na to da pretraživanje online baza 
podataka traži specijalistička znanja, za taj je posao potrebno kontinuirano 
školovanje i informacijskih stručnjaka i krajnjih korisnika. To se u 
Hrvatskoj obavlja u okviru Centra za online baze podataka u organizaciji 
Instituta Ruđer Bošković. Taj centar omogućuje pretraživanje baza 
podataka tvrtke Ovid Technologies, Current Contents, Medline, INSPEC u 


dr., a usto povremeno organizira i seminare za korisnike tih usluga.** 


* O razvoju računalnih kataloga (OPAC-a) vidi u: Barbarić, Ana: Povijesni pregled razvoja OPAC- 
a: // Vjesnik bibliotekara Hrvatske 46, 3-4(2003), str. 48-58. 

* Usp. Pregled baza podataka na CR-ROM-u u Republici Hrvatskoj / ur. Maja Jokić. Zagreb: 
Nacionalna i sveučilišna biblioteka, 1994. 

*% Sve informacije o Centru dostupne su na adresi http://nippur.irb.hr/ovid (2005-05-04). 

Premda je tijek daljnjeg razvoja nepredvidiv, smatra se da je računalna 
tehnika knjižničarskoj struci do sada donijela najveću korist upravo time 
što ju je natjerala da pažljivije razmotri mehanizme pohrane i pronalaženja 
informacija. O tome smo već govorili kada smo kratko prikazali razvoj 
informacijske znanosti. Činjenica je da knjižničari u javnim znanstvenim 
knjižnicama, zaokupljeni opsežnim poslovima oko knjižnične građe 
(obrade, pohrane, zaštite, posudbe, čitaonica), u 60-im godinama prošloga 
stoljeća nisu odmah spremno dočekali novi izazov. Zbog toga su se tek 
nešto kasnije uključili u krug korisnika online služba, ali zbog promjena u 
okruženju i sve većih iskazanih potreba korisnika, knjižnice su već u 80- 
im godinama postale ravnopravni partneri specijaliziranim dokumenta- 
cijskim i informacijskim centrima koji su se prvi počeli baviti tim poslom. 

Pretraživanje računalnih baza podataka vještina je koja počiva na istim 
principima na kojima se temelji i svako pretraživanje kataloga i biblio- 
grafija jer i ručno i računalno pretraživanje slijedi opću logiku rješavanja 
problema. Pritom se ponajprije jasno određuje sam problem, zatim se 
odabire najbrži način njegova rješavanja, što se postiže deduktivnim 
zaključivanjem. Pretraživanje online baza podataka traži u većoj mjeri 
nego što je to bio slučaj s pretraživanjem stvarnih knjižničnih kataloga i 
rastavljanje upita na sastavne dijelove. To je nužno jer tek temeljitija 
analiza predmeta omogućuje određivanje prikladne baze podataka (npr. 
kibernetički pojmovi pojavljuju se i u elektrotehnici, matematici, ekono- 
miji, što može tražiti pretraživanje baza podataka s područja prirodnih, 
tehničkih ili društvenih znanosti i slično.). Ako se informacija potraži u 
neodgovarajućoj bazi podataka, upitno je hoće li se pronaći relevantne 
informacije, pa je odabir pravog izvora prvi preduvjet uspješnog pretra- 
živanja. Ako, dakle, knjižničar znade pravilno objasniti pitanje, utvrditi 
način koji će ga najvjerojatnije dovesti do relevantnih odgovora te 
djelotvorno koristiti i kombinirati ključne riječi da bi pronašao ispravan 
odgovor, on zasigurno može naučiti obavljati i uspješna računalna 
pretraživanja. 

Sve veći broj baza podataka omogućuje knjižničaru da dode do 
informacija koje se mogu vrlo brzo pronaći (primjerice, poslovne 
informacije, biografski podaci, adrese ljudi ili ustanova), a omogućuje i 
specifična pretraživanja literature. Medutim, premda tehnike računalnih 
pretraživanja na mreži postaju svakim danom sve jednostavnije, tako da 
mnoge izvore danas mogu kvalitetno pretraživati i krajnji korisnici, u 
knjižnicama koje imaju na raspolaganju veći broj komercijalnih baza 
podataka i koje primaju sve složenije korisničke zahtjeve, sam postupak 
pretraživanja postaje sve složeniji. Naime, između stotina baza podataka 
sve je teže odabrati onu pravu za rješavanje konkretnog problema, a osim 
toga, svaka baza podataka ima svoju strukturu, različitu od drugih. Tako 


* Usp. odjeljak 1.3.2. ove knjige. 

knjižničar mora poznavati sve veći broj baza podataka i načine njihova 
pretraživanja. Dodatni problem čine računalne naredbe, koje takoder nisu 
normirane te ih treba pojedinačno upoznavati, a svakako valja naglasiti da 
su sve naredbe koje se kod nas upotrebljavaju, kao i svi računalni 
programi za komuniciranje s korisnikom i izbornici, na engleskom jeziku. 
To znači da zasad baze podataka, i online i na CD-ROM-u, mogu 
pretraživati samo osobe s dovoljnim poznavanjem engleskog jezika. 

Glavnina bibliografskih pretraživanja, kako je istaknuto, obavlja se s 
pomoću ključnih riječi, a samo se katkad traže svi radovi nekog autora, 
radovi objavljeni u nekoj zemlji i sl. S obzirom na to da neke baze 
podataka ne omogućuju korištenje deskriptora, u njima se pretražuje 
prema riječima iz naslova ili sažetaka. Za ograničavanje ili proširivanje 
teme u online bazama podataka često se upotrebljava Booleova logika s 
operatorima OR (1li), AND (i) i NOT (ne). 

Operator OR (ili) povezuje radove označene jednim deskriptorom s 
radovima kojima je pridružen drugi deskriptor, što znači da se traži veći 
broj radova. To bi se inače u prirodnom jeziku izrazilo veznikom "i" 
(primjerice želimo li dobiti uvid u sve jedinice u kojima se govori o 
sveučilišnim i visokoškolskim knjižnicama, s pomoću tipkovnice unosimo 
sljedeće: sveučilišne knjižnice OR (ili) visokoškolske knjižnice). 

Operator AND (1) ograničava odabir traženih radova na užu skupinu 
onih kojima je pridružen i jedan i drugi deskriptor (npr. tražimo svu 
literaturu o sveučilišnim knjižnicama u Hrvatskoj pa ćemo unijeti: Hrvatska 
AND (1) sveučilišne knjižnice). 

Operatorom VOT (ne) koristimo se kako bismo naznačili da radovi 
koje tražimo ne smiju sadržavati određeni pojam (npr. ako tražimo 
literaturu o hrvatskim sveučilišnim knjižnicama izvan Zagreba, unijet 
ćemo: Hrvatska AND (fi) sveučilišne knjižnice NOT (ne) Zagreb. 

Mnoge baze podataka ne omogućuju korištenje Booleove logike pa se 
u njima pojmovi ne mogu kombinirati na taj način, nego se mora 
pretraživati po pojedinačnim predmetima. 

Pretraživanje CD-ROM-a se, pojednostavljeno rečeno, obavlja tako da 
se nakon odabira baze podataka: 


* tipkovnicom unesu odabrane ključne riječi 

* kontrolira broj jedinica koje je računalo pronašlo u bazi podataka na 
osnovi unesenih ključnih riječi 

* na predočnik pozove jedna ili nekoliko pronađenih jedinica kako bi 
se mogla ocijeniti njihova relevantnost. 


Ako pronađene jedinice odgovaraju potrebi, pozovu se cjeloviti zapisi, 
a u protivnom se pretraživanje modificira kako bi se dobilo manje ili više 
jedinica ili jedinice koje bolje odgovaraju na postavljeno pitanje. Ako se ni 
nakon toga ne dobije zadovoljavajući rezultat, čitav se postupak može 
ponoviti u drugoj raspoloživoj bazi podataka. 


60 


Online pretraživanja obavljaju se tako da se prvo telekomunikacijski 
uspostavi veza s udaljenim računalom, zatim se putem terminala unese 
vlastita identifikacijska oznaka. Kad računalo potvrdi da je osobi za 
terminalom dopušteno pretraživanje raspoloživih baza podataka, pre- 
dočuje se broj ili ime baze podataka te se prilazi samome pretraživanju. 
Naredbe koje pritom valja upotrebljavati razlikuju se od jedne do druge 
baze podataka, a objašnjene su u priručnicima koje stručni računalni i 
programski servisi daju na raspolaganje svojim pretplatnicima. 

Strojno pretraživanje ima brojne prednosti pred ručnim pretraživanjem: 

* s obzirom na to da računalo omogućuje temeljitiju formalnu i 
dubinsku sadržajnu obradu grade, i pretraživati se može po mnogo 
više parametara 

* računalo može koordinirati više pojmova odjednom, a u pretra- 
živanju omogućuje i korištenje Booleovih operatora (multidimen- 
zionalno pretraživanje) 

* u pravilu se pretražuje po riječima prirodnog jezika (ključnim 
riječima, naslovima, riječima iz naslova i sl.) 

* rezultate pretraživanja računalo može tiskati na papiru, a može ih 
pohraniti na disketu ili CD-ROM ili drugi elektronički medij (korisnik 
sam ne treba ništa pisati, a računalnim se medijem može koristiti za 
daljnju obradu na vlastitom računalu). 

IZVORI INFORMACIJA U KNJIŽNICI 


4.1. Izvori informacija općenito 


Da bismo sagledali koji su to izvori informacija što su na raspolaganju 
knjižničaru u njegovu radu s korisnicima, valja se ponajprije prisjetiti da 
općenito razlikujemo primarne, sekundarne i tercijalne izvore infor- 
macija.!“? 

Primarni su izvori objavljeni ili neobjavljeni izvorni autorski radovi, 
tj. pisana duhovna ostvarenja, te usmena izlaganja autora (predavanja, 
govori, referati na skupovima i drugo). 

Sekundarni su izvori oni koji donose informacije o sadržaju primar- 
nih izvora, odnosno korisnika upućuju na same primarne izvore. Infor- 
macije su uobičajeno modificirane, tj. odabrane i uredene za potrebe 
odredene kategorije korisnika. U skupinu sekundarnih informacijskih 
izvora spadaju bibliografije, kazala, časopisi sažetaka, katalozi i slično. 

Razlikovanje primarnih i sekundarnih izvora u doslovnom je smislu 
često otežano. Tako, primjerice, osoba na nekom znanstvenom kongresu 
može, uz vlastite, iznositi ili prenositi većim ili manjim dijelom i stavove ili 
spoznaje drugih autora. Isto može vrijediti i za članak u znanstvenom 
časopisu koji sadrži citate drugih autora i samo je malim dijelom 
originalan. Za knjižnice, kao ustanove koje se primarno bave publika- 
cijama, najvažniji su sekundarni izvori knjižnični katalozi, bibliografije i 
bibliografske baze podataka. Ali i sami knjižničari, sa širokim poznavanjem 
primarnih izvora, nezaobilazni su sekundarni izvori. 


'% Definicije primarnih, sekundarnih i tercijarnih dokumenata, koje, npr., nalazimo u Rječniku 
odabranih pojmova u navedenoj knjizi M. Tudmana Obavijest i znanje (1990.) — usp. bilj. 15, razlikuju 
se od definicija u ovoj knjizi jer su oblikovane više formalno, s dokumentalističkog aspekta, a nemaju 
zadaću da poglavito osiguraju distinkciju između pojedinih vrsta izvora informacija. Enciklopedije ili 
biografske rječnike u ovom kontekstu ne smatramo sekundarnim publikacijama jer uzimamo u obzir 
kriterij prema kojemu sekundarne publikacije trebaju i formalno sadržavati informacije o primarnim 
publikacijama, što u enciklopedijama i rječnicima češće nije slučaj. Stoga ih i W. Katz svrstava u 
tercijarne izvore. Naravno, enciklopediju koja uz natuknice sadrži i bibliografske podatke o korištenoj 
literaturi možemo svrstati i u sekundarne izvore. 

Tercijarni izvori sadrže informacije koje su nastale korištenjem ili 
obradom primarnih i sekundarnih izvora. U tu skupinu svrstavaju se 
bibliografije bibliografija, enciklopedije, biografski i drugi priručnici. Za 
razliku od sekundarnih izvora, čija je glavna značajka da upućuju na 
primarne izvore, većina tercijarnih izvora ne donosi bibliografske podatke 
korištenih primarnih i sekundarnih izvora. Zbog toga se ne mogu 
upotrebljavati za dobivanje bibliografskih informacija. 

Razlikovanje tih triju vrsta izvora informacija korisno je između ostaloga 
i poradi ukazivanja na: 


* relativnu aktualnost podataka (primarni izvori sadrže najaktualnije 
informacije) 

* relativnu točnost, odnosno preciznost podataka (primarni su izvori 
precizniji od sekundarnih, a tercijarni, proizvedeni na temelju jednih 
i drugih, prenose i eventualne pogreške tih izvora). 


Druga je moguća podjela izvora informacija u knjižnicama na konven- 
cionalne i nekonvencionalne izvore. Ta podjela može izazvati nespora- 
zume jer će čitatelj u starijoj stručnoj literaturi pod pojmom nekonvencio- 
nalna publikacija pronaći publikacije izdane na svim medijima, osim tiska 
na papiru (mikrofilm, magnetska vrpca, disketa, CD i slično).'" Medutim, 
neki su od spomenutih medija u međuvremenu toliko prošireni da se 
danas mogu smatrati konvencionalnim (uobičajenim) izvorima. Zbog toga 
je logika koju slijedi ta podjela danas potpuno različita, pa se u 
konvencionalne izvore načelno ubrajaju sva referentna pomagala koja 
pronalazimo u knjižnici. Njih dijelimo u dvije kategorije: 

* bibliografski izvori ili izvori za pronalaženje dokumenata (katalozi, 

bibliografije, časopisi sažetaka, kazala itd.) 

* faktografski izvori koji nude gotove činjenice (rječnici, atlasi, 

enciklopedije i sl.). 

U nekonvencionalne se pak izvore ubrajaju svi ostali izvori, kao što su: 


* individualni stručnjaci (knjižničari i stručnjaci drugih profesija) 
* javni mediji, razni izvori na internetu i sl.'"? 


“Bratoljub Klaić u svojemu Rječniku stranih riječi prevodi riječ konvencionalan između ostaloga 
s običan, svakidašnji, uobičajen, što znači da je svrstavanje nekog izvora među konvencionalne ili 
nekonvencionalne podložno promjenama. Kao kriterij za svrstavanje u konvencionalne ili nekon- 
vencionalne publikacije M. Tudman uzima korištenje prirodnog jezika i uvjet da se mogu čitati bez 
tehničkog pomagala ili umjetnog jezika (kodova pogodnih za strojnu uporabu), kada za čitanje treba 
posebna oprema. Njegovo se stajalište iz 1990. znatno razlikuje od suvremenoga knjižničarskog 
poimanja i tumačenja tih pojmova. 

"? Već u 3. izdanju svoje knjige (1978.) W. Katz povezuje nekonvencionalne izvore s pojmom 
information and referral services (I&R) i sa zadaćom knjižnice da djeluje kao komunalno informacij- 
sko središte lokalne zajednice. U skupinu nekonvencionalnih izvora Katz ubraja i stručnjake svih 
profesija, od kojih građanin može dobiti savjet ili informaciju, zatim komunalne ustanove i sl. D. Grogan 
i neki drugi autori nekonvencionalne izvore postavljaju šire, čemu smo se i mi priklonili; usp. Grogan, 
Denis. Practical reference work. 2. izd. London : Library Association Publishing, 1992. Str. 124. 

U novije je vrijeme sve više izvora informacija dostupno s pomoću 
istoga računala (primjerice, OPAC knjižnice, baze podataka na CD-ROM-u 
te online baze podataka), a osim terminala i tiskanih priručnika, u svakoj 
su knjižnici korisniku na raspolaganju i školovani knjižničari koji su 
također veoma važni izvori informacija. D. Grogan primjećuje, a mi bismo 
se s time složili, da se u stručnoj literaturi upravo toj činjenici posvećuje 
premalo pažnje.'“* S obzirom na to da korisniku postaje uglavnom 
svejedno iz kojega je izvora dobio informacija, ako se, naravno, radi o 
vjerodostojnom i pouzdanom izvoru, smatramo da je podjela na konven- 
cionalne i nekonvencionalne izvore u knjižnicama danas uglavnom 
nepotrebna. 

Bez obzira na sve razvijenije elektroničko izdavaštvo, tradicionalni 
tiskani izvori informacija u knjižnicama i danas u tolikoj mjeri prevla- 
davaju, a svakim ih je danom i sve više, da njima treba, bar ovdje i sada, 
posvetiti najviše pozornosti. Treba znati kako ih u knjižnici organizirati na 
najbolji mogući način, kako njihovo korištenje, u skladu s opremljenošću 
knjižnice, djelotvorno kombinirati s korištenjem digitalnih medija. S 
obzirom na to da upravo informacijska služba ima zadaću ustanovljivanja 
i održavanja zbirke tiskanih referentnih djela za potrebe svoje knjižnice i 
njezinih korisnika, taj ćemo problem opširnije obraditi u ovom dijelu 
knjige. Pritom se ne smije izgubiti iz vida da referentna zbirka danas sve 
više obuhvaća i nepapirne i digitalne medije (CD-ROM-ove, audiovizualnu 
gradu, online baze podataka). Medutim, za razliku od tiskane grade, 
korištenje tih medija zahtijeva i uporabu posebnih uređaja pa se smatra da 
će se upravo zbog toga što za čitanje tiskane građe nisu potrebni nikakvi 
uredaji, mnogi priručnici i nadalje izdavati u tiskanom obliku. Računalne 
baze podataka ćemo, zbog njihovih posebnih značajki koje treba potanje 
objasniti, obraditi u posebnom poglavlju. 


4.2. Tiskani priručnici, odabir i nabava 


Priručnici su publikacije koje služe za brzo pronalaženje informacija o 
određenim pojmovima ili predmetima. Uvijek su ustrojeni prema odrede- 
noj shemi i unaprijed utvrđenom poretku, kao što je, primjerice, abecedno 
ili stručno redanje za enciklopedije, tablični oblik za statistike ili krono- 
loški red za povijesne preglede. Takve publikacije daju u pravilu samo 
najvažnije informacije o predmetu, a korisnik koji treba dublji uvid u 
predmet, koristit će se potom primarnim izvorima. Zbog toga su npr. 
enciklopedije, koje uz pojedine natuknice (referate) sadrže i bibliografske 
podatke, posebno vrijedne jer korisnik u njima nalazi i bibliografske 


"5 Grogan čak piše da u mnogim knjižnicama vrijedi nepisano pravilo da knjižničar daje negativan 
odgovor korisniku tek nakon što je konzultirao sve kolege koji bi mogli znati odgovor. 

jedinice koje ga upućuju na originalne izvore s potpunijim informacijama 
o traženom predmetu. 

U razvijenim zemljama postoji više vodiča u kojima su popisana glavna 
referentna djela za pojedine tipove knjižnica. Ti vodiči uvelike pomažu u 
izgradnji priručnih zbirka. Kod nas ima takvih pomagala vrlo malo, a 
ovdje ćemo navesti glavne naslove. 

Do danas su hrvatske bibliografije na jednom mjestu najobuhvatnije 
prikazali M. Rojnić u prilogu pod natuknicom Bibliografija, narodne 
bibliografije, Hrvatska u Hrvatskoj enciklopediji (1941.)'* te B. Hanž u 
prvom izdanju Enciklopedije Jugoslavije (1955.) pod natuknicom Biblio- 
grafija u Hrvatskoj.'“ U drugom izdanju Enciklopedije Jugoslavije (1980.) 
izišao je pod natuknicom Bibliografija, Hrvatska, SR posuvremenjeni, 
ali znatno skraćeni popis M. Rojnića.!* Tada je, ujedno, spomenuto da 
nitko nije izradio potpuni pregled bibliografskih izdanja u Hrvatskoj, što 
se, nažalost, ni do danas nije izmijenilo. 

Nakon Drugoga svjetskog rata (do 1960. godine) radilo se na razini 
bivše Jugoslavije, na tekućem popisivanju bibliografija. U početku je taj 
rad organiziran u okviru Saveza društava bibliotekara FNRJ, koji je 1958. 
godine izdao djelo Bibliografija jugoslovenskih bibliografija: 1945-1955. 
a 1975. godine Jugoslovenski je bibliografski institut izdao nastavak pod 
naslovom Bibliografija jugoslovenskih bibliografija: 1956-1960. U te su 
knjige uključene i sve hrvatske bibliografije jer su podaci o njima tada 
prikupljani i obrađivani u Nacionalnoj i sveučilišnoj biblioteci u Zagrebu. 
Potom je ta djelatnost u knjižnici zamrla, pa bi je tek trebalo oživjeti. 

Početkom sedamdesetih godina prošloga stoljeća izišla je napokon prva 
i do sada jedina opsežnija bibliografija južnoslavenskih bibliografija i 
ostalih priručnika, u kojoj su popisani i stariji priručnici. Taj je popis 
sastavni dio udžbenika iz bibliografije slovenskog autora Janeza Logara, 
objavljenog u Sarajevu 1973. pod naslovom Uvod u bibliografiju." U toj 
su knjizi popisani u sklopu izvora svih južnoslavenskih naroda i najviše 
korišteni hrvatski bibliografski izvori, zatim enciklopedije, biografski 
rječnici i drugi priručnici. Nakon te knjige nije više izišao nijedan priručnik 
u kojemu bi bila toliko opsežno popisana hrvatska referentna djela. 

Medutim, u hrvatskim se znanstvenim knjižnicama mnogo traži i strana 
literatura pa ćemo u daljnjem izlaganju nabrojiti nekoliko za nas najza- 
nimljivijih i najznačajnijih stranih popisa referentne literature koji u 


"Usp. Hrvatska enciklopedija. Zagreb : Hrvatski izdavalački bibliografski zavod, 1941. Sv. 2. Str. 
505-514. 

"5 Usp. Enciklopedija Jugoslavije. Zagreb : Jugoslavenski leksikografski zavod, 1955. Sv. 1. Str. 
509-515 

'* Usp. Enciklopedija Jugoslavije. [2. izd]. Zagreb : Jugoslavenski leksikografski zavod, 1980. 
Sv.1. Str. 636—640. 

"7 Sarajevsko je izdanje prijevod knjige koja je po prvi put tiskana 1970. u izdanju Narodne in 
univerzitetne knjižnice u Ljubljani, pod naslovom Uvod v bibliografijo. 

najvećoj mjeri teže univerzalnosti (ali nažalost uključuju vrlo malo 
hrvatskih izvora). To su: 


Balay, Robert: Guide to Reference Books. Chicago: American Library 
Association. Posljednje 11. izdanje izišlo je 1996. 

Walford's Guide to Reference Material. Vol. 1: Science & Techno- 
logy.; Vol. 2: Social and Historical Sciences, Philosophy and Reli- 
gion.; Vol. 3: Generalia, Language nad Literature, the Arts. London : 
The Library Association Publishing. Posljednje 8. izdanje izišlo je 
1999-2000. 

Totok-Weitzel. Handbucb der bibliograpbiscben Nachscblagewerke. 
Bd. 1: Allgemeinbibliographien und allgemeine Nachschlagewerke; 
Bd. 2: Fachbibliographien und Fachbezogene Nachschlagewerke. 
Frankfurt am Main : Vittorio Klostermann. Posljednje, 6. izdanje 
izišlo je 1984-85. Od 90-ih se godina 20. stoljeća u Njemačkoj 
odustalo od izrade tiskanog priručnika usporedivog s Totok- 
Weitzelovim ili Walfordovim te se od tada izdaje serijska publikacija 
koja donosi recenzije novih važnih referentnih djela: Znformations- 
mittel fitr Bibliotbeken (IFB). Stuttgart : Bibliotheksservice-Zentrum 
Baden-Wiirttemberg — BSZ.'% 

dva francuska priručnika: 1. Ouvrages de ref6rence pour les biblio- 
ihbeques : rćpertoire bibliograpbique. Paris : Ed. du Cercle de la 
Librairie. Najnovije 4. izdanje izašlo je 1995. i 2. Manuel de 
bibliograpbie generale. Paris : Editions du Cercle de la Librairie. 
Najnovije 2. izdanje izašlo je 1996. 


U Velikoj se Britaniji uz Walforda mnogo koristi i priručnik u jednom 
svesku: Tbe reference sources bandbook. / edited by Peter W. Lea and 
Alan Day. London : Library Association Publishing (4. izdanje 1996.). To je 
djelo nastalo suradnjom više autora i obuhvaća glavne izvore informacija 
na svim medijima koji su našli široku primjenu u knjižnicama. Priručnik 
više govori o značajkama i općoj namjeni pojedinih vrsta izvora informa- 
cija, a manje daje sustavan prikaz tih izvora. Taj priručnik posebno 
navodimo jer su naslovima pojedinih poglavlja na prikladan način 
obuhvaćene glavne vrste izvora koje bi trebala sadržavati priručna zbirka 
u suvremenoj općeznanstvenoj, odnosno velikoj gradskoj knjižnici. To su 
sljedeće vrste publikacija: 


1. 


rječnici 


2. opće enciklopedije 

3. specijalne enciklopedije 
4. 
5 
6 


biografski priručnici 


. izvori poslovnih informacija 
. izvori koji donose novosti o tekućim događajima 


'% Dostupno na adresi: http://www.bsz-bw.de/SWBplus/ifb/ifb.shtml (2005-05-05). 


67 


7. tiskani katalozi i popisi serijskih publikacija 

8. popisi znanstvenih izvještaja, disertacija, konferencija i simpozija, 
norma i patenata 

9. zemljopisne karte i atlasi 

10. zavičajne publikacije 

11. tekuće i retrospektivne opće bibliografije 

12. specijalne bibliografije 

13. komunalne informacije 

14. časopisi sažetaka, citata i kazala 

15. službene publikacije 

16. statistički priručnici 

17. publikacije međunarodnih organizacija. 


Usto su autori u prvom poglavlju ove knjige dali pregled razvoja u 
području izdavaštva referentne literature od konca 19. stoljeća do pojave 
interneta, naglasivši da su unatoč promjeni medija sadržaji ostali isti, a da 
se i mnogi rijetki stari priručnici izdaju danas na CD-ROM-u ili se stavljaju 
na mrežu, što znači da se još uvijek mnogo traže. Naglasili su i da postoji 
opasnost da bi nakladnici novih elektroničkih izvora mogli ubuduće 
poklanjati veću pozornost kvaliteti oblika odnosno lagodnosti korištenja 
nego kvaliteti sadržaja. Upozorili su i na veliki problem s kojim je suočena 
bibliografska kontrola elektroničkih izvora te na određeni nered u 
izdavaštvu do kojega je dovelo stolno izdavaštvo koje omogućuje autorima 
i urednicima da svoje knjige sami objavljuju, bez stručne recenzije i 
profesionalnih izdavača. 

U mnogim se zemljama sustavno izrađuju i prikazi najnovijih pri- 
ručnika/baza podataka u stručnim knjižničarskim časopisima. To je 
nadasve važno jer takvi prikazi donose i recenzije pojedinih djela koje 
izrađuju najbolji knjižničarski stručnjaci. 

S obzirom na veliku važnost koji imaju referentna djela, mnogi 
renomirani izdavači specijalizirali su se isključivo za izdavanje te vrste 
literature. To je kod nas u prvom redu Leksikografski zavod "Miroslav 
Krleža", u Americi kuće Bowker i Gale, u Francuskoj Larousse, u Njemač- 
koj Brockhaus, Duden, Saur itd. U izdanja takvih nakladnika knjižničar, u 
pravilu, može imati potpuno povjerenje. 

Medutim, podaci iz nakladničkih kataloga ili recenzije iz novina ili 
časopisa uglavnom nisu dovoljne za donošenje odluke o kupnji, nego 
knjižničar treba, ako je to ikako moguće, prije naručivanja i sam pregledati 
djelo. Od dobavljača može tražiti ogledni primjerak ili pogledati publi- 
kaciju u najbližoj knjižari ili na sajmu knjiga. Ako to nije moguće, 
knjižničar će se obratiti za savjet drugoj knjižnici koja već ima traženi 
izvor. Pritom će, prije donošenja odluke, ponajprije proučiti predgovor jer 
se u njemu obično nalaze upute za korištenje, zatim će pregledati sadržaj 
i kontrolirati kakva kazala ima djelo. Dobro izrađena kazala su, naime, 


jedan od glavnih kriterija za vrednovanje referentne publikacije jer je 


68 


važno da knjižničar i korisnik u priručniku mogu pronaći brze odgovore 
na svoja pitanja. Osim što sadrži dobra kazala, kvalitetno referentno djelo 
ima i lako prepoznatljiv, konzistentan raspored, što znači da tekst svake 
usporedive jedinice ima istu strukturu, da su jedinice podjednako opširne 
itd. (primjerice, biografski leksikon suvremenika trebao bi za svaku 
predstavljenu osobu sadržavati istovrsne podatke iz životopisa: datum i 
mjesto rođenja, zvanje i položaj, popis radova i slično). 

Pregledavši ponuđeni bibliografski ili faktografski izvor, knjižničar treba 
tražiti odgovor na bar pet osnovnih pitanja: 


* Što je svrha nabave upravo tog priručnika/baze podataka? 

* Kakav ugled uživa izdavač, odnosno nakladnik, kakva je stručnost 
autora ...? 

* Što sadrži taj priručnik/baza podataka (a drugi eventualno ne 
sadrže)? 

* Upotrebljava li se određeni priručnik sam ili u kombinaciji s kojim 
drugim djelom? 

* Koji mediji stoje na raspolaganju za odabir i kakva je oprema 
potrebna za njihovu uporabu? 


Kako su referentna djela u pravilu skuplja od drugih publikacija (ako 
se radi o knjigama, one su u pravilu čvršće i kvalitetnije uvezane), 
navedena i slična pitanja valja pažljivo razmotriti. Ako se, pak, neki tiskani 
izvor informacija odabere za uključivanje u referentnu zbirku, a on nema 
dobar uvez, morat će ga se prije uporabe uvezati jer će se inače brzo 
oštetiti. 

Kada se pojavi novo izdanje nekog djela, koje se češće upotrebljava, 
treba pažljivo provjeriti što je izmijenjeno, koji su podaci novi. Dobar 
pokazatelj aktualnosti ili zastarjelosti uključenih podataka jesu, npr. 
bibliografske referencije korištene literature. Neiskusni bi knjižničari mogli 
pomisliti da uvijek treba nabaviti svako novo izdanje pojedinog naslova, 
što ne odgovara uvijek stvarnoj potrebi. To je neizbježno za ona djela 
koja brzo zastarijevaju, poput godišnjaka, adresara, leksikona i drugih 
priručnika iz područja prirodnih i primijenjenih znanosti, ali u slučaju 
mnogih općih, skupih priručnika, npr. višesveščanih enciklopedija, valja 
svakako uzeti u obzir sve gornje kriterije i objektivna ograničenja i 
mogućnosti, ali i poslovne prioritete knjižnice. 


4.3. Priručna (referentna) zbirka 


Svaka knjižnica organizira svoju referentnu zbirku prema stručnom 
rasporedu, najprikladnijem za njezine potrebe. Priručna se zbirka obično 
smješta tako da bude maksimalno dostupna i korisnicima i knjižničarima- 
-informatorima. Priručnici se u pravilu posebno signiraju i obilježavaju i 
nisu namijenjeni iznošenju iz knjižničnih prostora. Knjižničari-informatori 

trebaju dobro poznavati izvore koje imaju na raspolaganju u priručnoj 
zbirci, kako bi, s jedne strane mogli što brže pronaći podatke potrebne 
korisniku, a s druge strane, kako bi samog korisnika mogli uputiti na 
mjesto gdje ih može potražiti. Usto, knjižničari trebaju biti upućeni i u 
izvore koje imaju druge knjižnice u bližoj okolini, a nužno je da poznaju i 
novu referentnu literaturu dostupnu na tržištu. 

U održavanju referentne zbirke valja se također pridržavati jasno 
zacrtane politike. Kako su dva ključna razloga zbog kojih se određeni 
priručnik uključuje u priručnu zbirku njegova recentnost i uporablji- 
vost, važno je da se priručna zbirka redovito pregledava i posuvre- 
menjuje.'" Istraživanja provedena na američkim sveučilištima pokazala su 
da, primjerice, učestalost zamjene starijih izdanja enciklopedija novijima 
varira od knjižnice do knjižnice, ali da ih većina knjižnica zamjenjuje 
svakih pet godina. Nadalje, ista su istraživanja ukazala na to da ni većina 
američkih visokoškolskih knjižnica, uglavnom iz financijskih razloga, ne 
zamjenjuje godišnjake svake, nego to čini najčešće svake druge godine. 
Općenito se knjižničari u tim knjižnicama oslanjaju na opće pravilo da 
priručnik koji zauzima mjesto na polici mora biti korišten najmanje dva 
puta u pet godina. Ako se za određeni naslov ustanovi rjeda korištenost, 
izlučuje ga se iz aktivnog fonda jer je mjesto u priručnoj zbirci rezervirano 
samo za aktualnu i traženu gradu. Istraživanjima je također ustanovljeno 
da knjižnice pročišćavaju svoje priručne zbirke najčešće svake druge 
godine, pri čemu izlučuju oštećene, neodgovarajuće i zastarjele priručnike 
te ih zamjenjuju novima. 

Korisnike koji od knjižničara očekuju gotovu i potpunu informaciju 
(npr. u specijalnim knjižnicama) najčešće ne zanimaju metode traženja 
informacija i izvori koje knjižničar konzultira da bi ih pronašao. S druge 
se pak strane mnogi korisnici općeznanstvenih i narodnih knjižnica žele i 
sami koristiti pojedinim priručnicima, pa očekuju od knjižničara da ih u 
tome dobro upute. Zbog toga priručna zbirka u knjižnicama dostupnim 
široj javnosti treba biti pregledno rasporedena kako bi se i manje 
obrazovani korisnici mogli u njoj što lakše snaći. Osvrćući se na ta pitanja, 
W. Katz upozorava da bi svaka veća knjižnica trebala imati i vlastita pisana 
pravila za održavanje referentne zbirke. U tom se kontekstu preporučuje 
da se, nakon što se u zbirku uvrste najnovija izdanja priručnika, po 
mogućnosti u fondu i nadalje zadrže poneka starija izdanja vrijednih 
priručnika, poput enciklopedija, biografskih ili drugih rječnika i leksikona. 
To je potrebno zato što se sadržaji novog i starog izdanja u mnogim 
slučajevima dopunjuju, posebno u slučajevima kada se od urednika traži 
da pri dodavanju novih podataka izbaci neke starije podatke koji, 
međutim, mogu i nadalje imati određenu važnost. Takav je postupak 


'% Usp. Turina, Olga: Još ponešto o referentnoj zbirci. // Vjesnik bibliotekara Hrvatske 33, 
1—4(1990), 176-179. 

najčešće posljedica tržišnih zahtjeva, preciznije rečeno od urednika se traži 
da se kreće u okviru zadanog opsega odnosno zadanog broja svezaka. 


4.4. Vrste priručnika prema sadržaju 


Referentne publikacije mogu prema sadržaju biti opće, tj. obuhvaćati sva 
područja znanja, ili specijalne, tj. posvećene nekim disciplinama. One 
mogu biti omeđene ili serijske publikacije. 

Općenito o enciklopedijama, rječnicima, leksikonima i drugim pri- 
ručnicima ovdje nećemo govoriti jer bi to zahtijevalo previše prostora, a 
za opće razumijevanje njihova razvoja i uloge može se naći dovoljno 
podataka u našim enciklopedijama.''" Na ovome ćemo se mjestu osvrnuti 
samo na kvalitetne aktualne naslove općih enciklopedija na glavnim 
svjetskim jezicima kojima se mnogo koristimo i u Hrvatskoj. Dječje smo 
priručnike, kojih je u Hrvatskoj dosta izišlo, također izostavili jer su oni 
predmet posebne stručne literature posvećene radu s djecom. U daljnjem 
ćemo tekstu predočiti i izbor specijalnih enciklopedija i leksikona, 
svrstanih prema strukama, ali samo priručnika na hrvatskom jeziku. U 
potpunosti ćemo izostaviti strane i domaće opće rječnike (koji svakako 
spadaju u priručnu zbirku u svakoj knjižnici), kojih je i u Hrvatskoj povelik 
broj. Od rječnika navodimo samo one naslove koji sadrže terminologiju 
matične struke i na taj način služe i za davanje faktografskih informacija. 
Uz odabrane faktografske izvore kratko ćemo prikazati i neke biblio- 
grafske izvore. Od bibliografija osvrnut ćemo se samo na domaće izvore 
opće važnosti, u kojima se mogu tražiti podaci o hrvatskim knjigama, 
serijskim publikacijama ili člancima. 

Sekundarne serijske publikacije još uvijek rijetko nalaze mjesto u 
priručnim zbirkama hrvatskih knjižnica. Razlog je tome, ponajprije, slabo 
razvijena bibliografska i dokumentacijska djelatnost kod nas, tako da 
domaće literature ima vrlo malo. Zbog toga u knjižnicama raspolažemo sa 
znatno više stranih izvora takve vrste. S obzirom na to da su oni danas u 
pravilu dostupni i u obliku online baza podataka, posvetili smo više 
prostora tom novom mediju. 


4.4.1. Opće enciklopedije i leksikoni 


U svijetu je zacijelo najpoznatija opća enciklopedija Tbe New Encyclopae- 
dia Britannica (Chicago : Encyclopaedia Britannica Inc.), koja od 1974. 
godine objedinjuje i leksikon i enciklopediju. Njezino najnovije, petnaesto 
izdanje sastoji se od 32 sveska, a podijeljeno je u četiri dijela: 1. Index 


'% O enciklopedijama vidjeti u: Hrvatska enciklopedija. Sv. 3. Zagreb : Leksikografski zavod 


Miroslav Krleža, 2001. Str. 452-455. 

(kazalo u 2 sveska), 2. Micropaedia (leksikon: sv. 1-12), 3. Macropaedia 
(glavni dio, ustvari nekadašnja enciklopedija: sv. 13-29) i Propaedia 
(pregled općeg ljudskog znanja u jednom svesku). Ta je enciklopedija 
dostupna i online i na CD-ROM-u. 

Na francuskom se govornom području upotrebljavaju posebno dvije 
velike enciklopedije: Za grande encyclopedie (Paris : Librarie Larousse) u 
20 svezaka, koju izdaje kuća Larousse, i Encyclopaedia Universalis, koja 
se, po uzoru na Britannicu, dijeli također u tri dijela, a najnovije izdanje iz 
1996. godine ima ukupno 28 svezaka: Corpus (sv. 1-23), Thesaurus (4 
sv.) i Chiffres du monde 1996. (1 sv). 

Na njemačkom govornom području ima više velikih enciklopedija, od 
kojih ćemo spomenuti samo dva najpoznatija naslova. Prvi je Brockbaus 
Enzyklopaedie (Mannheim : F. A. Brockhaus) u 24 sveska, čije je najnovije 
devetnaesto izdanje izišlo 1995. godine, druga je velika njemačka 
enciklopedija Meyers enzyklopaediscbes Universallexikon (Mannheim ; 
Wien ; Zurich : Bibliographisches Institut). Njezino najnovije, deveto 
izdanje ima 25 svezaka i nadalje dobiva dopunske sveske. 

Suvremena izdanja spomenutih velikih svjetskih enciklopedija dostupna 
su danas i na CD-ROM-u i online, a njihovi se nakladnici sve više upuštaju 
i u multimedijske projekte, obogaćujući pojedine dijelove enciklopedijskih 
djela sa zvukom i slikom. Taj je razvoj tako brz da čitatelja upućujemo da 
se putem mreže obavijesti o najnovijim mogućnostima korištenja sve 
brojnijih elektroničkih priručnika. 

Najznačajnija je i vrlo kvalitetna talijanska enciklopedija Enciclopedia 
italiana di scienze, lettere et arti, koja je počela izlaziti prije Drugog 
svjetskog rata i od tada sve do danas dobiva dopunske sveske. Ona je do 
danas bila i ostala najbolja talijanska enciklopedija koja se u svim 
knjižnicama koje je posjeduju mnogo koristi. U Italiji je inače izišlo i više 
novijih naslova, od kojih navodimo samo još Grande dizionario enciclo- 
bedico UTET u 20 svezaka. 

Najkorištena je ruska enciklopedija Bol'šaja sovetskaja enciklopedija (3. 
izdanje 1970-1980), koja je kasnije prevedena i izdana pod naslovom 7be 
Great Soviet Encyclopedia u 32 sveska u Americi. Nakon pada Sovjetskog 
Saveza objavljeno je u Rusiji više enciklopedija i leksikona manjeg opsega, 
a od 2004. je u tijeku izdavanje nove velike enciklopedije pod naslovom 
Bolšaja rossiskaja enciklopedija u 30 sv. te manjega djela Novaja ros- 
siskaja enciklopedija u 12. sv. 

Španjolska, Portugal, Grčka, Češka, Poljska, Mađarska, Ukrajina i 
mnoge druge zemlje takoder su izdale važne enciklopedije, od kojih su 
mnoge dostupne i u Nacionalnoj i sveučilišnoj knjižnici u Zagrebu i u 
drugim velikim hrvatskim knjižnicama. 

Hrvatska se također može podičiti svojom enciklopedistikom. Naj- 
važnije i vrlo kvalitetne moderne enciklopedije na hrvatskom jeziku izdao 
je i izdaje Leksikografski zavod "Miroslav Krleža" u Zagrebu. Zavod je 

izdao tri izdanja Opće enciklopedije, od kojih je najnovije 3. izdanje izlazilo 
od 1977. do 1988. godine, a ima 8 sv. i jedan dopunski svezak. Od 1999. 
Leksikografski zavod započeo je s izdavanjem Hrvatske enciklopedije, koja 
je takoder po svojemu karakteru opća enciklopedija, ali ima i neke 
značajke nacionalne enciklopedije. Do 2005. objavljeno je 6 od pred- 
viđenih 11 svezaka. 

Leksikografski je zavod visokostručna leksikografska ustanova s dugom 
tradicijom jer je izdavanje modernih enciklopedija u Hrvatskoj započelo 
još davno, uoči Drugoga svjetskog rata. Od tada se na njima kontinuirano 
radi, pa i u budućnosti možemo od istoga nakladnika očekivati mnoga 
kvalitetna djela. Međutim, najstariju opću enciklopediju na hrvatskom 
jeziku, Hrvalsku enciklopediju : priručni rječnik sveopćega znanja (Osijek 
: Tiskom Dragutina Laubnera, 1887.—1890.), izradili su koncem 19. stoljeća 
Ivan Zoch i Josip Mencin. Taj priručnik nije nažalost dovršen — do 1890. 
izišla su dva sveska koja obuhvaćaju jedinice od A do GZEL. Ali o 
njegovoj trajnoj važnosti svjedoči činjenica da je godine 1996. ponovno 
objavljen u izdanju Gradske tiskare u Osijeku kao pretisak pod naslovom 
Prva hrvatska enciklopedija. 

Prva velika opća enciklopedija, koja je prethodila spomenutoj Općoj 
enciklopediji Leksikografskog zavoda, bila je Hrvatska enciklopedija 
(Zagreb : Naklada konzorcija hrvatske enciklopedije), što ju je pokrenuo i 
uređivao Mate Ujević, a izlazila je od 1941. do 1945. godine. Ta vrlo 
vrijedna enciklopedija izdana je, nažalost, samo do 5. sveska (Dil-Elektri), 
jer je svršetkom rata prestala izlaziti. Međutim, kao rezultat Ujevićeve 
široko zasnovane leksikografske djelatnosti u Zagrebu su ostale sačuvane 
brojne pomoćne kartoteke i izvori, koji su nakon 1945. u Leksikografskom 
zavodu omogućili nastavak rada i izdavanje novih enciklopedija. Ujevićeva 
Hrvatska enciklopedija ostala je i do danas važan izvor mnogih informa- 
cija, što joj osigurava vrlo zapaženo mjesto u hrvatskim općeznanstvenim 
knjižnicama. 

Narodna enciklopedija srpsko-brvalsko-slovenačka u četiri sveska, koju 
je uredio Stanoje Stanojević, starija je od Hrvatske enciklopedije, ali po 
značajkama nije opća nego nacionalna enciklopedija za područje cijele 
tadašnje države. Ona je za vrijeme prve Jugoslavije takoder izišla u 
Zagrebu. Po ocjeni J. Zogara ona je "djelo koje nije uravnoteženo, jer 
donosi pored odličnih, nekad predugih priloga i ukratko i površno 
obrađene odrednice".!! Ta je enciklopedija izlazila od 1925. do 1929. 
godine. Posebno je spominjemo jer je ona danas važan izvor informacija o 
ljudima i događajima u tadašnjoj Jugoslaviji nakon Prvoga svjetskog rata. 
Drugu nacionalnu enciklopediju za područje cijele bivše Jugoslavije izdao 
je nakon Drugoga svjetskog rata Leksikografski zavod u Zagrebu pod 


"! Usp. Logar (1973), nav. dj., str. 187. 

naslovom Fnciklopedija Jugoslavije. Ta je enciklopedija doživjela dva 
izdanja: prvo, potpuno izdanje, izišlo je u 8 svezaka (1955.—1971.), a drugo 
je počelo izlaziti 1980. godine, ali je do raspada Jugoslavije stiglo tek do 6. 
sveska (JAP-KAT) i ostalo, dakako, nepotpuno. Zbog toga, a i zbog velikih 
razlika redakcijske naravi, u hrvatskim se knjižnicama najbolje paralelno 
koristiti i prvim i drugim izdanjem te enciklopedije. 

S obzirom na to da je prikaz hrvatske povijesti i kulture u Enciklopediji 
Jugoslavije bio donekle prikraćen, izdala je Školska knjiga u Zagrebu 1980. 
godine zasebnu kratku Enciklopediju brvatske povijesti i kulture u jednom 
svesku, koju je uredio Igor Karaman. 

Uz opće enciklopedije raspolažemo i s općim leksikonima, koji 
ponegdje u svijetu imaju i do deset svezaka, dok su to kod nas u pravilu 
kraći priručnici u jednom ili dva sveska. Na ovome ćemo mjestu navesti 
samo najvažnije opće leksikone na hrvatskom jeziku. To je Leksikon 
Minerva (1936.), Priručni leksikon Milana Selakovića i Ive Vrančića (3. 
izd. 1967.) i Hrvatski opći leksikon : A — Ž. Zagreb : Leksikografski zavod 
Miroslav Krleža, 1996. Sva su tri priručnika izišla u jednom svesku. I 
napokon 1996.—1997. izašao je u Hrvatskoj i prvi opsežniji i vrlo kvalitetni 
nacionalni Hrvatski leksikon. Uredio ga je Antun Vujić, a djelo sadrži 2 
sveska. 


4.4.2. Godišnjaci, almanasi, adresari 


Drugu skupinu važnih općih priručnika čine godišnjaci, odnosno almanasi, 
koji donose posuvremenjene podatke o pojedinim državama s pregledom 
državnog ustroja, adresama ustanova i organizacija i sl. Spomenut ćemo 
samo dva najpoznatija međunarodna godišnjaka takve vrste: Tbe Europa 
Yearbook : a world survey (London : Europa Publications Ltd.) u dva 
sveska, i Statesman's Year-Book : statistical and historical annual of states 
of tbe world (London : Macmillan Press ILtd.). U oba se mogu pronaći 
najvažniji podaci o svim državama na svijetu. Uz te i druge svjetske 
vodiče, svaka razvijena država izdaje i svoje vlastite godišnjake u kojima 
se mnogo detaljnije opisuje cjelokupni javni život te države. 

U Hrvatskoj je do 1918. godine izlazilo više godišnjaka koji su 
sadržavali sve šematizme, popise ustanova i sl., a uglavnom su izlazili pod 
nazivom kalendar. U dugom smo razdoblju, od 1919. do 1992., ostali 
uglavnom bez vlastitih informacijskih izvora te vrste. Svi su, naime, 
službeni godišnjaci i adresari izlazili u Beogradu, a donosili su uglavnom 
nedovoljne i uopćene podatke o Hrvatskoj. Međutim, od 1992. godine 
Hrvatska izvještajna novinska agencija (HINA) počela je izdavati godišnjak 
pod naslovom Priručnik Hrvalska = Handbook Croatia, koji donosi opće 
podatke i adrese organa vlasti, diplomatskih i drugih predstavništava, 
udruženja, ustanova i sl., u svim županijama Hrvatske. Do 2005. objavljeno 
je 14 izdanja toga priručnika na hrvatskom i engleskom jeziku. 

Osim spomenutih općih popisa ili adresara, u svijetu postoje još i 
specijalni popisi i adresari koji popisuju organizacije, znanstvene ustanove, 
sveučilišta i sl. Od njih je danas najpoznatiji Tbe World of Learning (Lon- 
don : Europa Publications Ltd.), koji od 1947. izlazi u Londonu, a sadrži 
podatke i o hrvatskim sveučilištima, arhivima, knjižnicama, muzejima, 
znanstvenim udruženjima i ustanovama. Prije spomenute britanske 
publikacije priručnik iste namjene izlazio je pod naslovom Minerva: 
Jabrbuch der gelebrten Welt (od 1891., prvo u tada njemačkom Strass- 
burgu). Godišnjak Minerva do Drugoga je svjetskog rata bio glavni svjetski 
vodič po sveučilištima, knjižnicama, arhivima, muzejima itd. Do 1914. 
godine izlazio je svake godine, a poslije do 1979. izlazio je samo 
povremeno u Berlinu u nakladi kuće de Gruyter. Taj je priručnik važan 
izvor za starije podatke, posebno o europskim, pa i hrvatskim sveučilišnim 
i drugim znanstvenim ustanovama, a dostupan je i u Nacionalnoj i 
sveučilišnoj knjižnici. 

Samo međunarodnim organizacijama posvećen je specijalni godišnjak 
Yearbook of international organizations (Minchen; New York; Paris : K. 
G. Saur). 

Za knjižnice je posebno važan adresar World guide to libraries 
(Munchen; New York; Paris : K. G. Saur, koji donosi podatke o svim 
važnijim knjižnicama u svijetu. 

U bivšoj Jugoslaviji takve priručnike nisu izdavali komercijalni izdavači, 
nego u pravilu stručna udruženja. Od priručnika, koji se odnose na 
Hrvatsku, treba posebno spomenuti vrlo kvalitetan vodič po arhivskim 
fondovima pod naslovom Arbivski fondovi i zbirke u arhivima i arhivskim 
odjelima u SFRJ: SR Hrvatska, koji je u izdanju Saveza arhivskih radnika 
Jugoslavije izišao 1984. godine. Danas se opći podaci o hrvatskim arhivima 
mogu naći na mrežnom mjestu Hrvatskoga državnog arhiva pod naslovom 
Arhivi u Hrvatskoj i svijetu.!!* 

Popis knjižnica prireden je pod okriljem Saveza društava bibliotekara 
Jugoslavije pod naslovom Biblioteke u Jugoslaviji. Taj popis izišao je 1954. 
i 1962. godine. Hrvatsko bibliotekarsko društvo izdalo je 1968. godine 
prvi i do sada jedini sveobuhvatni adresar pod naslovom Biblioteke u 
Hrvatskoj. Od tada su se jedino u pojedinim regijama izdavali lokalni 
adresari. Poslije je rad na adresarima u bivšoj Jugoslaviji podijeljen po 
tadašnjim republikama te je Zajednica jugoslavenskih nacionalnih biblio- 
teka 1979. godine izdala Vodič kroz narodne biblioteke Jugoslavije, a 
Komisija za sistem naučnih informacija Saveza republičkih i pokrajinskih 
samoupravnih interesnih zajednica za naučne djelatnosti u SFRJ objavila je 
1983. godine Vodič kroz informacijsko-dokumentacijsko-komunikacijske 
službe i specijalne biblioteke u SFRJ. U taj su adresar, premda se to iz 


"'? Dostupno na adresi http://www.arhiv.hr/hr/drugi-arhivi/index.html (2005-03-03) 

naslova ne bi moglo zaključiti, uključene i veće narodne, visokoškolske 
knjižnice i nacionalne knjižnice. Spomenuti noviji adresari nisu sadržavali 
ni izdaleka toliko podataka o hrvatskim knjižnicama kao adresar Hrvat- 
skoga bibliotekarskog društva iz 1968. Danas se podaci o hrvatskim 
knjižnicama mogu naći na njihovim mrežnim stranicama, koje su zajedno 
pod naslovom Hrvatske knjižnice na webu dostupne na mrežnom mjestu 
Knjižnice Instituta Ruder Bošković''*, dok su podaci o tim i drugim 
hrvatskim knjižnicama, koje još nisu prisutne na mreži, dostupni na 
portalu Ministarstva kulture Republike Hrvatske culturenet.hr.!'“ 

I Savez muzejskih društava Jugoslavije izdao je 1962. godine jugo- 
slavenski vodič po muzejima pod naslovom Muzeji Jugoslavije. Godine 
1981. Muzejski dokumentacijski centar iz Zagreba izdao je publikaciju 
Muzeji, galerije i zbirke u Hrvatskoj, a Ministarstvo prosvjete i kulture 
1992. godine izdalo je i novi vodič pod naslovom Muzeji i galerije 
Hrvatske. Danas su opći podaci o hrvatskom muzejima dostupni pod 
naslovom Hrvatski muzeji na internetu na mrežnom mjestu Muzejskoga 
dokumentacijskog centra.!!? 


4.43. Biografski leksikoni 


Biografski su leksikoni posebna skupina priručnika koji se mnogo 
upotrebljavaju u knjižnicama. Mnoge se zemlje trude da uz enciklopedije 
izdaju i opširne višesveščane priručnike, u kojima donose znatno bogatije 
biografske podatke većeg broja važnih osoba svoje zemlje ili naroda. S 
obzirom na to da bi nas nabrajanje brojnih stranih izvora te vrste 
predaleko odvelo, ograničit ćemo se na biografske priručnike važne za 
Hrvatsku. To je, ponajprije, Hrvatski biografski leksikon (Zagreb : Leksiko- 
grafski zavod "Miroslav Krleža"), koji je počeo izlaziti 1983. godine. Dosad 
je izišlo šest od planiranih dvanaest svezaka toga leksikona. S obzirom na 
to da je taj priručnik izišao tek do slova K, u knjižnicama je još mnogo u 
uporabi i stariji, naš prvi opći biografski leksikon koji je 1925. godine 
izdan pod naslovom Znameniti i zaslužni Hrvati te pomena vrijedna lica 
u brvatskoj povijesti 925-1925 (Zagreb, 1925.), a uredio ga je Emilij 
Laszowski. To je djelo izdavačka kuća August Cesarec ponovno objavila u 
obliku pretiska 1990. godine. U knjižnicama se dosta upotrebljava i drugi 
priručnik, posebno pretisak djela Milana Grlovića Album zaslužnih Hrvata 
XIX stoljeća (Zagreb : Matićev litografski zavod, 1898.—1900.), koji je 1992. 
godine objavila Tiskara Rijeka. 

Starije se pak biografije, koje se odnose na Hrvatsku, mogu pronaći i u 
starijim stranim i domaćim priručnicima, od kojih navodimo najvažnije: 


"5 Dostupno na adresi http://nippur.irb.hr/hrv/crolibs.html (2005-05-05). 
"4 Adresa: http://www.culturenet.hr (2005-05-05). 
"5 Dostupno na adresi http://www.mdc.hr (2005-05-05). 

* Bašagić, Salvet beg: Znameniti Hrvati, Bošnjaci i Hercegovci u 
turskoj carevini. Zagreb : Matica hrvatska, 1931. 

* Ljubić, Šime: Dizionario biografico degli uomini illustri della 
Dalmazia (Vienna; Zara, 1856.) 

* Stancovich, Pietro: Biografia degli uomini distinti dell' Istria. 2a ed. 
con saggio di annotazioni. Capodistria : Carlo Priora_Tipografo 
Editore, 1888. 

* Szinnyei, Jozsef: Magyar irok ćlete ćs munkđi u 14 svezaka (Buda- 
pest : Horuyanszky, 1891.—1914.) 

e Wurzbach, Constantin: Biograpbiscbes Lexikon des Kaiserthums 
Osterreichb u 60 svezaka (Wien : Hof- und Staatsdruckerei, 1856- 
1923) 


Suvremenike popisuju u pravilu priručnici tipa Tko je tko (Wbo is wbo), 
koji se također redovito izdaju u mnogim zemljama. Na svjetskoj razini 
izlazi u Londonu svake godine T7be international wbo's wbo (Europa 
Publications Ltd.), a u Chicagu, SAD, svake druge godine Wbos wbo in 
the world (New Providence, N. J.: Marquis Who's who. A Reed Reference 
Publishing Co.). Zanimljivo je da oba priručnika samo u manjoj mjeri 
sadrže podatke o istim osobama, premda imaju načelno istu zadaću. To 
jasno svjedoči o tome koliko su "univerzalni" priručnici ipak vezani za 
zemlju u kojoj izlaze. A svi svjetski izvori, zbog ograničenog opsega, i 
inače mogu sadržavati samo najnužnije podatke o najvažnijim suvreme- 
nicima. Jasno je da danas sve više biografskih podataka znamenitih osoba, 
uz pomoć općih pretraživača, možemo naći na mreži. 

Osim spomenutih svjetskih priručnika, mnoge razvijene zemlje izdaju 
svoje opće biografske priručnike, a pojedina međunarodna i nacionalna 
stručna udruženja, ustanove i dr., izdaju povremeno biografske priručnike 
unutar određene struke, područja znanosti, tehnike ili umjetnosti. 

Što se tiče biografskih podataka važnih suvremenika iz Hrvatske 
donedavno smo bili u velikoj mjeri prikraćeni. Naime, za vrijeme 
Jugoslavije priručnici Ko je ko u Jugoslaviji donosili su najviše podataka o 
osobama iz Srbije, a posebno iz Beograda, kao glavnog grada savezne 
države. Za razliku od prije spomenutih svjetskih izvora koji redovito izlaze, 
jugoslavenski su priručnici pod tim naslovom izišli tijekom obje Jugoslavije 
svega triput: 1928. (Beograd; Zagreb : Jugoslovenski godišnjak; Nova 
Europa), 1957. (Beograd : Sedma sila) i 1970. godine (Beograd : Hrono- 
metar). 

Prvi opći hrvatski priručnik s biografijama suvremenika objavljen je 
ubrzo nakon uspostave samostalne države, 1993. godine pod naslovom 
Tko je tko u Hrvatskoj = Who is Wbo in Croatia (Zagreb : Golden market- 
ing). Od posebnih priručnika koji su objavljeni u novije vrijeme spominje- 
mo: 

* Tko je tko u Hrvalskoj medicini. Zagreb : Golden marketing, 1994. 

* Tko je tko u hrvatskom gospodarstvu. Zagreb : Golden marketing, 
1996. 

* Tko je tko u hrvatskoj arhitekturi: 1997.—1998. Zagreb : Udruženje 
hrvatskih arhitekata, 1997. 

* Tko je tko u hrvatskim medijima i marketingu. Zagreb : Lexis, 2003. 

* Tko je tko u hrvatskom javnom zdravstvu. Zagreb : Zavod za javno 
zdravstvo, 2003. 

* Tko je tko u hrvatskom novinarstvu. Zagreb : Hrvatska gospodarska 
komora, 2004. 


Drugi će zacijelo još slijediti jer se i u Hrvatskoj izgrađuje sve više 
faktografskih baza s podacima potrebnim javnosti. 

Ovdje valja još spomenuti da se biografski podaci hrvatskih suvre- 
menika mogu sve češće pronaći na mreži, s obzirom na to da sve više 
hrvatskih uglednika i drugih osoba ima svoje osobne internetske stranice. 
Tako se npr. biografije mnogih članova Hrvatske akademije znanosti i 
umjetnosti stalno ažuriraju na Akademijinu mrežnom mjestu http:// 
www.hazu.hr te ih se tamo može konzultirati. 


4.4.4. Stručne enciklopedije, leksikoni i rječnici 


U ovoj ćemo se skupini naslova, kako smo već prije spomenuli, u 
potpunosti ograničiti na najvažnije faktografske priručnike na hrvatskom 
jeziku koje smo razvrstali prema strukama. Pritom nismo uzeli u obzir 
usko specijalizirane naslove, a popis koji slijedi obuhvaća, zbog opsega i 
namjene ove knjige, samo odabrana djela. 


Filozofija 
Filozofijski rječnik. / ur. Vladimir Filipović. 3. dopunjeno izd. Zagreb : 
Nakladni zavod Matice hrvatske, 1989. 
Grlić, Danko: Leksikon filozofa. 3. izd. Zagreb : Naprijed, 1983. 


Halder, Alois: Filozofijski rječnik. Zagreb : Naklada Jurčić, 2002. (Prije- 
vod djela: Philosopbiscbes Worterbuch). 


Kunzmann, Peter i dr: Atlas filozofije. Zagreb : Golden marketing, 
2001. (Prijevod djela: DTV-Atlas der Philosophie). 


Mišić, Anto: Rječnik filozofskih pojmova. Split : Verbum, 2000. 


Psihologija 


Furlan, Ivan i dr: Psihologijski rječnik. / ur. Boris Petz. Zagreb : 
Prosvjeta, 1992. 


Laplanche, Jean; Jean-Baptiste Pontalis: Rječnik psihoanalize. Zagreb : 

August Cesarec ; Naprijed, 1992. (Prijevod djela: Vocabulaire de la psv- 
chboanalyse). 

Rječnik sociologije i socijalne psihologije / ur. Milan Bosanac, Oleg 
Mandić i Stanko Petrović. Zagreb : Informator, 1977. 


Okultizam, astrologija, simboli 
Becker, Udo: Leksikon astrologije. Zagreb : AGM, 1996. (Prijevod djela: 
Lexikon der Astrologie). 
Chevalier, Jean; Alain Gheerbrandt: Rječnik simbola. 4. prošireno izd. 
Zagreb : Nakladni zavod Matice hrvatske, 1994. (Prijevod djela: 
Dictionnaire des symboles). 
Colin, Didier: Rječnik simbola, mitova i legendi. Zagreb : Naklada Lje- 
vak, 2004. (Prijevod djela: Dictionnaire des svmboles, des mythes et des 
I6gendes). 
Hall, James: Rječnik tema i simbola u umjetnosti. Zagreb : Školska 
knjiga, 1998. (Prijevod djela: Dictionary of subjects and symbols in art). 
Hiller, Helmut: Sve o praznovjerju. Zagreb : Grafički zavod Hrvatske, 
1989. (Prijevod djela: Lexikon des Aberglaubens). 
Riffard, Pierre A.: Rječnik ezoterizama. Zagreb : August Cesarec, 1989. 
(Prijevod djela: Dictionnaire de Vesoterisme). 


Religija, teologija, mitologija 
Berger, Rupert: Mali liturgijski leksikon. Zagreb: Kršćanska sadašnjost, 
1993. (Prijevod djela: Kleines liturgisches Lexikon). 
Biblijski atlas the Times. Ljubljana : Cankarjeva založba, 1990. (Prijevod 
djela: Tbe Times atlas of tbe Bible). 
Biblijski leksikon. Zagreb : Kršćanska sadašnjost, 1996. (Prijevod djela: 
Kleines Stuttgarter Bibel-Lexikom). 
Davy, Marie-Madeleine: Enciklopedija mistika. 2 sveska. Zagreb : 
Naprijed, 1990. (Prijevod djela: Encyclopedie des mystiques). 
Enciklopedija Biblije. Zagreb : Duhovna stvarnost, 2000. (Prijevod djela: 
Ibe Lion encyclopedia of tbe Bible). 
Leksikon ikonografije, liturgije i simbolike zapadnog kršćanstva / ur. 
Anđelko Badurina. Zagreb Kršćanska sadašnjost, 1985. 
Mandić, Oleg: Leksikon judaizma i kršćanstva. Zagreb : Matica hrvatska, 
1969. 
Mitologija : ilustrirana enciklopedija. 4 izd. Ljubljana; Zagreb : 
Mladinska knjiga, 1990. (Prijevod djela: Mythology : an illustrated ency- 
clopedia). 

Opći religijski leksikon : A - Ž / glavni ur. Adalbert Rebić. Zagreb : 
Leksikografski zavod "Miroslav Krleža", 2002. 


Praktični biblijski leksikon. Zagreb : Kršćanska sadašnjost, 1997. 
(Prijevod djela: Praktisches Bibellexikon). 


Rahner, Karl; Herbert Forglimner: Teološki rječnik. 2. izd. Đakovo : 
Forum bogoslova, 2004. (Prijevod djela: Kleines theologisches Worter- 
bucb). 

Rebić, Adalbert: Mali religijski rječnik. Zagreb : Kršćanska sadašnjost, 
1997. 

Rhymer, Joseph: Biblijski atlas. Rijeka : Dušević i Kršovnik, 1999. 
(Prijevod djela: Tbe New illustrated Bible atlas). 


Rječnik biblijske kulture. Zagreb : AGM, 1999. (Prijevod djela: Diction- 
ndire culturel de la Bible). 


Rječnik biblijske teologije. 4. izd. Zagreb : Kršćanska sadašnjost, 1993. 
(Prijevod djela: Vocabulaire de theologie biblique). 
Smailagić, Nerkez: Leksikon Islama. Sarajevo : Svjetlost, 1990. 


Suvremena katolička enciklopedija. Split : Laus, 1998. (Prijevod djela: 
ITbe modern catholic encyclopedia). 

Svijet Biblije : Stari zavjet. Zagreb : Mladinska knjiga, 1991. (Prijevod 
djela: Le livre de la Bible : !/Ancien Testamenl). 

Svijet Biblije : Novi zavjet. Zagreb : Mladinska knjiga, 1991. (Prijevod 
djela: Le livre de la Bible : le Nouveau Testamenl). 

Zamarovsky, Vojtčch: Junaci antičkih mitova: leksikon grčke i rimske 
mitologije. Rijeka : Dušević & Kršovnik, [2004.] (Prijevod djela: Bobove 
a brdinove antickycb bdjn. 


Sociologija 
Rječnik sociologije i socijalne psihologije / ur. Milan Bosanac, Oleg 
Mandić i Stanko Petković. Zagreb : Informator, 1977. 

Politika 
Leksikon temeljnih pojmova politike: abeceda demokracije. Zagreb : 
Školska knjiga, 1990. 
Politološki rječnik : država i politika. Osijek; Zagreb; Split : Pan Liber, 
2001. (Prijevod djela: Worterbuchb Staat und Politik). 

Ekonomija, trgovina, turizam 


Brandić, Damjan: Njemačko-hrvatski gospodarski i pravni rječnik. 
Zagreb : Informator, 1996. 


80 


Čulina, Katarina. Glosar hrvatsko-njemački ekonomskopravnoga naziv- 
lja. Zagreb : Glosema, 1996. 


Čulina, Katarina. Glossar deutsch-kroatish : Wirtschaft-Recht. Zagreb : 
Glosema, 1996. 


Čulina, Katarina. Glosar hrvatsko-engleski ekonomskopravnoga naziv- 
lja. Zagreb : Glosema, 1998. 


Dragičević, Adolf. Ekonomski leksikon. Zagreb : Informator 1991. 


Ekonomski leksikon. / glavni ur. Zvonimir Baletić. Zagreb : Leksiko- 
grafski zavod Miroslav Krleža : Masmedia, 1995. 


Ivir, Vladimir i dr. Hrvatsko-engleski poslovno-upravni rječnik. 4. 
prerađeno i dopunjeno izd. Zagreb : Školska knjiga, 1998. 


Lončarević, Branka. Njemačko-hrvatski ekonomski rječnik. Zagreb : 
Faber & Zgombić Plus, 2002. 


Luppi, Aldo. Talijansko-hrvatski poslovni rječnik. Zagreb : Školska 
knjiga, 2000. 

Pažić, Milan. Rječnik nazivlja u turizmu : hrvatski, engleski, njemački, 
francuski. Zagreb : Informator, 1998. 

Poslovni rječnik. / ur. Pero Jurković i dr. 3. izd.. Zagreb : Masmedia, 
1993. 

Rječnik marketinga. / glavni ur. Fedor Rocco. Zagreb : Masmedia, 1993. 
Trgovački rječnik. / ur. Mirjana Petrović. Zagreb : Masmedia, 1992. 


Zgombić, Hrvoje. Business dictionary: English-Croatian: englesko- 
hrvatski. 2. dopunjeno izdanje. Zagreb : Faber & Zgombić Plus, 2004. 


Pomorstvo i promet 
Hrvatsko-engleski rječnik pomorskog nazivlja. / sastavili — Marijan 
Urbany i dr. 2. izd. Zagreb : Školska knjiga, 1991. 


Madarić, Juraj i dr: Leksikon kratica iz prometa, trgovine i osiguranja. 
3. dopunjeno izd. Zagreb : Fakultet prometnih znanosti, 1994. 


Pomorska enciklopedija. / glavni ur. Vladislav Brajković. 2. izd. 8 
svezaka. Zagreb : Jugoslavenski leksikografski zavod, 1972—1989. 


Pomorski leksikon. / glavni ur. Anton I. Simović. Zagreb : Leksiko- 
grafski zavod "Miroslav Krleža", 1990. 


Predojević, Ljubomir. Englesko-hrvatski ili srpski pomorski poslovni 
rječnik. Opatija : Otokar Keršovani, 1988. 


Standardni pomorsko-navigacijski rječnik. / ur. Elizabeta Curl. 4. izd. 
Zagreb : Školska knjiga, 2001. 

Stipetić, Antun i dr.: Rječnik željezničkoga nazivlja. Zagreb : Institut 
prometa i veza, 1994. 
Vidović, Radovan: Pomorski rječnik. Split : Logos, 1984. 


Financije 
Jelčić, Božidar: Rječnik javnih financija i financijskog prava. Zagreb : 
Informator, 1981. 
Rječnik bankarstva. / ur. Vlado Leko. Zagreb : Masmedia, 1998. 


Rječnik bankarstva i financija. / ur. Vlado Leko i Neven Mates. Zagreb : 
Masmedia, 1993. 


Pravo 
Grabovac, Ivo: Enciklopedija pojmova pomorskog prava. Split : 
Književni krug, 1991. 


Horvat, Marijan i dr.: Rječnik historije države i prava. Zagreb : 
Informator, 1968. 


Ibler, Vladimir: Rječnik međunarodnog javnog prava. 2. izmijenjeno i 
dopunjeno izd. Zagreb : Informator, 1987. 


Mažuranić, Vladimir: Prinosi za hrvatski pravno-povijestni rječnik. 2 
sveska. Zagreb : Informator, 1975. (Reprint izdanja JAZU iz 1908-1923.). 
Obuljen, Sandra: Law dictionary: English-Croatian, Croatian-English. 
Zagreb : Faber & Zgombić Plus, 2003. 

Rječnik trgovačkog prava. / ur. Vilim Gorenc. Zagreb : Masmedia, 1997. 


Romac, Ante: Rječnik rimskog prava. 3. dopunjeno izd. Zagreb : 
Informator, 1989. 


Romac. Ante: Rječnik latinskih pravnih izraza. 2. dopunjeno i prerađeno 
izd. Zagreb : Informator, 1992. 


Rudolf, Davorin: Enciklopedijski rječnik međunarodnog prava mora. 
Split : Književni krug, 1989. 

Triva, Siniša: Rječnik građanskog procesnog prava. Zagreb : Informator, 
1968. 


Odgoj i obrazovanje 
Enciklopedijski rječnik pedagogije. / ur. Dragutin Franković i dr. Zagreb 
: Matica hrvatska, 1963. 
Mijatović, Antun: Leksikon temeljnih pedagogijskih pojmova. Zagreb : 
Edip, 2000. 


Pedagoška enciklopedija. / ur. Nikola Potkornjak. 2 sveska. Zagreb : 
Školska knjiga, 1989. 

Pedagogijski leksikon: priručnik za teoriju i praksu uzgoja. Zagreb : 
Minerva nakladna knjižara, 1939. 


Matematika, prirodne znanosti 
Božac, Romano: Gljive: morfologija, sistematika, toksikologija. 4. izd. 
Zagreb : Školska knjiga, 1995. 
Burne, David: Ilustrirani leksikon prirode: botanika, zoologija, anato- 
mija, biokemija. Zagreb : Mozaik knjiga, 1998. 
Domac, Radovan: Flora Hrvatske : priručnik za određivanje bilja. 2. izd. 
Zagreb : Školska knjiga, 2002. 
Garms, Harry; Leo Borm: Fauna Evrope: priručnik za raspoznavanje 
životinjskih vrsta. Ljubljana : Mladinska knjiga, 1991. (Prijevod djela: 
Fauna Europas : Bestimmungslexikon). 
Grlić, Ljubiša: Enciklopedija samoniklog jestivog bilja. 2. izdanje. 
Zagreb : August Cesarec, 1990. 
Grlić, Ljubiša: Mali kemijski leksikon. 2. izd. Zagreb : Naprijed, 1992. 
Gusić, Ivica: Matematički rječnik. Zagreb : Element, 1995. 
Habdija, Ivan: Biološki leksikon. Zagreb : Profil International, 1999. 
Hirtz, Miroslav: Rječnik narodnih zoologičkih naziva. 3 sveska. Zagreb : 
JAZU, 1928-1956. 
Jardas, Ivan: Jadranska ihtiofauna. Zagreb : Školska knjiga, 1996. 
Oxlade, Chris i dr: Usborneov ilustrirani rječnik fizike. Sarajevo : 
Svjetlost, 1990. (Prijevod djela: Tbe Usborne illustrated dictionary od 
Dhysics). 
Spalatin, Leonardo: Englesko-hrvatskosrpski i hrvatskosrpsko-engleski 
prirodoslovni rječnik s rječnikom izgovora. Zagreb : Liber, 1980. 
Stockley, Corinne: Usborneov ilustrirani rječnik biologije. Sarajevo : 
Svjetlost, 1991. (Prijevod djela: Tbe Usborne illustrated dictionary of 
biology). 
Šugar, Ivan: Latinsko-hrvatski botanički rječnik. Zagreb : JAZU, Razred 
za filologiju, 1990. 
Šulek, Bogoslav: Hrvatsko-njemačko-talijanski rječnik znanstvenog 
nazivlja. 2 sveska. Zagreb : Globus, 1990. (Reprint izdanja iz 1874- 
1875). 


Wertheim, Jane i dr.: Usborneov ilustrirani rječnik kemije. Sarajevo : 
Svjetlost, 1991. (Prijevod djela: Tbe Usborne illustrated dictionary of 
chemistry). 


Životinje: velika ilustrirana enciklopedija. / gl. urednik David Burnie. 
Zagreb : Mozaik knjiga, 2003. 

Metrologija 


Jakobović, Zvonimir: Leksikon mjernih jedinica. 3. izdanje. Zagreb : 
Školska knjiga, 1991. 


Medicina, farmacija, veterina 
Ballarin, Giuliano. Mala seksološka enciklopedija. Zagreb : Epoha ; 
Prosvjeta, 1968. (Prijevod djela: Piccola enciclopedia sessuale). 
Hudolin, Vladimir. Rječnik psihijatrijskog nazivlja. 4. dopunjeno izdanje. 
Zagreb : Školska knjiga, 1991. 
Košiček, Marijan. Seksološki leksikon. Zagreb : Privreda, 1962. 
Medicinska enciklopedija. / ur. Ante Šercer, Mirko Dražen Grmek. 2. 
izd. 6 svezaka i 2 dopunska sveska. Zagreb : Jugoslavenski leksiko- 
grafski zavod, 1967-1986. 
Medicinska enciklopedija: abeceda. 3 izd. 3 sveska. Sarajevo : Svjetlost, 
1989. (Prijevod djela: Larousse de la medecine). 
Medicinski leksikon: A-Ž. / ur. Ivo Padovan. Zagreb : Leksikografski 
zavod Miroslav Krleža, 1992. 
Stomatološki leksikon. / glavni ur. Vladimir Lapter. Zagreb : Globus, 
1990. 
Tanay, Vlasta. Hrvatsko-engleski rječnik medicinskog nazivlja i engles- 
ko-hrvatski rječnik medicinskog nazivlja s izgovorom. 2. izd. Zagreb : 
Medicinska naklada, 2003. 


Tehnika 
Bartolić, Ljerka. Strojarski rječnik energetskog strojarstva i osnova 
strojarstva: englesko-hrvatski i hrvatsko-engleski. 3. izd. Zagreb : 
Školska knjiga, 2001. 
Bartolić, Ljerka. Tehnički rječnik brodogradnje, strojarstva i nuklearne 
tehnike: englesko-hrvatski i hrvatsko-engleski. 5. izd. Zagreb : Školska 
knjiga, 1996. 
Cebalo, Roko. Rječnik strojarskih tehnologija: hrvatsko-englesko- 
njemački: englesko-hrvatsko-njemački: njemačko-hrvatsko-engleski. 
Zagreb, 1998. 
Dabac, Vlatko. Tehnički rječnik: njemačko-hrvatski i hrvatsko-njemački. 
Zagreb : Tehnička knjiga, 1969. 
Leksikon građevinarstva. / gl. ur. Veselin Simović. Zagreb : Masmedia, 
2002. 
Mesaroš, Franjo. Grafička enciklopedija. Zagreb : Tehnička knjiga, 1970. 
Moser, Josip. Peterojezični elektroenergetski rječnik. Zagreb : Kigen, 
2004. 

Muljević, Vladimir. Elektrotehnički rječnik: njemačko-hrvatski. Zagreb : 
Školska knjiga, 1996. 

Muljević, Vladimir; Horvatić, Željko. Elektrotehnički rječnik hrvatsko- 
njemački. Zagreb : Školska knjiga, 2000. 

Razumović, Ferdo. Enciklopedija strojeva. 7. promijenjeno izd. Zagreb : 
Školska knjiga, 1977. 

Štambuk, Anuška i dr. Rječnik elektronike. Split : Logos 1991. 
Tehnička enciklopedija. / [gl. ur. Duško Štefanović]. 13 svezaka. Zagreb 
: Jugoslavenski leksikografski zavod, 1963-1997. 

Velimirović, Mihailo. Ilustrirani leksikon tehničkih znanja: hrvatski- 
njemački-engleski-francuski-španjolski-ruski. 3. izdanje. Zagreb : Pano- 
rama, 1967. 


Poljoprivreda, prehrambena industrija i šumarstvo 
Beljo, Jure; Nikola Vuletić. Duhanski terminologijski rječnik. Mostar ; 
Zagreb : Istraživački razvojni institut : Duhanski institut, 1990. 
Enciklopedija vrtnog bilja. / pripremila Linda Fox. Zagreb : Globus, 
1982. (Prijevod djela: Tbe encyclopedia of garden plants). 
Haramina, Edbin. Leksikon lova i ribolova. 2. izd. Zagreb : Panorama, 
1965. 
Kulier, Ignac. Ilustrirani hrvatsko-engleski prehrambeni rječnik: uskla- 
den s propisima EEZ. Zagreb : Hrvatski farmer, 1994. 
Matas, Đurda. Četverojezični rječnik: hrvatsko-njemačko-englesko- 
latinski: oko 60.000 leksičkih jedinica iz poljoprivrede, šumarstva, 
veterine, primijenjene biologije. Zagreb : Profil International, 1999. 
Mirošević, Nikola; Turković, Zdenko. Ampelografski atlas. Zagreb : 
Golden marketing : Tehnička knjiga, 2003. 
Mrša, Ranka. Rječnik tekstilno tehnoloških riječi i izraza: njemačko- 
hrvatski i hrvatsko-njemački. Zagreb : Tekstilno tehnološki fakultet 
Sveučilišta, 1994. 
Poljoprivredna enciklopedija. / glavni ur. Mladen Josifović. 3 sveska. 
Zagreb : Jugoslavenski leksikografski zavod, 1967-1973. 
Ritz, Josip. Hrvatsko-engleski i englesko-hrvatski agronomski rječnik s 
latinsko-hrvatskim indeksom. Zagreb : Školska knjiga, 1996. 
Sokolić, Ivan. Prvi hrvatski vinogradarsko-vinarski leksikon. 3. izd. 
Rijeka : Vitagraf, 1998. 
Šumarska enciklopedija. / glavni ur. Zvonimir Potočić. 2. izdanje. 3 
sveska. Zagreb : Jugoslavenski leksikografski zavod, 1980-1987. 


85 


Računalstvo 
Grundler, Darko. Mali leksikon osobnih računala. Zagreb : KAP, 1991. 
Kiš, Miroslav: Englesko-hrvatski, hrvatsko-engleski školski informatički 
rječnik. Zagreb : Naklada Ljevak, 2003. 
Maćešić, Nedjeljko: Leksikon računarskih pojmova. Zagreb : Vjesnikova 
press agencija, 1986. 


Rittgasser, Stefan; Rittgasser, Jutta: Hrvatsko-njemački računalni rječnik. 
Zagreb : Školska knjiga, 1997. 


Umjetnost i arhitektura 


Caleca, Antonio i dr. Najljepša djela svjetskih muzeja. Zagreb : Mozaik 
knjiga, 1995. (Prijevod djela: Masterpieces of tbe world's great muse- 
Um). 

Enciklopedija hrvatske umjetnosti. / glavni ur. Žarko Domljan. 2 sveska. 
Zagreb : Leksikografski zavod "Miroslav Krleža", 1995.—1996. 


Enciklopedija likovnih umjetnosti. / glavni ur. Andre Mohorovičić. 4 
sveska. Zagreb : Leksikografski zavod FNRJ, 1959-1966. 

Likovna enciklopedija Jugoslavije. / glavni ur. Žarko Domljan. Zagreb : 
Jugoslavenski leksikografski zavod 1984.—1987. (izašla 2 sveska do slova R). 
Miller, Werner; Vogel, Gunther. Atlas arhitekture. 2 sveska. Zagreb : 


Golden marketing : Institut građevinarstva Hrvatske, 1999.—2000. 
(Prijevod djela: dtv-Atlas Baukunst). 


Semenzato, Camillo. Svijet umjetnosti. Ljubljana : Mladinska knjiga, 
1979. (Prijevod djela: Il mondo dell'arte). 


Velike arhitekture svijeta. Zagreb : Mladost, 1981. (Prijevod djela: Great 
architecture of tbe world). 


Glazba 
Case, Brian; Britt, Stan: Ilustrirana jazz enciklopedija. Zagreb : Mladost, 
1980. (Prijevod djela: The illustrated encyclopedia of jazz). 
Gligo, Nikša. Pojmovni vodič kroz glazbu 20. stoljeća. Zagreb : Muzički 
informativni centar KDZ, 1996. 
Kovačević, Krešimir. Glasbenici. Ljubljana : Cankarjeva založba ; Zagreb 
: Nakladni zavod Matice hrvatske, 1990. 
Kovačević, Krešimir. Hrvatski kompozitori i njihova djela. Zagreb : 
Naprijed, 1960. 
Leksikon jugoslavenske muzike. / ur. Krešimir Kovačević. 2 sveska. 
Zagreb : Jugoslavenski leksikografski zavod, 1984. 

Logan, Nick; Woffinden, Bob: Ilustrirana rock enciklopedija. Zagreb : 
Mladost, 1978. (Prijevod djela: The illustrated new musical express en- 
cyclopedia of rock). 

Muzička enciklopedija. / glavni ur. Krešimir Kovačević. 2. izd. 3 sveska. 
Zagreb : Jugoslavenski leksikografski zavod, 1972.—1977. 


njemački, talijanski. Zagreb: vlastita naklada, 1996. 


Kazalište i film 


Filmska enciklopedija. / glavni ur. Ante Peterlić. 2 sveska. Zagreb : 
Jugoslavenski leksikografski zavod, 1986. 


Filmski leksikon: A-Ž. / ur. Bruno Kragić, Nikica Gilić. Zagreb : 
Leksikografski zavod Miroslav Krleža, 2003. 

Hribar-Ožegović, Maja. Kazališni glosarij: rječnik kazališnih naziva. 
Zagreb : Globus, 1984. 


Hrvatsko narodno kazalište u Zagrebu: 1840-1860—1992. / ur. Nikola 
Batušić. 2. prerađeno i prošireno izd. Zagreb : Hrvatsko narodno 
kazalište : Školska knjiga, 1992. 


Turkalj, Nenad. 125 opera. 4. dopunjeno izd. Zagreb : Školska knjiga, 
1997. 


Zabava, razonoda, sport 
Barrett, Norman. Sport. Zagreb : Mozaik knjiga, 1997. 


Brittain, Juddy. Enciklopedija ručnih radova. 2. izd. Zagreb : Mladost, 
1985. (Prijevod djela: Step by step encyclopedia of needlecrafi). 


Enciklopedija fizičke kulture. / glavni ur. Marijan Flander. 2 sveska. 
Zagreb : Jugoslavenski leksikografski zavod, 1975-1977. 


Golombek, Harry. Šahovska enciklopedija. Zagreb : Prosvjeta, 1980. 
(Prijevod djela: Encyclopedia of chess). 


Horvat, Stjepan. Enigmatski rječnik 2 (dvoslovni). Bjelovar : Enigmatsko 
udruženje, 1973. 


Horvat, Stjepan. Enigmatski rječnik 3 (troslovni). Bjelovar : Enigmatsko 
udruženje Čvor, 1977. 


Horvat, Stjepan. Enigmatski rječnik 6 (šestoslovni). 12. sv. Bjelovar : 
Zagonetačko društvo Čvor, 1984-1991. 


Horvat, Stjepan. Enigmatski rječnik 7 (sedmoslovni). Bjelovar : Zago- 
netačko društvo Čvor, 1991 . (do sada je izašao samo 1 sv.) 


Polić, Branko. Enigmatski rječnik 5 (petoslovni). 5. sv. Bjelovar : 
Enigmatsko udruženje Čvor, 1980-1982. 

Pušonjić, Radoš. Enigmatski rječnik 4 (četvoroslovni). Bjelovar : 
Enigmatsko udruženje Čvor, 1976. 

Sportski leksikon. / glavni ur. Marijan Flander. Zagreb : Jugoslavenski 
leksikografski zavod, 1984. 


Lingvistika, hrvatski jezik 
Anić, Vladimir. Rječnik hrvatskoga jezika. 3. prošireno izd. Zagreb : 
Novi Liber, 1998. 
Anić, Vladimir; Goldstein, Ivo. Rječnik stranih riječi. 2. izd. Zagreb : 
Novi Liber, 2004. 
Benešić, Julije. Rječnik hrvatskoga književnog jezika od preporoda do 
I. G. Kovačića. Zagreb : Jugoslavenska akademija znanosti i umjetnosti, 
1985— (do sada izašlo 12 svezaka do slova R; izlazi i dalje). 
Brodnjak, Vladimir. Rječnik razlika između hrvatskoga i srpskog jezika. 
Zagreb : Školske novine, 1992. 
Gluhak, Alemko. Hrvatski etimološki rječnik. Zagreb August Cesarec, 
1% 
Klaić, Bratoljub. Rječnik stranih riječi: tuđice i posuđenice. Zagreb : 
Nakladni zavod Matice hrvatske, 2001. 
Ladan, Tomislav. Riječi: značenje, uporaba, porijeklo. Zagreb : ABC 
naklada, 2000. 
Matešić, Josip. Frazeološki rječnik hrvatskoga ili srpskoga jezika. Zagreb 
: Školska knjiga, 1982. 
Rječnik hrvatskoga jezika. / [glavni urednik Jure Šonjel. Zagreb : 
Leksikografski zavod Miroslav Krleža : Školska knjiga, 2000. 
Rječnik hrvatskoga ili srpskoga jezika. 23 sveska. Zagreb : Jugo- 
slavenska akademija znanosti i umjetnosti, 1880-1976. 
Sabljak, Tomislav. Rječnik hrvatskoga žargona. Zagreb : VBZ, 2001. 
Simeon, Rikard. Enciklopedijski rječnik lingvističkih naziva na 8 jezika: 
hrvatsko-srpski, latinski, ruski, njemački, engleski, francuski, talijanski, 
španjolski. 2 sveska. Zagreb : Matica hrvatska, 1969. 
Skok, Petar. Etimologijski rječnik hrvatskoga ili srpskog jezika. 4 sveska 
Zagreb : Jugoslavenska akademija znanosti i umjetnosti, 1971-1974. 
Spalatin, Krsto. Peterojezični rječnik europeizama: kako se prevode 
hrvatske neprave srodnice na engleski, francuski, njemački, talijanski i 
druge jezične poteškoće. Zagreb : Nakladni zavod Matice hrvatske, 
1990. 
Šimundić, Mate. Rječnik suvišnjih tuđica u hrvatskom jeziku. Zagreb : 
Barka, 1994. 

Leksikologija 
Leksik prezimena Socijalističke Republike Hrvatske. Zagreb : Institut za 
jezik, 1976. 
Šimundić, Mate. Rječnik osobnih imena. Zagreb : Nakladni zavod 
Matice hrvatske, 1988. 
Šimunović, Petar. Hrvatska prezimena: podrijetlo, značenje, raspro- 
stranjenost. Zagreb : Golden marketing, 1995. 


Književnost 
Adresar pisaca Jugoslavije. Novi Sad : Savez književnika Jugoslavije, 
1986. 


Biti, Vladimir. Pojmovnik suvremene književne teorije. Zagreb : Matica 
hrvatska, 1997. 


Blažanović, Stjepan. Rječnik hrvatskog književnog nazivlja. Zagreb : 
Rački, 1997. 

Bratulić, Josip. Leksikon hrvatske glagoljice. Zagreb : Minerva, 1995. 
Čubelić, Tvrtko. Književno-teorijski pojmovi i književni leksikon: u 
osvjetljenju folkloristike kao fundamentalne znanosti o ukupnosti 


usmenog narodnog stvaralaštva. 4. izd. Zagreb : Ante i Danica Pelivan, 
1994. 


Društvo hrvatskih književnika: leksikon. Zagreb 1991. (Most = The 
Bridge; posebno izdanje). 


Krležijana. / glavni ur. Velimir Visković. 3 sveska. Zagreb : Leksiko- 
grafski zavod "Miroslav Krleža", 1993-1999. 


Leksikon članova Društva hrvatskih književnika: ususret stogodišnjici 
Društva 1900.—2000. / priredio Miroslav S. Mađer. Vinkovci : Riječ, 1999. 


Leksikon hrvatske književnosti. / ur. Vlaho Bogišić. Zagreb : Naprijed, 
1998. 


Leksikon hrvatskih pisaca. / ur. Dunja Fališevac, Krešimir Nemec, 
Darko Novaković. Zagreb : Školska knjiga, 2000. 


Leksikon stranih pisaca. / glavna ur. Dunja Detoni-Dujmić. Zagreb : 
Školska knjiga, 2001. 


Leksikon svjetske književnosti: djela. / glavna ur. Dunja Detoni. Zagreb 
: Školska knjiga, 2004. 


Suvremeni pisci Jugoslavije. Zagreb : Stvarnost, 1966. 


Škiljan, Dubravko. Leksikon antičkih autora. Zagreb : Latina & Graeca 
: Matica hrvatska, 1996. 


89 


Zemljopis i povijest 
Adamček, Josip i dr. Ilustrirana povijest Hrvata. Zagreb : Stvarnost, 
1990. 


Atlas Europe. / glavni ur. Mladen Klemenčić. Zagreb : Leksikografski 
zavod Miroslav Krleža, 1997. 


Atlas svijeta. / prir. Zdenko Marković. Zagreb : Naklada Zadro, 1998. 


Atlas svijeta za 21. stoljeće. / ur. Jose Armando Fernandez y Fernan- 
dez. Zagreb : Naklada Fran, 2003. (Prijevod djela: Tbe 21st century 
world atlas). 


Atlas svjetske povijesti. Ljubljana : Cankarjeva založba, 1987. (Prijevod 
djela: The Times atlas of world history). 


Bleicken, Jochen i dr. Povijest svijeta. 3 sveska. Split : Marjan tisak, 
2005. (Prijevod djela: Die Weltgeschichte). 


Cramfors, Bo; Siv Eklund; Mats Halling. Povijesni atlas svijeta. Zagreb : 
Mozaik knjiga, 1994. (Prijevod djela: Earth history). 

Enciklopedija hrvatske povijesti i kulture. Zagreb : Školska knjiga, 1980. 
Feldbauer, Božidar i dr. Leksikon naselja. 2 sveska. Zagreb : Mozaik 
knjiga, 2004. 

Francis, Jo. Atlas svijeta: [satelitske snimke, detaljni prikaz najnovijih 
svjetskih geografskih i političkih promjena). Rijeka : Extrade, 1998. 
(Prijevod djela: Satellite atlas of tbe world). 

Goldstein, Ivo. Hrvatska povijest. Zagreb : Novi Liber, 2003. 


Korenčić, Mirko. Naselja i stanovništvo SR Hrvatske 1857-1971. Zagreb 
: JAZU, 1979. (Djela JAZU; 54). 

Kronika XX. stoljeća: dogadaji i ličnosti. Zagreb : Mladinska knjiga, 
1994. (Prijevod djela: Tbe Hamlyn pictorial history of tbe 20th century). 
Kronologija: Hrvatska, Europa, svijet: politička i vojna povijest, religija, 
književnost, likovne umjetnosti, znanost i tehnički razvoj, glazba, film, 
sport. / ur. Ivo Goldstein. Zagreb : Novi Liber, 1996. 


Macan, Trpimir. Hrvatska povijest: pregled. Zagreb : Matica hrvatska, 
1993. 

Natek, Karel; Natek, Marjeta. Države svijeta. Zagreb : Mozaik knjiga, 
2003. 

Nazor, Ante; Ladić, Zoran. Povijest Hrvata: ilustrirana kronologija = His- 
tory of Croatians: illustrated chronology. Zagreb : Multigraf, 2003. 
Perić, Ivo. Povijest Hrvata. Zagreb : Centar za transfer tehnologije, 1997. 
Povijesni atlas. Zagreb : Kartografija-Učila, 1990. 

Povijest svijeta. / ur. Geoffrey Barraclough. Zagreb : Hena com, 2002. 
(Prijevod djela: Tbe Times history of tbe world). 

Povijest svijeta: od početka do danas. 2. izd. Zagreb : Naprijed, 1990. 
The Times atlas svijeta: za školu i dom. Zagreb : Cankarjeva založba, 
IM, 

Zemljopisni atlas Republike Hrvatske. 2. izdanje. Zagreb : Školska 
knjiga, 1993. 


4.4.5. Bibliografije 


Sve razvijene, a i mnoge druge zemlje, objavljuju nacionalne i mnoštvo 
specijalnih bibliografija. S obzirom na to da pregled tih važnih izvora nije 
moguće dati u tekstu ovoga opsega, za njihovo se pronalaženje valja 
koristiti velikim svjetskim priručnicima koje smo naveli u odjeljku 4.2. 
Ovdje ćemo se osvrnuti samo na novije opće bibliografije u kojima su 
popisane hrvatske knjige. 

Premda hrvatska bibliografija ima dulju povijest, treba pripomenuti da 
je sustavni rad na suvremenoj tekućoj bibliografiji započeo, uz pokretanje 
moderne enciklopedistike, tek uoči Drugoga svjetskog rata. Prva suvre- 
mena tekuća Hrvatska bibliografija počela je izlaziti 1941. godine i izlazila 
je do 1945. godine. Nastavila je s izlaženjem (u dva niza kao Bibliografija 
knjiga tiskanih u Narodnoj Republici Hrvatskoj i Bibliografija rasprava, 
članaka i književnih radova u časopisima Narodne Republike Hrvatske) 
do početka pedesetih godina kada je u Beogradu počela izlaziti Biblio- 
grafija Jugoslavije (koja je uključivala i hrvatske knjige, ali nepotpuno). 
Izdavanje tekućih bibliografija u Hrvatskoj nakon toga nije se nastavilo, pa 
je došlo do višegodišnjih prekida u izlaženju. 

Godine 1979., nakon gotovo 30 godina, ponovno je došlo do pokušaja 
oživljavanja hrvatske bibliografije knjiga i članaka, ali sada s pomoću 
računalne tehnologije. Tada su izašla samo tri godišta tekuće Hrvatske 
bibliografije, pa je ponovno došlo do prekida, sve do 1990. godine. Od 
tada se tekuća hrvatska bibliografija objavljuje bez prekida, a danas je 
dostupna i na mrežnom mjestu Nacionalne i sveučilišne knjižnice. 

Pogledajmo kratak pregled glavnih izvora u kojima se mogu naći 
podaci o hrvatskim publikacijama (ne uključujući ovdje popise inkunabula 
i ostalih knjiga prije 1835.): 


4.4.5.1. Bibliografije knjiga 


1835.-1940. Građa za hrvatsku retrospektivnu bibliografiju knjiga: 
1835-1940. 25 sv. Zagreb : Nacionalna i sveučilišna biblioteka, 1982-1999. 

1941.—1945. Hrvatska bibliografija. Zagreb : Hrvatsko bibliotekarsko 
društvo, 1941-1945. 

1945.—1950. Bibliografija knjiga tiskanih u Narodnoj Republici Hrvat- 
skoj. Zagreb : JAZU, 1948-1956. 


1950.—1991. Bibliografija Jugoslavije: knjige, brošure i muzikalije. 
Beograd : Bibliografski institut FNRJ (Jugoslovenski bibliografski institub, 
1950-1991. 


1979.—1981. Bibliografija knjiga tiskanih u SR Hrvatskoj. Zagreb : 
Nacionalna i sveučilišna biblioteka, 1979-1983. 


1990.— Hrvatska bibliografija: niz A: knjige. Zagreb : Nacionalna i 
sveučilišna biblioteka, 1990- ; od 2002. godine dostupno i online na 
adresi: http://www.nsk.hr/bibliografije/niza.html. 


Od 1964. do 1991. godine podaci o hrvatskim knjigama mogu se naći i 
u Katalogu knjiga jugoslovenskih izdavača, koji je svake godine izlazio 
uoči Međunarodnog sajma knjiga u Beogradu, a knjige koje su izlazile 
prije Drugog svjetskog rata mogu se naći i u specijalnim bibliografijama 
koje se odnose na neko stručno područje, jednu ustanovu (npr., Maticu 
hrvatsku, JAZU) ili nakladnika (npr. Školska knjiga). 


4.4.5.2. Bibliografije rasprava, članaka i književnih radova u časopisima 


1945.—1952. Bibliografija rasprava, članaka i književnih radova u 
časopisima Narodne Republike Hrvatske. Zagreb : JAZU, 1948-1956. 


1952.—1991. Bibliografija Jugoslavije: članci i književni prilozi u 
časopisima, novinama i zbirnim delima. Beograd : Bibliografski institut 
FNRJ (Jugoslovenski bibliografski institut, 1956-1991. (Serija A: Društvene 
nauke; Serija B: Prirodne i primenjene nauke; Serija C: Umetnost, sport, 
filologija, književnost. muzikalije). 


1979.—1981. Bibliografija rasprava, članaka i književnih radova u 
časopisima SR Hrvatske. Zagreb : Nacionalna i sveučilišna biblioteka, 
1980-1983. 


1990.— Hrvatska bibliografija: niz B: prilozi u časopisima i zbornicima. 
Zagreb : Nacionalna i sveučilišna biblioteka, 1990- ; od 2002. godine 
dostupno i online na adresi: http://www.nsk.hr/bibliografije/nizb.html. 


Priloge objavljene u serijskim publikacijama prije 1945. godine možemo 
pronaći u stručnim retrospektivnim bibliografijama, od kojih svakako treba 
posebno spomenuti niz koji se obraduje u Leksikografskom zavodu 
"Miroslav Krleža" pod skupnim naslovom Bibliografija rasprava, članaka 
i književnih radova. Do sada su izašli sljedeći svesci: /. Nauka o 
književnosti (sv. 1-4.); II. Jugoslavenska književnost (sv. 4-7.); III. Strana 
književnost (sv. 7); IV. Historija (sv. 8-11.); V. Likovne umjetnosti (sv. 12); 


92 


VI. Muzika (sv. 13-14); VII. Kazalište u Hrvatskoj i Bosni i Hercegovini 
1826-1945. (sv. 16-17). 

Drugi su izvori podataka o člancima retrospektivne bibliografije, u 
kojima su popisani prilozi objavljeni u jednom časopisu, poput časopisa 
Priroda, čije je uredništvo 1975. godine objavilo bibliografiju svih priloga 
od 1911. do 1971. godine ili prilozi pripadnika jedne ustanove ili jedne 
struke, npr., Šumarska bibliografija: 1846-1946 A. Kaudersa. Tih biblio- 
grafija ima u Hrvatskoj mnogo pa ih sve ne navodimo. Neke od njih 
navodi Logar u svojoj knjizi, neke se mogu pronaći u već spomenutim 
popisima u Hrvatskoj enciklopediji i Enciklopediji Jugoslavije," a sve 
novije u WebPAC-u Nacionalne i sveučilišne knjižnice. 

Radovi hrvatskih znanstvenika, objavljeni 1971. godine i poslije, 
popisivani su i u Bibliografiji radova znanstvenih radnika SR Hrvatske, 
koju su zajedno izdavali Nacionalna i sveučilišna biblioteka i Referalni 
centar Sveučilišta u Zagrebu. Objavljen je samo jedan svezak te biblio- 
grafije koji obuhvaća razdoblje od 1971. do 1978. Godine 1997. Mini- 
starstvo znanosti, obrazovanja i športa Republike Hrvatske pokrenulo je 
projekt pod nazivom Hrvatska znanstvena bibliografija. Ta tekuća 
bibliografija danas sadrži podatke o znanstvenim i stručnim radovima 
hrvatskih znanstvenika, a dostupna je na mrežnom mjestu Instituta Ruđer 
Bošković.!!" 

Radove s područja medicine popisivala je od 1966. godine prva domaća 
tekuća stručna bibliografija koja se u Zagrebu izrađivala za područje 
tadašnje Jugoslavije pod naslovom Bibliografija medicinske periodike SFRJ. 
Ona od 1986. nosi naziv Biomedicina Croatica, a danas sadrži podatke o 
radovima hrvatskih autora s područja medicine, objavljenim u domovini i 
inozemstvu, u bilo kojem obliku (knjige, poglavlja u knjigama, radovi u 
časopisima, kongresni zbornici, magistarski i doktorski radovi) i dostupna 
je na adresi http://smk.mef.hr/php/biomed. 


4.4.5.3. Bibliografije serijskih publikacija 


1789.—1911. Lakatoš, Joso: Hrvatska štampa. // Jugoslovenska štampa. 
Beograd 1911. 

— 1945. Gradja za bibliografiju jugoslavenske periodike. Zagreb : 
Leksikografskih zavod FNRJ, 1955. (Anali Leksikografskog zavoda FNRJ; 
sv. 2); ta je knjiga do sada ujedno i jedini centralni katalog starije 
periodike kod nas. 

1945.—1973. Štoković, Ž. K.: Štampa naroda i narodnosti u SFRJ: 
1945—1973. Beograd : Jugoslovenski institut za novinarstvo, 1975.; 
popisane su samo novine. 


'"* Usp. Logar (1973), nav. dj., str. 187. 
'"? Dostupno na adresi http://bib.irb.hr. 

1950. Bibliografija jugoslovenskih listova i časopisa. Beograd : Jugoslo- 
venska knjiga, 1950. 

1956.—1958. Spisak časopisa i novina štampanih na teritoriji FNRJ. 
Beograd : Bibliografski institut FNRJ, 1956-1958. 

1959.-1974. Bibliografija jugoslovenske periodike. Beograd : Jugo- 
slovenski bibliografski institut, 1959-1974. 

1975.—1991. Bibliografija Jugoslavije: serijske publikacije. Beograd : 
Jugoslovenski bibliografski institut, 1976-1991. 

1991.— Hrvatska bibliografija: niz C: serijske publikacije. Zagreb : 
Nacionalna i sveučilišna biblioteka, 1992- ; od 2002. godine dostupno i 
online na adresi: http://www.nsk.hr/bibliografije/nizc.html. 


4.4.5.4. Bibliografije prijevoda 


U svjetskim razmjerima prijevode od 1979. popisuje baza podataka koju 
priređuje Unesko pod naslovom Zndex translationum, a podaci o starijim 
prijevodima dostupni su u tiskanim bibliografijama koje je Unesko 
objavljivao pod istim imenom. Tekuća baza podataka Index translationum 
može se pretraživati na adresi http://databases.unesco.org/xtrans/xtra- 
form.html. 

Prvu jugoslavensku bibliografiju prijevoda objavio je u Beogradu Savez 
književnih prevodilaca Jugoslavije pod naslovom Bibliografija prevoda 
objavljenih u Jugoslaviji: 1944-1959. Potom je od 1969. godine Jugoslo- 
venski bibliografski institut izdavao tekuću bibliografiju prijevoda pod 
naslovom Bibliografija prevoda u Jugoslaviji. 

Društvo hrvatskih književnih prevodilaca izdalo je 1988. godine vrlo 
značajnu bibliografiju, koju su izradili Nataša Dragojević i Fikret Cacan, 
pod naslovom Svjetska književnost u hrvatskim prijevodima 1945-1985: 
bibliografija. 


4.4.5.5. Bibliografije disertacija 


Podaci o disertacijama dostupni su danas u brojnim bazama podataka, od 
kojih je najpoznatija tekuća baza podataka Digital dissertations, u kojoj su 
popisane sve disertacije obranjene u SAD-u od 1861. do danas. Potpuni se 
tekst može, uz naplatu, naručiti u digitalnom obliku'"'*. Najpotpunije 
podatke o disertacijama objavljenim u zemljama Europske unije sadrži 
tekuća baza podataka SIGLE (System for Information on Grey Literature in 
Europe), koja uz to sadrži i tekuće bibliografske podatke o tzv. "sivoj 


"# Izdavači su te publikacije: University Microfilms International i ProQuest, Ann Arbor, Mich. 
Više o tome na adresi http://wwwlib.umi.com/dissertations/about_pqdd. Pretraživanje nije besplatno. 

literaturi" (istraživačkim i tehničkim izvještajima, prikazima tržišta, pret- 
hodnim priopćenjima itd.).!'? Za očekivati je da će tu biti u budućnosti 
uključeni i podaci o hrvatskim disertacijama. 

U Hrvatskoj je rad na popisivanju disertacija započet vrlo kasno, tako 
da je tek 1971. godine počela izlaziti Bibliografija doktorskih disertacija 
Sveučilišta u Zagrebu i drugih visokoškolskih ustanova u Zagrebu. Izašlo 
je 8 svezaka, u kojima su popisane disertacije do 1989. godine, a tu je 
bibliografiju izdavao Referalni centar Sveučilišta u Zagrebu (od osmog 
sveska Institut informacijskih znanosti). Podaci o disertacijama nakon 
1990. dostupni su u online katalogu Nacionalne i sveučilišne knjižnice i 
drugih hrvatskih sveučilišnih knjižnica. 


4.4.5.6. Važnije hrvatske regionalne i lokalne bibliografije 


Osim općih bibliografija koje se odnose na područje čitave Hrvatske, 
tiskan je i veći broj regionalnih i lokalnih bibliografija. Navodimo sljedeće: 


Bezić-Božanić, Nevenka. Grada za bibliografiju Trogira. Trogir : Muzej 
grada Trogira, 1978. 


Blažanović, Stjepan. Novine Brodskog Posavlja 1894-1994 : stoljeće 
brodskog novinstva. Slavonski Brod : Posavska Hrvatska, 1994. 
Blažeković, Tatjana. Fluminensia Croatica: bibliografija knjiga, časopisa 
i novina izdanih na hrvatskom ili srpskom jeziku na Rijeci. Zagreb : 
JAZU, 1953. 

Bunić, Krešimir (pseudonim Ivana Kujundžića). Izvori za povijest 
bunjevačko-šokačkih Hrvata. Zagreb : Matica hrvatska, 1968. 

Despot, Miroslava. Pokušaj bibliografije primorskih novina i časopisa 
1843-1945. Poseban otisak iz zbornika Rijeka. Zagreb 1954. 

Dorn, Antun. Prilozi bibliografiji knjiga, novina i časopisa štampanih u 
Vukovaru, 1867-1941. Vukovar : Grafičko poduzeće Proleter, 1967. 
Jurić, Šime; Soldo, Josip Ante. Bibliografske zabilješke o Sinju i 
Cetinskoj krajini. 2 sveska. Sinj : Matica hrvatska ; Split : Muzej 
hrvatskih arheoloških spomenika, 1999-2002. 


Jutronić, Andre. Bibliografija otoka Brača. Supetar, 1971. (Brački 
zbornik br. 9) 


Kečkemet, Duško. Bibliografija o Splitu. 2 sveska. Split : Muzej grada 
Splita, 1955-1956. 


'% Baza podataka dostupna je na adresi STN International u Karlsruheu http://stnweb.fiz- 
karlsruhe.de/html/english. Pretraživanje nije besplatno. 

Keglević, Zlatko. Bibliografija: rasprave i članci o Istri, Hrvatskom 
primorju i Gorskom kotaru u časopisima i zbornicima SRH 1945-1970. 
Rijeka : Izdavački centar Rijeka, 1979. 


Keglević, Zlatko. Grada za noviju bibliografiju otoka Krka (1945-1980). 
Rijeka : Izdavački centar Rijeka; Naučna biblioteka Rijeka, 1985. 
Malbaša, Marija. Osječka bibliografija: tiskarsko-izdavačka djelatnost u 
Osijeku od 1742. do 1978. godine. Osijek : JAZU, Centar za znanstveni 
rad u Osijeku, 1981. 

Marguš, Drago. Bibliografija radova o rijeci Krki. Šibenik : Gradska 
knjižnica Juraj Šižgorić : Uprava nacionalnog parka Krka, 1994. 
Maštrović, Vjekoslav. Jadertina Croatica: bibliografija knjiga, časopisa i 
novina izdanih na hrvatskom ili srpskom jeziku u Zadru. 2 sveska. 
Zagreb : JAZU, 1949-1954. 

Milosavljević, Rade. Bibliografija radova o križevačkom kraju. Križevci : 
Gradska knjižnica : Povijesno društvo Križevci, 1989. 

Morović, Hrvoje. Grada za bibliografiju splitske periodike. 2 sveska. 
Split : Naučna biblioteka, 1968-1970. 

Perić, Ivo. Dubrovačka periodika, 1848-1918. Dubrovnik : JAZU, 
Istraživački centar u Dubrovniku, 1980. 


Samani, Salvatore. Bibliografia storica di Fiume. Roma : Societa di studi 
fiumani, 1969. 


Zorko, Đurda. Bibliografija o Sisku. 2. prošireno izd. Sisak : Narodna 
knjižnica i čitaonica Sisak, 2000. 


4.4.6. Popisi kratica, pseudonima i akronima 


Za korištenje brojnim bibliografijama i katalozima knjižničaru su često 
potrebna posebna pomagala. Posebno su tu važni popisi kratica, akronima 
i inicijala, od kojih je najopsežniji svjetski izvor Acronyms, Initialisms & 
Abbreviations Dictionary, koji izdaje izdavačka kuća Gale u Americi. U 
16. izdanju toga priručnika (1992.) navedeno je da sadrži preko 520.000 
akronima, inicijala, kratica i abecednih simbola, a 2005. je objavljeno 
njegovo 35. izdanje. 

Od hrvatskih priručnika do sada imamo na raspolaganju samo dva: 
Vidačić, Marcel. Pseudonimi, šifre i znakovi pisaca iz hrvatske književnosti. 
Zagreb : JAZU, 1951. (Grada za povijest književnosti Hrvatske, knj. 21). 
Orešković, Marko. Anonimi, pseudonimi, inicijali i šifre hrvatskih književ- 
nika i drugih kulturnih radnika u knjigama i periodičkim publikacijama. 
Zagreb : JAZU, 1978. (Grada za povijest književnosti Hrvatske, knj. 32, str. 
217-294). 

4.4.7. Katalozi velikih knjižnica i skupni katalozi knjiga 


Uz nacionalne i druge bibliografije važni su izvori bibliografskih informa- 
cija i objavljeni katalozi velikih stranih knjižnica i centralni katalozi, koji se 
često mogu koristiti kao svjetske bibliografije. Ovdje ćemo spomenuti tri 
velika tiskana kataloga koji su desetljećima, do pojave online kataloga, 
bili nezaobilazni izvori bibliografskih informacija. To su: 

* Catalogue general des livres imprimes de la Bibliotbeque nationale : 
Auteurs, koji je počeo izlaziti u Parizu 1897., a dovršen je 231. 
sveskom 1981. godine 

* Calalogue of printed books in the Library of tbe Britisb Museum, koji 
je u 393 sveska izlazio od 1881. do 1905. godine, da bi kasnije 
dobio brojne dopune; od 1983. do 1987. u izdanju kuće Saur 
ponovno je objavljeno njegovo kumulativno izdanje pod naslovom 
General catalogue of printed books to 1975 / Tbe Britisb Library; to 
izdanje ima 393 sveska. 

* National Union Catalog — pre-1956 imprints, skupni katalog SAD-a i 
Kanade. Katalog ima 754 svezaka s više od 11 milijuna jedinica, a 
sadrži podatke koje je Kongresna knjižnica prikupljala od 1901.; taj 
je katalog od 1968. do 1981. godine ponovno objavljen tiskom u 
Londonu u izdanju kuće Mansell i služi knjižnicama koje ga 
posjeduju kao jedan od važnih izvora za pronalaženje i provjeru 
starijih naslova knjiga i serijskih publikacija 

U najnovije vrijeme veliki dio podataka koje sadrže ti katalozi već je 
konvertiran u elektronički oblik i dostupan online u katalozima koje se 
može slobodno koristiti na mreži. 

Podaci o novijim i najnovijim publikacijama dostupni su danas u 
brojnim elektroničkim katalozima kojih na webu ima toliko da bi ih bilo 
bespredmetno pojedinačno navoditi. Ovdje ćemo spomenuti samo 
virtualni katalog Sveučilišne knjižnice u Karlsruheu,'“ koji omogućuje 
istodobno pretraživanje brojnih svjetskih kataloga, među kojima i već 
spomenutih najvećih nacionalnih knjižnica (Kongresne knjižnice, Britanske 
knjižnice i Nacionalne knjižnice Francuske) te skupnih kataloga diljem 
svijeta. Svi spomenuti katalozi omogućuju interaktivno pretraživanje po 
autoru, naslovu, predmetu, ISBN-u, ISSN-u itd. i nadomještaju čitav niz 
nacionalnih i drugih svjetskih bibliografija, koje su donedavno bile nužne 
za pronalaženje informacija o knjigama i drugoj gradi. 

Za hrvatske knjižničare sigurno je najvažniji izvor bibliografskih 
informacija online katalog Nacionalne i sveučilišne knjižnice u Zagrebu 
koji se može pretraživati na mrežnom mjestu Knjižnice na adresi http:// 
www.nsk.hr i koji sadrži naročito bibliografske podatke o hrvatskoj gradi, 


'" Dostupan na adresi http://www.ubka.uni-karlsruhe.de/hylib/en/kvk.html 

uglavnom o novijim knjigama, serijskim publikacijama te neknjižnoj gradi. 
Od najnovijeg vremena na istom se mrežnom mjestu mogu pretraživati i 
digitalizirani stari abecedni katalozi Knjižnice, tako da su sada na mreži 
dostupni podaci o ukupnom fondu Knjižnice. 

Dinamika razvoja virtualnih kataloga nije predvidljiva, ali je već 
sadašnje stanje takvo da upućuje na nužnost uporabe interneta u 
dnevnom poslu informacijske službe u svim vrstama knjižnica. Usto se 
danas i sve više drugih informacija i tako može pronaći samo u tzv. 
virtualnom svijetu. To znači da danas, uz valjanu zbirku knjižnične grade i 
kvalitetne kataloge te stručno osoblje koje će korisniku omogućiti pristup 
informacijama sadržanim u pohranjenoj gradi, svaka knjižnica treba 
raspolagati i s informacijskom i komunikacijskom opremom te pristupom 
internetu jer bi bez toga uskoro postala korisnicima neuporabiva i 
nepotrebna. U umreženom društvu, koje se sve više globalizira, omogu- 
ćuje se tako vrlo širokom krugu korisnika pristup informacijama, koje su 
donedavno bile na raspolaganju samo korisnicima velikih knjižnica. 


4.4.8. Svjetski popisi i skupni katalozi serijskih publikacija 


Uz nacionalne i regionalne bibliografije, knjižničaru su za pronalaženje 
podataka o serijskim publikacijama na raspolaganju posebni priručnici, od 
kojih je na svjetskoj razini najpoznatiji Ulricb's international periodicals 
directory što ga izdaje izdavačka kuća Bowker. Grada je u tom priručniku 
rasporedena prema predmetima, s abecednim kazalom naslova. Uz tu 
svjetsku bibliografiju serijskih publikacija (danas, uz naplatu, dostupnu i 
na CD-ROM=-u i online), knjižničari su već odavno raspolagali s brojnim 
skupnim katalozima časopisa, koji su ponajprije omogućavali pristup 
serijskim publikacijama u pojedinim zemljama. Ti su katalozi u europskim 
razvijenim zemljama danas, bez naplate, dostupni na mreži, a mnogi od 
njih zajedno pretraživi putem već spomenutog virtualnog kataloga 
Sveučilišne knjižnice u Karlsruheu.“ 

Podaci o fondovima hrvatskih periodičkih publikacija objavljenim do 
1945. mogu se pronaći u već spomenutoj publikaciji Grada za biblio- 
grafiju jugoslavenske periodike. (Anali Leksikografskog zavoda FNRJ; sv 2), 
a o fondovima stranih časopisa, objavljenima nakon 1919. godine, u 
Katalogu strane periodike u bibliotekama Jugoslavije, koji je do raspada 
Jugoslavije izdavao Jugoslovenski bibliografski institut u Beogradu. 

Podaci o stranoj periodici u hrvatskim knjižnicama do 1976. godine bili 


2! Ovdje bismo samo spomenuli neke od njih, posebno bogate i hrvatskom gradom: njemački 
skupni katalog serijskih publikacija — ZDB (dostupan na adresi http://pacifix.ddb.de:7000/DB), 
austrijski skupni katalog (http://www.bibvb.ac.at/verbund-opac), britanski skupni katalog — COPAC 
(http://www.copac.ac.uk), francuski skupni katalog (http://www.sudoc.abes.fr), te talijanski skupni 
katalog (http://opac.sbn.iv (2005-05-06). 

su dostupni u katalogu na listićima, pohranjenom u Nacionalnoj sve- 
učilišnoj knjižnici, dok je za godišta od 1977. do 1991. godine izdan 
tiskom Katalog periodičkih publikacija u bibliotekama SR Hrvatske, koji su 
zajedno izdavali Referalni centar Sveučilišta u Zagrebu, Nacionalna i 
sveučilišna knjižnica i Sveučilišni računski centar. Do 1991. godine izišla 
su tri sveska toga kataloga. Usto je u Hrvatskoj izdano još nekoliko 
specijalnih skupnih kataloga za pojedina stručna područja, primjerice, 
medicinu, kemiju itd., međutim, oni su izlazili samo povremeno. Danas su 
specijalizirani skupni katalozi domaćih i stranih časopisa koje primaju 
hrvatske znanstvene i specijalne knjižnice okupljene u podsustavima 
prirodoslovlja, biomedicine i humanistike Sustava znanstvenih informacija 
Republike Hrvatske, javno dostupni na mreži.'? 


4.4.9. Casopisi kazala i časopisi sažetaka 


Za pronalaženje podataka o člancima u serijskim publikacijama najviše se 
rabe kazala (indeksi) i časopisi sažetaka koji se danas u pravilu koriste u 
obliku računalnih bibliografskih baza podataka. Kazala (indeksi) su 
proizvodi analitičke (dokumentacijske) obrade časopisa, novina, knjiga 
(naročito onih naslova koji obraduju više tema i djelo su više autora) itd. 
Oni upućuju na mjesta u publikacijama na kojima se može pronaći djelo 
neke osobe ili informacija o nekom predmetu. Premda ih ima vrlo mnogo, 
W. Katz kaže da se u Americi, koja proizvodi najviše kazala na svijetu, u 
knjižnicama obično upotrebljava oko 12 standardnih općih indeksa i još 
približno toliko specijalnih. Jedan je od najznamenitijih časopisa kazala s 
područja prirodnih znanosti Science Citation Index (SCD koji izdaje Institut 
za znanstvene informacije u Philadelphiji, dok se američke narodne i 
druge javne knjižnice koriste kazalima sadržaja najvećih svjetskih novina, 
poput Tbe New York Times Indexa. S pomoću takvih novinskih kazala 
korisnik može brzo pronaći podatke o člancima u novinama posvećenim 
određenoj temi. Ali, ako želi saznati nešto o stvarnom sadržaju članaka, 
on mora posegnuti za samom novinskom gradom. U najnovije vrijeme 
mnoge novinske kuće daju na mreži uz naplatu na raspolaganje i pune 
tekstove svojih starijih izdanja, tako da je za očekivati da će te baze 
podataka s punim tekstom prevladati u budućnosti. 

Ovdje ćemo spomenuti samo najvažnije sekundarna izvore, u kojima 
se mogu, uz plaćanje odgovarajuće pretplate, pronaći podaci o člancima u 
serijskim publikacijama, posebno s područja društvenih i humanističkih 
znanosti. To su: 


2 Adrese podsustava: Prirodoslovlje — http://prirodo.irb.hr, Biomedicina — http://smk.mef.hr/ 
biomed.htm, Humanistika (koja povezuje za sada samo knjižnice Filozofskog fakulteta u Zagrebu) — 
http://szi-humanistika.ffzg.hr (2005-05-06). 

* /niernationale Bibliograpbie der Zeitscbriftenliteratur aus allen 
Gebieten des Wissens — IBZ Online. Osnabrick : Biblio-Verlag, 1994— 
To je elektronička verzija kazala koje izlazi pod tim naslovom od 
1896. Ona u mrežnoj verziji sadrži samo od 1983. godine podatke iz 
više od 10.000 naslova serijskih publikacija. Radi se o općem 
tekućem bibliografskom kazalu članaka, koje se posuvremenjuje dva 
puta godišnje.!? 

* PASCAL, tekuće kazalo koje izrađuje Institut de I'Information 
Scientifique et Technique (INIST) u Nancyju, a pokriva područje 
prirodnih znanosti, tehnike i medicine i posuvremenjuje se kvartalno 
i FRANCIS, proizvod istoga francuskog nakladnika, koji pokriva 
područje humanističkih, društvenih i ekonomskih znanosti, a 
posuvremenjuje se jednom godišnje.'“ Ta su se kazala počela 
izrađivati u obliku sekundarnih časopisa, specijaliziranih po sek- 
cijama, nakon Drugoga svjetskog rata pod naslovom Bulletin 
signaletique te tako također već imaju dugu tradiciju. 

* Periodicals contents index on CD-ROM - PCI. Alexandria, Va. ; Cam- 
bridge : Chadwyck-Healey, 1994— . Ta je baza podataka dostupna 
danas i online, ali uz naplatu'*, i sadrži podatke o oko osam 
milijuna članaka s područja društvenih i humanističkih znanosti iz 
4.554 časopisa koji su izlazili od početka 19. stoljeća do 1995. 

U Hrvatskoj ima vrlo malo kazala. Od kazala novinskih sadržaja ovdje 
ćemo posebno istaknuti djelomično kazalo novina Obzor koje su izradili 
Matko Rojnić i Nikola Žic, pod naslovom Popis glavnih Obzorovih 
članaka,'* a od kazala sadržaja pojedinih časopisa spominjemo kazala za 
Novu Evropu, Nastavni vjesnik, Naše teme, Ekonomski pregled, Vjesnik 
bibliotekara Hrvatske i dr. Napominjemo da je Hrvatska akademija 
znanosti i umjetnosti analitički obradila sva svoja serijska izdanja i 
zbornike znanstvenih skupova te je tiskom objavila više popisa svojih 
izdanja koji su ujedno i kazala sadržaja tih izdanja. Sadržaji publikacija 
HAZU, objavljenih nakon 1986., dostupni su u elektroničkom katalogu 
Knjižnice na mrežnoj adresi http://knjiznica.hazu.hr. 

Najbolji časopisi sažetaka (danas dostupni u obliku baza podataka na 
mreži i na CD-ROM-u), sadrže pune bibliografske podatke o primarnim 
dokumentima s informativnim sažecima tih dokumenata. Ti sažeci donose 
najvažnije informacije iz sadržaja s ciljem da korisniku uštede vrijeme 
čitanja cjelovitoga primarnog teksta. Na temelju tih sažetaka korisnik može 


'5 Dostupna na adresi: http://pci.chadwyck.com/public/XXrequest=/home.cgi (2005-05-05). 

' Dostupna na adresi http://www.gbv.de/cgi-bin/wwwobn2psi?DB=2.4&LNG= (2005-05-05). 

15 Obje baze podataka nude svi glavni komercijalni online servisi — adrese: http://www.inist.fr/ 
PRODUITS/pascal.php i http://www.inist.fr/PRODUITS/francis.php 

! Otisnuto u publikaciji Obzor: sbomen-knjiga 1860-1935. Zagreb, 1936. Str. 271-290. 

odabrati i članke koji su najrelevantniji za rješavanje njegova problema, 
koje će pročitati u cijelosti. Kvaliteta sažetaka važan je pokazatelj kakvoće 
takve sekundarne publikacije. Naime, neke publikacije/baze podataka 
donose samo tzv. indikativne sažetke koji ukazuju na vrstu članka ili 
dokumenta i autorov pristup obradi teme, ali ne donose specifične 
podatke iz sadržaja. 

Časopisi sa sažecima obično su specijalizirani za uže stručno područje. 
Na ovome ćemo mjestu spomenuti samo najviše korišteni sekundarni 
časopis iz područja knjižnične znanosti Library and Information Science 
Abstracts (LISA), koji je dostupan na papiru, CD-ROM-u i online, dok 
ćemo se na druge struke kratko osvrnuti u poglavlju o računalnim bazama 
podataka. 

Pri donošenju odluke o pretplati na takav sekundarni časopis ili bazu 
podataka valja uzeti u obzir sljedeće pokazatelje: 

* podatak o izdavaču 

* koju primarnu literaturu izvor obraduje (popis obuhvaćenih časo- 

pisa) 

* preklapanje s drugim izvorima i praznine (npr. obraduje li neka 

područja koja ne obraduje nijedan drugi sekundarni izvor) 

*_primijenjeni klasifikacijski sustav ili tezaurus 

* učestalost izlaženja/posuvremenjivanja 

* kakvoću sažetaka. 

Osim u stranim izvorima koji su uvijek donosili podatke o naj- 
kvalitetnijim radovima naših autora (poglavito ako su na stranom jeziku), 
sažetke djela hrvatskih znanstvenika objavljivao je od 1953. godine do 
raspada Jugoslavije i časopis Bulletin scientifique, koji je u izdanju 
Jugoslavenske akademije znanosti i umjetnosti do 1965. godine imao jedan 
niz i bio posvećen samo prirodnim i primijenjenim znanostima, a potom 
je dobio 2 niza: A. Sciences naturelles, techniques et mćdicales i B. Sci- 
ences humaines. 

Kasnije je u Beogradu osnovan Jugoslovenski centar za tehničku i 
nadučnu dokumentaciju koji je izdavao Bilten dokumentacije (iz domaće i 
strane literature) za razne struke s područja tehnike i industrije (npr. 
elektrotehnika, tekstilna industrija i industrija papira, prehrambena 
industrija). Ti su se bilteni u svoje vrijeme dosta upotrebljavali i u 
hrvatskim specijalnim knjižnicama, ali su danas uglavnom zastarjeli. 
Njihovu uporabu zamijenila je uporaba svjetskih računalnih baza po- 
dataka. 

RAČUNALNE BAZE PODATAKA I NJIHOVO 
PRETRAŽIVANJE 


5.1. Razvoj i vrste baza podataka 


Definicija baze podataka ima mnogo, a za potrebe knjižnične informa- 
cijske službe poslužit ćemo se onom koju 1992. godine navodi J. Convey 
u knjizi koju je izdalo britansko Bibliotekarsko društvo: "Baza podataka 
zbirka je srodnih informacija. U kontekstu mrežnog pretraživanja baza 
podataka zbirka je zapisa u strojnočitljivom obliku koji se daju na 
raspolaganje za interaktivno pretraživanje s pomoću lokalnih ili udaljenih 
računalnih terminala".!? 

Baze podataka možemo načelno podijeliti na referentne i izvorne 
baze podataka. 

U referentne baze podataka svrstavamo: 

* bibliografske 

* referalne baze podataka. 


Bibliografske baze podataka (elektroničko izdanje bibliografija, 
kazala, časopisa sažetaka i sl.) donose glavne bibliografske podatke sa 
svrhom omogućavanja identifikacije članaka, knjiga, patenata i sl. Tim 
osnovnim podacima dodaju se klasifikacijske oznake, ključne riječi te 
često i sažeci. Ti podaci o sadržaju serijskih i drugih publikacija pomažu 
korisniku da dobije uvid u tekuću literaturu i odabere primarne doku- 
mente koje će čitati u punom tekstu. 

Referalne baze podataka upućuju na imena ili adrese osoba ili 
organizacija (npr. Yearbook of international organizations). 

Izvorne, nebibliografske ili faktografske baze podataka mogu biti: 

* brojčane (npr. German economic outlook — brojčani podaci o 

kretanju njemačkog gospodarstva ili Money market rates — sadrži 
dnevne i tjedne izvještaje o kretanju valuta, akcija i sl.) 


127 


Usp. Convey, John: Online information retrieval: an introductory manual: principles and prac- 
tice. 4th ed. London : Library Association Publishing, 1992. Str. 16. 

* tekstualno-brojčane (npr. MineSearch, kanadska bibliografska i 
brojčana baza podataka — sadrži podatke o rudnicima diljem svijeta) 

* opisi svojstava nekih pojava ili tvari (kemijski spojevi, bolesti, 
lijekovi i sl.) (npr. Cbemical identification file — sadrži nomen- 
klaturu i strukture više od 200.000 kemijskih spojeva) 

* baze podataka s punim tekstom — mnogi elektronički časopisi i 
druge publikacije, mnoge dostupne danas i na mreži. 


Prikazujući 1997. godine stanje na području elektroničkih baza poda- 
taka, M. Williams ističe da se baze podataka mogu klasificirati na više 
načina, jedan među njima je prema obliku u kojem se podaci pojavljuju. 
Na taj se način izdvajaju baze podataka usmjerene na: 1. riječi, 2. brojke, 
3. slike i 4. zvuk.'* To upućuje na sve veću proširenost multimedijalnog 
pristupa, jer su baze podataka donedavno bile isključivo tekstualne, 
brojčano-slovne ili brojčane i nisu obuhvaćale izvore sa zvukom i slikom. 

Od ukupnog broja registriranih baza podataka'* najveći ih broj pripada 
području poslovnih informacija, slijede prirodne znanosti, tehnika i 
inženjerstvo, opće teme, zdravstvo i bioznanosti, pravo, društvene i 
humanističke znanosti. Daleko se najviše upotrebljava engleski jezik, a 
najviše je baza podataka iz Sjeverne Amerike i zapadne Europe.'* S 
obzirom na mali broj baza podataka s područja društvenih i humanističkih 
znanosti, jasno je da je u tome području informacijska uloga tiskanih 
bibliografija i kataloga velikih znanstvenih knjižnica, danas sve češće na 
mreži, posebno velika. 

Povijest primjene računala u dokumentacijskim službama stara je oko 
pola stoljeća. Početkom 60-ih godina, točnije 1961. godine, računalo je 
prvi put primijenjeno u području informacijskih djelatnosti za izradu 
abecednoga predmetnog kazala za publikaciju Cbemical titles, u sklopu 
službe Chemical Abstracts Service. Gotovo istodobno pojavljuje se i 
MEDLARS baza podataka za medicinu (Medical Analysis and Retrieval Sys- 
tem) — računalna verzija sekundarne serijske publikacije Index medicus. 
Računala su se u početku koristila za djelotvorniju pripremu kazala sve 
brojnijih i opsežnijih tiskanih sekundarnih publikacija, ali je ubrzo 
primijećeno da su vrlo podobna i za automatsku obradu i priređivanje 
cjelovitih publikacija te za pretraživanje tako stvorenih baza podataka. To 
znači da su računalne baze podataka, koje su danas toliko raširene, bile u 


8 Usp. Williams, Martha E.: The state of databases today: 1997. // Gale Directory of Databases. 
Vol. 1. Online Databases. January 1997. Detroit etc. : Gale, 1997. Str. XVII-XXIX. Radi se o prikazu 
stanja u 1997. i razvoja od 1975., kada je autorica započela sustavno prikazivati razvoj baza podataka. 

1 Koncem 1996. registrirano je ukupno 10.033 baza podataka, a u isto vrijeme 2002. 15.599 baza 
podataka. 

' Opširnije o bazama podataka vidjeti u: Jokić, Maja: Komercijalne baze podataka dostupne 
tradicionalnom online tehnikom, na CD-Rom mediju i web-verziji. // Vjesnik bibliotekara Hrvatske 43, 
1-2(2000), str. 84-107. 

početku zapravo usputni proizvodi pri izdavanju tiskanih referatnih 
časopisa, kazala i sl. Nešto kasnije one su ponuđene tržištu kao samostalni 
informacijski proizvodi, a danas su postale i osnovni predmet rada 
mnogobrojnih proizvođača i distributera u okviru sve veće i unosne 
informacijske industrije. 

Već 1964. godine, što znači tek tri godine nakon prve primjene u 
obradi, obavljaju se neizravna (batch) pretraživanja baza podataka na 
zahtjev korisnika. Ona su se po narudžbi obavljala u dokumentacijskom 
centru, u čijem je računalu bila pohranjena baza podataka te su se tako 
počeli razvijati informacijski servisi. Knjižničar ili koji drugi posrednik dao 
bi informacijskom servisu ključne riječi i druge parametre (jezik, vremen- 
sko razdoblje i sl.) i dobivao od njega za nekoliko dana poštom naručeni 
računalni ispis literature. Računalne baze podataka tada još nisu bile javno 
dostupne za izravno, interaktivno pretraživanje putem telekomunikacijskih 
veza. Neizravna (off-line) pretraživanja za širi krug korisnika pretežno su 
se obavljala sve do 1970. godine. Tada se moglo koristiti već oko 50 baza 
podataka. Premda je 1967. godine Lockheed osnovao svoju službu 
DIALOG, ona je do 1971. godine ostala rezervirana za NASA-u i ostale 
ustanove u sklopu Američke vojske. 

Dok knjižničar u neizravnom postupku nije mogao upravljati pre- 
traživanjem i tako utjecati na njegove rezultate jer ga nije mogao sam 
obavljati, u interaktivnom, izravnom dijalogu s udaljenim računalom, koje 
je uslijedilo u 70-im godinama, on je počeo nadgledati tijek pretraživanja. 
To mu je omogućilo da po potrebi usklađuje ad hoc pretraživanje i 
strategiju pretraživanja. Tako je mogućnost dobivanja relevantnih infor- 
macija znatno povećana. Osim toga, i osobna nazočnost krajnjeg korisnika 
tijekom pretraživanja pokazala se korisnom jer je on mogao odmah 
provjeravati relevantnost pronađenih referencija. 

Smatra se da je već tijekom prvih deset godina završena prva faza 
"računalne revolucije" jer je 1971. godine Nacionalna knjižnica za medicinu 
SAD-a dala na javnu uporabu svoju MEDLINE službu (online verziju 
MEDLARS-a). To je bila prva široko korištena online služba. Ubrzo zatim, 
već 1972. godine, i Lockheed je ponudio svoj DIALOG kao komercijalnu 
službu širokom krugu korisnika. Online je ubrzo preuzeo vodstvo, tako 
da su već 1977. godine pokrenuti specijalizirani stručni časopisi Online i 
Online Review, a 1978. godine organiziran je i prvi međunarodni skup u 
Londonu posvećen online službama. U 80-im godinama dolazi do 
eksplozije baza podataka i online industrije. Dok je 1975. godine popisano 
oko 300 baza podataka, 1980. godine bilo ih je već 600. U razdoblju 
između 1980. i 1984. godine zabilježen je porast sa 600 na 2.400 baza 
podataka, a 1994. godine ima već 8.825 online baza podataka. Taj se 
razvoj nastavlja, pa stručnjaci koji obavljaju online pretraživanja trebaju 
kontinuirano pratiti razvoj na tržištu baza podataka. 

Popis i opis dostupnih baza podataka redovito se posuvremenjuje u 

publikaciji Gale directory of online databases, koju izdaje kuća Gale u 
Detroitu u SAD-u. U toj su publikaciji baze podataka razvrstane prema 
mediju u dva sveska. Prvi svezak posvećen je mrežnim bazama podataka, 
a drugi bazama podataka na CD-ROM-u, magnetnim vrpcama i sl., koje 
knjižnice mogu kupiti i koristiti u vlastitim prostorima. Godine 2002. 
popisano je u tom katalogu 15.599 baza podataka, 2.600 proizvođača 
baza podataka i 1.875 online servisa.'*' Vodič se posuvremenjuje svakih 
šest mjeseci, a dostupan je, osim u dva debela sveska na papiru, i na 
mreži i na CD-ROM-u. 


5.2. Online službe 


Ukupna "online industrija" prema Conveyju!'** ima danas pet glavnih 
područja: 
1. proizvođači baza podataka, npr., CAS (Chemical Abstracts Services) 
2. prodavači online usluga (be online service hosts or suppliers — ven- 
dors), npr. DIALOG, MEDLINE, DIMDI, QUESTEL 
3. korisnici sustava — knjižnice, informacijski poduzetnici, informacijske 
službe, krajnji korisnici 
4. područje telekomunikacija — osigurava i održava telekomunikacijske 
mreže, npr. EURONET (European On-line Information Network), 
JANET (Joint Academic Network), CARNET (Croatian Academic and 
Research Network) 
5. Proizvođači i prodavači računalne opreme i podrške. 


Online službe, koje su se prvo pojavile u dokumentacijskim i infor- 
macijskim centrima te specijalnim knjižnicama, ubrzo su se počele 
organizirati i u javnim, posebno sveučilišnim knjižnicama. Tako, primje- 
rice, u zapadnoj Europi danas sve knjižnice sveučilišta i politehnika, a u 
Velikoj Britaniji i najmanje polovica narodnih knjižničnih sustava, nude 
online pretraživanja svjetskih baza podataka. Razlog tako raširene uporabe 
baza podataka u britanskim narodnim knjižnicama zasigurno je i to što 
američke baze podataka, koje su još uvijek dominantne na svjetskom 
tržištu, najbolje pokrivaju literaturu na engleskom jeziku. U drugim 
europskim zemljama te su usluge u pravilu javno dostupne korisnicima 
samo u velikim znanstvenim, posebno u sveučilišnim knjižnicama, 
institutima i privatnim tvrtkama. 

Online službe najprije su se razvile u medicini, kemiji i tehnici, ali u 
novije im vrijeme naglo raste važnost i u području gospodarstva (poslovne 
informacije), prava itd. Spomenut ćemo na ovome mjestu samo nekoliko 


1! Podaci preuzeti iz: Online Newsletter, Nov, 2002. http://www.findarticles.com/p/articles/ 
mi_m0BNO/is_2002_Nov/ai_93440432 (2005-03-10) 
'> Usp. Convey (1992), nav. dj., str. 14. 

baza podataka, koje se mnogo koriste u cijelome svijetu, pa i u našim 
knjižnicama: 
* medicina: MEDLINE, (biomedicina, zdravstvo) TOXNET (toksikologija 
i zagađenja okoliša) — financirane od Vlade SAD-a 
* poljoprivreda: AGRICOLA (financirana od Vlade SAD-a), AGRIS 
(međunarodni sustav u djelokrugu FAO-a — UN) 
* nuklearna energija, fizika: ZNIS (međunarodni sustav u djelokrugu 
IAEA-a — UN) 
* fizika, elektrotehnika, računala: ZNSPEC (u djelokrugu britanskog 
Instituta elektrotehničkih inženjera) 
* obrazovanje: ERIC (financirana od Vlade SAD-a). 


S obzirom na to da su za online pretraživanja komercijalnih baza 
podataka, uz znanje, potrebne i određene posebne vještine i rutina, u 
knjižnicama ih najčešće obavljaju posebno školovane osobe, a zbog vrlo 
dinamičnog razvoja i njihove velike važnosti, posebno u području 
prirodnih i primijenjenih znanosti, u najnovije se vrijeme i u hrvatskom 
Centru za online baze podataka pri CARNetu, održavaju redoviti tečajevi 
za osposobljavanje knjižničara i krajnjih korisnika (studenata, znanstvenika 
i stručnjaka) za samostalno korištenje bazama podataka. Kako bi bolje 
upoznao potencijalne korisnike s dostupnim bazama podataka, Centar je 
2003. godine objavio i posebni tiskani priručnik pod naslovom Online 
baze podataka: priručnik za pretraživanje.!?? 


5.3. Baze podataka na CD-ROM-u ili DVD-u 


Široka primjena osobnog računala i kontinuirani razvoj novih medija 
doveli su do nove revolucije na području računalnog pretraživanja baza 
podataka. Tako su baze podataka često dostupne i na CD-ROM=-u, koji je 
donio velik napredak u diseminaciji informacija. Naime, za razliku od 
online pretraživanja, korištenje bazama podataka na CD-ROM-u znatno je 
pristupačnije i krajnjem korisniku. Obljubljenost toga medija, posebno u 
sveučilišnim knjižnicama, sigurno je uvjetovana i znatno manjim troško- 
vima jer za razliku od online služba, pri pretraživanju CD-ROM-ova u 
posjedu knjižnice ne treba plaćati telekomunikacijske i druge dodatne 
troškove. Tako i studenti mogu sami pretraživati komercijalne baze 
podataka, a da za to najčešće ne moraju ništa platiti. 

Valja također istaknuti da je do 1989. samo manji broj baza podataka 
bio dostupan na tom mediju. Međutim, od 1989. godine do danas broj 
baza podataka na CD-ROM-u i DVD-u raste, tako da su ti mediji u 


135 Radi se o publikaciji Stojanovski, Jadranka: Online baze podataka: priručnik za pretraživanje: 
najvažnije svjetske baze podataka dostupne hrvatskoj akademskoj i istraživačkoj zajednici. Zagreb : 
CARNet, 2003. Sve novosti o aktivnostima Centra dostupne su na mrežnoj adresi Knjižnice Ruđer 
Bošković http://nippur.irb.hr/ovid. (2005-05-05). 

međuvremenu postali važni čimbenici u diseminaciji svih vrsta tekućih 
informacija u knjižnicama. Ipak, i u kontekstu pretraživanja baza podataka 
na CD-ROM-u treba imati na umu da korisnik i za njihovo djelotvorno 
korištenje treba biti donekle uvježban, što se postiže redovitim korištenjem 
toga medija. U suprotnom bi se trebao svaki put ponovo upućivati, što 
djeluje obeshrabrujuće, posebno na osobe koje su i inače nevješte u 
uporabi raznih uredaja i strojeva. Zbog toga stalna prisutnost i raspolo- 
živost vještih knjižničara koji po potrebi mogu i nadalje pretraživati 
umjesto korisnika, posebno u sveučilišnim knjižnicama, ne gubi na 
važnosti. 

Kada su se pojavile prve baze podataka na CD-ROM=u, glavni je prob- 
lem u njihovu korištenju u knjižnicama bio taj što je jedan CD-ROM mogla 
odjednom pretraživati samo jedna osoba. To danas često nije više tako, jer 
se mnoge baze podataka putem lokalne mreže mogu istodobno koristiti 
na više mjesta u istoj knjižnici, na istom sveučilištu ili u gradu. 

I naposljetku, s gledišta knjižnične informacijske službe treba upozoriti 
na još jedan problem koji se pojavio s korištenjem računala, tog moćnog, 
ali ne i svemoćnog pomagala. Naime, rezultati istraživanja u američkim 
knjižnicama, u kojima postoji najduži kontinuitet uporabe računala u 
pretraživanju literature, pokazali su da su nedovoljno školovani korisnici 
podložni i brojnim zabludama te da vjeruju da računalo može misliti kao 
čovjek, da baze podataka sadrže najbolji odabir ukupno dostupne litera- 
ture (i nove i stare), da će im nakon pretraživanja bibliografskih baza 
podataka istodobno s popisom bibliografskih jedinica biti izručen i puni 
tekst primarnih publikacija te da su za svaku disciplinu dostupne 
specijalizirane baze podataka. Ono što najviše zabrinjava stručnjake i što 
je najveća zabluda je to da je korisnik često a priori uvjeren da nakon 
obavljenoga računalnog pretraživanja, kojim nije dobio potreban odgovor, 
ne treba dalje tražiti informacije. Američki autori navode te činjenice, 
imajući u vidu da sve to treba uzeti u obzir pri izradi edukativnih 
programa za poučavanje korisnika, kako bi ih se ispravno osposobilo za 
optimalno korištenje širokog izbora informacijskih izvora koji im danas 
stoje na raspolaganju. Usto, smatraju da je jedna od važnijih uloga 
današnjih knjižničara da omoguće korisnicima da prebrode zanesenost 
tehnologijom i da shvate da je, bez obzira na medij, vještina pri 
pronalaženju, procjeni i sintetiziranju informacija ključ za djelotvoran 
stručni i znanstveni rad te za opću obaviještenost. Jasno je da sve to 
vrijedi i za našu sredinu, u kojoj se danomice širi uporaba računalnih 
izvora informacija. 


5.4. Uporaba informacijskih baza podataka u knjižnici 


Računalno pretraživanje, prvo neizravno, a kasnije online, u početku nije 
bilo u punom smislu ugrađeno u opću informacijsku službu knjižnice. S 

obzirom na to da se radilo o novim uslugama, s čijom organizacijom 
knjižničari još nisu imali iskustva, služba za online pretraživanja bila je 
obično smještena u posebnom odjelu. Medutim, danas svi izvori informa- 
cija i informacijske službe čine u većim knjižnicama jednu cjelinu. 

Kako smo spomenuli, principi rada podjednaki su i u slučaju ručnog i 
računalnog pretraživanja, a o metodici rada i prednostima pretraživanja 
modernih elektroničkih medija već je bilo govora u 3. poglavlju ove 
knjige. Ovdje ćemo još samo ponovno istaknuti da informacijski intervju u 
slučaju online pretraživanja komercijalnih baza podataka, koje pruža 
velike mogućnosti za pronalaženje kvalitetnih i relevantnih informacija, ali 
može biti i dosta skupo, ima veću važnost nego u slučaju pripreme ručnog 
pretraživanja. Ti su pripremni razgovori s korisnikom obično duži, premda 
samo pretraživanje može trajati vrlo kratko. 

Općenito se smatra da pri izradi plana rada online službe treba računati 
s vremenom od 20 do 40 minuta po razgovoru s korisnikom za jedno 
pretraživanje. To danas vrijedi samo za opsežnija pretraživanja koja se 
unaprijed naručuju, dok za mnoga kratka ad boc pretraživanja baza 
podataka, koja rutinirani informacijski stručnjaci sve češće obavljaju na 
CD-ROM-u, nije potrebna nikakva posebna priprema. Formalni, duži 
razgovori obično se obavljaju u odvojenim prostorima gdje se ispunjava i 
poseban obrazac. S obzirom na to da računalno pretraživanje traži 
preciznije pridržavanje stručnog nazivlja, informacijski stručnjak se koristi 
prilikom da uz pomoć korisnika, koji u pravilu znatno bolje poznaje svoje 
stručno područje, izradi popis ključnih riječi, sinonima, akronima, kratica i 
sl., po kojima će se pretraživati. Također se dogovara o odgovarajućim 
autorima, jezicima, vremenskim parametrima i sličnomu. 

S obzirom na nagli razvoj usluga na mreži, nije predvidivo kakav će 
biti daljnji razvoj pretraživanja komercijalnih baza podataka u knjižnicama, 
s obzirom na to da se težište pretraživanja sve više usmjerava na krajnjeg 
korisnika, kojemu se želi omogućiti samostalno pretraživanje od kuće i s 
radnog mjesta. U tom smislu knjižničaru preostaje posebno važna uloga 
edukatora, tj. stručnjaka koji će obrazovati krajnje korisnike u pretra- 
živanju baza podataka. 

INTERNET 


Premda se često naziva "informacijskom superprometnicom", smatra se da 
je internet danas zapravo tek prethodnica te buduće superprometnice koja 
će u budućnosti, poput cestovne mreže, u pravom smislu povezati sva 
mjesta i sve kuće. Internet je mreža koja povezuje sve više regionalnih 
čvorišta, a preko njih pojedinačne računalne poslužitelje. Još 1996. godine 
statistika je zabilježila preko 13 milijuna pojedinačnih poslužitelja u više 
od 100 zemalja širom svijeta, kao i podatak da se tome broju svakoga 
mjeseca tada pridruživalo još preko 80.000 novih korisnika interneta. Već 
je tada trećina američkih kućanstava imala računalo, dok ga je u zapadnoj 
Europi tada imalo samo svako sedmo kućanstvo. Danas je to stanje znatno 
promijenjeno te je i u Hrvatskoj koncem 2004. već zabilježeno da je oko 
39% populacije iznad 15 godina imalo osiguran pristup internetulši, što je 
daleko od zadovoljavajućeg, ali ipak znači da se danas i u našoj zemlji 
velik broj pojedinaca i ustanova koristi internetom kao redovitim komuni- 
kacijskim sredstvom. On se upotrebljava za najrazličitije potrebe, ali nas 
ovdje zanima samo kako je došlo do njegova korištenja u knjižničarstvu i 
na koji se način on upotrebljava u knjižnicama. 

Povijest interneta razmjerno je kratka. Prva mreža nastala je u Mini- 
starstvu obrane SAD-a godine 1969. i nosila je ime ARPANet. Stvorena je s 
ciljem da riješi problem vojnoga zaštitnog sustava Sjedinjenih Američkih 
Država pred mogućim sovjetskim nuklearnim napadom. ARPANet je tada 
povezivao četiri velika računalna centra: u Sveučilištu Stanford, u dva 
kalifornijska sveučilišta (Los Angeles i Santa Barbara) te u Sveučilištu Utah. 
Ta je mreža poslije rasla, a godine 1986. druga vladina agencija, Nacio- 
nalna fundacija za znanost, organizirala je uz tu prvu mrežu, rezerviranu 
za povjerljive podatke, svoju mrežu pod nazivom NSFNet, kojom je 
povezala pet računalnih centara. Ta je mreža bila bolje organizirana i 


'š! Rezultati ankete provedene u prosincu 2004. godine ( http://www.gfk.hr/press/internet5.htm) 
(2005-03-01). 

naprednija te je poslije povezala i u potpunosti zamijenila ARPANet, koji 
je prestao s djelovanjem 1990. NSFNet je već tijekom 80-ih godina prošlog 
stoljeća omogućio povezivanje dodatnih akademskih ustanova i lokalnih 
mreža diljem SAD-a, tako da je s vremenom svako računalo moglo 
komunicirati s bilo kojim drugim umreženim računalom. Čitav je razvoj, 
naravno, bio omogućen općim razvojem računalne i komunikacijske 
tehnologije. Tako su znanstvene i visokoškolske ustanove dobile na 
raspolaganje sve moćnija i brža računala, koja su prije toga imale samo 
vladine agencije i vojna industrija. Početkom 80-ih godina razvijena je još 
usporedo s NSFNetom i prva prava akademska mreža BITNet, posvećena 
potrebama znanstvenog rada i komuniciranja. Ona je prva razvila nove, 
danas široko korištene usluge, poput elektroničke pošte (e-mail), preno- 
šenja datoteka na udaljena računala (file transfer) ili organiziranja 
elektroničkih skupina za diskusiju (ZISTSERV). Funkcije svih spomenutih 
mreža, pa i BITNeta poslije je preuzeo, proširio i unaprijedio internet, 
tako da je i BITNet tijekom 1997. također prestao s radom. 

Veliku prekretnicu u dosadašnjem razvoju interneta označila je godina 
1991., kada je potpredsjednik Sjedinjenih Američkih Država Al Gore 
održao povijesni govor o već spomenutoj "informacijskoj superprometnici" 
(information superhighway). Od tada internet postaje u Americi, ali i u 
preostalom svijetu, koji je takoder odmah prihvatio američku inicijativu, 
općenarodno dobro. Već razvijena "supermreža", prvo rezervirana za 
razvoj istraživanja i tehnologije, počinje se naglo proširivati, sve češće 
povezujući već postojeće nacionalne računalne mreže u svjetsku informa- 
cijsku mrežu. Ubrzo, već 1992. godine, Ministarstvo znanosti i tehnologije 
pokrenulo je i u Hrvatskoj razvoj CARNeta — Hrvatske akademske i 
istraživačke mreže.'* I njegova uporaba ubrzo se toliko proširila da je 
znatno prešla okvire znanosti. Nešto kasnije usluge korištenja internetom 
ponudio je u Hrvatskoj na komercijalnoj osnovi i HPT (danas T-Com) te 
se tako mogućnost komuniciranja internetom i kod nas vrlo brzo proširila 
u gotovo svim gospodarskim i društvenim djelatnostima. Daljnji je razvoj i 
uključivanje novih sudionika u tome poslu u tijeku. 

Medutim, internet bi bio veliko bespuće i slabo uporabiv kada korisnici 
ne bi imali na raspolaganju mrežna pomagala. Tijekom razvoja mreže 
upotrebljavala su se različita pomagala, od kojih je do danas daleko 
najveću popularnost stekao World Wide Web — WWW ili kraće mreža. To 
je vrlo prilagodljivo pomagalo utemeljeno na hipertekstu, koje omogućuje 
povezivanje tekstova, grafika, zvuka videa, animacije itd.!** Mreža 


155 Više o početku djelovanja CARNeta vidjeti u članku Torbica, Duška: Hrvatska akademska i 
istraživačka mreža CARNet. // Vjesnik bibliotekara Hrvatske 37, 3-4(1994), str. 186-189. 

'* Usp. Penava, Zdenka; Jadranka Stojanovski; Danijel Pajur: Hipertekst — prikaz najcitiranijih 
radova prirodnih znanosti. // Međunarodno savjetovanje Knjižnice europskih gradova u 21. stoljeću, 
Varaždin, 4.—7. XI. 1998. : zbornik radova. Varaždin : Gradska knjižnica i čitaonica "Metel Ožegović", 
1998. (Godišnjak Gradske knjižnice i čitaonice "Metel Ožegović", Varaždin; 2). Str. 258-267. 

omogućuje s pomoću tzv. pretraživača vrlo jednostavnu komunikaciju s 
umreženim poslužiteljima. Naime, kada uspostavi vezu s traženom 
internetskom adresom korisnik može pritiskom miša na bilo koji na 
zaslonu osvijetljeni tekst na otvorenoj stranici dobiti daljnju informaciju ili 
ostvariti vezu s kojom drugom službom dostupnom na mreži. Za to nisu 
više potrebne nikakve naredbe — sve veze uspostavlja računalo samo. 

M. Williams smatra da je ekspanzija i popularnost mreže "najveći 
pojedinačni fenomen" u razvoju informacijske industrije do sada.'*“ Njegov 
razvoj utjecao je na sve stvaratelje, proizvođače i prodavače baza 
podataka, na razvoj znanosti, ali i gospodarstva. Danas znamo da su i 
knjižnični sustavi doživjeli veliki preokret od kada se web koristi za 
međuknjižničnu suradnju u obradi publikacija, u posudbi grade, za 
pretraživanje kataloga, redovito komuniciranje s korisnicima, kolegama 
itd. Rađaju se dnevno nove internetske stranice brojnih knjižnica diljem 
svijeta, WebPAC-ovi i sl., sve češće i u Hrvatskoj. I mnogi nakladnici 
stavljaju sve više baza podataka na mrežu, sve češće i multimedijalnih, 
trudeći se da pokažu najnovije inovacijske dosege u tom području. Danas 
je u svijetu prisutno na mreži već više milijuna poslužiteljima te se iz toga 
može zaključiti koliki značaj ima to komunikacijsko sredstvo i za knjižnice. 

Za djelotvorno kretanje po mreži potrebni su uz to i vodiči (naviga- 
tori) od kojih se danas najviše koriste Netscape i Microsoft Internet Ex- 
plorer. Njih dopunjuju dobre tražilice (browsers, search engines), od kojih 
se danas kod nas najviše upotrebljavaju Google, Yahoo i Altavista. Tek 
otkada su oni razvijeni, pretraživanje interneta uključeno je u svakodnevno 
davanje informacijskih usluga korisnicima u svim vrstama knjižnica. 
Knjižničaru su tako otvorene nove, široke mogućnosti da korisnicima na 
razmjerno lak način pruži vrlo raznolike usluge. Ali tako široka ponuda 
traži od stručnjaka još bolji odabir. Valja naime procijeniti što je od svega 
raspoloživog korisno i uporabljivo za korisnike. Pritom iskusni knjižničari- 
informatori upozoravaju da u tome poslu treba uzeti u obzir tri aspekta: 1. 
mogućnost dostupa (npr. koliko dugo traje otvaranje tražene stranice na 
mreži ili pretraživanje korištene baze podataka), 2. kakvoću baze podataka 
i 3. koliko se lako baza podataka pretražuje. Mogućnost dostupa stavlja se 
na prvo mjesto jer, ako treba utrošiti previše vremena da bi se došlo do 
malo podataka, sve postaje beskorisno i slabo uporabljivo. Kakvoća same 
baze podataka važnija je pak od kakvoće korisničkog sučelja — svatko će 
se rado malo pomučiti ako nakon obavljenog posla bude nagrađen s 
pravim, kvalitetnim podacima koje drugdje nije mogao pronaći. 

Internet je od početka 90-ih godina sve češća tema brojnih knjižničar- 
skih skupova, počevši od godišnjih zasjedanja IFLA-e, pa do mnogo- 
brojnih nacionalnih skupština i specijaliziranih sastanaka. Od 1996. 


"5" Usp. Williams (1997), nav. dj., str. XXVIII. 

pojavljuje se i kao tema referata hrvatskih knjižničarskih stručnjaka. Tako 
su na 30. skupštini Hrvatskoga bibliotekarskog društva u Primoštenu o 
uporabi interneta u svojoj knjižnici izvijestile M. Šegota-Novak i M. 
Šupraha-Perišić iz Gradska biblioteke u Rijeci.“ One su tada iznijele da 
se u Rijeci primjenjuju tri praktična modela uporabe interneta i CD-ROM-a: 

* korisnik slobodno i samostalno pretražuje internet i CD-ROM, tiska 

odabrani materijal ili ga kopira na disketu 

* korisnik s povjerenjem upućuje zahtjev knjižničaru da za njega obavi 

usluge pretraživanja interneta i (il) CD-ROM-a, tiskanja i kopiranja 
na disketu (ta usluga nerijetko uključuje i uslugu prevođenja) 

* knjižničar poučava korisnika u pretraživanju interneta i CD-ROM-a, 

a korisnik potom obavlja svoje pretraživanje sam, uz povremenu 
pomoć knjižničara. 

Na temelju prvih iskustava u Rijeci ustanovljeno je da je dolaskom 
elektroničkih usluga u Knjižnicu ušla i zahtjevnija i bolje obrazovana 
skupina korisnika, koju su privukle upravo te nove usluge, ali autorice 
izvješća odmah su ispravno zaključile da će takvi korisnici povratno 
djelovati i na ukupno poslovanje Knjižnice, jer će je prisiljavati da 
unaprijedi i svoje druge usluge. I to je još jedan novi aspekt djelovanja 
interneta. U Rijeci su nakon početnog uspjeha obavljena i prva ispitivanja 
korisnika interneta, o čemu je već 1998. na Međunarodnom savjetovanju 
"Knjižnice europskih gradova u 21. stoljeću" podnesen i prvi izvještaj.!*? U 
tom je radu već opisano i više praktičnih iskustava te je posebno 
upozoreno na važnost dobre organizacije uporabe interneta u javnoj 
knjižnici, za što svaka ustanova treba donijeti i objaviti čvrsta pravila. Ta 
se pravila odnose na rukovanje tehničkim uredajima i informacijskom 
tehnologijom (što u pravilu obavlja zaposleno osoblje) te na pravila 
korištenja radnih stanica (što se uglavnom odnosi na dnevni raspored i 
dopušteno vrijeme korištenja po osobi). M. Šupraha-Perišić je, govoreći o 
tim pitanjima, iznijela podatak da je Gradska biblioteka Rijeka tada 
omogućavala svojim korisnicima dvosatni dnevni termin za korištenje 
internetom, svakodnevno u vremenu od 8 do 20 sati. To je mnogo, jer je, 
i prema njezinu iskazu, praksa u svijetu obično pola do jedan sat po 
korisniku. Za takvu uslugu korisnici se u svakoj knjižnici moraju pred- 
bilježiti odnosno rezervirati termin unaprijed jer radnih stanica uvijek ima 
premalo, a interes korisnika, posebno učenika i studenata, vrlo je velik. 

Već nekoliko godina poslije, početkom 21. stoljeća, korištenje inter- 


18% Šegota-Novak, Marija; Šupraha-Perišić, Milka: Nove tehnologije u narodnim knjižnicama: CD- 
ROM i Internet — iskustva knjižničara Gradske biblioteke Rijeka: // Vjesnik bibliotekara Hrvatske 39, 
1-2(1996), 197—203. 

I Usp. Šupraha-Perišić, Milka: Korisnici Interneta u narodnoj knjižnici : primjer Gradske 
biblioteke Rijeka. // Međunarodno savjetovanje Knjižnice europskih gradova u 21. stoljeću, Varaždin, 
4—7. XI. 1998. : zbornik radova. Varaždin : Gradska knjižnica i čitaonica "Metel Ožegović", 1998. 
(Godišnjak Gradske knjižnice i čitaonice "Metel Ožegović", Varaždin; 2). Str. 205-210. 

netom u knjižnicama toliko se uvriježilo da je 2002. godine IFLA donijela 
Manifest o internetu (Tbe IFLA Internet Manifesto),'“ u kojemu, pozivajući 
se na Opću povelju o ljudskim pravima Ujedinjenih naroda, traži da 
knjižnične i informacijske službe preuzmu svoju ulogu u osiguravanju 
slobode dostupa internetu svim slojevima društva bez naknade te da, 
između ostaloga, sudjeluju u obrazovanju pučanstva u korištenju mrežnim 
informacijskim uslugama. U jesen iste godine u organizaciji Knjižnica 
grada Zagreba održana je u Zagrebu 5. međunarodna konferencija 
narodnih knjižnica zemalja u tranziciji pod naslovom "Narodne knjižnice u 
novoj Europi", na kojoj je bilo takoder mnogo govora o uporabi interneta 
i o njegovoj ulozi u daljnjem razvoju usluga narodnih knjižnica.!“! Na 
tome skupu B. Lison, ravnateljica Gradske knjižnice u Bremenu, najavila 
je početak rada nove virtualne informacijske službe "Njemačka internetska- 
knjižnica", koja je koncem 2002. započela s radom na adresi http:// 
www.internetbibliothek.de.'““Radi se o zajedničkom projektu Njemačke 
knjižničarske udruge i Zaklade Bertelsmann, a "knjižnični portal znanja" 
pruža poveznice na brojne stranice na mreži, ali i vezu e-poštom s 
knjižničarima od kojih korisnik može osobno tražiti potrebne informacije. 
Slične usluge nude i knjižnice u drugim europskim zemljama, slijedeći 
praksu prvo pokrenutu u SAD-u. Tu bismo podsjetili na uslugu koju su i 
hrvatske knjižnice pokrenule 2004. na mreži pod imenom nazivom "Pitajte 
knjižničare", o kojoj je već bilo riječi u poglavlju o informacijskoj ulozi 
knjižnica.'“* Sve su to nove usluge, s kojima europski knjižničari, osim 
onih u Velikoj Britaniji i Skandinaviji, imaju tek malo iskustva, dok 
stručnjaci u Americi rade na razvoju digitalne informacijske službe već 
preko deset godina, tako da imaju u tome području već zavidne rezultate. 
U tom sklopu D. Lankes razlikuje danas u Americi dvije vrste digitalnih 
informacijskih usluga: 1. knjižnične informacijske usluge i 2. usluge "pitaj 
nekoga" (znanstvenika, knjižničara, pravnika i sl.) (AskA services).'“* Prva 
vrsta usluge temelji se na knjižničarovu pretraživanju literature i drugih 
izvora u knjižnici i njegovoj izravnoj komunikaciji s korisnikom, a druga 
na posredovanju knjižnice u izravnom povezivanju s relevantnim izvorom 
informacija (mrežnim mjestom, znanstvenikom, stručnjakom). 

Mnoge knjižnice različitih vrsta nude danas digitalne informacijske 


"9 Manifest je donešen na 68. generalnoj konferenciji IFLA-e u Glasgowu i dostupan je na adresi 
http://www.ifla.org/IIl/misc/im-e.htm (2005-05-05). 

'“! Izlaganja s toga skupa objavljena su u knjizi Narodne knjižnice u novoj Europi 5 : utjecaj 
globalizacije i informatizacije na narodne knjižnice u tranzicijskim zemljama: zbornik: Zagreb, 17. — 
18. listopada 2002. Zagreb : Knjižnice grada Zagreba, 2003. 

'“* Usp. Lison, Barbara: Internet usluge u njemačkim narodnim knjižnicama — izazovi umreženog 
društva. Narodne knjižnice u novoj Europi 5: utjecaj globalizacije i informatizacije na narodne knjižnice 
u tranzicijskim zemljama: zbornik: Zagreb, 17. — 18. listopada 2002. Zagreb : Knjižnice grada Zagreba, 
2003. Str. 50-71. 

'5 Usp. poglavlje 2.3. ove knjige. 

“4 Usp. Lankes, David: Current state of digital reference in primary and secondary education. // 
D-Lib Magazine 8, 2(2003). http://www.dlib.org/dlib/february03/lankes/O2lankes.html (2005-03-20) 

usluge udaljenim korisnicima. Pritom u novom virtualnom okruženju 
korisnik postavlja pitanje digitalnoj informacijskoj službi putem mrežnog 
obrasca, elektroničke pošte ili sučelja za razgovor (cbat interface), a 
stručnjak (knjižničar) se koristi upitom s jedne strane za izradu odgovora 
za korisnika, a s druge da bi izrađeni odgovor ugradio u bazu znanja ili 
digitalnu knjižničnu zbirku. Lankes ističe da je brz razvoj digitalnih 
informacijskih službi u Americi omogućen izdašnim financiranjem i 
istraživanjem u tome području i razvojem samih služba. Zainteresirani 
čitatelj može naći mnogo literature o toj temi na mreži, pa je ovdje 
nećemo dalje razradivati, a osim toga razvoj digitalnih služba podložna je 
stalnim promjenama, tako da svaki knjižničar ima obvezu pratiti najnovija 
događanja s tim u svezi. 

Uz korištenje izvorima informacija koje su na mreži stavile druge 
ustanove (knjižnice), knjižničari u svim vrstama knjižnica danas se bave i 
izgradnjom vlastitih mrežih poslužitelja, putem kojih drugima daju na 
raspolaganje vlastite proizvode (kataloge, bibliografije, izložbe i sl). O 
nekim iskustvima u tom području prva je u nas iznijela podatke 1998. 
godine J. Stojanovski iz Knjižnice Instituta Ruđer Bošković u Zagrebu.!“ 
Tom je zgodom opisala osnovna polazišta za organizaciju podataka na 
mreži te dizajn mrežnih stranica na primjerima iz američkih narodnih 
knjižnica, a pokazala je i rješenja koja su tada primijenjena na poslužitelju 
knjižnice Instituta Ruđer Bošković. Nešto kasnije B. Badurina i Z. Sviben 
dali su mnogo praktičnih i vrlo korisnih savjeta za izradu mrežnih stranica 
narodnih knjižnica.“ Od tada je u Hrvatskoj uslijedio brz razvoj, čije 
rezultate možemo danas vidjeti na sve bogatijim mrežnim stranicama naših 
knjižnica. 

Kada govorimo o korištenju mreže za osiguravanje informacija o 
knjižnici, dostupa u njezine kataloge i sl., valja napomenuti da taj posao 
može raditi samo stručno osoblje osposobljeno za uredivanje mrežnih 
stranica. Tako u suvremenim knjižnicama rade sada i knjižničari-urednici 
mrežnih stranica (zvebmasteri), koji skrbe i za redovito posuvremenjivanje 
mrežnih stranica svoje ustanove. 

Ne smatramo da smo ovime iscrpili temu interneta u knjižničnoj 
informacijskoj službi nego želimo upozoriti da je kratki osvrt na povijest 
interneta i njegovu ulogu u knjižničarstvu uvršten u ovu knjigu samo 
kako bi se novi knjižničari, koji ne pamte vrijeme kada interneta nije bilo, 
upoznali s osnovnim činjenicama iz prošlosti. 


"5 Usp. Stojanovski, Jadranka: Knjižnice i World Wide Web. // Međunarodno savjetovanje 
Knjižnice europskih gradova u 21. stoljeću, Varaždin, 4—7. XI. 1998.: zbornik radova. Varaždin : 
Gradska knjižnica i čitaonica "Metel Ožegović", 1998. (Godišnjak Gradske knjižnice i čitaonice "Metel 
Ožegović", Varaždin; 2). Str. 211-225. 

'“* Badurina, Boris; Sviben, Zdenka: Mrežne stranice narodne knjižnice. // Arhivi, knjižnice, muzeji 
: mogućnosti suradnje u okruženju globalne informacijske infrastrukture : 6. seminar : zbornik radova. 
Zagreb : Hrvatsko knjižničarsko društvo, 2003. (Izdanja Hrvatskoga knjižničarskog društva ; knj. 32). 
Str. 262-266. 

SURADNJA S JAVNOŠĆU 


7.1. Opći pojmovi 


O odnosima knjižnice s javnošću, koji su u najužoj vezi s upravljanjem i 
posredno utječu i na ukupnu organizaciju rada, govorimo u kontekstu 
informacijske službe jer se u mnogim knjižnicama te djelatnosti povje- 
ravaju upravo tom odjelu knjižnice. 

Odnosi s javnošću (public relations) po definiciji su svjesno, plansko i 
trajno nastojanje da se izgradi međusobno razumijevanje i povjerenje u 
javnosti. Radi se o 

* suradnji s javnošću 

* radu za javnost 

* radu u javnosti. 

Prema J. Sudaru i G. Kelleru osnovni je cilj odnosa s javnošću sustavno 
djelovanje na pojedine segmente uže i šire javnosti u okruženju ustanove 
radi stvaranja željene slike, predodžbe, dojma o samoj ustanovi i njezinim 
aktivnostima.'““ Akcije uključuju rad iznutra prema van i izvana prema 
unutra. To je, znači, dvosmjerni proces, u kojemu sudjeluju i knjižnica i 
javnost. Tako knjižnica treba nakon svake poduzete akcije provjeriti kakav 
joj je bio odziv u javnosti, tj. prikupiti povratne informacije koje 
omogućuju uvid u dojam koji knjižnica ostavlja u javnosti. 

Javnost nije lako u cijelosti odrediti, ali u svakom slučaju razlikujemo 
užu i širu javnost. Uža javnost su druge knjižnice i knjižničari, izdavači i 
knjižari te stvarni korisnici, tj. sudionici u informacijskom lancu. Šira su 
pak javnost organi državne uprave, ustanove, strukovne organizacije, 
predstavnici masovnih medija i ostali građani, tj. predstavnici potencijalnih 
korisnika. 

Konkretno se radi o trima osnovnim ciljevima kojima se u užoj i 


široj javnosti želi postići sljedeće: 


“7 Usp. Sudar, Josip; Goroslav Keller: Promocija. Zagreb : Informator, 1991. Str. 322. 

* predstavnike vlasti, državne ili lokalne uprave uvjeriti da su knjižnice 
potrebne, kako bi se oni zauzeli za osiguravanje sredstava za 
nabavu građe, opremanje knjižnica i slično 

* u širokim slojevima društva stvoriti klimu sklonu knjižnicama 

* djelatnike knjižnica (i knjižničare i druge stručnjake) upoznati s 
planovima i ciljevima knjižnične politike. 

Cilj je svakoga rada s javnošću utjecati na javno mnijenje, a glavni su 
oblici u kojima se ono očituje stereotip, predrasuda i imidž. Stereotip 
je društveno-psihološki pojam za predodžbu koju neka skupina (npr. 
knjižničari) ima o sebi ili druga skupina o toj skupini (npr. korisnici o 
knjižničarima). Tendencija je stereotipa poopćenje ili znatno pojedno- 
stavljenje stvarnosti. Stereotipi su naizgled nepromjenjivi, ali se mogu i 
mijenjati spoznajama o drugačijoj stvarnosti. Oni se obično očituju u 
verbalnim klasifikacijama, bez dubljeg razmišljanja. Predrasuda je, na- 
protiv, nefleksibilna i vrlo teško promjenjiva, dok je glavno područje 
interesa svakoga rada s javnošću imidž (dojam). 

Imidž je slika koja obuhvaća kompleks spoznaja, očekivanja, pre- 
dodžaba i stavova. Ta je slika promjenjiva — na nju se može djelovati. 
Imidž se može odnositi na cijelu knjižnicu, ali i na njezine pojedine službe 
ili djelatnike. S obzirom na to da je imidž knjižnice odvojen od onoga koji 
je pridružen pojedinom knjižničaru ili struci u cjelini, treba se brinuti i za 
jedan i za drugi imidž.'# 

Pojam odnosi s javnošću u SAD-u se pojavio još koncem 19. stoljeća, 
ali je kao nastavni predmet uveden u redovito školovanje tek nakon 
Drugoga svjetskog rata. U našim su se krajevima stručnjaci za odnose s 
javnošću pojavili tek posljednjih desetljeća.“ U knjižnicama srednje Eu- 
rope ta je djelatnost još i danas nedovoljno razvijena, ali se posljednjih 
godina ipak na tome polju radi znatno više nego prije. Tako je i Hrvatsko 
knjižničarsko društvo u najnovije vrijeme, 2003. godine, osnovalo svoju 
Radnu grupu za javno zagovaranje s ciljem "promocije knjižnica i jačanja 
utjecaja knjižničarskih udruženja u široj društvenoj zajednici". To stručno 
tijelo želi, između ostaloga, raditi pojačano na izobrazbi knjižničara za 
uspješno zagovaranje strukovnih interesa. Organizirani tečajevi trebali bi 
hrvatskim knjižničarima pružiti "niz praktičnih savjeta, primjerice kako 
učiniti svoju knjižnicu ili udrugu vidljivom široj javnosti, kako osigurati 
dodatna sredstva za svoju djelatnost ili kako razviti dobre odnose s 


“5 Usp. Selbmann, Sybille: Offentlichkeitsarbeit und Werbung in wissenschaftlichen Bibliotheken. 
// Zur Theorie und Praxis des modernen Bibliothekswesens. / Hrs. W. Kehr, K. W. Neubauer, J. 
Stolzenburg. Miinchen : Verlag Dokumentation, 1976. Bd. 1. Gesellschaftliche Aspekte. Str. 186-187. 
Autorica piše o suradnji s javnošću u znanstvenim knjižnicama, ali pritom prikazuje i načela toga 
djelovanja koja vrijede za sve vrste knjižnica. 

!% Usp. Može, S. (1992), nav. dj. (bilj. 35), str. 63. 

15% Više o tome na mrežnoj stranici Društva _http://www.hkdrustvo.hr/hr/strucna_tijela/33/ 
(2005—05—06). 

medijima".!“! Zacrtani planovi počeli su se ostvarivati, o čemu nam 
svjedoče seminari pod naslovom "Javno zagovaranje i odnosi s javnošću", 
koji se u najnovije vrijeme organiziraju u Centru za stalno stručno 
usavršavanje knjižničara. 


7.2. Sadržaj i metode rada službe za suradnju s javnošću 


Program suradnje knjižnice s javnošću može uključiti marketing, propa- 
gandu, promociju, reklamu i slično. Navedeni su sadržaji, kako spominje 
M. Ivanović 2003., i kod nas već dugo ugrađeni u knjižnični menadžment, 
posebno u narodnim knjižnicama, bez obzira na to što su navedeni pod 
različitim nazivima: propagandno-animatorske i edukativno-animatorske 
akcije, promidžbeno-poticajno djelovanje, istraživanje čitateljskih interesa i 
navika, informacijskih potreba, stajališta i mišljenja o knjižnici i knjigama, 
oglašivanje pojedinih programa itd.'%* U današnjem globaliziranom svijetu 
treba ih samo dalje razvijati, unaprijediti i osuvremeniti. Naime, kako 
upozorava D. E. Weingand, marketing treba danas promatrati kao dio 
paradigme promjena, u kojoj je knjižnica, između ostaloga, posebno 
viđena kao uslužna ustanova, usmjerena na zadovoljavanje korisničkih 
potreba, svjesna da potporu zajednice treba zaraditi dokazujući da je 
korisna toj zajednici.!? 

Sve aktivnosti u javnosti trebaju služiti interesima knjižnice i predstaviti 
je u najboljem svjetlu. Četiri su glavne faze koje pritom treba zacrtati: 

e istraživanje početnog stanja (aktualnog imidža knjižnice) 

* planiranje akcija u javnosti (s javnošću ili za javnost) 

* provedbu akcija 

* ocjenu odziva tih akcija u javnosti. 

U prvoj fazi treba istražiti užu i širu javnost i utvrditi kakav stav imaju 
pojedini slojevi javnosti prema knjižnici. Tu djelatnost treba prvo započeti 
unutar knjižnice ili knjižnične struke, kako bi se ustanovilo kakav dojam 
imaju sami djelatnici, razumiju li ciljeve knjižnične politike, svoju ulogu i 
zadaće u ostvarivanju zacrtane politike te mogu li ponuditi prijedloge za 
unapređenje knjižničnih služba i usluga. Izvan knjižnice valja istražiti 
stanje u užoj i široj javnosti, tj. utvrditi stupanj zadovoljavanja informa- 
cijskih potreba korisnika, stanje u informacijskoj industriji. 


'5! Isto. Više o toj temi vidi u: Bačić, Edita: Osnove strateškog planiranja razvoja knjižničarskih 
udruga uz poseban osvrt na odnose s medijima. // Vjesnik bibliotekara Hrvatske 45, 3—4(2003), 
117-126. 

'52 Usp. Ivanović, Marija: Prepoznavanje knjižničnog marketinga. // Vjesnik bibliotekara Hrvatske 
45, 3-4(2003), 106. 

3 Usp. Weingand, Darlene E.: Managing outside the box : marketing and quality management as 
key to library effectiveness. // Education and research for marketing and quality management in 
libraries : satellite meeting, Qućbec, August 14-16 2001 / ed. by Rćjean Savard. Minchen : Saur, 2002. 
(IFLA publications ; 99). Str. 9. 

U drugoj fazi treba prići planiranju mogućih akcija, što je najuže 
povezano s ekonomskim mogućnostima knjižnice jer svaki rad u javnosti 
ima i svoju cijenu. U pripremanju za provođenje akcija prvo se uspostav- 
ljaju veze s predstavnicima uže i šire javnosti. U slučaju javnih knjižnica 
radi se posebno o kontinuiranom održavanju veza s dostupnim masovnim 
medijima te predstavnicima korisnika, dok će, primjerice, sveučilišna 
knjižnica staviti u središte pažnje suradnju s pojedinim fakultetima, 
studentskim organizacijama i sl. Unutar ustanove ili izvan nje služba za 
odnose s javnošću izvještava o novostima i promjenama u radu knjižnice, 
unapređivanju njezinih služba i usluga, odnosno o važnim dostignućima 
knjižnice s pomoću oglasa i obavijesti (danas sve češće na mrežnim 
stranicama), na organiziranim raspravama ili otvorenim tribinama, napi- 
sima u novinama ili emisijama na radiju i televiziji. 

Nakon provedene akcije, u posljednjoj fazi slijedi provjera njezine 
uspješnosti. Kontinuirano se prate mediji i pažljivo bilježi sve što je 
objavljeno o knjižnici, o profesiji, o pojedinim knjižničnim službama ili o 
manifestacijama, prati se intenzitet posjeta, uspješnost pojedinih služba i 
manifestacija itd. 

Kod rada s javnošću uvijek se radi o dugoročnom zadatku pa se za 
svaku djelatnost treba pažljivo pripremiti. U velikoj knjižnici obično se 
odreduje osoba ili skupina stručnjaka zaduženih za suradnju s tiskom i 
elektroničkim medijima. Premda se za to moraju osigurati znatna finan- 
cijska sredstva, treba imati na umu da se ta ulaganja mogu poslije 
višestruko isplatiti. 

S obzirom na glavne ciljeve, tri su velike skupine tema o kojima bi 
svaka knjižnica trebala trajno informirati javnost i provjeravati svoj imidž u 
javnosti: 

* opća knjižnična politika, tj. globalni planovi razvoja i novi trendovi 

* planovi knjižnice i njezine raspoložive usluge i službe 

* značajke struke općenito i najnoviji razvoj u domovini i svijetu. 

Pri pripremi tekstova, kao i pri izradi svakoga pisanog ili drugoga 
informacijskog materijala, treba se potruditi da se u njemu nađu odgovori 
na pitanja: Tko?, Gdje?, Kada?, Što? i Zašto? (npr., tko je nositelj službe ili 
manifestacije, gdje se ona održava, kada se održava, što je njezin sadržaj i 
koja joj je svrha). Drže li se knjižničari te sheme, ne mogu pogriješiti, 
odnosno obuhvatit će sigurno ono bitno. Pritom valja nastojati da se u 
tekstovima za javnost što manje koriste stručnim nazivljem. 


7.3. Neki oblici rada 

Postoje nacionalni programi za propagandu ili predstavljanje knjižnica te 
programi knjižničarskih udruženja u koje se knjižnice mogu i pojedinačno 
uključiti. Jedna je od tradicionalnih manifestacija toga tipa kod nas Mjesec 
hrvatske knjige, koji se održava već godinama i objedinjuje književnike, 


120 


nakladnike i knjižničare, pretežno iz narodnih knjižnica. Druge su, 
primjerice godišnji sajmovi knjiga, Interliber na Zagrebačkom velesajmu i 
Sajam knjige u Istri (u Puli), koje su zanimljive svim vrstama knjižnica. 

Uz takve programe koji okupljaju ustanove iz cijele Hrvatske na razini 
pojedinih gradova ili općina organiziraju se povremeno kulturne manifes- 
tacije u koje se mogu aktivno uključiti i lokalne knjižnice. 

Uz sudjelovanje na skupnim manifestacijama koje organizira koja druga 
ustanova, svaka knjižnica provodi, u skladu sa svojim mogućnostima, i 
vlastite programe. Pritom su javne, posebno narodne knjižnice znatno 
zastupljenije u široj javnosti nego znanstvene knjižnice, koje svoje akcije u 
pravilu usmjeravaju na užu javnost. 

U Hrvatskoj su se do sada najviše i najuspješnije promidžbenom 
aktivnošću bavile narodne knjižnice, ali tijekom priprema za gradnju 
Nacionalne i sveučilišne knjižnice i ta je knjižnica dala vrijedne priloge, 
tiskajući kalendare, letke i druge publikacije te organizirajući brojna 
predavanja i slične manifestacije. Zanimljive primjere u području odnosa s 
javnošću daju i neke druge hrvatske općeznanstvene knjižnice. 

U pripremi spomenutih manifestacija, odnosno djelatnosti, i knjižnice 
se koriste općeprihvaćenim metodama rada u društvenim djelatnostima. 
Najčešći su oblici javnog djelovanja knjižnica: 

* vođenje skupina posjetitelja po knjižnici, upoznavanje s pojedinim 

službama, izlaganje noviteta 

* razgovori, diskusije, predavanja, tribine 

* prilozi na mrežnim stranicama, članci u novinama, oglasi u gradu 

* pismeno obraćanje pojedinim osobama (reklame, pozivi na učla- 

njivanje itd.) 

* brošure (godišnji izvještaji i sl.) 

* plakati, leci ili koji drugi reklamni materijal 

* radio, TV (reportaže, intervjui, prikazi manifestacija) 

* izložbe. 

Knjižnične izložbe posebno su raširen oblik rada u javnosti. Obično 
ih se vezuje uz neki dogadaj, osobu i sl., a kadkad su povezane s kojim 
drugim događajem u gradu ili vlastitoj ustanovi (ako se radi o knjižnici u 
sastavu). Knjižnica može svoje prostore ustupiti i kojem drugom izlagaču. 
I jedno i drugo dovodi u knjižnične prostore nove ljude (bilo na osobni 
poziv, bilo oglašavanjem), a to su potencijalni korisnici knjižnice. Izložbe 
u knjižnici ne trebaju težiti perfekcionizmu, premda ih treba organizirati 
profesionalno. Knjižničar će naći praktične upute za pripremu izložbe u 
stručnoj literaturi. U njima se posebno ističe sljedeće: 

* tema treba biti precizno utvrdena te uočljivo i optički jasno istaknuta 

* dizajn treba biti skladan 

* izložba ne smije biti pretrpana (manje izložaka može postići veći 

učinak!) 

* uputno je da se uz knjige izlože i neki drugi predmeti 

* legende trebaju biti uočljive i čitljive (ali ne preduge, npr. poput 
potpunoga kataložnog opisa). 


I izložbe, kao i ostale javne manifestacije, mogu se organizirati redovito, 
po unaprijed utvrđenom rasporedu (u Zagrebu Književni petak u Gradskoj 
knjižnici) ili povremeno, kao popratna pojava neke priredbe u gradu, 
predstavljanje nekoga važnijeg izdavačkog poduhvata, prilog javnoj 
diskusiji o kojem općedruštvenom pitanju. Njihovo priredivanje traži 
znatni utrošak vremena i energije djelatnika te određena, počesto znatna, 
financijska sredstva. S obzirom na to da se radi o dodatnim aktivnostima, 
knjižnica treba dobro proračunati što je i u kojoj mjeri potrebno i korisno 
za nju samu i za javnost. 

Medutim, valja upozoriti da se u današnjem, sve više tržišno orijenti- 
ranom vremenu, i knjižničarska struka u svijetu pojačano usmjeruje k 
provođenju vlastitog predstavljanja u javnosti, a sve češće i na marketing. 
Zbog toga će buduće generacije knjižničara zacijelo morati još bolje 
svladati sve tehnike toga rada. Završili bismo ovo poglavlje s promišlja- 
njem D. E. Weingand, koja smatra da nam u pokušaju iznalaženja 
optimalnog odnosa između knjižnice i društvene zajednice može pomoći 
traženje odgovora na sljedeća pitanja: 


* što knjižnica znači svom osoblju, a što korisnicima? 

* što od knjižnice očekuje osoblje, a što korisnici? 

* koje je mjesto knjižnice u društvenoj zajednici? 

* koje bi joj još mjesto željelo namijeniti osoblje i dijeli li javnost to 
mišljenje?'?* 


15“ Usp. Weingand, D. E. (2002), nav. dj. str. 16. 

NORMIRANJE, PRAĆENJE I OCJENA RADA 
INFORMACIJSKE SLUŽBE I ETIČKA PITANJA 


8.1. Praćenje učinkovitosti rada 


Unesco je već 1978. godine u okviru svjetskoga znanstvenog informacij- 
skog programa UNISIST izdao opće Smjernice za evaluaciju infor- 
macijskih sustava i službi.“ Nov pristup informacijskim ustanovama i 
službama, znatno različit od dotadašnjih Unescovih pristupa, u najvećoj 
mjeri prosvjetiteljskih u području kulture i općeg obrazovanja, predstavljen 
je i manje razvijenim zemljama. Opći su službeni dokumenti programa 
UNISIST, s Unescovim preporukama, odmah prevedeni na hrvatski jezik. 
U tom je dokumentu tada jasno istaknuto da svaka informacija ima svoju 
cijenu, a toga su u međuvremenu postali svjesni i knjižničari u svim 
vrstama knjižnica. Smjernice je pripremio F. W. Lancaster, stručnjak koji se 
intenzivno bavi tim pitanjima u SAD-u, u zemlji koja je prva razvila mnoge 
komercijalne informacijske službe. Lancaster je tada naveo sljedeće glavne 
kriterije za ocjenu usluga komercijalne informacijske službe: 

* cijenu — sastoji se od iznosa koji je korisnik platio za uslugu i truda 
koji korisnik mora još uložiti da bi u dobivenom popisu literature 
pronašao za njega doista relevantnu informaciju 

* vrijeme — koliko korisnik treba čekati na odgovor 

* kvalitetu — ogleda se u potpunosti, relevantnosti, preciznosti, 
novosti i točnosti informacija 

* odnos cijene i kvalitete usluge. 

Lancaster je naročito upozorio na to da sve komercijalne informacijske 
službe trebaju, ako žele ostati konkurentne i održati se na tržištu, redovito 
provjeravati svoju djelotvornost i učinkovitost. Svoje je motrište Lancaster 
nesumnjivo zasnivao na podacima o informacijskoj industriji s razgranatim 


55 Izvorni je naslov dokumenta: Unisist Guidelines for the evaluation of information systems and 
services. Paris : Unesco, 1978. Usp. prikaz tog dokumenta u časopisu Vjesnik bibliotekara Hrvatske 24, 
1-4(1979-1980), 371-373. 

tržištem u razvijenim zemljama Amerike i zapadne Europe, kakvo danas 
postupno osvaja i hrvatsko tržište i unutar kojega svoje mjesto nalaze i 
knjižnice. 

S obzirom na to da javne knjižnice uglavnom ne naplaćuju svoje 
usluge, koje su u pravilu dio općega društvenog ili prosvjetnog standarda 
i koje izravno financira društvena zajednica, knjižnice se čak ni u 
razvijenim zemljama dugo nisu bavile tim pitanjima. Tek su tijekom 90-ih 
godina prošloga stoljeća, zbog financijskih poteškoća, pojačani napori u 
tom području te je nakon opsežnih priprema 1998. godine donesena 
međunarodna norma ISO 11620 pod naslovom "Pokazatelji učinka 
knjižnica" (Library performance indicators). Pritom je definirano da dobar 
učinak postiže poslovanje kojim se dostižu zadani ciljevi uz najmanju 
cijenu. Još tijekom rada na toj normi izrađeni su priručnici za mjerenje 
učinka, jedan za narodne knjižnice, a drugi za visokoškolske knjižnice.!5* 
U području korisničkih služba popisani su pokazatelji za zadovoljenje 
korisnika (općenito i po pojedinačnim službama) uzimajući u obzir 
statističke podatke o korištenju, utrošenom novcu po korisniku, broju 
posjeta knjižnici, utrošenom novcu po posjetu knjižnici, zatim podatke o 
dostupnosti služba (broj sjedala u čitaonicama, stopa zapremljenosti tih 
sjedala), opskrbljivanju dokumentima, pronalaženju dokumenata (brzina 
pronalaženja u zatvorenom spremištu, brzina pronalaženja u otvorenom 
spremištu), dobavljanju dokumenata iz vanjskih izvora, stopi ispunjenja 
zahtjeva ispravnim odgovorom informatora i sl. 

Zbog brzih promjena u okruženju i opće globalizacije sve neprofitne 
organizacije, pa i knjižnice, od početka su novoga milenija izložene još 
većim zahtjevima za vrsnoćom služba i usluga. Za tu potrebu izrađuju se 
dodatna nova pravila i norme, od kojih je zacijelo najpoznatija skupina 
općih norma ISO 9000, koje su se posljednjih godina počele primjenjivati 
i u knjižnicama. Te norme uvode osam općih načela za upravljanje 
kakvoćom, među kojima prvo načelo traži da svaka organizacija stavi 
korisnika usluga u središte svojih nastojanja, pojašnjavajući dalje da 
organizacije trebaju razumjeti korisničke potrebe, da trebaju udovoljavati 
njihovim zahtjevima te čak premašiti njihova očekivanja. 7 

Ovdje želimo čitatelja upozoriti na publikacije Hrvatskoga knjižničar- 
skog društva koje na stranicama svojih glasila, na papiru i na mrežnim 
stranicama redovito izvještavaju sve zainteresirane o radu na području 
normizacije i izrade raznih preporuka u Europi i svijetu te preporučiti 
čitateljima da redovito prate aktualna događanja na području normizacije 
djelatnosti. 


!5* Izvještaj o tome vidi u Cerbone, Pierre: The Committee Draft of International Standard ISO CD 
11620 on Library performance indicators. // IFLA Journal 21, 4(1995), 274-277. Dotatne podatke o toj 
normi vidi u: Mihalić, Marina: Pokazatelji usprešnosti za nacionalne knjižnice. // Vjesnik bibliotekara 
Hrvatske 43, 4(2000), str. 95-96. 

157 Više o tome vidi u ISO 9000 : Quality management principles. http://www.iso.ch/iso/en/ 
is09000-14000/is09000/qmp.html (2005-05-08). 

Učinkovitost knjižnične informacijske službe u pravom je smislu teško 
procijeniti jer za to nedostaje već prvi parametar, a to je cijena usluge s 
kojom bi se onda mogla usporediti ustanovljena korist. Pravi kvalitativni 
pokazatelj stupnja zadovoljenja potreba korisnika bio bi povratna informa- 
cija, do koje se može doći samo uz ulaganje popriličnih napora, što 
takoder pretpostavlja novčane izdatke, posebno za uvijek preslabo 
financirane narodne knjižnice. Dodatni je problem u procjeni djelo- 
tvornosti knjižnične informacijske službe još i to što korisnici traže samo 
usluge koje poznaju, a da istodobno osnivač u pravilu zahtijeva da 
knjižnica za svoju zajednicu korisnika pripremi i mnoge druge usluge koje 
pojedinci i ne moraju izričito tražiti ni očekivati. Tako se neke, u početku 
nedovoljno poznate usluge, slabo koriste, premda bi mnogima mogle 
donijeti stvarnu korist. 

S druge se pak strane od dobro organiziranih knjižnica, kao i od drugih 
uslužnih ustanova, traži da u određenoj mjeri i predvide potrebe svojih 
korisnika i nude stalno nove usluge. Dobro obrazovani i informirani 
knjižničari mogu udovoljiti i takvim zahtjevima jer dobro poznaju stanje u 
informacijskoj industriji i prate promjene u drugim zemljama i u svojemu 
okruženju. To su razlozi zbog kojih organizacija informacijske službe treba 
biti elastična i koliko god je to moguće sposobna za prilagodbu stalno 
novim zahtjevima. 

Kako se vidi, problem procjenjivanja uspješnosti rada informacijske 
službe u knjižnici i korisnosti njezinih usluga nije jednostavan. Medutim, 
zbog nužnosti osiguravanja opstanka u sve složenijem informacijskom 
okruženju, knjižnice sve češće primjenjuju i norme iz skupine ISO 9000, 
koje im pomažu da osiguraju mehanizme za utvrđivanje djelotvornosti 
svojih služba. 

Pri ocjenjivanju djelotvornosti traže se, primjerice, odgovori na sljedeća 
pitanja: 

* raspolaže li knjižnica s pravim informacijama, tj. odgovara li fond 

iskazanim potrebama? 

* koriste li se korisnici pojedinim uslugama koje su im namijenjene ili 

se njima koriste koji drugi korisnici? 

*e koje su praznine u fondu i kakva je kakvoća informacijskih 

pomagala? 

* jesu li korisnici dovoljno upoznati s uslugama knjižnice? 

To su samo neka od mogućih pitanja, a navodimo ih kako bi se čitatelj 
mogao upoznati s načinom razmišljanja stručnjaka koji se bave procje- 
njivanjem vrijednosti informacijskih usluga u knjižničarstvu. 

Glavne su metode praćenja rada informacijske službe: 


* vodenje statistike 
* povremeno traženje povratnih informacija od korisnika 
* istraživanje potreba zajednice kojoj knjižnica služi. 

Vođenje statistike stvara često u knjižnici problem jer osoba koja 
uslužuje korisnike istodobna treba bilježiti obavljeno. To bi bilo jednostav- 
no kada bi sve knjižnice imale dovoljno osoblja, ali s obzirom na to da 
knjižničar u nedostatku vremena obično daje prednost korisniku, statistika 
je često nepotpuna. Katz izvještava o istraživanjima u javnim američkim 
knjižnicama, gdje se došlo do spoznaja da i do 40% korisničkih zahtjeva 
ostaje nezabilježeno. 

Minimum podataka koje knjižnica nastoji zabilježiti broj je korisnika 
koji su se služili pojedinim uslugama. Pritom se jednostavni zahtjevi za 
usmjeravanjem obično ne bilježe. Za puko brojanje korisnika mogu se 
koristiti vrlo jednostavni obrasci, a ako se želi dobiti nešto više podataka, 
obrasci uključuju razvrstavanje korisnika u kategorije, razvrstavanje pitanja 
prema stručnim ili znanstvenim područjima i sl., ali još uvijek bez pobližeg 
otkrivanja prirode upita (razine, složenosti, svrhe i sl.) ili uspjeha 
pretraživanja. Tu potrebu mogu najbolje zadovoljiti evidencije, u kojima 
se bilježe pojedinačni zahtjevi, posebno oni koji su završili bez očekivanog 
odgovora, a sa svrhom da ih se kasnije analizira. U stručnoj literaturi 
prikazani su i uspoređeni evidencijski obrasci raznih knjižnica, pa za tu 
svrhu u stranoj stručnoj literaturi nije teško naći uzore.!?# 

Ako nije moguće redovito evidentiranje korisničkih zahtjeva, a želi se 
ipak dobiti uvid u rad informacijske službe, u nekim se knjižnicama 
detaljnije bilježenje korisničkih zahtjeva provodi tijekom određenih 
vremenskih razdoblja u godini, npr. kvartalno, tjedno itd. Te se evidencije 
uzimaju kao reprezentativni uzorci koji omogućuju usporedbu rezultata 
dobivenih tijekom raznih godišnjih doba, dana u tjednu te određenih 
razdoblja unutar pojedinih radnih dana. S obzirom na poteškoće oko 
redovitog skupljanja podataka, to je najlakša metoda koja omogućuje da 
se dobije dostatan uvid u stanje. 

Medutim, mogućnost iscrpnije analize osobitosti pojedinačnih zahtjeva 
i njihova rješavanja nudi samo obrazac na kojemu se evidentira svaki 
zahtjev posebno, sa specifikacijom traženja, korak po korak, i s prona- 
denim odgovorom. Takve se evidencije vode u velikim knjižnicama, u 
kojima se više ljudi smjenjuje na jednom radnom mjestu. U tom je, naime, 
slučaju važno da svaki djelatnik može utvrditi što je već napravio njegov 
prethodnik. Za usmene zahtjeve, osobito one postavljene telefonski, 
posebno je važno da se sve točno zabilježi kako bi se izbjegli kasniji 
nesporazumi i s kolegama i s korisnicima. 

Svrha je ispunjavanja obrazaca mnogostruka. Prvo, takvo evidentiranje 
pomaže u radu na rješavanju konkretnog zahtjeva. Osim samoga upita i 
drugih relevantnih podataka, na obrascu se često bilježe, kao što smo već 


5 Usp. npr. Call, Karin: Auskunftsinterview und Auskunftsprotokol. Berlin : Deutscher 
Bibliotheksverband, 1974. Autorica u prilogu donosi i kopije evidencijskih obrazaca iz većeg broja 
knjižnica. 

prije kazali, i podaci o korisniku, pa se s njim može tijekom rada 
kontaktirati i zamoliti ga za dodatne informacije. Ako, pak, korisnik u 
međuvremenu dođe u knjižnicu, na osnovi vođene evidencije u svakom 
mu se trenutku može priopćiti u kojoj je fazi rad na pretraživanju. Osim 
toga, takve pojedinačne obrasce možemo kasnije klasificirati i odložiti te 
se njima ubuduće koristiti za brže pronalaženje odgovora na ista ili slična 
pitanja, a odgovori u najnovije vrijeme umreženog, digitalnog knjižničar- 
stva služe i za izgradnju zajedničke baze znanja. 

Uredno vođene evidencije služe i za izradu izvještaja o radu, raznih 
statistika i slično. Ako se upotrebljavaju za analizu rada same informacijske 
službe sa svrhom njezina unapređenja, posebno je važno da se redovito 
razmatraju neudovoljeni zahtjevi. Tu se može raditi o nedostatku građe iz 
određenog predmeta ili o određenom autoru, nezadovoljavajućem stanju 
kojeg dijela kataloga, ali i o nedostatnom znanju knjižničara, odnosno o 
nedostacima u ukupnoj organizaciji knjižnice. Osim toga, analizom 
pojedinačnih zahtjeva može se dobiti uvid i u zbivanja i promjene u 
okruženju, odnosno odgovori na pitanje o tome kamo su usmjerena težišta 
interesa aktualne korisničke populacije. I na koncu, naravno, i dobro 
vodena evidencija korisničkih zahtjeva služi i za obučavanje pripravnika u 
informacijskoj službi. 

Povratne nam informacije trebaju kako bismo mogli ustanoviti jesu li 
i koliko su korisnici zadovoljni uslugom jer redovne evidencije ponajčešće 
daju odgovore na pitanja koliko je bilo korisnika, koliko su oni postavili 
upita, kada su ti upiti postavljani i o kojim se temama radilo. Kako bi nam 
evidencije mogle pružiti informaciju i o tome je li preporučena knjiga ili 
dobiveni popis literature zaista i relevantan, podaci o pojedinačnim 
zahtjevima, prikupljeni na standardiziranim evidencijskim obrascima, 
nastoje se upotpuniti. U knjižnicama u kojima knjižničari dobro poznaju 
svoje korisnike takva se dodatna istraživanja obavljaju tako da nakon 
odredenog vremena knjižničar kontaktira s korisnikom telefonski ili 
pismeno (e-poštom), pita ga je li bio zadovoljan odgovorom, jesu li mu 
informacije bile dostatne, treba li možda još informacija o zadanoj temi i 
slično. Dobiveni se podaci pridodaju već postojećima u evidencijski 
obrazac. Dobra je strana takve provjere da se korisnike potiče da dadu 
svoj doprinos unapređenju informacijske službe. 

Jasno je da neke knjižnice imaju bolje uvjete za takve akcije, dok ih 
druge, zbog velikog opsega posla i premalo osoblja, ne mogu provoditi. 
Medutim, i inače se intenzivno kontaktiranje s korisnicima provodi 
selektivno, tj. pita se samo određene korisnike (za koje se zna da su 
suradljivi i komunikativni ili za koje knjižnična usluga ima veliku važnost). 
Povratnu informaciju, osim od samoga korisnika, knjižničar može dobiti i 
od kolega koji rade u sličnim službama u drugim knjižnicama u gradu (ili 
na sveučilištu). S obzirom na to da pojedinci često koriste više knjižnica 
istodobno, može ih se zamoliti da komentiraju usluge koje su dobili u 
pojedinim knjižnicama. 

Istraživanje informacijskih potreba zajednice kojoj knjižnica služi 
nužno je ako se radi na pripremi većeg preustroja službe. To je potrebno 
i ako se uvodi koja nova služba ili ako treba opravdati traženje dodatnih 
financijskih sredstava, osoblja ili opreme. Povremeno provjeravanje je i 
inače potrebno ako je u okruženju knjižnice došlo do većih promjena. 
Tako se ustanovljuje zadovoljava li informacijska služba i nadalje potrebe 
svojih korisnika. U tu se svrhu provodi anketiranje ili intervjuiranje 
odabranog uzorka korisničke populacije. Najbolje je da knjižničar una- 
prijed odredi taj uzorak i da pažljivo odašilje anketne listove. Tako npr. za 
narodne knjižnice nije uputno upitnike izložiti na nekom javnom mjestu u 
gradu, nego je bolje uručiti ih korisnicima koji su došli u knjižnicu ili 
poslati poštom na odredene adrese. Intervjuirati se može, naravno, i 
telefonom i elektroničkom poštom. I tu je važno da se prije ispitivanja 
točno utvrdi što se sve želi anketom ili intervjuom doznati. 

Tijekom priprema reorganizacije provjerava se aktualno stanje u 
službama, a ujedno se istražuju i najbolje raspoložive mogućnosti 
kratkoročnog ili dugoročnog unapređenja ili racionalizacije službi u skladu 
s identificiranim potrebama korisnika. Osim već spomenutih istraživanja, 
uprava knjižnice može provesti i utvrđivanje posrednih pokazatelja, poput 
primjerice usporedbe podataka o personalnim i materijalnim troškovima, 
usporedbe podataka o učinkovitosti rada pojedinih djelatnika te izvora 
informacija izvan knjižnice koji se stalno koriste. Kako je već istaknuto, s 
obzirom na to da današnje vrijeme od knjižnica traži sve više tržišno 
ponašanje, unapređivanje djelotvornosti rada informacijske službe dobiva 
sve veću važnost. Vrijedan je primjer uzorno obrađenih rezultata istraži- 
vanja izvještaj o ispitivanju provedenom 1994. godine u Nacionalnoj i 
sveučilišnoj knjižnici u Zagrebu pod vodstvom prof. T. Saračevića, iz 


kojega se može mnogo naučiti i koji je dostupan na mreži.'? 


8.2. Problem normiranja službe i etička pitanja 


Djelatnosti informacijske službe teško je normirati, tj. odrediti za njih 
kvantitativne i kvalitativne norme. Zbog toga se ispitivanju djelotvornosti i 
informacijske službe može prilaziti, kako smo opisali, na razne načine, ali 
kriteriji koji se pri ocjenjivanju primjenjuju nisu jednoznačno utvrđeni, kao 
što ni pokazatelji koji se uzimaju u obzir nisu egzaktni. Tako su sve 
norme za rad informacijske službe više kvalitativne prirode, ali i to samo 
u određenoj mjeri, a podložne su i brzim promjenama. Već je 1976. godine 


J. Bowen opisala stanje u narodnom knjižničarstvu Velike Britanije ovako: 


15% Naslov izvještaja: Studija korisnika i korištenja Nacionalne i sveučilišne knjižnice u Zagrebu / 
Tefko Saračević i Radna grupa za istraživanje potreba korisnika. Zagreb 1999. http:// 
www.scils.rutgers.edu/-tefko/NSK_report_94.pdf (2005-05-10) 

"(...) Jedna je mogućnost pronalaženja načina kako doskočiti promjenama 
u knjižničnoj politici općenito korištenje dinamičnog modela za narodne 
knjižnice, tj. da uz traženje potpore zajednice za nabavu knjiga i 
financiranje korisničkih službi, knjižnica postane operativna i da se usmjeri 
na rješavanje određenih zadaća, odnosno da knjižnica identificira potrebe 
zajednice za informacijama te da nastoji na njih odgovoriti. (...) Narodna 
knjižnica nije više dobro odabrana zbirka knjiga, već je ona danas ulazna 
točka u ogromnu mrežu informacija koje ne može sadržavati nijedan 
pojedinačni sustav. Uloga je knjižnice, stoga, ne samo da posjeduje građu, 
već da ju iskorištava".!% 

Općenitim problemima normizacije informacijske službe u knjižnicama 
bave se knjižničari u SAD-u već duže vrijeme, ali su npr. za razliku od 
norma za obradu grade, općeprihvaćeni dokumenti u području rada s 
korisnicima ipak izrađeni tek nedavno. Prve moderne smjernice koje su 
naišle na širok odziv Američko je knjižničarsko društvo donijelo 1979. 
godine pod naslovom Obveze za informacijske službe: principi razvoja!“ 
Već se iz naslova vidi odnos priredivača prema prirodi informacijske 
službe. Kako je informacijska služba vrlo dinamična, nije se željelo ništa 
čvrsto postaviti, nego se odmah stavilo težište na razvoj. Taj je dokument 
uglavnom naznačio samo svrhu i područje knjižnične informacijske službe 
u okruženju mnogih usavršenih komercijalnih informacijskih služba koje 
su potekle iz visokorazvijenih dokumentacijskih i informacijskih sustava. 
Uvidjelo se, naime, da institucionalni sklop postaje sve manje važan, a da 
u središte pozornosti treba staviti ponudu usluga visoke kvalitete. Osim 
toga, sve veća raznolikost korisničke populacije zahtijeva promjenu 
tradicionalnog načina davanja informacija, a novi, automatizirani koopera- 
tivni programi, koji su u knjižničarstvu već jako razvijeni, omogućuju da 
se i unutar vlastite knjižnične mreže korisniku pruži znatno više. Usto se, 
na temelju suradnje s drugim mrežama, mogu korisnicima staviti na 
raspolaganje i dodatni informacijski izvori. 

Medutim, već deset godina poslije ustanovljeno je da je i taj dokument 
zastario, te su 1990. godine izrađene nove smjernice pod naslovom 
Informacijske službe za informacijske potrošače: smjernice za dobav- 
ljače.'“* Tu se već iz naslova vidi koliko se u društvu općenito izmijenilo 
stanje u smislu tržišne orijentacije, koja je postala obvezna i za knjižnice. 


'% Usp. Davinson, D. (1980), nav. dj., str. 144-145. Autor navodi dobro argumentirani tekst Judith 
Bowen iz knjige Public library policy: some effects of government involvement on a national and local 
level. (Leeds : Polytechnic School of Librarianship, 1976.), kojim ona ilustrira promjene u načinu 
razmišljanja engleskih knjižničara — misli koje su prije tridesetak godina tamo bile novost, a u 
međuvremenu su prihvaćene u čitavom svijetu. 

“I Izvorni naslov: A Commitment to information services : development guidelines. Objavljeno u 
časopisu RQ 18, 3(1979), 275-278. 

“2 Izvorni naslov: Information services for information consumers: guidelines for providers. 
Objavljeno u časopisu RQ 30, Winter (1990), 262-265. 

Nazivlje poput potrošač informacija umjesto uobičajenog korisnika, 
dobavljač informacija umjesto informacijske službe već u velikoj mjeri 
na to upućuju. 

Smjernice iz 1990. imale su 6 poglavlja: 1. Usluge; 2. Izvori informacija; 
3. Pristup informacijama; 4. Osoblje; 5. Ocjenjivanje informacijske službe; 
6. Etika. Ista poglavlja koja ima i sada preuređeni dokument koji je na 
snazi, donesen 2000. pod naslovom Smjernice za informacijske službe 
(Guidelines for information services),'** o kojemu smo već govorili u 
odjeljku 3.1. ove knjige.!*“ Tim se dokumentom željelo ustanoviti ciljeve 
službe, a ne normirati praksu u nadi da će smjernice biti duže vrijeme 
korisne i profesiji i onima kojima knjižnice služe te dati poticaj menadže- 
rima i dobavljačima informacija. 

U uvodnom se tekstu ističe da svaka knjižnica mora imati informacijsku 
službu koja podupire obrazovna, rekreacijska, osobna i gospodarska 
nastojanja članova zajednice kojoj služi. U poglavlju o uslugama utvrđuje 
se cilj službe, a taj je da knjižnica ponudi krajnji proizvod — informaciju 
koju korisnik traži. Informacijska služba ne treba samo zadovoljavati, nego 
i predvidati korisničke potrebe. Ona treba poticati korisnikovu svijest o 
potencijalnim informacijskim izvorima koji mogu zadovoljiti individualne 
informacijske potrebe. Knjižnica treba razviti usmjeravajuće, informacijske 
i istraživačke usluge, u skladu s ciljevima ustanove ili zajednice kojoj 
služi. Govoreći o informacijskim izvorima ističe se da knjižnica treba 
skupljati i osigurati pristup izvorima koji su primjereni povjerenom joj 
zadatku i koji odražavaju puni spektar interesa njezine korisničke 
populacije. Ti bi izvori svojim sadržajem, učestalošću izlaženja, medijem 
na kojem se pojavljuju, organizacijom zbirki i količinom izvora informacija, 
trebali zadovoljavati raznovrsne korisničke potrebe. Zatim se u poglavlju 
o dostupnosti informacijskih izvora govori o organizaciji i razmještaju same 
službe, a u poglavljima o osoblju i ocjeni djelotvornosti govori se o 
ljudskom faktoru te o potrebi da se redovito preispituje aktualnost zbirka, 
služba, organizacije i sl. Naposljetku se naglašava da svaki knjižničar koji 
radi u informacijskoj službi neke američke knjižnice treba poštivati 
odredbe Etičkog kodeksa Američkoga knjižničarskog društva. 

Govoreći 1992. godine o smjernicama objavljenim 1990. Katz je 
ustanovio da su one iz 1979. godine morale biti preuredene jer nisu u 
dovoljnoj mjeri stavljale naglasak na informacijske usluge, nego su više 
govorile o službama, zbirkama i upravljanju uslužnim djelatnostima.!* On 
je upozorio na to da su se u 80-im godinama u SAD-u razvile online 


"5 Smjernice su dostupne na adresi: http://www.ala.org/ala/rusa/rusaprotools/referenceguide/ 
guidelinesinformation.htm (2005-05-10) 

'“ Usp. bilj. br. 85. u tom odjeljku. 

'5 U tom kontekstu Katz je istaknuo da ni Smjernice iz 1979. tada nisu izgubile na valjanosti te je 
preporučio da se po potrebi uzmu u obzir i jedan i drugi dokument. Isto vrijedi i za najnoviju verziju 
Smjernica. 

službe, npr. DIALOG's Knowledge Index i druge, pa posredovanje knjiž- 
nica, barem kada se radi o potraživanju faktografskih informacija, već 
početkom 90-ih godina 20. stoljeća u Americi nije više imalo prijašnju 
važnost, naglašavajući, međutim, da knjižnice imaju i nadalje svoje 
osobitosti. Smatrao je da je posebno važno da su one jedina mjesta u 
zajednici (školi, sveučilištu, gradu i sl.), gdje je koncentrirano mnoštvo 
izvora informacija na svim medijima, od tiskane knjige do CD-ROM-a i 
mrežnih medija. Usto, Katz je upozoravao da ono što prodavači online 
služba prodaju nije u tolikoj mjeri samo informacija, već i udobnost 
pristupa do nje, ali da usporedno s novim pogodnostima u korištenju 
potrošač informacija stječe, nažalost, i lažno pouzdanje da su računalne 
službe dostatne, premda tim kanalom dobiva o većini predmeta samo 
mali dio dostupnih informacija. Katz je u novijem izdanju svojega 
udžbenika 2002. godine još jednom naglasio taj problem, zbog čega nam 
postaje sve jasnija važnost izobrazbe korisnika u suvremenoj hibridnoj 
knjižnici. 

Ako uzmemo u obzir trenutak u kojemu se nalaze hrvatski knjižničari, 
jasno nam je da još podosta zaostajemo za Sjedinjenim Američkim 
Državama koje su u knjižničarstvu još uvijek najrazvijenija zemlja svijeta. 
Medutim, kako bismo primjereno odredili zadaće informacijske službe u 
hrvatskim knjižnicama, potrebno je uzeti u obzir i najviše norme. 

U odnosu na etička pitanja Hrvatsko bibliotekarsko društvo još 1992. 
godine donijelo je svoj prvi Etički kodeks, u kojemu su naznačena opća 
načela profesionalne etike.'* Priredivačima tog teksta jedan od uzora bio 
je i američki kodeks. Međutim, kako bi odredbe Kodeksa bile primjenjive, 
svi su raspoloživi tekstovi korišteni u skladu s našim tadašnjim prilikama i 
mogućnostima. U odnosu na informacijsku službu tim je kodeksom 
propisano da se knjižnični djelatnici trebaju zalagati za "(...) pružanje svih 
vrsta potpunih, točnih i brzih informacija o gradi koju knjižnica posjeduje 
svim korisnicima koji to zatraže, imajući pri tome na umu ljudska prava 
svih građana u pravnoj državi (...)", te za "(...) svestranu suradnju sa svim 
knjižničnim djelatnicima u svojoj knjižnici, na području Republike 
Hrvatske i u svijetu radi unapređenja bibliotekarstva u pružanju usluga i 
informacija korisnicima knjižnice". Govoreći o pravima i dužnostima 
djelatnika u informacijskoj službi propisano je sljedeće: 

* pravo je i dužnost knjižničnog djelatnika da štiti privatnost svakog 
korisnika informacija i knjižnične grade pri postavljanju zahtjeva, 
kao i nakon obavljene usluge 

* na svaki upit knjižnični djelatnik mora dati primjeren, nepristran i 
uljudan odgovor. Knjižnični djelatnik ne smije zbog osobnih 


** Usp. Etički kodeks Hrvatskoga bibliotekarskog društva objavljen u Vjesniku bibliotekara 
Hrvatske 35, 3-4(1992), 250-252. 

interesa, a na štetu korisnika, kolega ili ustanove, ostvarivati 
financijsku i materijalnu dobit 

* pravo je i dužnost knjižničnog djelatnika da permanentno podiže 

razinu svoga stručnog i općeg znanja, kako bi mogao profesionalno 
obavljati sve vrste poslova u knjižnici 

* u suradnji s kolegama na radnom mjestu, ostalim knjižničnim 

djelatnicima, te relevantnim suradnicima drugih struka, knjižnični 
djelatnik treba pružati iscrpne, točne i provjerene informacije, te 

* dužnost je knjižničnih djelatnika da se profesionalno uključe u 

obrazovni, znanstveni i kulturni život svoje sredine. 

Etički kodeks Hrvatskoga bibliotekarskog društva preuređen je 2002. 
godine te po uzoru na Kodeks Američkoga knjižničarskog društva znatno 
skraćen.!" S obzirom na to da je u međuvremenu u Društvu započela s 
radom Komisija za slobodan pristup informacijama i slobodu izražava- 
nja!**, osiguravanje jednakog pristupa informacijama za sve korisnike "bez 
obzira na njihova osobna obilježja, posebne potrebe, spol, nacionalnu 
pripadnost, vjeru, političko opredjeljenje i društveni status" postala je prva 
zadaća, navedena u Kodeksu. Međutim, kako Kodeks iz 1992. sadrži 
opširniji tekst o općim načelima te pravima i dužnostima knjižničnih 
djelatnika s više korisnih obrazloženja i kako njegove postavke nisu 
izgubile na aktualnosti, smatramo da bi bilo korisno da ga knjižničari po 
potrebi, zajedno s aktualnim Kodeksom, i nadalje koriste. 


"7 Kodeks je prvo objavljen u glasilu Društva HKD novosti 21(2002), str. 14, a sada je dostupan i 
na mrežnim stranicama Društva: usp. http://www.hkdrustvo.hr/hr/eticki_kodeks. 
'# O tome vidi opširnije u odjeljku 2.3. ove knjige, bilj. 49 i 50. 

KRATAK PREGLED RAZVOJA 
INFORMACIJSKE SLUŽBE U KNJIŽNICI 


9.1. Razvoj informacijske službe u knjižnicama razvijenih zemalja 


Začetke institucionalizacije informacijske službe nalazimo u knjižnicama 
tek u drugoj polovici 19. stoljeća, ponajprije u Americi. Nakon više- 
stoljetnog razvoja knjižnične djelatnosti, koja se brzim širenjem tiska 
iscrpljivala u skupljanju i obradi sve brojnijih knjiga i ostale tiskane građe, 
pozornost knjižničara razmjerno se kasno počela usmjeravati i prema 
potrebama korisnika. S obzirom na to da su zbog liberalizacije u području 
općeg školstva, knjižnice imale svakim danom sve više korisnika, a da je 
u mnoštvu tiskanog materijala knjižničar sve teže pronalazio knjige za 
pojedinca koji bi mu se obratio, velike su knjižnice prvo prišle po- 
suvremenjavanju javnih abecednih i stručnih kataloga. Željelo se, naime, 
korisnicima dati što bolji, neposredniji uvid u knjižnični fond i omogućiti 
im da sami traže literaturu, a knjižničarima osigurati što bolja pomagala za 
davanje informacija o tiskanoj gradi. Unaprijedena je katalogizacija i 
klasifikacija, izrađeni su moderni pravilnici za katalogizaciju, stvorene su 
nove, pristupačnije klasifikacijske sheme. Unatoč nastojanjima knjižničara 
da korisnicima osiguraju i neposrednu dostupnost podataka o literaturi, 
korisnici su se i u novim katalozima teško snalazili. Zbog toga se ukazala 
potreba da im se dodatno pomogne. Tako su u prvoj fazi razvitka 
informacijske službe knjižničari organizirali dežurstva u prostorima u 
kojima su postavljeni javni katalozi, kako bi korisniku stalno bio na 
raspolaganju stručnjak koji će mu pomoći da pronađe potrebnu literaturu. 
U prvo vrijeme knjižnični su stručnjaci smatrali da je time njihova 
informacijska uloga i iscrpljena. 

Spoznaja o potrebi da se korisniku ponudi više tzv. gotovih obavijesti, 
odnosno da se za njega traži i pripremi odgovarajuća literatura sazrela je 
tek kasnije. U povijesti informacijske službe posebno je važna pojava 
Melwila Deweyja, jednog od osnivača Američkoga knjižničarskog društva, 
danas inače poznatijeg po decimalnom klasifikacijskom sustavu (Dewey 

Decimal Classification — DDC). Dewey je već 1884. u knjižnici Columbia 
Collegea postavio dva knjižničara posebno za potrebe pružanja informa- 
cija. Na istom je koledžu tih godina organizirao i prvi tečaj knjižničarstva 
(School of Library Economy). Na stručnim sastancima Dewey se zalagao 
za usmjeravanje knjižnica na što širi krug korisnika, ukazujući i na njihovu 
važnu obrazovnu ulogu. Dewey je smatrao da je "knjižnica škola, a da je 
knjižničar u najvišem smislu učitelj te da su posjetitelju knjižnice knjige 
ono što je radniku alat".'* U svojoj je knjižnici Dewey već u osamdesetim 
godinama 19. stoljeća primjenjivao i u visokoškolskom okruženju provje- 
ravao sva pozitivna iskustva koja su u prethodnom razdoblju stečena u 
američkim narodnim knjižnicama. Naime, u knjižnici grada Bostona (Bos- 
ton Public Library) i u drugim velikim američkim narodnim knjižnicama 
(Chicago, Baltimore, New York) već su nekoliko godina djelovale 
izdvojene informacijske službe. 

U devedesetim godinama 19. stoljeća, kada su u Americi djelovale već 
tri knjižničarske škole, a Dewey je bio ravnatelj renomirane Državne 
knjižničarske škole u Albanyju (New York), korisničke su se službe počele 
još brže razvijati. Godine 1891. prvi se puta pojam informacijska služba 
pojavljuje i kao posebna natuknica u časopisu Library Journal, glasilu 
Američkoga knjižničarskog društva. Dvije godine poslije, 1893. godine, 
održan je u Chicagu svjetski knjižničarski kongres, koji je posebnu 
pozornost posvetio upravo radu s korisnicima. O zrelosti tadašnje 
organizacije američkoga narodnog knjižničarstva svjedoči i šesnaesta 
konferencija američkih knjižničara (prva je sazvana u New Yorku još 
daleke 1853. godine, dvadeset tri godine prije osnutka Društva, koje je 
počelo s radom 1876. godine) održana prigodom čikaškog kongresa. U 
devedesetim se godinama u američkim knjižničarskim krugovima počeo 
sve više propagirati i slobodan pristup gradi u narodnim knjižnicama. Kao 
novost pojavili su se popisi najvažnijih knjiga o pojedinim temama s 
anotacijama koji su čitateljima bili važna pomagala (aids for readers). 
Američki su knjižničari mnogo raspravljali i o stručnom rasporedu na 
policama, o predmetnom katalogu — ukratko, željelo se osigurati još šire 
korištenje usluga narodnih knjižnica. Taj se novi pokret, koji je umnogome 
promicalo upravo Američko knjižničarsko društvo, gotovo istodobno 
proširio i na Veliku Britaniju 

Koncem 19. stoljeća u većim se gradskim knjižnicama informacijska 
služba (reference service) pomalo osamostalila i prerasla u poseban odjel. 
Prvotno smještena uz službu posudbe u prostoru čitaonice, ona će se sve 
više organizirati i u odvojenim prostorima, za informacijskim pultom, blizu 
javnih kataloga i ulaza u knjižnicu. Usto će korisnik u narodnim 


1% Ta Deweyeva misao, objavljena 1876., navedena je prema Fjallbrandt, N., Malley, I. (1984), 
nav. dj., str. 173. 

knjižnicama slobodno pristupati sve većim i bogatijim priručnim zbirkama 
vrijedne literature. Po uzoru na Ameriku i Englesku, slobodan se pristup 
knjižničnoj gradi i u ostalim dijelovima Europe prvo proširio u narodnim 
knjižnicama. I informacijske službe su se prvotno najviše razvile u 
narodnim knjižnicama. S obzirom na to da je sve više ljudi pohađalo 
večernje škole i izvanredne tečajeve, narodne su knjižnice, kojima su se 
oni posebno intenzivno koristili u Engleskoj čak nazivane "sveučilište 
siromaha". U dvadesetom se stoljeću u velikim gradskim knjižnicama 
postupno konstituiraju posebni informacijski odjeli, a knjižnice počinju 
pružati informacije i pismenim i telefonskim putem. 

Informacijske službe u anglo-američkim narodnim knjižnicama do 
Drugoga svjetskog rata imale su četiri zadaće: a) da pomognu učenicima i 
studentima, b) da njeguju općeobrazovne funkcije knjižnice, c) da pomažu 
čitateljima u pronalaženju informacija i d) da oglašavaju usluge knjižnice. 
Tijekom toga razdoblja narodne su knjižnice i u drugim zemljama 
razvijene Europe, posebno u skandinavskim zemljama, postale nadasve 
aktivni sudionici u općeobrazovnom procesu širokih slojeva pučanstva, 
pa je zadaća knjižničara—informatora sve više postajala i upućivanje 
korisnika u čitanje i savjetovanje pri odabiru knjiga. 

Za znanstvenike se, naprotiv, u početku smatralo da ne trebaju pomoć, 
te da im u javnim znanstvenim knjižnicama knjižničari ne trebaju biti na 
raspolaganju. U sveučilištima, čak i u SAD-u, do Prvoga svjetskog rata 
knjižničari uglavnom nisu imali odgovarajući status. Na čelu mnogih 
sveučilišnih knjižnica bili su još i tada sveučilišni profesori, a težište je 
njihovih napora dugo bilo usmjereno najvećim dijelom na izgradnju 
knjižničnih fondova. Poslije će i profesori prihvatiti ideju o tome da 
školovani knjižničari i u sveučilišnim knjižnicama mogu tražiti informacije 
za korisnika, ali su u početku smatrali da je ta pomoć prikladna samo za 
studente. Zbog toga je informacijska služba mnogo teže prodirala u 
sveučilišne knjižnice, u kojima knjižničari nisu bili potpuno samostalni, 
nego su se morali ravnati prema uputama sveučilišne uprave. 

Nasuprot tome, specijalne knjižnice, koje su se sve više bavile i 
dokumentacijom, polako su prerastale u informacijske ustanove u 
pravome smislu. One već i početkom 20. stoljeća, prema mogućnostima, 
osiguravaju sve vrste bibliografskih i faktografskih informacija, vrednuju ih 
i interpretiraju za svoje korisnike, i nastoje ih dati u što pristupačnijem 
obliku. Od specijalnih se knjižnica već tada zahtijevalo, da stručnjaku, 
posebno u području prirodnih i primijenjenih znanosti, omoguće najveću 
moguću uštedu vremena u traženju informacija. Godine 1909. u SAD-u je 
već osnovano i posebno udruženje specijalnih knjižničara (Special Librar- 
ies Association). A u novije vrijeme, ulaskom računala i suvremene 
komunikacijske tehnike, specijalne su knjižnice opet prve primijenile i ta 
nova dostignuća. 

U srednjoj se Europi informacijska služba u narodnim knjižnicama 

počela razvijati tek između dvaju svjetskih ratova, a u Hrvatskoj se 
ustanovljuje tek nakon Drugoga svjetskog rata. Njemački su knjižnični 
stručnjaci početkom 20. stoljeća zastupali stajalište da je za davanje 
usmenih i pismenih informacija korisnicima najprikladniji prostor u 
kojemu se nalaze katalozi u znanstvenim knjižnicama. Tako je Armin 
Grisel, jedan od najvažnijih njemačkih knjižničnih stručnjaka prije Prvoga 
svjetskog rata, 1902. godine upozoravao da knjižničar nigdje drugdje u 
knjižnici ne može bolje i uspješnije pokazati svoju humanističku naobraz- 
bu i stručno iskustvo nego u traženju literature za korisnika. Treba imati 
na umu da u ono doba mnoge srednjoeuropske sveučilišne knjižnice nisu 
imale kvalitetne javne kataloge, a posebno stvarne kataloge, tako da su se 
korisnici u slučaju potrebe morali obraćati knjižničarima s molbom da im 
potraže literaturu. Mnoge sveučilišne knjižnice imale su javno dostupne 
samo kataloge priručne literature u čitaonicama, od kojih su mnogi bili i 
tiskani. Prvi zasebni, javno dostupni informacijski odjel u srednjoj Europi 
otvoren je tek 1905. godine u Kraljevskoj knjižnici (danas Državna 
knjižnica u Berlinu Pruskoga kulturnog nasljeda — Staatsbibliotbek zu Ber- 
lin, Preussischer Kulturbesitz). Jedna je od glavnih zadaća toga ureda bila 
davanje informacija na osnovi Pruskoga centralnog kataloga — odnosno 
obavijesti o lokaciji traženih naslova ili literature u kojoj od pruskih 
knjižnica. Poslije je pri sjedištima drugih centralnih kataloga u Njemačkoj i 
drugdje ustanovljena slična služba. Služba je, za razliku od spomenutih 
američkih i britanskih, bila uglavnom usmjerena na informacije o znan- 
stvenoj literaturi. Berlinska sveučilišna knjižnica, tada možda najmodernija 
sveučilišna knjižnica u Njemačkoj, približno u isto vrijeme također je 
osnovala stalnu informacijsku službu za svoje korisnike. Ta se služba 
nalazila u posebnoj sobi blizu abecednog kataloga, a korisnicima je 
radnim danom od 12 do 14 sati davala odgovore na pitanja u vezi s 
korištenjem knjižnicom, knjižničnim katalogom, bibliografskim poma- 
galima i mogućnošću međuknjižnične posudbe." 

U nama susjednoj Austriji, čiju je tradiciju do 1918. slijedila i Hrvatska, 
središnja informacijska služba otvorena je javnosti pri Austrijskoj nacio- 
nalnoj knjižnici (Osterreichiscbe Nationalbibliotbek) tek 1920. godine. Ona 
je davala informacije u prvom redu na osnovi kataloga dviju najvećih 
knjižnica u Beču (nacionalne knjižnice i knjižnice Bečkog sveučilišta), ali 
je za korisnika tražila knjige i u drugim knjižnicama. U slučaju neuspjeha 
prosljedivala bi upit spomenutom Informacijskom uredu u Berlin. 

Kako je vidljivo, u srednjoj su se Europi informacije u početku davale 
gotovo isključivo na osnovi kataloga pojedine knjižnice i centralnih 
kataloga, tako da prvim informacijskim službama nisu bile ni određene 
druge zadaće. Razlog je tome bio što su knjižničari, zbog nedostatka 


1% Podatak preuzet iz časopisa Zentralblatt fiir Bibliothekswesen 23(1906), 519. 

slobodnog pristupa knjigama, češće nego u Americi i Britaniji, morali 
pomagati korisniku da dobije potrebnu literaturu iz knjižničnog spremišta. 
Medutim, pod utjecajem Međunarodnoga bibliografskog instituta iz 
Bruxellesa europski su se znanstveni knjižničari ipak sve više počeli baviti 
i informacijskim pitanjima. Na međunarodnim bibliografskim i knjižničar- 
skim kongresima 1897. i 1910. u Bruxellesu, kojima je bio pokretač upravo 
taj institut, otvorena su mnoga pitanja modernoga znanstvenog knjižni- 
čarstva, koja će se rješavati tijekom sljedećih desetljeća, poput pitanja 
vezanih uz nacionalne bibliografije, centralne kataloge, međuknjižničnu 
posudbu, primjenu mikrografije u knjižnicama, primjenu UDK kao 
zajedničke klasifikacije te pitanje zajedničkih bibliografsko-kataložnih 
pravila. Na konferenciji 1910. godine preporučeno je da svaka zemlja 
organizira u svojoj središnjoj knjižnici i informacijski ured, koji bi 
olakšavao korištenje knjižničnih fondova unutar te zemlje. Mnogo se 
govorilo i o stručnom školovanju knjižničara u knjižničarskim školama, 
odnosno o programima za stručne ispite koje bi u svakoj zemlji trebalo 
izraditi nacionalno knjižničarsko udruženje. S obzirom na to da je pri 
spomenutom institutu djelovala i belgijska podružnica Međunarodnog 
kataloga prirodnih znanosti, da je Institut bio i sjedište belgijskoga 
centralnog kataloga te da je suradivao i u izradbi belgijske nacionalne 
bibliografije, jasno je da je model djelovanja koji je on pružao izvršio 
bitan utjecaj na daljnji razvoj ukupnoga europskog znanstvenog knjižni- 
čarstva, a posebno informacijskih i dokumentacijskih djelatnosti. Tako će 
H. Uhlendahl, direktor Njemačke knjižnice (Deutscbe Biicberei) u 
Leipzigu, izvješćujući 1933. godine o pružanju informacija u knjižnici, 
ispravno kazati da i informacijska i bibliografska djelatnost služe "oživlja- 
vanju knjižničnih fondova, pa su stoga srodne". Uhlendahl je razlikovao 
četiri vrste obavijesti koje knjižnice pružaju: a) bibliografske obavijesti o 
pojedinom naslovu (upotpunjavanje ili ispravljenje podataka), b) loka- 
cijske obavijesti na osnovi skupnih kataloga, c) podatke o literaturi na 
odredenu temu i d) faktografske obavijesti. Za četvrtu vrstu informacija 
naveo je, da su "ponos i snaga američkih narodnih knjižnica", ali da se tek 
pomalo probijaju i u europsku praksu.!“' 


9.2. Razvoj informacijske službe u knjižnicama u Hrvatskoj 


Kod nas se samostalna informacijska služba, kao što smo već kazali, 
počela razvijati za europske prilike i dosta kasno, tek nakon Drugoga 
svjetskog rata, premda njezine zametke nalazimo već od 1914. godine u 
tada novoj zgradi Sveučilišne knjižnice u Zagrebu. S obzirom na to da su 


'"! Usp. Uhlendahl, Heinrich: Auskunftserteilung. // Handbuch der Bibliothekswissenschaft. / hrs. 
von Fritz Milkau. Bd. 2. Bibliotheksverwaltung. Leipzig : Otto Hrrassowitz, 1933. Str. 438. 

se hrvatski knjižničari tek uoči Drugoga svjetskog rata uspjeli okupiti u 
Hrvatskom bibliotekarskom društvu, a da su tek pet godina nakon rata 
uspjeli pokrenuti i svoj prvi stručni časopis Vjesnik bibliotekara Hrvalske, 
jasno je da je tek tada mogao započeti sustavniji razvoj hrvatskog 
knjižničarstva. 

Već u prvom članku prvoga godišta Vjesnika bibliotekara Hrvatske 
Matko Rojnić je 1950., pišući o budućem centralnom katalogu u Nacional- 
noj i sveučilišnoj biblioteci u Zagrebu, ustvrdio da bi se uspostavom 
takvoga kataloga "sam od sebe razvio i ured za davanje podataka i 
obavijesti o knjigama." S obzirom na to da se u tom članku Rojnić 
najopširnije osvrnuo na njemački centralni katalog u Berlinu, očigledno je 
da je njegova spomenuta ideja bila na tragu postignuća u prvom redu 
berlinskoga informacijskog ureda koji je u srednjoj Europi imao najdužu 
tradiciju. Takva je služba kasnije doista i uspostavljena u Nacionalnoj i 
sveučilišnoj biblioteci. Međutim, zbog nejasnih koncepata razvoja hrvat- 
skoga knjižničnog sustava sve do danas se ni drugim segmentima razvoja 
knjižnične informacijske službe tijekom posljednjih desetljeća nije prilazilo 
sustavno. Zanimljivo je da je upravo u šezdesetim godinama, kada je s 
obzirom na sve širu primjenu računala i modernih telekomunikacija te 
eksploziju izdavačke djelatnosti, informacija u svijetu uopće došla u 
središte interesa, naše znanstveno knjižničarstvo izgubilo smjernice. S 
obzirom na to da se Nacionalna i sveučilišna biblioteka u novim prilikama 
sporo snalazila, osnovan je 1967. godine, kao nova središnja informacijska 
ustanova, Referalni centar Sveučilišta u Zagrebu. Ta se ustanova bavila i 
bibliografskom i dokumentacijskom djelatnošću, a u njoj se do 1991. 
godine izrađivao i Centralni katalog periodike (CKP). Njezini su dometi, 
međutim, bili ipak vrlo ograničeni. Kada su organizirana online pretra- 
živanja stranih baza podataka, bavili su se tim poslom i Referalni centar i 
Nacionalna i sveučilišna biblioteka. 

Određeno nesnalaženje u krugovima hrvatskih znanstvenih knjižničara 
u prošlosti vidljivo je i u hrvatskoj stručnoj literaturi. Iz radova iz pedesetih 
godina moguće je iščitati da je u to vrijeme razvoj i unapredivanje 
informacijske djelatnosti na određen način bio primjereniji specijalnim, 
osobito industrijskim knjižnicama nego npr. sveučilišnim i drugim javnim 
općeznanstvenim knjižnicama. Zbog toga su se kod nas u informacijskom 
pogledu prve i razvile specijalne knjižnice. Najčešće spominjani strani 
stručnjak u našoj literaturi u tom je kontekstu bio britanski knjižničar 
Douglas J. Foskett, koji je 1958. prvi put objavio svoju knjigu Znformation 
service in libraries. Tu je knjigu Foskett ustvari posvetio metodici rada u 
specijaliziranim informacijskim službama, odnosno informacijskoj službi 
specijalne knjižnice. Premda su naši knjižničari bili upoznati s relevantnom 


'? Usp. Rojnić, Matko: O centralnom katalogu. // Vjesnik bibliotekara Hrvatske 1, 1-3(1950), str. 
53. 

stručnom literaturom, u popisu propisane literature za stručni knjižničarski 
ispit iz 1962. godine u sklopu predmeta Organizacija i metode rada 
biblioteka koji je obuhvaćao i pitanja s područja informacijske službe, još 
nije bilo uključeno nijedno djelo o tome predmetu. 1975. je godine 
informacijska služba uključena u predmet Osnove bibliografsko-dokumen- 
tacijske službe u knjižnicama te se već iz samoga naziva tog predmeta 
razaznaje da hrvatskim knjižničarima u ono doba nisu bili jasni odnosi 
knjižnične i dokumentacijske službe te uloga jedne i druge službe. 
Propisana literatura za taj predmet sadržavala je, uz već spomenutu 
Foskettovu knjigu, uglavnom naslove s područja dokumentacije i primjene 
računala u knjižnicama. U toj se literature knjižničari hrvatskih opće- 
znanstvenih knjižnica nisu mogli obavijestiti o pravoj ulozi informacijske 
službe u javnoj knjižnici. Dobivene smjernice mogle su koristiti samo 
knjižničarima u specijalnim knjižnicama, koje su tada u Hrvatskoj 
djelomično preimenovane u INDOK centre, o čemu je već bilo riječi. 
Zanimljivo je da postignuća narodnih knjižnica u području informacijske 
službe, koja su tada već i u Hrvatskoj bila jasno prepoznatljiva, kao ni 
njihovi uzori u svijetu, nisu u tom kontekstu uopće uzimana u obzir. 

Pojedine su se pak hrvatske specijalne knjižnice još od pedesetih 
godina počele aktivno baviti pružanjem informacija korisnicima. Tako je 
npr. knjižnica Škole narodnog zdravlja Andrija Štampar u Zagrebu već od 
1958. godine počela odašiljati svoj mjesečni bilten prinova suradnicima 
toga zavoda kao i vanjskim interesentima. Ona je ubrzo uključena i kao 
nastavna baza u studij za medicinske sestre, tj. prva se kod nas počela 
aktivno baviti i poučavanjem korisnika.'? Tih su godina i neke druge 
specijalne knjižnice, posebno u znanstvenim institutima (poput Instituta 
Ruđer Bošković) i u velikim industrijskim poduzećima (INA, Rade Končar 
i dr) razvile moderne informacijske aktivnosti. Sve hrvatske specijalne 
knjižnice postale su, međutim, od 70-ih godina predmetom interesa 
Medurepubličke komisije za naučne informacije, pri Odboru za nauku i 
tehnologiju SFRJ, kada je, prema preporukama Unesco-a u sklopu 
programa UNISIST, pokrenut jugoslavenski projekt za izgradnju sustava 
znanstvenih i tehnoloških informacija (SNTI). Taj je projekt trebao 
omogućiti povezivanje knjižnica i izgradnju njihovih informacijsko- 
dokumentacijskih službi prema znanstvenim/stručnim područjima, ali osim 
u medicini, koja je i bez toga i kod nas već imala izgrađenu najnapredniju 
informacijsku službu, ta su nastojanja uglavnom ostala bez većih rezultata, 
pa je i zadaća vezana uz stvaranje središnjih knjižnica i informacijskih 
centara za druga znanstvena područja ostvarena znatno kasnije. 

Hrvatske su narodne knjižnice, za razliku od znanstvenih, do danas sa 
znatno više uspjeha modernizirale svoju informacijsku službu. U narod- 


!5 Usp. Markić-Čučuković, Ljerka: O našoj najstarijoj biblioteci javnoga zdravstva. // Vjesnik 
bibliotekara Hrvatske 5(1958-1959), 48-49. 

nom knjižničarstvu došlo je naime već prvih godina nakon Drugoga 
svjetskog rata, zacijelo najvećim dijelom iz političkih razloga, do njezine 
institucionalizacije. Tako, primjerice, iz prvoga godišta Vjesnika biblio- 
tekara Hrvatske doznajemo da se odmah nakon rata u Gradskoj knjižnici 
u Zagrebu prišlo reorganizaciji u cilju da se težište "postavi na rad s 
čitačima". U tu svrhu namješten je u toj knjižnici prvi "bibliotekar-pedagog" 
da bi "rukovodio kulturno-prosvjetnim radom i provodio agitaciju i zdravu 
propagandu".!““ Ubrzo je osnovan i "pionirski" tj. prvi dječji odjel u 
Hrvatskoj. Poslije dolazi do novih organizacijskih oblika koji su pogo- 
dovali unapredivanju informacijske službe u hrvatskih gradskim knjižni- 
cama. Knjižničari koji pretežno rade s korisnicima počinju se nazivati 
"informatori" te se već iz samoga naziva razabire da su se knjižnice do 
toga vremena već u velikoj mjeri posvetile informacijskom radu. Godine 
1955. osnovan je u Zagrebu i Savez knjižnica i čitaonica NRH, koji će 
dvije godine poslije pokrenuti i svoje glasilo pod nazivom Narodna 
knjižnica, prvi stručni knjižničarski časopis posvećen pitanjima narodnog 
knjižničarstva. Tu nalazimo više kvalitetnih priloga o radu dječjih odjela, 
upute za organizaciju slobodnog pristupa knjigama u narodnim knjižni- 
cama, a između ostaloga 1960. godine i kraći članak pod naslovom 
Priručna djela u knjižnicama, u kojemu se ukratko prikazuje i rad 
knjižnične informacijske službe.'“ Autor je u tom članku obavijesti koje 
knjižnica daje korisnicima svrstao u tri skupine: stvarne obavijesti (o 
činjeničnim podacima), bibliografske obavijesti (upotpunjavanje ili pro- 
vjeravanje bibliografskih podataka, popisi literature o nekoj temi ili djela 
nekog autora) i bibliotečne obavijesti (upućivanje korisnika gdje će naći 
koju službu u knjižnici, kako će doći do knjiga ili časopisa i sl.). Bio je to 
prvi članak u kojemu su hrvatski knjižničari dobili stručne upute za 
ustanovljavanje priručne zbirke i smjernice za rad informatora. 

Od 1958. organizirani su u Knjižnici "Medveščak" u Zagrebu redoviti 
tjedni sastanci zagrebačkih bibliotekara-informatora pod nazivom "Infor- 
mativna srijeda."'“ Svrha tih sastanaka bila je informiranje o novoizišlim 
knjigama, ali su se informatori na tim skupovima formalno i neformalno 
savjetovali i o brojnim drugim aktualnim pitanjima. Istu je funkciju imao i 
"Informativni dječji utorak" koji je od šezdesetih godina okupljao narodne 
i školske knjižničare.'" Pozitivni početni rezultati u području narodnog 
knjižničarstva, kao i donošenje prvoga hrvatskog Zakona o bibliotekama 
1960. godine, omogućili su brže napredovanje u cijeloj Hrvatskoj. O tome 


"“ Usp. Orešković, Marko: Reorganizacija rada i problematika Gradske knjižnice u Zagrebu. // 
Vjesnik bibliotekara Hrvatske 1, 4(1950), str. 271. 

'5 Usp. Žlivkovićl, Jlankoj: Priručna djela u knjižnicama. Narodna knjižnica 4, 1-2(1960), 46-48. 

6 Usp. Štiglić, Dubravko: Informativna srijeda — novi oblik u radu narodnih knjižnica. // Vjesnik 
bibliotekara Hrvatske 6, 3—4(1960), 64-65. 

"7 Usp. Bručić, Stanka: Opći problemi u dječjim knjižnicama. // Bilten Saveza ustanova i 
organizacija za širenje knjige SRH 2, 5—-6(1963), 8. 

svjedoče izvještaji o radu Sekcije za narodne knjižnice pri Hrvatskom 
bibliotekarskom društvu, koja je već 1962. godine u Zagrebu organizirala 
Savjetovanje bibliotekara i knjižničara u narodnim knjižnicama Hrvatske. 
Na tom je savjetovanju zaključeno da narodne knjižnice iz cijele Hrvatskoj 
prijeđu na stručni smještaj knjiga prema UDK-u kako bi se omogućio 
slobodan pristup gradi. Takav otvoreni pristup gradi, raspoređdenoj prema 
UDK-u, bio je tada već proveden u gradskim knjižnicama u Zagrebu i 
Rijeci, pa je spomenuti zaključak bio rezultat pozitivnih iskustava tih 
knjižnica, a osigurao je bržu ukupnu modernizaciju narodnog knjižni- 
čarstva u Hrvatskoj. Spomenuti je skup posebno važan jer je na njemu 
prvi put kod nas održan referat na temu Knjižnica kao centar za 
informacije, u kojemu su pruženi podaci i o stanju informacijske službe u 
hrvatskim narodnim knjižnicama.'? Iz prikaza toga referata, koji je bio u 
potpunosti i pravilno usmjeren na budućnost, vidljivo je da je sustavan 
informacijski rad u ono vrijeme bio razvijen samo u Zagrebu. Medutim, 
postupno organiziranje mreže matičnih knjižnica, potaknuto upravo tim 
savjetovanjem, osiguralo je brži daljnji razvoj, što je vidljivo iz kasnijih 
izvještaja o radu važnijih hrvatskih narodnih knjižnica. Uz dobro organizi- 
rane dječje odjele, studijske čitaonice s priručnim zbirkama, javne tribine, 
izložbe i slično, mnoge su se hrvatske narodne knjižnice tijekom 
posljednjih triju desetljeća svrstale u važna kulturna, ali i općeobrazovna i 
informacijska središta. 

I na koncu, posebno je važno da je informacijska služba već godinama 
uključena u program dodiplomskog studija hrvatskih knjižničara kao 
zaseban predmet te da se i u našoj stručnoj literaturi sve češće pojavljuju 
radovi domaćih stručnjaka s tog područja knjižničarstva. Ta će okolnost, 
uz sve bolje prostorne mogućnosti i modernu opremu u našim knjižni- 
cama, a posebno u novoj zgradi Nacionalne i sveučilišne knjižnice, koja je 
već omogućila unapređenje spomenute nastave, zasigurno omogućiti i 
znatne promjene i kontinuirani razvoj informacijske službe hrvatskih 
knjižnica. 


9.3. Razvoj teorije knjižnične informacijske službe 


Poimanje uloge informacijske službe koja je, dakle, relativno mlada 
knjižničarska disciplina, doživljava brzu evoluciju. Jedan od poznatih 
teoretičara tog smjera knjižničarstva Samuel Rothstein 1953. godine 
naročito je sustavno prikazao razvoj koncepta informacijske službe u SAD- 
u.'? Evo nekoliko karakterističnih definicija informacijske službe starijih 
autora koje on citira: 


"* Usp. prikaz referata u Savjetovanje bibliotekara i knjižničara narodnih knjižnica Hrvatske. // 
Vjesnik bibliotekara Hrvatske 8, 1-2(1962), 75-81. 

'? Usp. Rothstein, Samuel: The development of the concept of reference service in American 
libraries 1850-1900. // Library Quarterly 23, 1(1953), 1-15. 


141 


W. Child (1891.) smatrao je da informacijska služba treba pomagati 
korisniku pri korištenju kataloga i odgovarati na njegova pitanja, 
odnosno da je zadaća knjižničara da korisniku olakša dostupnost do 
knjižničnih fondova 
* A. Kroeger (1902.) definirala je informacijsku službu kao onu službu 
knjižnice koji se bavi pomaganjem korisnicima pri korištenju 
knjižničnih fondova 
* J. Wyer (1930.) u svome je djelu Reference work definirao informa- 
cijsku službu kao osobnu pomoć suosjećajnog i informiranog 
osoblja u interpretiranju knjižničnih zbirka za potrebe studija i 
znanstvenog istraživanja 
* M. Hutchings (1944) u svojoj je knjizi Introduction to reference work 
već definirala informacijsku službu kao izravnu, osobnu pomoć u 
knjižnici koja se pruža korisnicima koji traže informaciju za bilo 
koju svrhu i različite knjižnične aktivnosti, posebno one usmjerene 
na unapređivanje dostupnosti informacija. To je djelo dugo bilo 
standardni udžbenik, iz kojega su desetljećima učile generacije 
anglosaksonskih knjižničara. 


U drugoj polovici 20. stoljeća i teorija informacijske službe općenito se 
izgrađuje na nov način. U tome je, uz ostale teoretičare knjižničarstva, 
posebno zaslužan i indijski knjižničar S. R. Ranganathan, koji je 1940. 
objavio knjigu pod naslovom Reference service and bibliography.'* Teoriju 
informacijske službe, poput teorija drugih užih disciplina knjižničarstva, 
Ranganathan izvodi iz svojih pet zakona knjižničarstva, objavljenih još 
1931. godine!“!, koji su posebno nakon Drugoga svjetskog rata naišli na 
velik odaziv u čitavom svijetu. Ranganathan je definirao informacijsku 
službu kao posebnu službu koja svakom korisniku treba pomoći da 
pronade dokument u kojem je sadržan odgovor na njegov aktualni upit. 
Odgovor treba pronaći točno, iscrpno i brzo. Korisniku je "njegova knjiga" 
upravo ona koju u danom trenutku treba. A da bi knjižničar razumio što 
je korisniku potrebno, među njima treba biti uspostavljen odnos uzajam- 
nog povjerenja. Prema Ranganathanu, knjiga je proizvod izrađen da bi se 
koristio. Ako neka knjiga ne nađe čitatelja, ona ostaje beskorisna i mrtva. 
Tako i velika spremišta knjiga u knjižnicama sadrže puke tiskarske 
proizvode ako ih korisničke službe ne približe čitateljima. Taj se Ran- 
ganathanov stav poklapa sa stavom koji je zastupao i već spomenuti 
njemački stručnjak Uhlendahl, kada je govorio o "oživljavanju knjižničnih 
fondova". Ali Ranganathan je u svojemu razmatranju išao znatno dalje i 


Radi se o izdanju: Ranganathan, S. R.;; Sundaran, C.: Reference service and bibliography. 
Madras: Library Association, 1940. 

1 2. izdanje te knjige pod naslovom Tbe five laws of library science objavljeno je kao pretisak 
1963. godine (Bombay : Asia Publishing House). 

smatrao da problem knjižnica često nije u pomanjkanju materijalnih 
mogućnosti, nego u pomanjkanju ljudi koji bi trebali "svaku knjigu dati 
njenom čitatelju". 

U isto vrijeme kada se studiralo Ranganathanovo naučavanje, došlo je, 
naročito u angloameričkim zemljama, do sve veće specijalizacije u 
informacijskoj službi. U velikim javnim knjižnicama otvarani su odjeli 
posvećeni poslovnim informacijama, umjetnostima, prirodnim znanostima 
i tehnici itd., a u razvijenim se zemljama, češće nego prije, ustanovljuju 
središnje knjižnice za pojedine znanosti, koje preuzimaju i ključnu 
informacijsko-referalnu ulogu, u pravilu na nacionalnoj razini. U njima u 
informacijskoj službi tih knjižnica rade stručnjaci koji dobro poznaju i 
predmet kojemu je knjižnica posvećena i knjižničnu znanost i tehnike 
rada. Pojavom računala i telekomunikacijskih mreža knjižnice se počinju 
sve više umrežavati, što razvoju informacijske službe opet donosi nove 
izazove. 

Godine 1969. William Katz prvi je put objavio svoje djelo u dva sveska 
Introduction to reference work, koje je do 2002. doživjelo ukupno osam 
izdanja i smatra se jednim od standardnih udžbenika i priručnika na 
osnovi kojega se školuju moderni knjižničari diljem svijeta. Informacijska 
služba u knjižnici postaje posljednjih desetljeća 20. stoljeća zaseban 
predmet i u knjižničarskim školama. Katz je uređivao i časopis Reference 
Questions — RO, posebno posvećen informacijskim službama i pokrenuo 
drugu serijsku publikaciju Tbe Reference Librarian, koja je tako uređena, 
da svaki broj iscrpno obraduje po jednu temu iz određenog područja rada 
informacijske službe. U njima se uz tradicionalne tiskane priručnike 
recenziraju i moderne baze podataka — rezultati rada knjižnica i dokumen- 
tacijskih centara nastoje se povezati na optimalan način. 

Velika Britanija i Skandinavske zemlje slijedile su sve inicijative, 
pokrenute u SAD-u te je u tim zemljama objavljeno više vrlo kvalitetnih 
djela s područja informacijske službe. Međutim, u kontinentalnoj Europi 
još uvijek ne nalazimo usporedivo djelo, koje bi bilo posvećeno ovome 
predmetu, premda se već više teoretičara bavilo i bavi pitanjima infor- 
macijske službe. Mnogo toga je zapravo pokrenuto tek u najnovije doba 
od kada su se počele razvijati informacijske službe na mreži, pa se valja 
nadati da će one ubuduće i u Europi još mnogo toga pokrenuti. Ne 
smijemo naime zaboraviti da je i IFLA tek 1998. godine osnovala svoje 
prvo stručno tijelo za pitanja knjižnične informacijske službe — to znači da 
mi u Hrvatskoj, u odnosu na ostale zemlje srednje Europe, u tome 
području gotovo ništa ne kasnimo. 

suradnje u okruženju globalne 
informacijske infrastrukture (seminar, 
1997-) 20 
arhivistika 20 
arhivska funkcija knjižnica 14 
Arbivski fondovi i zbirke u arhivima i 
arhivskim odjelima u SFRJ: SR Hrvatska 
(1984.) 75 
ARPANet (1969.) 111, 112 
ASIS 18 
AsRA services 115 
audiovizualni mediji 11 
Australija 

- obrazovanje korisnika 36 
Austrija 

- Austrijska nacionalna knjižnica: infor- 

macijska služba (1920) 136 


B 


Badurina, B. 116 
balch pretraživanje 105 
baza podataka: definicija 102 
baze podataka 14, 16, 22, 24, 58 
- bibliografske 17 
- biomedicinske 93 
- medicinske 58, 104, 105, 106, 107 
- mrežne 18 
- na CD-ROM-u 65 
- na CD-ROM-u/DVD-u 107-108 
- neizravno pretraživanje 105 
- popisi 106 
- pretraživanje 57-61 
- vrste 103 
Beč 
- Austrijska nacionalna knjižnica: 

informacijska služba 136 
- Sveučilište, Knjižnica: informacijska 
služba 136 
Berlin 
- Državna knjižnica 
- Informacijski odjel (1905) 136 
- Pruski centralni katalog 136 
- njemački centralni katalog 138 
- Sveučilišna knjižnica: informacijska 
služba 136 
bibliografi 17 
bibliografija 16 
Bibliografija doktorskih disertacija 
Sveučilišta u Zagrebu i drugih 
visokoškolskih ustanova u Zagrebu (1971>) 
95 
Bibliografija jugoslovenskih bibliografija: 
1945-1955. (1958.) 66 
Bibliografija jugoslovenskih bibliografija: 
1956-1960. (1975.) 66 
Bibliografija južnoslavenskih bibliografija 
66 


Bibliografija medicinske periodike SFRJ 
(1966-) 93 
Bibliografija radova znanstvenih radnika 
SR Hrvatske (1971) 93 
bibliografije 91-96 

- disertacija: popis 94-95 

- knjiga: popis 91-92 

- medicinske 93 

- prijevoda: popis 94 

- rasprava, članaka i književnih radova 

u časopisima: popis 92-93 

- serijskih publikacija: popis 93-94 
bibliografske baze podataka 17, 103 
bibliografske informacije 135 
bibliografski uredi 17 
bibliografsko poučavanje 47 
Biblioteke u Hrvatskoj (adresar, 1968.) 75 
Biblioteke u Jugoslaviji (adresar, 1954.; 
1962.) 75 
bilteni prinova 53, 54 
biografski leksikoni 76—78 
Biomedicina Croatica (1986—) 93 
BITNet (akademska mreža, 1980-ih- 1997.) 
112 
Blandy, S. G. 40 
Bolšaja rossijskaja enciklopedija 
(2004>) 72 
Bolšaja sovetskaja enciklopedija (3. izd., 
1970.—1980.) 72 

- engleski prijevod 72 
Booleova logika 60 
Bosančić, B. 31 
Boston 

- Boston Public Library 134 


Bowen, J. 128 
Bowker (izdavač) 68, 98 
Bremen 
- Gradska knjižnica 115 
Brockhaus (izdavač) 68 
Brockhaus Enzyklopaedie (19. izd., 1995.) 
72 
Bruxelles 
- međunarodni bibliografski i knjižni- 
čarski kongresi 1897.; 1910. 137 
- Medunarodni bibliografski institut/In- 
stitut international de bibliographie: 
IB (1895.—1931.) 15, 137 
- Medunarodni institut za dokumentaci- 
ju (1931.—1937.) 15 
- Međunarodno udruženje za dokumen- 
taciju/Fedćration internationale de do- 
cumentation: FID (1937.—1987.) 16 
- Međunarodno udruženje za informac- 
ije i dokumentaciju/Fćdćration inter- 
nationale d'information et de docu- 
mentation (1987—) 16 


Cc 


Cacan, F. 94 
CARNet: Croatian Academic and Research 
Network/Hrvatska akademska istraživačka 
mreža (1992—) 106, 112 
- Centar za online baze podataka 107 
- Online baze podataka: priručnik za 
pretraživanje (2003) 107 
- Edupoint (časopis) 39 
- i e-učenje 39 
CAS: Chemical Abstracts Services (služba) 
104, 106 
CD-ROM: pretraživanje 60 
centralni katalozi 138 
Chemiscbes Zentralblatt 17 
cjeloživotno učenje 23, 39 
Columbia College 
- Knjižnica: informacijska služba (od 
1884.) 134 
- School of Library Economy (1880-ih) 
134 
culturenet.hr 76 
current awareness services 53-55 
Current contents (baza podataka) 58 


4 


C 


časopisi 17 

časopisi kazala: popis 99-101 
časopisi sažetaka: popis 99-101 
Češka 72 

Čveljo, K. 21 


D 


Dani specijalnog knjižničarstva Hrvatske 5. 
Opatija, 2003. 39 
Davinson, D. 42, 56 
Dewey Decimal Classification: DDC 133, 
134 
Dewey, Melvil 133, 134 
DIALOG (1967—) 105, 106, 131 
Digital dissertations (baza podataka) 94 
digitalizirani katalozi 98 
digitalna informacijska služba 15 
digitalna knjižnica 15 
digitalna podjela svijeta 32 
digitalne informacijske usluge 115, 116 
digitalni mediji 65 
digitalni oblik znanja 29 
disertacije: bibliografije 94-95 
dječje knjižnice 36 
dječji knjižničari 

- i pedagoška uloga knjižnice 36 
dječji odjeli narodnih knjižnica 51 
dobavljač informacija 130 
dokument 11-15 

- definicija 11 

- dostupnost 12 
dokumentacija 15-18 

- definicija 15, 18 

- i informacijska tehnologija 16 

- zadaci 17 
dokumentacijska jedinica 11 
dokumentacijske službe: znanstvene/ 
stručne (19. st.-) 14 
dokumentacijski centri 12 

- Hrvatska 16 

- povijest (20. st.—) 16 
dokumentacijski rad 17 
dokumentalisti 17, 18 
Dragojević, Nataša; Fikret Cacan. Svjetska 
književnost u brvalskim prijevodima 
1945-1985. 94 
društvena komunikacija 

- i informacija 10, 12 
društvo koje uči/learning society 37 
Duden (izdavač) 68 


E 


Edukacija korisnika i knjižničnog osoblja 
(stručni skup, Opatija, 2003.) 39 
Edupoint (časopis) 39 

eksplozija radova 14 

eksplozija znanstvenih informacija 13 
e-learning 39 


elektronička pošta 112, 115 
elektroničke informacijske službe 24 
elektroničke knjižnice 31 
elektroničke skupine za diskusiju 112 
elektronički mediji 11, 27 
- i distribucija informacija 14 
elektronički priručnici 72 
elektroničko izdavaštvo 14, 40, 65 
elektroničko učenje/e-learning 39 
Enciclopedia italiana di scienze, lettere et 
drti 72 
Enciklopedija hrvatske povijesti i kulture 
(1980.) 74 
Enciklopedija Jugoslavije (1. izd. 
1955.—1971.; 2. izd. 1980—) 66, 74, 93 
Encyclopaedia Universalis (1996.) 72 
englesko govorno područje 
- enciklopedije 71, 72 
ERIC 107 
etička pitanja 
- i informacijske službe 123-132 
etički kodeks 
- Američko knjižničarsko društvo 130, 
132 
- Hrvatsko knjižničarsko društvo 131, 
132 
EURONET: European On-line Information 
Network 106 
Europa 13, 18, 29 
- baze podataka 103 
- bibliografije disertacija 94 
- djela s područja informacijske službe 
143 
- dokumentacijski centri 16 
- knjižnice: odnosi s javnošću (djelat- 
nost) 118 
- komercijalne informacijske službe 124 
- narodne knjižnice: informacijska služ- 
ba (20. st—) 135, 136 
- normizacija informacijske djelatnosti 
- pristup internetu 32 
- sveučilišne knjižnice: informacijska 
služba 136 
- teorija informacijske službe 34, 35 
- Vijeće Europe 31 
Europe Yearbook: a world survey 74 
Europska unija 30, 32 
Europski parlament 30 
- Resolution on the role of tbe libraries 
in modern society (1998.) 29 


F 

faktografske informacije 135 
fakultetske knjižnice 32 

FID 16, 20 

fizička knjižnica 15 
Fjallbrant, N. 40 
Foskett, Douglas J. Information services in 
libraries (1958.) 138, 139 
Francuska 
- izdavači bibliografskih izvora 68 
francusko govorno područje 
- enciklopedije 72 


G 


Gale (izdavač) 68 
Gale directory of online databases 106 
globalni informacijski programi 20 
godišnjaci 74-76 
Google (tražilica) 113 
Gore, Al 112 
gradske knjižnice 

- informacijska služba 134 
Grande Dizionario Enciclopedico UTET'72 
Grisel, A. 136 
Grčka 72 
Grlović, Milan. Album zaslužnih Hrvata 
XIX stoljeća (1898.—1900.; pretisak 1992.) 
76 
Grogan, D. 65 
Gruyter (izdavač) 75 


H 
Hanž, B. Bibliografija u Hrvatskoj 
(natuknica, 1955.) 66 
HINA 74 
Hipertekst 112 
Horvat, A. 33 
Hrvatska 
- bibliografije 91-96 
- bibliografije disertacija 95 
- bibliotečno-informacijski centri 18 
- bibliotečno-informacijski sustavi 18 
- biografski leksikoni 76-78 
- dokumentacija: uporaba naziva 18 
- dokumentacijska djelatnost 16 
- dokumentacijski centri 16 
- enciklopedije i enciklopedistika 72, 73 
- godišnjaci 74, 75 
- Hrvatska izvještajna novinska agenci- 
ja: HINA 74 
- Hrvatski državni arhiv 
vidi: Zagreb 
- Hrvatski državni arhiv 
- Hrvatsko arhivističko društvo 20 
- Hrvatsko — bibliotekarsko = društvo 
vidi: Hrvatsko knjižničarsko društvo 
- Hrvatsko čitateljsko društvo 28 
- Hrvatsko muzeološko društvo 20 


- i Europska unija 32 
- i Vijeće Europe 31 
- INDOK centri 139 
- industrijska poduzeća: knjižnice 139 
informacijska pismenost 28, 36 
informacijske službe 32 
izobrazba korisnika 38-40 
kazala 100 
knjižnice 
- i pristup internetu 33 
- informacijske službe 45, 46, 137-141 
- internetske stranice 113 
- mrežne stranice 116 
- knjižnični menadžment 119 
Medurepublička komisija za naučne 
informacije 139 
Ministarstvo kulture 76 
Ministarstvo prosvjete i kulture 76 
- Ministarstvo znanosti i tehnologije 112 
- Ministarstvo znanosti, obrazovanja i 
športa 93 
narodne knjižnice 31 
informacijska služba (1945.—) 136, 
139, 140 
permanentno obrazovanje knjižničara 
23 
Pitajte knjižničare (projekt, 2004.—) 31 
pristup internetu (istraživanje, 2004.) 
32, 33 
regionalne i lokalne bibliografije: pop- 
is 95-96 
Savez knjižnica i 
(1955.-) 140 
specijalne knjižnice 139 
stručni knjižničarski ispiti 139 
- Sustav znanstvenih i tehnoloških in- 
formacija: SNTI 139 
- Sustav znanstvenih informacija Re- 
bublike Hrvalske: SZI 99 
- Tko je tko priručnici 77 
- Zakon o bibliotekama (1960.) 140 
- Zakon o pravu na pristup informaci- 
jama (2003.) 32 
- znanstvene knjižnice 66 
- znanstveni instituti: knjižnice 139 
- znanstveno knjižničarstvo 138 
Hrvatska bibliografija (19413) 91 
Hrvatska bibliografija, niz A 92 
Hrvatska bibliografija, niz B 92 
Hrvatska enciklopedija (1941.—1945.) 66, 
73, 93 
Hrvatska enciklopedija (1999) 73 
Hrvatska znanstvena bibliografija (projekt, 
1997.) 93 
Hrvatske knjižnice na web-u 76 
hrvatski akademici: biografije 78 

Hrvatski biografski leksikon (1983—) 76 
hrvatski knjižničari 

- dodiplomski studij 141 

- stalno stručno usavršavanje 23, 24 

- stručni ispiti 139 

Hrvatski leksikon (1996.—1997.) 74 
Hrvatski muzeji na internetu 76 
Hrvatski opći leksikon : A — Ž (1996.) 74 
Hrvatsko knjižničarsko društvo 20 

-adresar (1968.) 76 
-Biblioteke u Hrvatskoj (adresar, 1968.) 
75 

- Edukacija korisnika i knjižničnog 
osoblja (stručni skup, 2003.) 39 

- Etički kodeks (1992.; 2002.) 131, 132 

- i internet 114 

- i izborazba korisnika 38 

- i permanentno obrazovanje  kn- 
jižničara 23 

- Izjava o slobodnom pristupu informa- 
cijama (2003.) 

- Komisija za slobodan pristup infor- 
macijama i slobodu izražavanja 
(1998-) 32, 132 

- mrežne stranice 124 

- publikacije 124 

- Radna grupa za javno zagovaranje 
(2003.) 118 

- Sekcija za narodne knjižnice 141 

- skupština 25. Zadar, 1985. 38 

- skupština 30. Primošten 1996. 23, 114 

- skupština 31. Zadar, 1998. 31, 38 

- skupština 32. Lovran, 2000. 32 


I 


ICA 20 
ICOM 20 
IFLA 11, 15, 20, 25, 38, 143 
- FAIFE: Freedom of Access to Informa- 
tion and Freedom of Expression 
(1997>) 32 
- i informacijska služba 15 
i internet 113, 114 
- Manifest o internetu/Ihe IFLA Internet 
Manifesto (2002.) 115 
- Manifest za narodne knjižnice (1994.) 
34 
- Sekcija za referentne i informacijske 
službe/Reference and Information Ser- 
vices Section (2004-) 15 
- Sekcija za referentnu djelatnost/Refer- 
ence Work Section (2001.—2004.) 
- Skupina za diskusiju o referentnim 
službama/Reference Discussion 

Group (1998.—2001.) 15 
- Smjernice za digitalnu informacijsku 
službu/Digital Reference Guidelines 
(2002.) 15 
- Smjernice za razvoj službi i usluga 
narodnih knjižnica (2001.) 28 
IB 15, 137 
imidž 118 
INDOK centri 16 
industrija znanja 10 
industrijska poduzeća: knjižnice 139 
informacija 
- definicija 9 
- distribucija elektroničkim putem 14 
- i društvena komunikacija 10 
- i ljudska prava 32 
- i tehnologija 19 
nositelji 10 
odredenje pojma 9-11 
- posredovanje 9, 10, 11 
- računalno pretraživanje 18 
- vrijednost 10 
informacijska djelatnost 9-24 
- normizacija 123-132 
informacijska eksplozija 10, 14 
informacijska industrija 10, 16 
- segmenti 20 
informacijska pismenost 28, 36-38 
- definicija 37 
- Hrvatska 36 
informacijska superprometnica/informa- 
tion superbighway 111, 112 
informacijska tehnologija 14, 21, 39 
- i dokumentacija 16 
informacijska znanost 18-24, 59 
- definicija 19 
informacijske baze podataka: u knjižnici 
108-109 
informacijske potrebe 36 
- istraživanje 128 
- anketiranje 128 
- intervjuiranje 128 
informacijske službe 12-15, 30 
- definicije 45—46 
- digitalne 15 
- evaluacija 123-132 
- i etička pitanja 123-132 
- i populacija 33-36 
- informacijski upiti 48-58 
- izravne djelatnosti 46-47 
- javne 12 
- knjižnica 
- modeli 35, 36 
- neizravne djelatnosti 47-48 
online 131 
organizacija i djelatnosti 45-61 

- pojam (od 1891.) 134 
- povijest 10 
- pregled razvoja 133-143 
- Hrvatska 137-141 
- rješavanje informacijskog zahtjeva 
55-61 
- teorija 34, 141-144 
- učinkovitost 125 
- usluge tekućih upozorenja 53-55 
- zadaće 45 
Informacijske službe za informacijske 
potrošače: smjernice za dobavljače/ 
Information services for information 
consumers: guidelines for providers (1990.) 
129, 130 
informacijske usluge: načela 13 
informacijske ustanove 12 
informacijske znanosti 20 
- dodiplomski studij 16 
- poslijediplomski studij 16 
informacijski bilteni 54 
informacijski centri 
- Hrvatska 16 
- specijalizirani 16 
informacijski intervju 51 
informacijski kanali 26, 27 
informacijski mediji 30 
informacijski menadžeri 30 
informacijski poduzetnici 20, 21 
informacijski servisi 20 
informacijski stručnjaci 18, 45, 48 
informacijski sustavi 19 
informacijski upiti 48-50 
- vrste 48, 49 
informacijski vodiči 42 
informacijski zahtjev 
- rješavanje 55-61 
- računalno pretraživanje 57-61 
- ručno pretraživanje 55, 56-57 
informacijsko doba 10 
informacijsko okruženje 22 
information brokers 20, 21 
information superbigbway 111, 112 
INSPEC (baza podataka) 58 
Interliber 121 
International encyclopedia of information 
and library science (1997.) 18 
internet 24, 28, 32, 40, 111-116 
- i knjižnične usluge 31 
- nekonvencionalni izvor informacija 64 
- povijest 111 
intervjuiranje 128 
ISO 11620:1998 124 
ISO 5127:2001 19 
ISO 9000: primjena u knjižnicama 124, 125 


istraživanje informacijskih potreba 
zajednice 128 
Italija 

- enciklopedije 72 
Ivanović, M. 119 
izdavači 20 

- bibliografskih izvora 68 
izdavačka djelanost 14 

- elektronička 14 
Izjava o slobodnom pristupu 
informacijama (2003.) 32 
izobrazba korisnika 36-44 

- sadržaj i oblici rada 40-44 

- poučavanje korisnika 43-44 
- usmjeravanje korisnika 40, 41, 42 

Izvješće o Zelenom dokumentu o ulozi 
knjižnica u suvremenom društvu 29 
izvori informacija 63-101 

- definicije 63-65 

- konvencionalni 64 

- nekonvencionalni 64 

- primarni 63 

- sekundarni 63 

- tercijarni 64 


J 


JANET: Joint Academic Network 106 
javno zagovaranje 117-122 

Javno zagovaranje i odnosi s javnošću 
(seminari) 119 

javnost 117, 118 


K 


Kanada 
- istraživanje korisnika 51 
- obrazovanje korisnika 36 
Karaman, I. 74 
Karlovac 
- korištenje knjižnicama 28 
Karlsruhe 
- Sveučilišna knjižnica 98 
katalozi: pretraživanje 56-57 
Katz, W. 18, 20, 28, 47, 48, 49, 70, 99, 
130, 131, 143 
Katz, William. Zntroduction to reference 
work (1. izd. 1969.) 143 
Kauders, A. Šumarska bibliografija 
1846.—1946. 93 
kazala 17, 100 
Keller, G. 117 
klasifikacijski sustavi 15, 133, 134, 137, 141 
- i informacijska služba 133 
Knowledge Index (online služba) 131 
Književni petak 122 

knjižna građa 11 - učinkovitost 125 


Knjižnica kao centar za informacije knjižnična statistika 126-127 
(referat, 1962.) 141 - evidencija korisnički zahtjeva 126 
knjižnica - evidencija korisnika 126 
- arhivska funkcija 13, 14 - obrasci 126 
- i dokumenti 12 knjižnična znanost 18-24 
- i obrazovanje 29, 30 - definicija 19 
- i posredovanje informacija 12, 13 knjižnične izložbe 121 
- i pristup internetu 33 knjižnični katalozi 46 
- informacijska djelatnost 9-24 - popis 97-98 
- informacijska služba knjižnični marketing 122 
- upravljanje 21 knjižnični menadžment 119 
- pregled razvoja 133-143 komunikacije 10 
- informacijska uloga 12, 13, 27—33 komunikacijska tehnologija 14, 16, 21, 29, 39 
- informacijske usluge konvencionalni izvori informacija 
- načela 13 - bibliografski izvori 64 
- naplaćivanje 21 - faktografski izvori 64 
- izvori informacija 63-101 konvencionalni mediji 11 
- tiskani priručnici 65-69 Korisnici u 21. stoljeću — izazov za 
- medijateka 28 knjižničarsku struku (međunarodno 
- odnosi s javnošću 117-122 savjetovanje, Zadar, 1998.) 31 
- posredovanje informacije: povijesni korisničke službe: posuvremenjivanje 23 
pregled 13 korisnik 11, 12, 14, 17, 24 
- posredovanje znanja 30 ' definicija 25, 26 
- prosvjetiteljska uloga 13 - i informacija 12 
- referentna zbirka 69-71 - i knjižnica 25-44 
- služba za suradnju s javnošću 117-122 - Hrvatska 31 
- metode rada 119-120 - SAD 30 
- oblici rada 120-122 - Velika Britanija 30 
- uporaba informacijskih baza podataka - izobrazba 36-44 
108-109 - vrste 26. 
- virtualne usluge 15 kratice: popisi 96 
- zadaće 28 
Knjižnice europskih gradova u 21. stoljeću L 
(međunarodno savjetovanje, Varaždin, La grande encyclopćdie 72 
1998.) 39, 114 Lafontaine, H. 15 
knjižničar 14 Lancaster, F. W. 40, 123 
- enciklopedist 14 Lankes, D. 115, 116 
- i korisnik: komuniciranje 50-53 Larousse (izdavač) 68 
- i posredovanje informacije 9, 10, 11, 13 — Laszowski, E. 76 
- informator 20, 24 learning society 37 
- zadaće 49, 50 Leipzig 
- permanentno obrazovanje 23 - Njemačka knjižnica/Deutsche 
- profesionalna etika 123-132 Biicherei 137 
- redovno obrazovanje 23 leksikologija 20 
- specijalist 47 Leksikon Minerva (1936.) 74 
- specijalni 17 Library and Information Science Abstracis: 
- status 135 LISA 101 
- urednik mrežnih stranica/ webmaster Library Journal 134 
116 Lison, B. 115 
knjižničarstvo LISTSERV 112 
- i razvoj znanosti i tehnike 13 Lockheed 105 
knjižnična informacijska služba LOEX (organizacija, 1972—) 36 
- evaluacija 123-132 Logar, J. 73, 93 
- normizacija 123-132 Logar, J. Uvod u bibliografiju (Sarajevo, 
- teorija: razvoj 141-144 1973.) 66 

IJ 


ljudska prava 32, 115 


M 


Mađarska 72 
Malley, I. 40 
Manifest o internetu/Tbe IFLA Internet 
Manifesto (2002.) 115 
Manifest za narodne knjižnice (1994.) 34 
masovni mediji 12, 13, 27 
medijateke 28 
mediji 120 

- za bilježenje informacija 

- konvencionalni 11 
- nekonvencionalni 11 

MEDLARS (baza podataka) 104 
MEDLINE (služba) 58, 105, 106, 107 

